
Fyreord. . 


I den merkelege samlingi av islandske ættesogor er vel 
EFgils-soga ei av dei som hev fenge største gjetordet, av di ho 
er so rik paa livfulle og storlagde hendingar frå den gamle 
heidning-tidi. Og for oss nordmenner er denne soga sers for- 
vitneleg og gild, med di ho for det meste skildrar hendingar 
som hev gjenge for seg her i landet, på Vestlandet, Aust- 
landet og i Nordland. Me fær høyra nytt um vår gamle 
lands- og konge-soge frå Harald Hårfagre til Håkon jarl, me 
fær vita um tilstandet i Nordland og Finnmarki, det vert fortalt 
um norske hovdingar på vikingferd, um striden millom stor- 
mennene og kongemakti, um blotfestar og tingstrid, holmgang 
og um reiser gjenom dei store austlands-skogane med hest og 
slede. Saman med alt dette fær me ei rekkje med skildringar 
av norske og islandske hovdingar og bønder, som vert mei- 
sterleg teikna med faa drag, men med stort liv. Forteljmgi 
krinsar serleg um den gjæve norske lendmannen Torolv Kvel- 
dulvsson, som fekk slik ein syrgjeleg lagnad, og um den Is- 
andske brorson hans, Egil Skallagrimsson, som i dikting og 
strid sveima rundt på hendingsrike ferder i Norderlandi. 

Egils-soga hev dei funne i nokre islandske handskrifter. 
Det er tri av dei som er nokolunde heile, dei andre er berre 
brot. Den beste handsknfti av soga er Mödruvallabok, dei 
kallar; ho er skrivi på pergament og er no gøymd 1 den 
Arnamagneanske samlingi I Kjøpenhamn; ho er frå umkr. 1350. 
Men alle desse handskriftene er berre avskrifter som hev vore 
spreidde rundt umkring. Upphavsskrifti hev me ikkje, og me 
veit ikkje når ho er skrivi; men då den eldste avskrifti me 
hev (eit brot) er so gamal som frå 1240, so må boki ha 
vorte til fyre den tid, og av di det i soga er nemnt ein mann 
som levde umkr. 1150, so kann me då slutta at boki må vera 
skrivi millom 1150 og 1240. Professor Finnur Jonsson meiner 
ho heller er skrivi fyre enn etter 1200. Namnet på soge- 
skrivaren kjenner me ikkje. | 


IV 


Dei hendingar som boki skildrar, er frå ei tid som ligg 
langt fyre 1200. Torolv Kveldulvsson levde frå 846—877, og 
Egil Skallagrimsson frå 900—983 på lag. Sogone um desse 
mennene må då ha levt på folkemunnen 1 2—300 år fyrr 
dei vart uppskrivne. Han som fyrst hev skrive Egils-soga, hev 
då havt det arbeid å samla desse sogone og setja dei i hop 
1 ei bok. Det hev ikkje vore so lett å gjera. Serleg må 
det ha vore vandt å greida tidsrekningi. Dei gamle hadde 
ikkje slike hjelperåder som me hev no, dokument og bok- 
samlingar frå alle land. Det er difor ikkje so underleg um 
me finn mistak. Slaget paa Vinheidi, som etter den tidsrek- 
ningi soga fylgjer, skal ha stade 1 året 925, meiner dei soleis 
hev vorte ihopblanda med det namngjetne slaget ved Brunan- 
burgh 937. Levetidi for ymse utanlandske kongar er ogso gale 
sett. Men mange ting som stend 1 soga, vert og stadfeste ved 
det me veit frå andre kjeldor, og 1 det store og heile må ein 
segja at det meste av det som her vert fortalt, er truande. 
Dei fleste kvedi er og so gamle som dei gjev seg ut for å 
vera, og synest då å vera ekte. Alt dette saman med den 
framifrå stilen gjev Egils-soga eit stort historisk og literært verd. 

Denne umsetjingi av boki er gjord etter Mødruvallabok 
soleis som professor Finnur Jonsson hev gjeve henne uti 
Altnordische Saga-bibliothek (Halle 1894). På eit par stader 
der stykke vantar eller er uleselege, hev Finnur Jonsson fyllt 
ut handskrifti etter andre handskrifter, og sumstad der skri 
varen hev skøytt til or sitt eige hovud, er det stroke. Eg hev 
I alt dette fylgt utgåva hans Finnur Jonsson. Kvedi er og 
umsette etter hans tolking i same boki og 1 Den norsk-islandske 
skjaldedigtning. Det store kvedet Hovudlausn er ikkje medteke 
1 handskrifti, og av Sonatorrek og Arinbjørnskvida stend berre 
fyrste verset. Eg hev i denne umsetjingi sett desse kvedi inn 
på den stad der dei skulde ha stade. Av Sonatorrek hev eg 
nytta ei umsetjing av prof. Marius Hægstad i Av Literaturen 
før 1814. Dei andre kvedi hev eg sett um sjølv; kjenningane 
hev ey ikkje freista få med, men eg hev for det meste bruka 
bokstavrim, heil- og halvhendingar, og enderim som i den gamle 
skaldskapen. 

Leiv Heggstad. 

Kveldulv og ætti hans. 


Det var ein mann som heitte Ulv. Han var son 
til Bjalve og Hallbera; Hallbera var dotter til Ulv den 
uarge og syster til Hallbjørn Halvtroll i Ravnista'), 
som var far til Kjetil Hæng*). Ulv var ein mann so 
stor og sterk at det fanst ikkje hans like. I ungdo- 
men låg han i viking og herja. Han hadde samlag 
med ein som er kalla Berdle-Kåre; det var ein gjæv 
mann og ein ovkar so sterk og modig; han var ber- 
serk. Ulv og han hadde pengepung 1 hop, og det var 
den kjæraste venskap med dei. Då dei slutta med 
herferdene, for Kåre til garden sin i Berdla?); han var 
ein ovleg rik mann. Kåre hadde tri born. Fin son 
hans heitte Øyvind Lambe, og ein Olve Nuva; dotter 
hans heitte Salbjørg; det var ei med dei venaste gjen- 
tor ein kunde sjå og framifrå dugande. Ho vart gift 
med Ulv, og han for då og heim til gardane sine. Ulv 
var rik både på jord og lausøyre. Han fekk lend- 
manns rett, soleis som forfederne hans hadde havt, og 
vart ein mektug mann. Det er sagt at han var slik 
ein god gardsstyrar; han bruka å risa upp tidleg og 
gjekk og såg til folki i arbeidet, eller gjekk til dei sta- 
der der dei hadde eit eller anna handverk fyre, og han 
såg yver fenad og marker, og stundom gav han seg 1 
tal med folk som trong til råd av han; han kunde gjeva 


5 Ravnista (Hrafnista), ein gard 1 Nærøy herad i 
Namdalen, no Ramsta. —  Hæng tyder mjeltelaks, han- 
laks. — 3 Berdla, no Berle, er ein gard på Bremanger- 
Jandet 1 Nordfjord. | 


umkr. 
år 
830—40 


f. umkr. 
846 
851 


gode råder i alt, med di han var sers vitug. Men kvar 
dag når det leid mot kvelden, vart han mannstygg, so 
det var få som kunde få han 1 tale. Han var kveld- 
svæv; folk sa Og at han var mykje hamram!). Han vart | 
kalla Kveldulv. 

Kveldulv og Salbjørg hadde tvo søner, den eldste 


 heitte Torolv, den yngste Grim. Då dei voks upp, vart 


dei båe tvo store og sterke liksom far deira. 'Torolv 
var ovleg ven og dugleg; han var lik morfrendane sine, 
og ein glad og lystug kar; snøgg og ihuga var han i 
alt, og ein mann med stor framferd 1; han var umtykt 
av alle. Grim var svart og ljot, og liktest far sin både 
i ham og hått. Han vart ein stor arbeidsdrivar; han var 
hag både i trearbeid og jarnarbeid, ein framifrå hand- 
verkar. Um vetrane for han ofte på sildefiske med not- 
båt og med mange huskarar. 

Då Torolv var i tjugeårsalderen, budde han seg 
til herferd. Kveldulv gav han eit langskip. Øyvind og 
Olve, sønene til Berdle-Kåre, slo lag med han; dei 
hadde stort mannskap og eit langskip, dei og. Um 
sumaren for dei so 1 viking og vann seg gods, og ved 
skiftet fekk dei store partar kvar. Soleis låg dei nokre 
sumrar 1 viking; men um vetrane var dei heime hjå 
federne sine. Torolv hadde mange eignaluter med seg 
heim til far sin og mor si. Det skorta då korkje på 
gods eller på ære. Kveldulv var då noko upp i åri; 
sønene hans var tullvaksne. 


Olve Nuva bélar. 


Kongen yver Firdafylket*) heitte då Audbjørn. 
Jarlen hans heitte Roald, og Tore heitte son til jarlen. 


1) At ein er »ham-rame vil segja at han kann skifta 
ham og verta reint som umskapt (til dyr t. d.). Um berserke! 
bruka dei å segja at dei var »hamrame« eller at dei ”hamast« 
”)Firdafylket eller Fjordane er Nordfjord og Sunnfjord 


På den tid var Atle den mjove") jarl; han budde på 
Gaular”). Borni hans var Hallstein, Holmstein, Herstein 
og Solveig den fagre. Det var ein haust det var so 
fjølment på Gaular til haustblotet. Då såg Olve Nuva 
Solveig og vart hugteken. Sidan bad han um å få 
henne, men jarlen tykte ikkje at han var god nok og 
vilde ikkje. Sidan dikta Olve mange elskhugskvede. 
Han heldt so mykje av Solveig at han slutta med her- 
ferdene. Torolv og Øyvind Lambe for etter den tid 
åleine og herja. 


Harald Hårfagre kjem til Møre. 


Harald, son til Halvdan Svarte, hadde teke arv 
etter far sin aust i Viki. Han hadde gjort den lovnaden 
å ikkje lata skjera eller kjemba håret sitt fyrr han var 
einvaldskonge yver Norig. Han vart kalla Harald Luva. 
Fyrst slost han med dei kongane som var nærast, og 
vann yver dei; det er det lange fråsegner um. Etterpå 
eigna han til seg Upplandi. Derifrå drog han nord i 
Trondheim?) og hadde der mange slag fyrr han vart 
einvaldsstyrar yver heile Trøndelag. Sidan etla han å 
fara nord i Namdalen mot brørne Herlaug og Rollaug 
som då var kongar der. Men då dei brørne tekk spur- 
nad av ferdi hans, gjekk Herlaug sjølv tolvte inn i ein 
haug som dei hadde vore tri år um å gjera, og sidan 
lét dei haugen att. Rollaug derimot sa frå seg konge- 
dømet og tok jarlsrett, og for sidan i kong Haralds 
vald og gav upp sitt rike. Soleis eigna Harald til seg 
Naumdølafylket og Hålogaland. Han sette menner til å 
styra riket sitt der. 

Kong Harald fekk seg so skip og mannskap ifrå 


den mjöve d. v. s. den mjåe, smale, tunne. — 
% Gaular, bygd inst inne 1 Dalsfjorden i Sunnfjord. — 
Trondheim var i gamle dagar namn på Trøndelag, mil- 
lom Namdalen i nord og Nordmøre 1 sud. 


Trondheim og for sud til Møre. Der heldt han slag 
med kong Huntjov og fekk siger. Kong Huntjov fall 
der, og kong Harald eigna då til seg Nordmøre og 
Romsdalen. Men Solve Klöve, son til Huntjov, hadde 
kome seg undan og for til Arnvid konge på Sunnmøre 
og bad um hjelp, og sa dette:) 

»Denne gongen er det fulla me som er i vande; 
men likevel vil det ikkje vara lenge fyrr same vanden 
kjem til Øy, av di eg tenkjer Harald snart vil koma 
hit, når han hev trælka og kua som han vil, alt folket 
på Nordmøre og i Romsdal. De vil få dei same vilkår 
som me hadde: anten å verja eigedom og fridom og 
dertil bruka alle dei folk som de kann venta hjelp av; 
sjølv vil eg bjoda meg til med mitt mannskap mot denne 
ofse og urettferd. Eller i anna fall fær de gjera som 
namdalingane gjorde, å gå sjølvviljugt under Harald og 
verta trælane hans. Far min tykte det var større heider 
å døy i si kongemakt med ære, enn å verta undermann 
åt ein annan konge på sine gamle dagar. Eg tenkjer 
at so vil de tykkja, både du og andre som hev nokor 
makt, og vil vera karar med framferd i.< 

Slike fyretolor gjorde at kongen vart fullrådd på 
det å samla folk og verja landet sitt. Han og Solve 
gjorde då samlag og sende bod til kong Audbjørn, som 
rådde yver Firdafylket, at han skulde koma og hjelpa. 
Då sendemennene kom til kong Audbjørn med denne 
ordsendingi, samrådde han seg med venene sine, og alle 
rådde honom til å samla folk og fara til møtes med 
møringane, som han hadde fenge bod um. Kong Aud- 
bjørn sende ut herpil og lét herbod fara yver heile riket 
sitt. Han sende folk til stormennene og stemnde dei 
til seg. Sendemennene kom og til Kveldulv og sa ho- 
nom si ærend, og sa at kongen vilde at Kveldulv kom 
til han med alle huskarane sine. 


') I Heimskringla (Har. Hårf. s. kap. 11) segjer Solve 
Klove på lag det same til kong Audbjørn i Fjordane. 

Då svarar Kveldulv soleis: »Kongen vil vel tykkja 
at eg er skyldig til å fylgja han, når han skal verja sitt 
eige land, og når einkvar herjar i Firdafylket, men å 
fara nord til Møre og slåst der og verja deira land, 
det meiner eg at eg slett ikkje er skyldig til. Det er 
dykk snarast å segja so, at Kveldulv vert sitjande heime 
medan denne herferdi varer, og at han ikkje vil samla 
herfolk og ikkje fara heimanfrå for å slåst mot Harald 
Luva; for eg trur at 4an hev ei rikeleg byrd med lukke 
der vår konge ikkje hev neven full.« 

Sendemennene for heim til kongen og sa han kor- 
leis det hadde gjenge, og Kveldulv sat heime på gar- 
dane sine. 


Kong Harald tek Møre og Fjordane. 


Kong Audbjørn drog med dei folk som vilde fylgja 
han, nord til Møre, og råka der kong Arnvid og Solve 
Klöve, og dei hadde alle mykje folk. Kong Harald 
var då og komen nordantil med sitt folk, og dei møt- 
test innanfor Solskjel.') Der vart eit stort slag og stort 
mannfall på båe sidor. Av Haralds folk fall tvo jarlar, 
Asgaut og Asbjørn, og tvo søner til Håkon Ladejarl, 
Grjotgard og Herlaug, og mykje anna stormenne. På 
møringane si side fall kong Arnvid og kong Audbjørn. 
Sölve Klöve kom seg undan på flukti; han vart sidan 
ein stor viking og gjorde ofte mykje skade på Haralds 
rike og vart kalla Solve Klove*). Etter dette la kong 
Harald under seg Sunnmøre. Vemund, bror til kong 
Audbjørn, hadde Firdafylket, og vart konge der. 

Dette var seint um hausten, og folk rådde kongen 
ifrå å fara sud um Stad på denne årsens tid. Då sette 
kong Harald Ragnvald til jarl yver båe Møre og Roms- 


1” Solskjel, ei øy på Nordmøre. — * Tilnamnet 
Klove kann tyda kløyvaren. 

dalen. Han drog so nord til Trondheim att og hadde 
mykje folk umkring seg. Same hausten kom sønene hans 
Atle og tok på Olve Nuva heime og vilde drepa han. 
Dei hadde so mykje folk at Olve kunde ikkje gjera 
noko motstand og laut røma. Han for då nord til Møre 
og råka der kong Harald. Han gjekk kongen til handa 
og fylgde han nord til Trondheim um hausten. Han og 
kongen vart dei beste vener, og Olve var med han 
lenge sidan, og vart skalden hans. Den vetteren for 
Ragnvald jarl den indre vegen um Eid') og sud til 
Fjordane og njosna etter kvar kong Vemund tor. Han 
kom um natti til ein stad som heiter Naustdal?*); der 
var Vemund i veitsle”). Ragnvald jarl kom uventa 
yver dei og kringsette huset og brende kongen inne 
med nitti mann. Etter det kom Berdle-Kåre til Ragn- 
vald jarl med eit fullmanna langskip, og dei for so 
båe nord til Møre. Ragnvald tok dei skipi som kong 
Vemund hadde ått, og all den lausøyren som han kunde 
taka. Berdle-Kåre tor då nord til Trondheim og fann 
kong Harald og vart hans mann. Um våren etter for 
kong Harald sudetter landet med ein flote og la under 
seg Fjordane og Fjaler') og sette sine menner til å 
styra; yver Firdafylket sette han Roald jarl. Då kong 
Harald hadde eigna til seg dei fylki som no nyleg var 
komne i hans makt, so la han vel merke til lendmen- 
ner og storbønder og alle dei som han tvila for vilde 
reisa seg imot han, og dei fekk velja anten å verta 
hans tenestemenner eller å fara ut or landet. Det tridje 
vilkår dei hadde, var å tola hard medferd eller missa 
livet; sume vart lemstra på hender eller føter. I kvart 


") Eid, eit eid innanfor Stad, Nordfjord, uvist kva for 
eit. — *” Naustdal 1 Eids prestegjeld i Nordfjord. — 
3 veitsle tyder her gjestebod eller upphelde med mat og 
drykk, som kongen hadde krav på å få av sine undermenner 
når han var ute og reiste. — $% Fjaler er den sudvestre 
luten av Firdafylket, ikring Dalsfjorden og Gaular. 


eit fylke eigna Harald til seg all odel og alt land, 
bygt og ubygt, og jamvel sjøen og vatni, og alle bøn- 
der skulde vera hans leiglendingar. Ogso dei som ar- 
beidde i skogen, saltbrennarar og veidemenner, både 
på sjø og land, dei var honom lydskyldige alle. Slik 
trælking gjorde at mange flydde utor landet, og til 
mange ubygde stader umkring flutte det då folk vida, 
både aust til Jamteland og Helsingland, og til Vester- 
landi: Suderøyane, Dublin-heradet, Irland, Normandi i 
Valland"), Katanes i Skottland, Orknøyane, Hjaltland 
og Færøyane. I den tid vart og Island funne. 


Kveldulv nektar å reisa til kongen. 


Kong Harald låg med heren sin i Fjordane. Han 
sende bod umkring 1 bygdene til dei menner som ikkje 
av seg sjølve hadde kome til han, men som han vilde 
tala med. Sendemennene hans kom til Kveldulv og 
vart godt mottekne. Dei bar fram ærendi si, og sa at 
kongen ynskte at Kveldulv kom til han. »Han hev, 
sa dei, »fenge spurnad av at du er ein gjæv og stor- 
ætta mann. Du kann venta å få stor ære av honom; 
for kongen legg mykje lag på det å hava med seg men- 
ner som han høyrer er noko framifrå 1 styrke eller mod.< 

Kveldulv svara at han var gamal no, so han var 
ikkje før til å vera ute på herskip; — »no vil eg sitja 
heime og lata vera å tena kongar.< 

Då sa sendemannen: »Lat då son din fara til 
kongen! Han er ein stor og mannsleg kar. Kongen vil 
gjera deg, Grim, til lendmann um du vil tena han.< 

»Eg vil ikkje,« sa Grim, »verta lendmann, medan 
far min lever, av di at han skal vera yvermannen min 
so lenge han lever.< 


" Valland er Frankrike, helst nørdre luten. 


— 16 — 


Sendemennene for burt, og då dei kom attende til 
kongen, fortalde dei han alt det som Kveldulv hadde 
sagt med dei. Kongen vart vond og tala nokre ord 
um at dei måtte vera storlåtne menner, kva dei no elles 
tenkte på. Olve Nuva stod då nær ved; han bad kongen 
ikkje vera vreid; — »eg skal fara og tala med Kveld- 
ulv, og han vil fulla koma til Dykk, so snart han fær 
vita at det er Dykk um å gjera.< 

Olve for so sidan og fann Kveldulv, og sa han at 
kongen var vreid, og det nytta ikkje minder han eller 
son hans for til kongen. Han sa og at dei vilde få 
stor ære av kongen, um dei vilde tydast til han, og 
han fortalde som sant var, kor god kongen var med 
sine menner, både med løn og ære. Kveldulv sa at det 
var hans hugbod, at »eg og Grim kjem ikkje til å hava 
lukka med oss hjå denne kongen, og cg vil ikkje reisa 
til han. Men dersom Torolv kjem heim 1 sumar, vil 
han vera lett å få til denne ferdi og til å verta kon- 
gens mann. Seg kongen det, at eg vil vera hans ven; 
og alle menner, som lyder etter mine ord, vil eg og 
halda til venskap med honom. Den makt og det um- 
bod eg hev havt, kann eg taka av hans hand liksom 
eg fyrr hev havt det av den fyrre kongen, so framt 
kongen vil det soleis. So fær ein då sidan sjå korleis 
kongen og eg kjem til å semjast.< 

Olve for so attende til kongen, og sa at Kveldulv 
vilde senda ein av sønene sine til han, og at han som 
no ikkje var heime, var best fallen til det. Kongen let 
det då vera med det. Um sumaren for han inn i 
Sogn, og då det hausta gjorde han seg ferdig til å fara 
nord til Trondheim. 

Torolv Kveldulvsson vil verta 
hirdmann. 


Torolv Kveldulvsson og Øyvind Lambe kom um 6 
hausten heim or viking. Torolv reiste heim til far sin, 
og han og faren talast då ved. Torolv spurde etter kva 
ærend dei mennene hadde havt, som Harald hadde 
sendt dit. Kveldulv fortalde at kongen hadde sendt det 
bodet, at Kveldulv sjølv skulde verta kongens mann, 
eller og ein av dei tvo sønene hans. 

»Kva svara du på det?« spurde Torolv. 

»Eg sa som eg meinte, at eg vilde aldri gå kong 
Harald til handa, og det skulde ikkje de tvo heller, 
um eg fekk råda. Eg trur det kjem til å enda so at 
me fær daude av den kongen.< 

»Då vert det mykje annarleis enn eg meiner, < sa 
Torolv; »for eg tenkjer eg skal få den største æra av 
honom, og eg er fast rådd på det å fara til han og 
verta hans mann. Det hev eg spurt for visst, at 1 hirdi 
hans finst det berre grepa karar. Eg tykkjer det må 
vera ovleg gildt å koma i den fløkken, um dei vil taka 
imot meg. Dei menner vert haldne mykje betre enn 
alle andre her i landet. Det er meg sagt um kongen, 
at han er ovleg gjevmild mot sine menner, og at han 
ikkje er minder raust til å gjeva dei framgang og lata 
dei få makt som han tykkjer er falne til det. Men um 
alle dei som vil snu ryggen til han og ikkje vil tyda 
seg til han med venskap, hev eg høyrt at dei ikkje 
vert noko til karar; sume rømer burt frå landet, og 
sume vert leigemenner. Eg tykkjer det er underleg, 
far, um ein so vitug mann som du, og so æregjerug, 
at du ikkje med takk vilde taka mot den heider som 
kongen baud deg. Men dersom du tykkjest vita at me 
kjem til å få ulukke av denne kongen, og at han vil 
vera vår uven, kvifor for du då ikkje til slag imot han 

Egils-soga. 2 

saman med den kongen som du fyrr var handgjengen. 
No tykkjer eg det er mest uheiderleg å korkje vera 
hans ven eller uven.< 

»Det gjekk so som eg tenkte,« sa Kveldulv, »at 
dei for ingi sigerferd, dei som slost mot Harald Luva 
nord på Møre; og det vil like eins verta sannrøynt, at 
Harald kjem til å verta frendane mine til stor skade. 
Men du, Torolv, du vil nok sjølv råda for kva du tek 
deg til. Um du kjem 1 flokken med Haralds hirdmen- 
ner, so ottast eg ikkje at du ikkje skal greida deg og 
vera Jamgod med dei fremste i alle mannrøyne; vara 
deg likevel at du ikkje gjeng for vidt og kappast med 
dine yvermenner; — men du kjem nok ikkje til å gå 
av vegen for dei heller.« 

Då Torolv skulde fara burt, fylgde Kveldulv han 
ned til skipet, helsa og bad han fara vel, og bad at 
dei måtte heile hittast. | 


Bjørgolv held lausebrudlaup med 
Hilderid. 


Bjørgolv heitte ein mann på Hålogaland. Han 
budde på Torgar' Han var lendmann, rik og mektug, 
og halvt ein bergrise i styrke, vokster og ætt. Han 
hadde ein son som heitte Brynjolv; han var lik far sin. 
Bjørgolv var då gamal, og kona hans daud, og han 
hadde gjeve all styringi yver til son sin og fenge han 
gift med Helga, dotter til Kjetil Hæng på Ravnista. 
Bård heitte son deira. Han vart snart både stor og ven 
å sjå til, og vart ein framifrå dugande kar. 

Det var ein haust at det var eit stort gilde på 
Torgar, og me og son hans var del gjævaste men- 


) Porgar no Torge, øy i Helgeland. 

nene i gildet. Um aftnane kasta folk lut um kva kar 
og kvende som skulde sitja saman, som skikk og bruk 
var. I gildet var det ein mann som heitte Hogne; 
han åtte gard på Leka. Det var ein storrrik mann og 
ein ven kar; han var klok, men lågætta, og hadde kome 
seg upp med eigi hjelp. Han hadde ei ovleg ven 
dotter som heitte Hilderid. Ho kom til å sitja hjå 
Bjørgolv. Dei tala mykje med einannan um kvelden, 
og han tykte møyi var fager. Ikkje lenge etter slutta 
gildet. 

Same hausten for gamle Bjørgolv heimanfrå på ei 
skute han åtte, med tretti mann umbord. Han kom 
fram til Leka, og dei gjekk tjuge mann upp til garden, 
og ti mann passa skipet. Då dei kom på bøen, gjekk 
Hogne imot han og fagna han vel. Han baud han å 
vera der med ferdalaget sitt, og Bjørgolv tok imot det, 
og dei gjekk inn i stova. Då dei hadde teke av seg 
og lagt yverplaggi burt, let Hogne bera inn ein bolle 
med mungåt'). Hilderid, dotteri, bar ølet ikring til 
gjestene. Bjørgolv kallar Hogne bonde til seg og segjer 
til han: »Ærendi mi hit er, at eg vil at dotter di ter 
heim med meg, og at eg no held lausebrudlaup”) med 
henne.« Hogne såg seg ingi onnor råd enn å lata alt 
vera som Bjørgolv vilde. Bjørgolv kjøpte henne med 
ein øyre gull og gjekk sidan 1 seng med henne. Hil- 
derid fylgde med Bjørgolv heim til Torgar. Brynjolv 
let ille yver denne rådgjerdi. 

Bjørgolv og Hilderid fekk tvo søner, den eine 
heitte Hårek, den andre Rørek. Sidan døydde Bjørg- 
olv, men straks han var boren ut, let Brynjolv Hilderid 
fara burt med sønene sine. Ho for då til Leka til far 
sin, og der vart sønene uppfødde. Det var tvo vene 


')Mungåt, heimebryggja øl. — )Lausebrudlaup, 
»hastverksbrudlaup«, utan å fylgja dei reglar som gjorde eit 
ekteskap lovleg. Betalingi (gn. mundr), I øyre gull (umkr. 27 
gram), var og mindre enn når rett skulde vera. 


karar, små på vokster, men med godt vit, like meors- 
frendane sine. Dei vart kalla Hilderid-sønene. Brynjolv 
vyrde dei lite, og let dei ikkje få noko av farsarven 
deira. Hilderid var erving til Hogne, og ho og sønene 
hennar tok arv etter han. Dei budde på Leka og var 
rike folk. Bård Brynjolvsson og Hilderidsønene var so 
nær jamgamle. Brynjolv og Bjørgolv hadde i lang tid 
havt finnferdi og finnskatten'). 

Nord på Hålogaland er det ein fjord som heiter 
Vefsn. Der i fjorden ligg det ei øy som heiter 
Ålost*); ho er både stor og god. På øyi er det ein 
gard heiter Sandnes; der budde ein mann som heitte 
Sigurd. Det var rikaste mannen der nord; han var 
lendmann og ein klok mann. Sigrid heitte dotter hans; 
ho galdt for å vera beste gifta på Hålogaland. Ho var 
einbernet*) hans og skulde erva Sigurd, far sin. Bård 
Brynjolvsson reiste heimanfrå med ei skute med tretti 
mann på. Han for nord til Ålost og kom til Sandnes 
til Sigurd. Han talar då med han og bed um å få 
Sigrid. Det vart svara både vel og likleg på det, og 
det gjekk so at Bård fekk lovnad på møyi. Brudlaupet 
skulde vera næste sumar; Bård skulde då koma dit nord 
og henta bruri. 


Bård og Torolv gjeng inn i hirdi. 


Same sumaren hadde kong Harald sendt bod til 
stormennene på Hålogaland og stemnt til seg dei som 
ikkje fyrr hadde vore hjå han. Brynjolv var rådd på 
denne ferdi, og med honom Bård, son hans. Dei for 
um hausten sud til Trondheim og råka der kongen. 
Han tok imot 'dei med stor glede, og Brynjolv vart 


lyd. v. s. retten til å fara til Finnmarki og henta skat- 
ten som finnane frå gamalt la til nordlandske hovdingar og 
sidan til den norske kongen. — *?) Ålost, no Alsten. — 
3 einberne, d. e. einaste barn. 


lendmannen hans. Kongen gav han store veitslor!), 
umfram dei han fyrr hadde havt. — Han gav han og 
finnferdi, kongesysla til fjells, og finnhandelen. Brynjolv 
for so heim til gardane sine, men Bård var etter og 
vart hirdmann hjå kongen. 

Av alle hirdmennene vyrde kongen skaldane sine 
mest; dei hadde sitt rom i det andre høgsætet*). - Innarst 
av dei sat Audun Iliskælda”); han var den eldste av 
dei og hadde vore skald hjå Halvdan Svarte, far til 
kong Harald. Næst honom sat Torbjørn Hornklöve 
og dinæst Olve Nuva; men næst honom vart sett Bård 
Han vart der kalla Bård Kvite eller Bård Sterke og var 
vel umtykt av alle. Han og Olve Nuva var mykje i lag. 

Torolv Kveldulvsson og Øyvind Lambe, son åt 
Berdle-Kåre, kom same hausten til kong Harald og vart 
godt mottekne. Dei kom med ei snekkje, eit velmanna 
skip på tjuge toftor, som dei fyrr hadde havt i viking. 
Dei og fylgjet deira fekk rom 1 gjestehuset. Då dei 
hadde vore der so lenge at dei tykte det var høveleg 
tid til å finna kongen, gjekk Berdle-Kåre og Olve Nuva 
med dei dit. Dei helsar på kongen. Olve Nuva segjer 
at ein son til Kveldulv no er komen, — »som eg så 
Dykk i sumar at Kveldulv vilde senda til Dykk. Alt 
han hev lova Dykk stend fast. De kann no sjå sanne 
prov på at han vil vera Dykkar fullkomne ven, sidan 
han hev sendt son sin hit til å tena Dykk, og det er 
ein mannsleg kar, som De no kann sjå. Kveldulv og 
alle me bed deg*) no um at du tek imot Torolv på ein 


veitsle (jfr. s. 14) tyder her len, kongeleg jordegods 
som ein fekk innkoma av. —*”) Det andre høgsætet; med 
det er meint det lægre høygsætet på langveggen midt imot 
det gjævaste høgsætet, der husbonden sjølv sat. I 
den lægre høgsætesbenken vart gjævaste gjestene sessa, beste 
mennene nærast høgsætet, og dei andre lenger ut mot dør 
etter som dei var vyrde ti. — ”) I llskælda, d. e. den låke 
skalden. — f)I tiltale til høgsette menner vert »De« og »du« 
bruka um einannan i dei gamle sogone. 


vyrdeleg måte og gjer han til ein stor mann hjå 
Dykk.< 

Kongen svara venleg, og sa han skulde gjera so, 
»dersom eg røyner at Torolv er ein likso dugande og 
dana mann, som han ser mannsleg ut.< 

Sidan vart so Torolv handgjengen mann hjå kon- 
gen og gjekk inn i hirdi. Berdle-Kåre og Øyvind 
Lambe, son hans, for sud med det skipet som Torolv 
hadde havt nordetter, og drog heim til gardane sine. 
Torolv var med kongen, og kongen viste han til sætes 
millom Olve Nuva og Bård. Dei tri var ovleg mykje i 
lag. Um Torolv og Bård sa folk, at dei var jamne i 
venleik og på vokster, og i styrke og all dugleik. Torolv 
er no der, og kongen tykte sers vel um han, og um Bård og. 

Då vetteren leid av, og sumaren kom, bad Bård 
kongen um løyve til å fara og henta bruri som var 
han lova fyrre sumaren. Kongen visste at Bård hadde 
naudleg ærend, og gav han lov å fara heim. Men då 
han hadde fenge løyve, bad han Torolv fara med seg 
dit nord, og sa som sant var, at han der kom til å 
råka mange gjæve frendar som han ikkje fyrr hadde 
sét eller vorte kjend med. Torolv tykte det var moro- 
samt, og dei fær lov av kongen. So bur dei seg; dei 
hadde godt skip og fylgje og dreg i veg då dei var 
ferdige. Då dei kjem til Torgar, sender dei nokre 
menner nord til Sigurd og let segja han, at Bård vil 
koma og henta bruri etter den avtalen som dei hadde 
gjort fyrre sumaren. Sigurd segjer at han vil halda alt 
det som dei hadde vorte samde um, og dei gjer avtale 
um brudlaupsstemna; Bård og folket hans skulde koma 
dit nord på Sandnes. Då det leid mot stemnetidi, reiste 
Brynjolv og Bård av stad og hadde mykje stormenne 
med seg, frendar og inngifte. Det var som Bård hadde 
sagt, at Torolv der råka mange frendar som han ikkje 
fyrr kjende. Dei reiste til dess dei kom til Sandnes, og 
der stod eit drusteleg gjestebod. Då det var slutt, 

for Bård heim med kona si og var heime um sumaren, 
og Torolv var i lag med han. Um hausten reiste dei 
sudetter til kongen og var med honom andre vetteren. 
Den vetteren døydde Brynjolv, og då Bard frette at 
arven no var ledig til han, bad han um løyve til heim- 
ferd. Kongen gav han det. Fyrr dei skildest, vart 
Bård lendmann, som far hans hadde vore, og fekk av 
kongen alle dei veitslor som Brynjolv hadde havt. Bård 
for heim til gardane sine og vart snøgt ein stor hov- 
ding; men Hilderidsønene tekk ikkje noko av arven 
då meir enn fyrr. Bård fekk med kona si ein son som 
vart kalla Grim. ”Torolv var hjå kongen og hadde der 
stor vyrdnad. 


Slaget i Havrsfjord. 


Kong Harald baud ut stor leiding, og drog ihop 
ein flote; han stemnde til seg folk vida umkring i lan- 
det. Han for frå Trondheim og styrde sudetter. Han 
hadde spurt at ein stor her var dregen saman umkring 
i Agder, Rogaland og Hordaland, og at der var samla 
folk både ovanifrå landet og austantrå Viki. Mykje stor- 
folk var der kome ihop, og dei etla seg til å verja 
landet sitt mot kong Harald. Harald kom nordanfrå 
med folket sitt. Sjølv hadde han eit stort skip, og på 
det hadde han skipa hirdi si. I stamnen var "Torolv 
Kveldulvsson, Bård Kvite og sønene åt Berdle-Kåre, 
Olve Nuva og Øyvind Lambe. Dei tolv berserkene til 
kongen var i saksi'). Herane møttest sud på Rogaland 
i Havrsfjord. Det var det største slaget som Harald 
hadde halde, og mannfallet var stort på båe sidone. 
Kongen la skipet sitt langt fram, og der var hardaste 
striden. Enden vart at kong Harald fekk siger. Der fall 


'")saksi (n. pl.) er romet nærast attum framstamnen. — 

Tore Haklang'), konge yver Agder. Kjøtve den rike 
flydde og alle dei av folki hans som stod uppe og ikkje 
gjekk kongen til handa etter slaget. Då heren hans 
kong Harald vart kanna, synte det seg at mykje folk 
var falle, og mange var hardt såra. Torolv var mykje 
såra, men Bård meir, og ingen var usåra på kongs 
skipet framantor mastri, utan dei som ikkje jarn beit 
på, og det var berserkene. Kongen let binda um såri 
på sine menner, og takka dei for djervskapen deira 
Han bytte ut gåvor og gav mest ros der som han tykte 
dei mest fortente det, og lova dei å auka vyrdnaden 
deira. Soleis nemnde han skipsstyrarane og dernæst 
stamnbuane sine og det andre mannskapet 1 framstam- 
nen. Dette slaget var det siste som Harald hadde innan 
lands. Etter det fekk han ikkje noko motstand, og han 
eigna sidan til seg heile landet. Kongen let mennene 
sine lækja, dei som var liv lage; og dei daude vart 
budde og gravlagde so som skikken i den tidi var. 


Bård døyr, og Torolv erver han. 


Torolv og Bård vart liggjande av såri sine. Såri 
hans Torolv tok til å gro, men såri hans Bård syntest 
vera livstårlege. Han let då kongen kalla til seg, og 
sa til han: »Dersom det gjeng so at eg døyr av desse 
såri, då vil eg beda Dykk, at De let meg sjølv råda 
for arven min.« Og då kongen hadde samtykt det, 
segjer Bård: »All min arv, både land og lausøyre, vil 
eg at Torolv, felagen og frenden min, skal hava. 
Honom vil eg og gjeva kona mi og son min til upp- 
fostring, for til det trur eg honom best av alle.< Denne 
avgjerdi gjorde han fast på lovleg måte med løyve 
av kongen. Sidan andast Bård og vart gravlagd, og 


') Haklang, d. e. med lang hoke. 


dei syrgde mykje på han. Torolv vart god att av 
såri sine og fylgde kongen um sumaren. Han hadde 
no fenge stort gjetord. Um hausten for kongen nord 
til Trondheim. Torolv bed han då um lov til å 
fara nord til Hålogaland og sjå um den gåva som 
han hadde fenge um sumaren hjå Bård, frenden sin. 
Kongen gjev han lov til det og sender ord og jar- 
teigner med, at Torolv skal få alt det som Bård gav 
han. Han let dei ordi fylgja, at den gåva var 
gjord med kongens råd, og at han vil at det so skal 
vera. Kongen gjer då Torolv til lendmann og let 
han få alle dei veitslor som Bård fyrr hadde havt. 
Han gjev han finnferdi på dei same vilkår som 
Bård hadde havt. Kongen gav Torolv eit godt lang- 
skip med full reide, og budde han ut på beste. 
Sidan reiste Torolv, og kongen og han skildest med 
beste venskap. Då Torolv kom nord til Torgar, vart 
han vel fagna. Han segjer frå um Bårds fråfall, 
og at Bård hadde gjeve han land og lausøyre og 
den kona han hadde vore gift med. Sidan ber han 
fram kongens ord og jarteigner. Då Sigrid høyrde 
denne tidendi, syrgde ho mykje på mannen som ho 
hadde mist; men Torolv kjende ho godt frå fyrr, og 
ho visste at han var ein framifrå mann, og at det 
giftarmålet var ovleg godt. Og med di kongen baud 
det, so tykte både ho og venene hennar at det var 
rådelegast å lova seg til Torolv, um det då ikkje 
var far hennar imot. Sidan tok Torolv ved all styring 
og ved kongesysla. Han budde seg so til å reisa og 
hadde eit langskip og nære på seksti mann, og då 
han var ferdig, för han nord med landet, og kom ein 
dag um kvelden til Ålost på Sandnes og lagde skipet 
sitt i hamn. Då dei hadde tjelda og gjort seg istand, 
for Torolv upp til garden med tjuge mann. Sigurd 
fagna han vel og baud han vera der, for dei var 
vortne gode kjenningar, etter at det var vorte mågskap 

millom Sigurd og Bård. Sidan gjekk Torolv og dei inn 
i stova og fekk gjesting. Sigurd sette seg og tala med 
Torolv og spurde um nytt. Torolv fortalde um slaget 
som hadde stade sudpå um sumaren, og um mange 
menner som hadde falle, og som Sigurd kjende. Han 
fortalde at Bård, mågen hans, hadde døytt av såri han 
fekk i striden, og båe tykte det var eit stort tap. Torolv 
sa då til Sigurd kva Bård og han hadde avtala seg 
imillom, fyrr han døydde, og han bar og fram kongens 
ordsending um at han vilde at alt skulde vera so, og 
synte jarteigner på det. Sidan fridde Torolv og bad 
Sigurd um å få Sigrid, dotter hans. Sigurd tok det vel 
upp, og sa at mange ting drog 1 den leidi, fyrst det at 
kongen vilde at det skulde vera so, dinæst det at Bård 
hadde bede um det, og at han kjende Torolv, og at 
han tykte ho vart godt gift. Det gjekk då lett for 
Torolv å få samtykke til dette giftarmålet. Festarmål 
vart gjort, og det vart avtala at brudlaupet skulde stå 
i Torgar um hausten. 

Torolv drog då heim til Sandnes med fylgjet sitt, 
og laga der til eit stort gjestebod og baud inn ei stor 
mengd med folk. Der var mange gjæve frendar til 
Torolv. Sigurd kom og nordanfrå på eit stort langskip 
og med vel utvalde menner. I det gjestebodet var det 
ovleg mykje folk. Det synte seg snart at Torolv var 
ein raust mann og ein stor gjæving. Han hadde eit 
stort fylgje umkring seg. Men det vart snart koste- 
samt, og det turvtest store forråd. Då var året godt, 
og det var lettvint å avla det som turvtest. Denne vet- 
teren døydde Sigurd på Sandnes, og Torolv fekk arven 
etter han; det var ovleg mykje gods. 


Hilderidsønene reiser arvkrav. 


Sønene åt Hilderid drog til Torolv og reiste det 
krav som dei tyktest eiga på det gods som Bjørgolv 


far deira hadde ått. Torolv svarar soleis; »Det er meg 
kunnigt um Brynjolv, og endå meir kunnigt um Bård, 
at dei var so store manndomsmenn at dei vilde ha skift 
ut åt dykk det av arven etter Bjørgolv som dei visste 
at de hadde rett til. Eg var til stadar då de reiste 
dette same kravet imot Bård, og for meg høyrdest det 
so ut som han tykte det var grunnlaust, med di han 
kalla dykk frillesøner.« Hårek sa at dei skulde få vitne 
på at mor deira var kjøpt med mund"). »Det er sant, « 
sa han, »at me ikkje søkte vår rett hjå Brynjolv, bror 
vår; der var no og med skyldfolk å skifta. Av Bård 
derimot venta me oss sømeleg medferd i alle måtar; 
men vårt millomvære varde no ikkje lenge. No er 
denne arven derimot komen under framande hender, 
og no kann me slett ikkje tegja med tapet vårt. Men 
det kann vera at det liksom tyrr er so stor skilsmun i 
makt at me fær ikkje retten vår i denne saki for deg, 
når du ikkje vil høyra dei vitnemål som me hev å 
føra fram på at me er fødde i rett ekteskap.< "Torolv 
svara då illsleg: »Eg trur ikkje på at de er arvborne; 
eg hev dimeir høyrt at mor dykkar vart teki med vald 
og førd heim som ein krigsfange.< 
Med dette slutta dei denne samroøda. 


Fyrste Finnmarks-ferdi hans Torolv. 


Torolv tok um vetteren ut på ei ferd til fjells og 
hadde med seg mykje mannskap, ikkje minder enn 90 
mann. Fyrr hadde det vore skikk at syslemennene 
hadde havt berre tretti mann, stundom færre og. Torolv 
førde med seg mange handelsvaror. Han sette snart 
stemnelag med finnane og tok skatt av dei og hadde 
kjøpstemne med dei. Det gjekk alt i fred og venskap 


 mund er den betaling som brudgomen gav for bruri, 
og som ho fekk; sjå s. 19. 

millom dei, men stundom med reddhug. Torolv for 
vida um i Finnmarki. Då han drog austetter på fjellet, 
spurde han at det var kome nokre kylvingar") austanfra, 
og at dei for der og handla med finnane, og sumstad 
for dei med ran og. ”Torolv sette nokre finnar til å 
njosna um ferdi deira, og for so etter for å leita dei 
upp. På ein bustad råka han 30 mann, som han drap 
alle, so ingen kom seg undan. Sidan råka han 15 eller 
20 saman. I alt drap han nære på hundrad*) mann og 
tok ei mengd med gods, og kom so att um våren med 
so gjort. Torolv for då til garden sin på Sandnes, og 
var der lenge utyver våren. Han let gjera eit stort 
langskip med drakehovud på. Det budde han som best 
han kunde, og tok det sudetter med seg. Torolv var 
svær til å sopa åt seg av all den rikdom som der då 
var på Hålogaland; han hadde folk i sild-vær og på 
skreifiske; sel-vær var det og nok av, og egg-vær, — 
avdråtten av alt slikt let han føra til seg. Han hadde 
aldri færre enn hundrad løysingar") heime. Han var 
ein raust mann og gjevmild, og vart gode vener med 
alle dei storfolki som budde der i nærleiken. Han vart 
ein mektug mann, og la mykje vinn på å vera godt 
budd med skip og våpen. 


Kong Harald gjester Torolv. 


Kong Harald for den sumaren til Hålogaland, og 
det vart halde veitslor for han, både på dei gardane 
som han sjølv åtte, og hjå lendmenner og store bønder. 
Torolv laga og til veitsle for kongen, og la stor kost- 
nad på. Det var fastsett fyreåt når kongen skulde koma 
der. Torolv baud dit ei mengd med folk, og hadde hjå 


seg dei beste menner som det var råd å få. Kongen 


” Kylvingar d. e. kolbjagar, eit folk i Gardarike. — 
*) hundrad tyder i gamalnorsk vanleg 120 (»stort hundrad<) 
— PJ)ein løysing er d. s. s. ein frigjeven træl. 

hadde nære på tri hundrad mann då han kom til veitsla, 
men Torolv hadde fem hundrad fyrr. Torolv hadde late 
nnreida ei stor kornløde som var der, og hadde sett 
benker inn. Der skulde dei sitja og drikka, for der 
var ikkje nokor stove so stor at so mykje folk kunde 
få rom inni. Skjoldar var feste upp rundt umkring i 
huset. Kongen sette seg i høgsætet, og då alle var skipa 
til sætes innanfor og tramanfor, då såg kongen seg um 
og raudna. Han sa ikkje noko, men folk tyktest merka 
at han var vreid. Veitsla var so prydeleg som ho kunde 
vera, og all maten var av beste slag. Kongen var heller 
uglad, men var der i tri netter, som fastsett var. 

Den dag då kongen skulde reisa, gjekk Torolv til 
han og bad han fylgja seg ned til strandi. Kongen 
gjorde det. Attmed landet låg det drakeskipet som Torolv 
hadde late gjera, med tjeld og all reide. Torolv gav 
kongen skipet, og bad at kongen måtte ikkje leggja 
anna 1 dette enn meining: hadde vore. Når han hadde 
bede ihop so mykje folk; so var det gjort til ære for 
kongen, og ikkje til å kappast med han. Kongen lika 
vel på det som Torolv sa, og vart då blid og glad. 
Mange la og gode ord til, og sa som sant var, at veitsla 
var sers heidrande, og utleidsla') ovleg gild; slike men- 
ner var ein konge til stor styrke. Dei skildest då med 
beste venskap. Kongen for nord i Hålogaland, som han 
hadde etla, og vende sudetter att då det leid ut på 
sumaren, og for til andre veitslor som var tillaga for han. 


Hilderidsønene baktalar Torolv. 


Hilderidsønene for til møtes med kongen og bad 
han heim til ei veitsle på tri dagar. Kongen tok imot 


)) Det var skikk i gamle dagar å fylgja ein gjest ut og 
gjeva han ei gåve ved skilnaden. Det kalla dei utleidsle 
(d. e. utleiding). 

bodet, og sa til når han skulde koma dit. Då det var 
so langt lide, kom kongen med fylgjet sitt. Der var 
ikkje nokor folkemengd samla, men veitsla gjekk ovleg 
vel, og kongen var i framifrå godlag. Hårek kom i 
snakk med kongen, og i samtalen spurde han kongen 
ut um ferdene han hadde gjort um sumaren. Kongen 
svara på det han spurde um, og sa at alle hadde fagna 
han vel, kvar etter si råd for det meste. »Det var no 
vel greidt å sjå,« sa Hårek, »at veitsla på Torgar var 
den største?*« Kongen sa at so var det. Då segjer 
Hårek: »Det var som ein kunde venta det, for til den 
veitsla vart største kostnaden gjort, og ei stor lukke 
var det for deg, konge, at det snudde seg so at De 
ikkje kom i nokon livståre. Det gjekk som rimeleg var, 
at du vart den klokaste og hepnaste, av di du straks 
tvila for at det var ikkje alt so velmeint, når du såg 
den store mannemengd som der var samla. Men meg 
vart det fortalt, at du let alt mannskapet ditt stødt 
vera fullt væpna, og at du hadde trygt vakthald um 
deg både natt og dag.« Kongen såg på han og sa: 
»Kvi talar du slikt, Hårek, og kva kann du fortelja um 
det?« Hårek sa: »Skal eg få lov, konge, til å segja 
det som eg helst vil*« »Seg du,« svara kongen. 

»Det trur eg, konge,« sa Hårek, »at um du høyrde 
kvart ord som folk talar heime utav sitt hjarta, um kva 
for ei sut dei tykkjer at De veld alle menneske, — då 
trur eg at De vilde ikkje tykkja det stod vel til. Sant 
å segja Dykk, konge, so skortar det ikkje folket på 
anna til å gå imot Dykk enn djervskap og ein førar. 
Men det er ikkje underleg,«< sa han, »med slike karar 
som Torolv, at han tykkjest vera betre enn alle andre. 
Det skortar han korkje på styrke eller på venleik. Han 
hev og ei hird um seg som ein konge. Han hev flust 
med gods, um han so berre hadde det han sjølv åtte; 
men det kjem til at han tek og brukar godset åt andre 

folk med, liksom det var hans eige. De hev og gjeve 
han store veitslor, og det var no nære på at han hadde 
lønt Dykk alle for det. For det er reine sanningi eg 
segjer Dykk, at då det spurdest at De reiste nord til 
Hålogaland med ikkje større fylgje enn De hadde, tri 
hundrad mann, då hadde folk her teke den rådi at 
dei skulde samla ein her og taka deg av live, konge, 
og heile tylgjet ditt, og Torolv var hovdingen for den 
rådgjerdi, for det var tilbode han at han skulde verta 
konge yver Håløygjafylket og Naumdølafylket. Sidan for 
han ut og inn 1 alle fjordar og um alle øyar, og samla 
i hop kvar mann han fekk og kvart våpen. Og det 
var ingen løyndom, at med den heren skulde dei stemna 
til strid imot kong Harald. Og det er sant, konge, at 
endå de hadde noko mindre tolk då de mottest, so vart 
bondetampane redde so snart som dei såg de kom sig- 
lande. Då tok dei den rådi å gå imot dykk med blid- 
skap og bjoda til veitsle, men meiningi var, at dersom 
de vart drukne og låg sovande, so vilde dei taka på 
dykk med eld og våpen. Og um eg hev høyrt rett, so 
er det eit prov, at de vart fylgde inn i ei kornløde, 
for Torolv vilde ikkje brenna upp stova sl, som var 
ny og mykje påkosta. Det var og eit prov, at kvart eit 
hus var fullt av våpen og herklæde. Men då dei ikkje 
fekk koma inn på dykk med noko svikråder, so tok 
dei den rådi som var den beste, å slå ifrå seg heile 
denne tanken. Eg trur nok at dei alle veit å dylja 
desse rådene, for det er fåe, tenkjer eg, som veit seg 
saklause, dersom sanningi kjem upp. No er det mi 
råd, konge, at du skal taka Torolv til deg og lata han 
vera i hirdi di, bera merket ditt og vera i stamnen på 
skipet ditt; til det er han betre fallen enn alle andre. 
Men um du vil at han skal vera lendmann, då skal 
du gjeva han veitslor sud 1 Fjordane; der er heile ætti 
hans. De kann då hava tilsyn med at han ikkje vert 

for stor. Men sysla her på Hålogaland skal De gjeva 
til hövsame menner, som vil tena Dykk med truskap 
og hev si ætt her, og som hev frendar som fyrr hev 
havt slikt embete. Eg og bror min skal allstødt vera 
viljuge til slikt som De vil nytta oss til. Får vår hadde 
lenge: kongesysla her, og det gjekk vel. Det er vandt 
for Dykk, konge, å finnå dei rette menner til å styra 
her, for sjølv kann De sjeldan koma hit. Det er for 
liti makt 1 landet her nordpå til at De skulde reisa 
her med heren Dykkar, og å fara hit med få tolk, 
det vil De ikkje gjera oftare, for her er mange som 
ikkje er å lita på.< 

Kongen vart harm då han høyrde dette, men tala 
likevel spakleg, som han jamnan var van, når han frette 
tidender som var mykje verde. Han spurde då um 
Torolv var heime i Torgar. Hårek sa at det var ikkje 
von. — »Torolv hev då so mykje vit,« sa han, »at 
han aktar seg for å råka saman med folket Dykkar, 
konge. For han kunde nok venta det, at ikkje alle 
var so dulrame at du, konge, ikkje skulde verta vis 
med desse tidender. Han for nord i Ålost, so snart 
han spurde at De var på veg sudetter.< 

Kongen rødde lite um denne saki med folk; men 
det kunde ein merka på han, at han feste lit til det 
som var han fortalt. Då han reiste, fylgde Hilderid- 
sønene han vyrdeleg ut med gåvor, og han lova dei 
sin venskap. Brørne gjorde seg ærend inn i Nam- 
dalen, og kroka soleis på vegen at dei råka kongen 
ender og då. Han tok jamleg vel på det dei sa. 

Torolv sender kongen skatt og gåvor. 


Torgils Gjallande') heitte ein mann; han var 
heimemannen*?) hans Torolv, og var den som han vyrde 
mest av alle huskarane sine. Han hadde fylgt Torolv 
då han var i viking, og hadde vore stamnbuen?) og 
merkesmannen hans. Torgils hadde vore med i Havrs- 
fjord i heren hans kong Harald, og styrde då det ski- 
pet som Torolv åtte, og som han hadde havt i viking. 
Torgils var sterk og ein ovleg modig mann. Kongen 
hadde gjeve han venegåvor etter slaget og hadde lova 
han sin venskap. Torgils var styrar på garden i Tor- 
gar når Torolv ikkje var heime; då var det Torgils 
som rådde der. 

Fyrr Torolv reiste heimanfrå, hadde han lagt fram 
all den finnskatt som han hadde fenge på fjellet og 
kongen åtte, og gjeve det i Torgils sine hender, og 
hadde bede han føra det til kongen, dersom han ikkje 
kom heim fyre den tid då kongen for framum på ve- 
gen sudetter. Torgils gjorde ferdigt eit stort og godt 
førsleskip som Torolv åtte, og bar skatten umbord, og 
hadde nære på tjuge mann med seg. Han siglde sudpå 
etter kongen og fann han inne i Namdalen. Då Torgils 
kom fram for kongen, bar han fram helsingi frå Torolv, 
og sa at han kom der med den finnskatten som Torolv 
sende han. Kongen såg på han, men svara ikkje noko, 
og folk såg at han var sint. Då gjekk Torgils burt 
og tenkte å finna eit betre høve til å tala med kon- 
gen. Han møtte Olve Nuva og sa han alt som det 
hadde gjenge, og spurde um han visste noko um kva 
det skulde tyda. 

»Nei, det veit eg ikkje,« sa han. »Sidan me 


") Gjallande d. v. s. den som talar kvelt eller skri- 
kande. — *” heimemann kalla dei ein fri mann som hadde 
heimvist og teneste i huset hjå ein, dreng. — 9 stamnbuen 
hadde romet sitt nærast framstamnen umbord på skipet. 

var 1 Leka, hev eg merka at kongen tagnar kvar gong 
når Torolv vert nemnd; difor tvilar eg for at det er 
einkvar som hev baktala han. Det veit eg um Hilderid- 
sønene, at dei sit ofte i einmæle med kongen, og det 
er lett å merka på ordi deira at dei er Torolvs uve- 
ner; men eg skal snart få det å vita av kongen.< 

Sidan gjekk Olve Nuva til kongen og sa: »Tor- 
gils Gjallande, venen Dykkar, er komen hit med skat- 
ten frå Finnmarki som De skal hava. Skatten er denne 
gongen mykje større enn han fyrr hev vore, og det er 
mykje betre vare. Det er han ant um ferdi; gjer di- 
for so vel, konge, og gakk til og sjå, for ikkje hev eg 
sét jamgodt gråverk").« 

Kongen svara ikkje noko, men gjekk dit burt som 
skipet låg. 'Torgils braut straks upp vara og synte 
kongen. Og då kongen såg at det var sant at skatten var 
mykje større og betre enn han fyrr hadde vore, då 
ljosna han upp, og Torgils kunde då tala med han. 
Han gav kongen nokre bjorskinn frå Torolv og endå 
fleire eignaluter som Torolv hadde fenge på fjellet. 
Kongen gleddest då og spurde um kva som hadde 
hendt Torolv og fylgjet hans på ferdi. Torgils for- 
talde greinleg um alt saman. Då sa kongen: »Det er 
stor skade at Torolv ikkje skal vera tru mot meg, og 
at han vil vera min banemann.< 

Då svara mange som var til stadar, og alle som 
ein sa, at det måtte vera baktale av vonde menneske, 
dersom slikt vart sagt til kongen, og Torolv måtte 
vera uskyldig. Det gjekk då slik at kongen sa, at 
det vilde han helst tru. Kongen var då venleg i all 
sin tale med Torgils, og dei skildest forlikte. Og då 
Torgils råka Torolv, sa han han alt som det hadde 
gjenge. 


1) gråverk, ikornskinn (gn. grdvara) 

ms døren 
Andre Finnmarks-ferdi hans Torolv. 


Torolv for denne vetteren og til Finnmarki, og 
hadde med seg nære hundrad mann. Han for fram 
som fyrre vetteren, hadde kjøpstemne med finnane og 
for vida umkring i Finnmarki. Han drog langt austpå, 
og då ferdi hans spurdest der, kom det kvæner til 
han og sa at dei var sende til han av kong Faravid 
av Kvænland. Dei fortalde at karelane') herja i lan- 
det hans, og difor vilde han beda Torolv koma dit 
og hjelpa han. Den ordsending fylgde med, at Torolv 
skulde få like stor lut av herfanget som kongen, og 
kvar mann 1 fylgjet hans som tri kvæner. Kvænene 
hadde den lov at kongen skulde hava ein tridjepart 
av alt herfanget, og dessutan skulde han hava alle 
bjorskinn, sobelskinn*) og mårskinn. Torolv la dette 
fram for fylgjesmennene sine, og baud dei å velja um 
dei skulde fara eller ikkje. Dei fleste valde å våga 
til, når det var so stort eit herfang å vinna, og det 
vart avgjort slik at dei for austyver med sendemennene. 

Finnmarki er ovleg vid. Vestanfor ligg havet, og 
derifrå skjer store fjordar seg inn; soleis og nordanfor 
og heile vegen austanum. Sunnanfor ligg Norig. Finn- 
marki femner um mesta heile det øvre landet like 
langt sudetter som Hålogaland det ytre landet. I aust 
for Namdalen ligg Jamteland og so Helsingland og so 
Kvænland, so Karelen. Finnmarki ligg ovanfor alle 
desse landi, og der er store fjellbygder deruppe, noko 
i dalar og noko ikring vatn. I Finnmarki er vatni 
furdeleg store, og der attmed vatni er store skogvidder; 
høge fjell ligg endelangs etter Finnmarki, og dei vert 
kalla Kjøler*). 

Då Torolv kom aust til Kvænland og råka kong 


1) Karelane (gn. Æirjdlar) er eit finnlendsk folkeslag. 
— ? sobelskinn, eit slag røyskattskinn. —3) Kjøler, Kjø- 
len; kjøl tyder fjellrygg. 


14 


år 


873— 


74 


15 


Faravid, so heldt dei nett på og budde seg til ferdi, 
og hadde tri hundrad mann; med nordmennene vart 
det no fire hundrad. Dei for øvre vegen yver Finn- 
marki og kom fram til fjellet der karelane var som 
fyrr hadde herja hjå kvænene. Då karelane vart vis 
med ufred, samla dei seg og for imot, og venta seg 
siger liksom fyrr. Men då slaget tok til, gjekk nord- 
mennene hardt fram, og dei hadde traustare skjoldar 
enn kvænene. Mannfallet vende seg då til karelane; 
mange fall, og sume flydde. Kong Faravid og Torolv 
fekk ei ovmengd med gods, og drog so attende til 
Kvænland. Torolv skildest der i venskap med kong Faravid, 
og for sidan med folki sine upp i Finnmarki att. 

Torolv kom ned av fjellet i Vefsn. Han for då 
fyrst til garden sin på Sandnes, stogga der ei rid, og 
for so um våren sudetter med folket sitt til Torgar. 
Då han kom dit, vart det sagt han at Hilderidsønene 
um vetteren hadde vore i Trondheim hjå kong Harald, 
og at dei ikkje skulde ha spara på å baktala Torolv 
for kongen. Torolv fekk vita mykje um kva det var 
baktalen deira gjekk ut på. Torolv svara soleis: »Kon- 
gen vil nok ikkje tru på det, um dei so fortel slik 
lygn til han, at eg skulde svika han. Det er ingen 
grunn til det, for han hev 1 mange ting gjort ovleg 
vel imot meg, men 1 ingen ting ille. Det er so langt 
ifrå at eg skulde vilja gjera han mein, um eg so 
hadde høve til det, at eg vil mykje heller vera lend- 
mannen hans enn heita konge, når det då var ein annan 
konge 1 same landet, som kunde gjera meg til trælen 
sin, um han vilde.< 


Hilderidsønene baktalar Torolv 
på nytt lag. 


Den same vetteren hadde Hilderidsønene vore 
hjå kong Harald og hadde havt med seg sine heime- 

menner og grannar. Dei tvo brørne hadde ofte sam- 
talar med kongen og tala um Torolv på same måten 
som fyrr. 

Hårek spurde: »Lika De vel finnskatten, konge, 
som Torolv sende Dykk?« 

»Ja,« sa kongen. 


»PDå vilde De nok ha tykt det var gildt,< segjer 


Hårek, »dersom De hadde all den skatten som De med 


retten skulde hava; men so var det slett ikkje no. Den : 


luten som Torolv sjølv tok, var mykje større. Han 
sende Dykk til gåve tri bjorskinn, men eg veit med 
visse at han hadde att tretti som høyrde Dykk til, og 
slik tenkjer eg han hev fare elles og. Det skal vera 
visst, konge, at um De gjev sysla til oss tvo brørne, 
so skal me føra Dykk mykje meir gods.« — Og alt 
det som dei sa på Torolv, det sanna lagsmennene deira; 
og det gjekk då so at kongen vart ovleg sint. 


Torolv kjem til kongen for siste gong 
i Trondheim. 


Torolv for um sumaren sud til Trondheim til kong 
Harald og hadde med seg all skatten og mykje anna gods 
og nitti velbudde menner. Då dei kom til kongen, 
vart dei sessa i gjesteskålen og fagna på det stormanns- 
legaste. Sidan um dagen gjekk Olve Nuva til Torolv, 
frenden sin, og dei talast ved. Olve sa at Torolv då 
vart baktala mykje, og at kongen lydde på slike fyre- 
tolor. Torolv bad Olve bera saki hans fram for kon- 
gen, »for eg,< sa han, »kjem til å verta stuttmælt med 
kongen, dersom han heller vil tru på baktale åt vonde 
folk, enn på sanning og truskap som han skal røyna 
av meg.< 

Andre dagen kom Olve åt Torolv, og sa at han 
hadde tala um saki hans med kongen; — »men eg 

veit ikkje no,« sa han, »betre enn fyrr, kva han hev 
i hugen.< »Eg skal då sjølv gå til han,<« segjer 
Torolv. Han gjorde so, — gjekk til kongen, medan 
han sat til bords, og då han kom inn, helsa han kon- 
gen. Kongen helsa att og lét Torolv bjoda drikke. 
Torolv sa at han no hadde med skatten som kongen 
skulde hava frå Finnmarki, — »og endå fleire ting 
hev eg med, som eg vil gjeva Dykk til minnegåve, 
konge. Eg veit at ingenting er meg til so stort gagn 
som det eg hev gjort til å tå takk av Dykk.« 

Kongen svara at han ikkje venta anna enn det 
som godt var av Torolv; — »for anna er eg heller 
ikkje verd,« sa han; »men likevel segjer folk båe slagi 
um kor varsam du er med å tekkjast meg.« 

»Dei dømer meg då ikkje rett,<« segjer Torolv, 
»dersom nokon segjer det at eg hev synt utruskap. mot 
Dykk, konge. Eg trur at dei er minder dine vener 
enn eg, dei som hev fortalt slikt noko åt deg. Men 
det er klårt, at dei karane heilt ut vil vera mine uve- 
ner. Og det er og mest von til at dei skal få svida 
dyrt um eg og dei ein gong skal eigast ved åleine.<« 

Deretter gjekk Torolv burt; og dagen etter greidde 
han ut skatten medan kongen var til stadar. Då alt 
var greidt, bar Torolv fram nokre bjorskinn og sobel- 
skinn, og sa at det vilde han gjeva kongen i gåve. 
Mange av dei som stod der attmed, sa at det var vel 
gjort, og han var kongens venskap verd. Kongen 
svara at Torolv hadde nok sjølv gjeve seg si løn for 
det. Torolv sa at han med truskap hadde gjort alt 
det han kunde til å tekkjast kongen, — »og dersom 
kongen enno ikkje er nøgd,« sa han, »då kann eg 
ikkje gjera noko ved det. Den tid eg var med kon- 
gen og i fylgjet hans, kjende han til korleis mi åtferd 
var, og eg tykkjer det er underleg, um kongen trur 
at eg no er ein annan enn den han då røynde at 
eg var.< 

Kongen svara: »Vel skikka du deg, Torolv, 1 
all di åtterd, då du var med oss; eg tenkjer det er 
best å gjera det so no og, at du kjem i hirdi mi. 
Tak ved merket mitt, og stå fyre hirdmennene mine; 
då vil ingen mann baktala deg, når eg dag og natt 
kann hava uppsyn med korleis di åtferd er.< 

Torolv såg seg um til båe sidor. Der stod hus- 
karane hans. Han sa: »Uhuga er eg på å senda ifrå 
meg dette fylgjet mitt. Du, konge, skal råda for min 
tittel og for dine veitslor, men fylgjesmennene mine vil 
eg ikkje gjeva frå meg, medan rådi rekk til, um eg so 
berre hev mitt eige å gjera med. Det er mi bøn og 
mitt ynske, at De, konge, kjem heim og gjester meg, 
og fær høyra kva dei menner segjer, som De trur på, 
og kva vitnemål dei ber um meg i denne saki. De 
kann då sidan gjera so som De tykkjer er rett.< 

Kongen svara at han ikkje vilde taka imot veitsle 
hjå Torolv oftare. 'lorolv gjekk då burt, og budde 
seg til heimferd. Då han var reist, gav kongen Hilderid- 
sønene sysla på Hålogaland, som Torolv hadde havt 
fyrr, og sameleis finnferdi. Kongen la under seg gar- 
den i Torgar og alle dei eigner som Brynjolv hadde 
ått, og gav det i varveitsle til Hilderidsønene. Kon- 
gen sende nokre menner med jarteigner til Torolv for 
å segja han denne tilskiping som han no hadde gjort. 
Sidan tok Torolv dei skip som han åtte, og bar um- 
bord all den lausøyren som han kunde fara med, og 
tok med seg alle sine menner, både løysingar og træ- 
lar, og for sidan nord til garden sin på Sandnes. 
Torolv hadde der ikkje mindre folk enn fyrr, og ikkje 
mindre dramb og drust. 


Hilderidsønene fører kongen finn- 
skatten. 


Hilderidsønene tok ved sysla på Hålogaland. På 
grunn av hardstyret åt kongen var det ingen som mælte 

imot, men mange som var frendar og vener til Torolv, 
tykte at dette skiftet var leidt. 

Hilderidsønene for um vetteren upp på fjellet og 
hadde tretti mann med seg. Finnane tykte det var 
mykje mindre vyrdnad med desse syslemennene enn med 
Torolv då han for. Det var då mykje verre å få inn 
all den skatten som finnane skulde reida ut. 

Same vetteren for Torolv upp på fjellet med hun- 
drad mann. Han tok straks vegen aust til Kvænland 
og råka kong Faravid. Dei la råd ihop og vart samde 
um å fara upp på fjellet att liksom fyrre vetteren. Dei 
hadde fire hundrad mann med, og kom ned 1 Karelen. 
Der gjorde dei innfall og herja i bygder som dei tyk- 
test vera mannsterke nok til å koma i, og fekk ovleg 
mykje herfang. Då det leid på vetteren for dei upp 
i Finnmarki att. Um våren for Torolv heim til gar- 
den sin. Han sende då folk på skreifiske i Vågar') 
og sume på sildfiske, og samla inn allslags forråd til 
garden sin. Torolv åtte eit stort skip som var etla til 
havferder. Det var i alt so velgjort som råd var; det 
var mykje måla ovanfor sjøgangen; eit segl med blå 
og raude render høyrde til, og all skipsreiden var 
mykje tor-seg-gjord. Det skipet lét Torolv gjera fer- 
digt, og manna det med huskarane sine. Han lét bera 
um bord skrei og huder og røyskattskinn; han sende 
og med mykje gråverk og onnor skinnvare som han 
hadde havt med frå fjellet; det var ovleg mykje gods. 
Med det skipet lét han Torgils Gjallande sigla vest til 
England for å kjøpa klæde og andre ting som han 
trong um. Dei heldt då sudetter langs med landet og 
sidan til havs, og kom fram til England. Dei fekk der 
god handel, lasta skipet med kveite og honning, vin 
og klæde, og stemnde so heimetter um hausten. Dei 
fekk god bør og kom åt Hordaland. 


1) Vågan 1 Lofoten. 

Same hausten for Hilderidsønene med skatten til 
kongen. Då dei greidde han ut, var kongen sjølv til 
stadar og såg på. Han sa: »Hev De no greidt frå 
dykk all skatten som de hev fenge i Finnmarki?< 

»Ja, det hev me,« sa dei. 

»Skatten er no,« sa kongen, »både mindre og 
låkare enn då Torolv kravde han inn; og de sa at 
han for ille med sysla.< 

»Det er godt, konge,« segjer Hårek, »at du hev 
ansa på kor stor skatt det brukar å koma frå Finn- 
marki, for då skynar du betre kor mykje De misser 
um Torolv heilt skal øyda finnskatten for Dykk. Me 
var 1 vetter tretti mann i Finnmarki, so som sysle- 
mennene fyrr hev havt for vane. Men etterpå kom 
Torolv med hundrad mann. Me høyrde at han hadde 
late falla dei ord, at han etla å taka oss tvo brørne 
av live, og alle dei menner som fylgde oss; og det 
gav han til grunn, at du, konge, hadde gjeve i våre 
hender den sysla som han vilde hava. Me tykte det 
då var best å halda oss undan han og akta OSS, og 
difor heldt me oss nær bygdene og kom ikkje langt 
upp på fjellet. Men Torolv for umkring i heile Finn- 
marki med ein her av folk; han hadde all handel; 
finnane betala honom skatt, og han lova på det, at 
syslemennene Dykkar skulde ikkje koma til Finnmarki. 
Han tenkjer å verta konge der nordpå, både yver 
Finnmarki og Hålogaland, og det er underleg at De 
let han gjera kva han vil. Fit sant prov på kor mykje 
gods han dreg ihop frå Finnmarki, hev De i det, at 
den største knarren") som var på Hålogaland, vart 
reidd ut i vår på Sandnes, og det vart sagt at Torolv 
åleine åtte all den farmen*) som var på. Eg tenkjer 
at skipet var mesta full-lasta med gråverk, og der trur 
eg ein vilde finna meir bjor og sobel enn det som 


ein knarr er eit stort handelsskip. — *% farm, ladning. 

Torolv førde deg. Dette skipet for Torgils Gjallande 
med. Eg tenkjer at han hev siglt vest til England. 
Men dersom du vil hava visse um dette, skal du njosna 
etter ferdi hans Torgils, når han kjem austetter, for 
eg trur at ikkje noko handelsskip i våre dagar hev: 
vore lasta med so mykje gods. Eg tenkjer at det er 
det sannaste, at De, konge, eig kvar ein smule som 
var umbord.« Lagsmennene hans Hårek sanna alt 
dette som Hårek sa, og ingen kunde her mæla imot. 


Brørne Sigtrygg og Hallvard tek 
handelsskipet hans Torolv. 


Sigtrygg Snarfare og Hallvard Hardfare heitte tvo 
brør som var hjå kong Harald; dei var frå Viki. Dei 
hadde morsætti si i Vestfold og var i skyldskap med 
kong Harald. Far deira hadde havt si ætt på båe 
sidor av Gautelvi; han hadde ått gard i Hising') og 
hadde vore ein storrik mann. På denne tid hadde 
sønene teke ved arven etter far sin. Dei var fire brør; 
dei tvo yngste, Tord og Torgeir, var heime og styrde 
garden. Sigtrygg og Hallvard bruka kongen til sende- 
ferder både innanlands og utanlands. Dei hadde fare 
mang ei ferd som var fårefull, både for å taka livet 
av folk og for å taka godset av folk som kongen lét 
heimsøkja. Dei hadde eit stort fylgje umkring seg. 
Dei var ikkje mykje elska av folket nettupp, men kon- 
gen tykte mykje mun i dei, og dei var betre enn 
nokon annan både til fots og på ski; 1 skipsferder 
med var dei snøggare enn andre. Ovleg modige men- 
ner var dei, og umtenkte i dei fleste ting. Dei var 
hjå kongen då dette hende. Um hausten for kongen 


') Hising, el stor øy ved Gøteborg. 

i veitslor på Hordaland. Det var ein dag at han let 
kalla til seg dei tvo brørne Hallvard og Sigtrygg, og 
då dei kom til han, sa han dei at dei skulde fara 
med flokken sin og njosna etter det skipet som Torgils 
Gjallande for med, »og som han hadde i sumar vest 
til England. Før skipet til meg, og alt det som på 
er, utan mannskapet; lat dei fara burt i fred, dersom 
dei ikkje vil verja skipet.« 

Dei tvo brørne var straks ferdige til det, tok kvar 
sitt langskip og for so på leiting etter Torgils og hans 
menner. Dei fekk vita at han var komen vestantrå 
og hadde siglt nord langs landet. Dei for nord etter 
dei og råka dei i Furesund'). Dei kjende straks ski- 
pet, og la med det eine skipet sitt åt på utsida av skipet 
hans Torgils, medan sume gjekk upp på land og ut 
på skipet etter landgangsbryggjone. Torgils og hans 
menner venta ingen fåre og ansa ikkje på noko. Dei 
visste ikkje ordet av fyrr der var ei mengd med full- 
væpna menner um bord, og dei vart alle tekne til 
fange og sidan leidde upp på land, våpenlause. Dei 
hadde ikkje anna enn igangsklædi sine. Men Hallvard 
og hans menner skuva frå landgangsbryggjone, kasta 
laus landtoget og drog ut skipet; dei snudde so um 
og siglde sudetter, til dess dei møtte kongen, og førde 
han skipet og alt som på var. Då farmen var 
boren frå borde, såg kongen at det var mykje gods, 
og det var ikkje lygn det som Hårek hadde sagt. 
Men Torgils og felagane hans fekk seg far og reiste 
til Kveldulv og son hans, og fortalde kor uheppeleg 
ferdi deira hadde gjenge. Dei fekk då likevel god 
mottaking. Kveldulv sa at det no vilde gå slik som 
det hadde bore han fyre, at Torolv vilde ikkje til 
all slutt hava lukke av venskapen med kong Harald. 
»Eg vilde ikkje bry meg stort um dette pengetapet,< 


1 sunnanfor Florøy. 

å 
sa han, »som Torolv hev havt no, um her ikkje kom 
meir etter; eg tvilar for at Torolv ikkje betre enn 
fyrr kann sjå kva han maktast mot slik yvermakt som 
han hev å gjera med.«< Han bad so Torgils å segja 
Torolv, at »mi råd er den at han fer burt frå landet; 
for det kann vera at han kjem seg betre fram, um 
han søkjer seg 1 teneste hjå Englands-kongen, dane- 
kongen eller svenskekongen.< 

Sidan gav han Torgils ei rorskute med all reide, 
og tjeld og niste, og alt det som dei trong til ferdi. 
Deretter for dei av stad, og stana ikkje fyrr dei kom 
nord til Torolv, og fortalde han so kva tilburder 
som hadde hendt. Torolv tok skaden sin roleg, og 
sa som so, at han skulde det ikkje skorta gods, — 
»det er godt å ha sameige med kongen.< 

Sidan kjøpte Torolv mjøl og malt og anna som 
han trong til upphelde for folket sitt; han sa at hus- 
karane nok ikkje vilde verta so fagert klædde som 
han hadde tenkt ei rid. Torolv selde so noko av 
jordene sine, og noko pantsette han, men utgiftene var 
like store som fyrr. Han hadde heller ikkje færre 
folk hjå seg enn fyrre vetteren, heller nokre fleire. 
Sameleis var det med veitslor og innbjodingar til vener; 
han slo endå større på enn fyrr. Han var heime heile 
denne vetteren. 


Torolv fer i viking og vitjar far sin 
for siste gong. 


Då våren kom, og snøen og isen løyste, lét Torolv 
setja ut eit stort langskip som han åtte. Han lét det 
gjera ferdigt og manna det med huskarane sine; han 
tok med seg meir enn hundrad mann. Det var eit 
sers fint mannskap og ovleg vel væpna. Då det vart 

bør, styrde Torolv sud med landet, og so snart han 
kom sud um Byrda"), heldt dei leidi utanum alle øyar 
stundom so langt ut at dei såg sjøen midt i lidene. 
Soleis let dei det gå sud um landet, og dei hadde 
ikkje fretnad av folk fyrr enn dei kom aust 1 Viki. 
Då fekk dei vita at kong Harald var i Viki, og at 
han etla å fara til Upplandi um sumaren. Folket i 
landet visste ikkje noko um ferdi hans Torolv. Han 
fekk god bør og styrde sud til Danmark og derifrå 1 
Austerveg*”). Der herja han um sumaren, men vann 
ikkje mykje gods. Um hausten siglde han vestetter til 
Danmark, på den tid då Øyrefloten*”), som hadde vore 
der um sumaren, skildest og for burt. Der var som 
vanleg ei mengd med skip frå Norig. Torolv lét alt 
dette folket sigla fyre, og gjorde ingen vis med at han 
var der. 

Ein dag imot kvelden siglde han til Mostrarsund*) 
Då han kom dit, låg det i hamni ein stor knarr, som 
var komen frå Øyr. Tore Truma heitte mannen som 
førde skipet. Han var årmann åt kong Harald og styrde 
garden hans på Truma*). Det var ein stor gard, og 
kongen heldt seg ofte der når han var i Viki, og det 
trongst store forråd til hushaldet der. Difor hadde 
Tore reist til Øyr å kjøpa varor, malt og kveite og 
honning, og hadde til dette lagt ut mykje pengar som 
kongen åtte. Torolv tok på skipet og baud Tore og 
hans menner høve til å verja seg; men då Tore ikkje 
hadde mannskap nok til å stå seg mot den manne 
mengd som Torolv hadde, so gav han seg yver. Torolv 
tok skipet med all farmen, og sette Tore i land på øy!i. 

Torolv siglde so med båe skipi nordetter landet. 

! Byrda, øy i Namdalen (» Børø«). — *) d. v. s. til landi 
på austsida av Øystresjøen. — %) Øyrefloten, d.e. handels- 
floten som kvart år samlast på den store kjøpstemna på Øyr 
(Helsingør eller Skanør) 1 Øyresund. — %) Mostrarsund 


ei hamn på Hallandsstrandi, nær Kungsbacka. — *” Truma 
»Tromøy« ved Arendal, 

Då han kom til Gøtaelvi, la han seg til der og bia 
på natti. I myrkret rodde dei so med langskipet upp 
i elvi og la til ved den garden som Hallvard og Sig- 
trygg åtte. Dei kom dit fyre dag, slo manngard kring 
garden og gjorde herrop. Folki som var inne, vakna 
ved dette, og for straks upp og treiv våpni sine. 
Torgeir flydde straks ut or sengbui. Kring garden 
var der ein høg skigard. 'Torgeir sprang burt til ski- 
garden og greip med handi upp på gardstauren og kasta 
seg yver garden. Torgils Gjallande stod der nære ved. 
Han sveivla til med sverdet og råka handi hans, som 
han hogg av mot gardstauren. Torgeir sprang sidan 
til skogs, men Tord, bror hans, fall der med meir enn 
tjuge mann. Sidan røva dei alt gods som der var, og brende 
garden. Deretter for dei utetter elvi att og til havs. 

Dei fekk god bør og siglde nordetter til Viki. Då 
råka dei på endå eit stort handelsskip, som vikværingar 
åtte; det var lasta med malt og mjøl. Torolv tok på 
skipet, og dei som stod fyre det, tyktest ikkje hava 
makt nok til å verja seg og gav seg yver. Dei gjekk 
upp på land, våpenlause. Torolv og hans menner tok 
skipet med ladning og siglde av stad att. Torolv hadde 
då tri skip, då han siglde austantil yver Foldi'). Dei 
siglde hovudleidi til Lindesnes, og for so skundsamt 
dei kunde, men herja på mnesi der dei kom til, og 
gjorde strandhogg. Då dei siglde nordetter frå Lindes- 
nes, for dei meir ytre leidi, men røva der som dei 
kom ved land. | 

Då Torolv kom nord til Fjordane, tok han leidi 
innetter og for til Kveldulv, far sin, og fekk der god 
mottaking. Han fortalde faren kva som hadde bore 
til på ferdi um sumaren. Torolv gav seg til der ei 
liti rid. Då han skulde reisa, fylgde Kveldulv og 
Skallagrim honom ned til skipet. Fyrr dei skildest, 
talast dei ved, og Kveldulv sa: »Det hev nok ikkje 


” Foldi, d. & Oslofjorden. 

gjenge mykje annarleis, Torolv, enn som eg sa deg, 
då du for til hirdi hans kong Harald, at det vilde enda 
so med deg, at det ikkje vart til lukke korkje for deg 
eller for oss, frendane dine. Du hev no teke den rådi 
som eg mest vara deg mot, sidan du gjev deg 1 kast 
med kong Harald. For endå um du er både modig 
og dugande i alt, so hev du ikkje lukke til å kappast 
med kong Harald; det hev ikkje heller lukkast nokon 
annan her i landet, um han so fyrr hev havt stor makt 
og mykje folk. Det ber meg so fyre at dette møtet 
vert vårt siste: For alderen skuld var det naturlegast 
at du levde lengst av oss tvo, men eg trur det vert 
annarleis. « 

Sidan gjekk Torolv umbord på skipet sitt og 
siglde burt. Det er då ingi fråsegn um at noko hende 
fyrr han kom heim til Sandnes. Han let då føra til 
gards alt det herfang som han hadde havt med heim, 
og sette upp skipi. Det skorta han då ikkje på råd 
til å føda folki sine den vetteren. Torolv heldt seg no 
jamnan heime og hadde ikkje færre folk enn fyrre vet- 
teren. 


Skallagrim gifter seg med Bera 
Yngvarsdotter. 


Det var ein mann som heitte Yngvar; han var 
mektug og rik. Han hadde vore lendmann hjå dei 
fyrre kongane, men sidan Harald kom til makti, gav 
han seg til heime og var ikkje 1 kongsteneste. Han 
var gift og hadde ei dotter som heitte Bera. Yngvar 
budde i Fjordane. Bera var einbernet') hans og skulde 
erva han. Grim Kveldulvsson bad um å få Bera 
til kone, og det vart slik avgjort. Han gifte seg med 
Bera vetteren etter Torolv og han hadde skilst um 


1) einbernet, d. e. einaste barnet. I kapitel 58 nemner 
soga elles ei onnor dotter; ho må då vera tilkomi seinare, 

sumaren. Grim var då 25 år gamal, og var då skol- 
lut; sidan vart han kalla Skallagrim. Han hadde på 
den tid all styringi yver gard og avling, endå Kveldulv 
var både frisk og godt før. Dei hadde mange fri- 
gjevne hjå seg og mange menner som hadde vakse 
upp heime der og var på lag jamgamle med Skallagrim. 
Mange av dei var framifrå sterke karar, for Kveld- 
ulv og son hans valde helst ut sterke karar til sitt 
fylgje og vande dei med sitt huglynde.  Skallagrim 
var lik far sin i vokster og styrke, og sameleis i ut- 
sjånad og huglynde. 


Sigtrygg og Hallvard fær løyve til 
å drepa Torolv. 

Kong Harald var i Viki då Torolv var i herferd. 
Han for um hausten til Upplandi, og derifrå nord til 
Trøndelag, og sat der um vetteren og hadde mykje folk 
hjå seg. Sigtrygg og Hallvard var der og i lag med 
kongen, og dei hadde spurt korleis Torolv hadde tare 
åt med garden deira i Hising, og kva skade på folk 
og eigedom han der hadde gjort. Dei minte kongen 
ofte um dette, og um det med, at Torolv hadde gjort 
ransverk hjå kongen og hans undermenner, og fare med 
herjing der innanlands. Brørne bad difor kongen um 
lov til å fara med det mannskap som bruka fylgja 
dei, og heimsøkja Torolv. 

Kongen svara soleis: »Det kann nok vera at de 
tykkjest hava årsak til det, um de so tek Torolv av 
live. Men eg tenkjer det vil skorta dykk mykje på 
lukke til det verket. Torolv er ikkje nokon høveleg 
make for dykk, endå de tykkjest vera både modige og 
dugande menner.< 

Brørne svara at det skulde snart verta røynt, der- 
som kongen vilde gjeva dei lov. Dei sa at dei hadde ofte 
freista stor vågnad mot menner som dei hadde havt min- 
dre å hemna for, og som oftast hadde dei fenge siger. 


En OE 

Då det vårast, budde folk seg til å reisa ut, og 


: brørne Hallvard og Sigtrygg heldt fast på si bøn, som 


fyrr er fortalt, at dei måtte få fara i veg og taka Torolv 


av live. Kongen sa då at han gav lov til at dei tok 


Torolv av live, — »og eg skynar at de vil føra meg 
hovudet hans når de kjem att, og mange eignaluter 


". med; men det er då sume som gjet på det likevel, 


segjer kongen, »at um de sigler nordetter, so kjem de 
både til å sigla og ro nordanfrå.< 
No budde dei seg so snøgt dei kunde, og hadde 


: tvo skip og halvtanna hundrad mann, og då dei var 


ferdige, sigler dei ut fjorden med mnordaustvind, men 
det er motvind når ein vil sigla nordetter landet. 


Kong Harald drep Torolv 
Kveldulvsson. 


Kong Harald var på Lade då Hallvard og broren 


for avstad. Han gjorde seg ferdig so snøgt som han 


kunde, gjekk umbord på skipi sine, og rodde innetter 
fjorden um Skarnsund og so um Beitsjø!) inn til Elde- 
eidet”). Han let skipi etter der, og for nord yver eidet 
til Namdalen. Der tok han nokre langskip som bøndene 


: åtte, og gjekk umbord med ftolki sine. Han hadde 


hirdi med seg, nære tri hundrad mann, og fem eller 
seks store skip. Dei fekk kvass motvind og rodde natt 
og dag, so hardt dei kunde. Det var då farsynt um 
nettene. Ein kveld etter solefall kom dei til Sandnes 
og såg der eit stort langskip fljota utfor garden med 
tjeld yver. Dei skyna at det var skipet hans Torolv; 
han hadde gjort det ferdigt og etla å fara av landet. 
No hadde han late bryggja ferdaølet sitt. Kongen bad 
folket sitt gå frå skipi til siste mann, og let merket sitt 


[9] [0] 


bera fram. Det var eit lite stykke å gå upp til garden; 


1) Beitsjø, no Beistadfjorden. — ” Eldeeidet, Nam- 
dalseidet. 

men vaktmennene hans Torolv sat inne ved drykken 
og var ikkje gjengne på vakti. Der var ingen ute; 
alle folk sat inne ved drykken. Kongen let slå mann- 
ring um stova, og dei gjorde so her-rop, og herblåster 
vart blåsen i kongsluren. Då Torolv og hans menner 
høyrde dette, sprang dei til våpni sine, for kvar manns 
fulle væpning hekk yver plassen hans. Kongen let so 
ropa ut ved stova, at kvende og ungmenne :og gamal- 
menne, trælar og trælfolk") skulde tå gå ut. Sigrid hus- 
frua gjekk so ut, og med henne dei kvende som var 
inne, og dei andre som utgonge var lova. Sigrid spurde 
etter um sønene åt Berdle-Kåre var der. Dei gjekk 
fram båe og spurde kva ho vilde. | 

»Fylg meg til kongen!« sa ho. 

Dei gjorde so, og då dei kom til kongen, spurde 
ho: »Kann det nytta noko å freista få forlik millom 
deg og Torolv? | 

Kongen svara: »Vil Torolv gjeva seg yver og gå 
i mitt vald og beda um nåde, so skal han halda liv 
og lemer; men mennene hans skal få den straff som 
dei er skyldige til.« 

Olve Nuva gjekk deretter til stova og let kalla 
Torolv til tals med seg. Han nemnde for honom det 
tilbod som kongen gjorde. e- 

Torolv svarar: »Noko tvangsforlik vil eg ikkje 
taka av kongen; bed du kongen gjeva oss lov til å gå 
ut, so kann me lata det gå som lagnaden vil.< 

Olve gjekk til kongen og sa kva Torolv bad um. 

Kongen sa: »Ber eld åt stova; eg vil ikkje slåst 
med dei og missa folket mitt. Eg veit at Torolv vil 
koma til å gjera oss stor mannskade, dersom me skal 
taka han soleis. Det vert seint å vinna på han inne og, 
endå um han hev mindre folk enn me.« 


3) I handskrifti stend trælar og »mansmenne«; kva skil 
nad det er på desse, er uklårt. 


Deretter bar dei eld åt stova, og det fatna snøgt, 
for timbret var turt, og veggen tjørebrædd, og taket 
tekt med never. Torolv bad mennene sine brjota upp 
bolken som var millom stova og forstova, og det gjekk 
snøgt. Då dei nådde timberstokken, tok dei so mange 
i den eine stokken som berre kunde få tak, og skaut 
stokk-enden imot hyrna av stova so hardt at novene 
rauk av utanfor, og veggene sprang i sund, og der 
vart det då ein stor utgang. Torolv gjekk fyrst ut, so 
Torgils Gjallande, og so den eine etter den andre. 
Slaget tok no til, og det var ei stund at Torolv og 
hans menner hadde ryggstød av stova. Men då ho tok 
til å brenna, då trengde elden innpå dei, og mange 
av dei fall. Då sprang Torolv fram og hogg til båe 
sidor, og søkte fram dit som kongsmerket var. Då fall 
Torgils Gjallande. Men då Torolv kom fram åt skjold- 
borgi, stakk han sverdet igjenom den mannen som bar 
merket. 

Då sa Torolv: >»No gjekk eg tri fot for stutt,< og 
i same stundi stod det både sverd og spjot på han, 
men kongen sjølv gav honom banesår, og Torolv fall 
fram på føtene åt kongen. Då ropa kongen at dei 
skulde slutta og ikkje drepa fleire menner, og so vart 
gjort. Kongen bad deretter mennene sine fara ned til 
skipi. Han sa til Olve og broren: »Tak no Torolv, 
frenden dykkar, og stell sømeleg um liket, og sameleis 
med dei andre som her er falne, og legg dei i grav. 
Lat so binda um såri på dei som det er livsvon med, 
men de må ikkje plundra her, for alt dette er mitt 
gods.« Deretter gjekk kongen ned til skipi, og dei fleste 
av folki med han. Då dei var komne umbord, tok folki 
til å binda um såri sine. Kongen gjekk umkring på 
skipet og såg på såri deira. Han såg ein mann som 
hadde eit flengjesår; kongen sa då, at det såret hadde 
han ikkje fenge av Torolv; »våpni hans beit heilt an- 


narleis; fåe, trur eg, bind um dei såri som han gav. 
Det er stor skade å missa slike menner.< 

Straks um morgonen let kongen heisa segl og 
siglde sudetter so snøgt han kunde. Då det leid på 
dagen, råka dei på mange rorskip i alle sundi millom 
øyane; det var folk som var på veg til Torolv, for 
njosnarane hans hadde vore alt sud i Namdalen og vida 
umkring på øyane. Dei hadde vorte vise med at Hall- 
vard og broren var komne sunnantil med mykje folk 
og etla seg mot Torolv. Dei brørne hadde heile tidi 
havt motvind og hadde heftst i ymse hamner, til dess 
at nysn um dei hadde kome øvre vegen yver land. 
Njosnarane åt Torolv hadde so fenge vita det, og difor 
hadde folk samla seg til strid. Kongen siglde med 
strjukande bør til han kom til Namdalen. Der let han 
skipi etter, og for landvegen til Trøndelag, og tok att 
dei skipi som han hadde sett etter der. Han siglde 
so med fylgjet sitt ut til Lade. Denne tidendi spurdest 
snøgt og kom åt Hallvard og broren, der dei låg. Dei 
snudde då og drog attende til kongen, og ferdi deira 
tyktest vera heller skamleg for dei. 

Brørne Olve Nuva og Øyvind Lambe gav seg til 
ei rid på Sandnes. Dei let jorda dei menner som der 
var falne; dei stelte med liket av Torolv etter sedvane, 
so som skikk var å gravleggja gjæve menner, og sette — 
bautasteinar etter han. Sjuke menner let dei lækja, og 
dei skipa og til med buet for Sigrid. All buskapen var 
berga; det som mest hadde brunne, var husbunad, 
bordbunad og klædi åt folk. Då brørne var ferdige, for 
dei sudetter og kom til kong Harald, då han var i 
Trøndelag, og var hjå honom ei tid. Dei var stille og 
tala lite med folk. Ein dag gjekk brørne fram for 
kongen, og Olve sa: »Me brørne vil beda deg, konge, 
um løyve til å fara heim til gardane våre, for her hev 
no slike ting hendt, at me ikkje hev hug til å drikka 

og sitja saman med dei folk som hev bore våpen på 
Torolv, frenden vår.< 

Kongen såg på han og svara heller stutt: »Det vil 
eg ikkje gjeva dykk lov til; de skal vera her hjå meg.< 

Brørne gjekk burt og attende til sæti sine. Dagen 
etter sat kongen i stemnestova og let kalla til seg Olve 
og broren. 

»No skal de få vita,« segjer kongen, »um den 
saki som de bar upp for meg, då de bad um lov til 
å fara heim. De hev vore her ei tid med meg og 
vore velseda menner; de hev allstødt dugt vel, og eg 
hev i alle måtar lika dykk godt. No vil eg, Øyvind, 
at du fer nord til Hålogaland; eg vil gifta deg med 
Sigrid på Sandnes, ekkja etter Torolv; eg vil gjeva 
deg alt det godset som Torolv åtte. Saman med dette 
skal du Og hava min venskap, um du kann halda på 
han. Men Olve skal fylgja meg; for hans idrotter 
skuld") vil eg ikkje skilja meg ved honom.< 

Brørne takka kongen for den æra som han gjorde 
dei, og sa at dei vilde gjerne taka imot det. Øyvind 
budde seg so til ferd. Han fekk seg eit godt skip, 
som det honom høvde. Kongen gav han jarteigner 
med. Ferdi gjekk greidt, og Øyvind kom fram nord 
i Ålost på Sandnes. Sigrid tok vel imot dei. Sidan 
bar Øyvind fram jarteignene frå kongen, og sa Sigrid 
kva ærend han hadde, og fridde til henne. Han sa 
og at kongen sende det bodet at han skulde tå henne. 
So som sakene no stod, såg Sigrid då ingen annan ut- 
veg enn å lata kongen råda. Det vart da til det at 
Øyvind fekk Sigrid. Han tok so ved garden på Sand- 
nes og alt det gods som Torolv hadde ått. Øyvind 
vart ein gjæv mann. Borni deira var Finn Skjalge, far 
til Øyvind Skaldespillar, og Geirlaug, som vart gitt 
med Sigvat Raude. Finn Skjalge vart gift med Gunn- 


1) Det er vel serleg skalde-idrotti hans, kongen meiner. 

hild, dotter til Halvdan jarl; mor hennar heitte Inge- 


bjørg, dotter til kong Harald Hårfagre. Øyvind Lambe 
heldt seg i venskapen med kongen, medan dei levde båe. 


Kjetil Hæng hemner Torolv og rømer 
til Island. 


Kjetil Hæng heitte ein mann. Han var son til 
Torkjel Naumdølajarl og Ravnhild, dotter til Kjetil 
Hæng på Ravnista. Hæng var ein gjæv og namngjeten 
mann. Han hadde vore den beste venen til Torolv 
Kveldulvsson og var skyld med honom. Han hadde 
då og vore med i hersamlingi på Hålogaland, då folk 


. reiste seg og vilde koma Torolv til hjelp, so som fyrr 


er skrive. Men då kong Harald for sudetter, og folk 
fekk vita at Torolv var teken av live, då braut dei 
samlingi og skildest. Hæng hadde seksti mann med 
seg og tok no vegen til Torgar. Der var Hilderid- 
sønene med få folk. Då Hæng kom til garden, gjorde 
han åtak på dei. Der fall Hilderidsønene og dei 
fleste av dei som var der, og Hæng og hans menner 
tok alt det gods dei fekk tak i. 

Etter det tok Hæng tvo knarrar, dei største han 
fekk tak i, og let bera umbord alt det gods som han 
åtte og kunde taka med. Han hadde med seg kona 
si og borni og alle dei menner som hadde vore med 
honom på dette verket. Baug, fosterbror hans og ein 
ættstor og rik mann, styrde den eine knarren. Då dei 
var ferdige og det vart bør, siglde dei til havs. Nokre 
få vetrar fyrr hadde Ingolv og Hjørleiv fare ut og 
busett seg på Island, og tolk rødde då mykje um den 
ferdi; dei sa det var eit ovende godt land. Hæng siglde 
vest yver havet og imot Island. Då dei vart vare med 
land, såg dei at dei var komne åt sudsida av landet. 


— gg — 
Veret var kvast med brim på landet, og det var ikkje 
godt um hamn. Dei siglde difor vest um landet utfyre 
sandane. Då veret tok til å stilna, og brimet vart 
mindre, såg dei fyre seg ein stor elveos, og dei styrde 
so upp i elvi med skipi, og la åt på vestre landet. 
Denne elvi heiter no Rangå'); ho fall då mykje tron- 
gare og var djupare enn ho no er. Dei rudde skipet 
og tok og kanna landet vestanfor elvi, og flutte buteet 
sitt med seg. Hæng var fyrste vetteren vestanfor ytre 
Rangå. Um våren kanna han landet austetter, og tok 
då land millom Tjörså og Markarfljöt, millom fjell og 
fjøra, og bygde ein gard på Hov ved øystre Rangå. 
Ingunn, kona hans, fødde eit barn um våren, då dei 
hadde vore der fyrste vetteren; den guten fekk namnet 
Ravn, og då husi vart tekne ned, vart staden der kalla 
Ravntufter. 

Hæng gav Baug land i Fljotslid ovanfrå Merke-å 
til elvi vestanfor Breidebolstad, og han budde då på 
Lidarende; frå Baug er komi ei stor ætt i den bygdi. 
Hæng gav skipsfolki sine land, men sume selde han land 
til for en liten pris, og dei hev vorte kalla landnåms- 
menn. Storolv heitte ein son til Hæng; han åtte 
Kvålen og Storolvs-voll; son hans var Orm den sterke. 
Herjolv heitte den andre sonen til Hæng; han åtte 
land 1 Fljotslid til mots med Baug og ut til Kvåls-løk; 
han budde på Brekka; son hans heitte Sumarlide, far 
til Vetterlide skald. Helge var den tridje sonen til 
Hæng; han budde på Voll og åtte land til øvre Rangå 
og nedetter til mots med brørne sine. Vestar heitte den 
fjorde sonen til Hæng; han åtte land austanfor Rangå, 
millom henne og Tverå, og den nedre luten av Stor- 
olvsvoll; han var gift med Moeid, dotter til Hilde trå 
Hildesøy; dotter deira var AÅsny, som var gift med 


1) I handskrifti stend Pjörså, men etter Landnåmabök 
er Rangå rettare. 

Ofeig Grette. Vestar budde på Moeidarkvål. Ravn var 
den femte sonen til Hæng; han var den fyrste lov- 
segjingsmannen på Island; han budde på Hov etter far 
sin. Torlaug var dotter til Ravn; ho var gift med 
Jørund gode. Son deira var Valgard på Hov. Ravn 
var den gjævaste av sønene til Hæng. 


Kveldulv fær høyra um Torolvs fall. 


Då Kveldulv fekk høyra at Torolv, son hans, var 
fallen, vart han so sorgfull at han lagdest til sengs av 
sorg og alderdom. Skallagrim kom ofte til han og tala 
med han; han bad han manna seg upp, og sa at alt 
anna var høvelegare enn å gjera seg til stakkar og leg- 
gjast ned. — »Den rådi er betre, at me freistar få 
hemn etter Torolv; kann henda me kunde koma yver 
einkvar av dei som hev vore med då Torolv fall. Men 
um so ikkje er, so kann det nok finnast dei menner 
som me kann nå, og som kongen vil tykkja det var 
leidt å missa.« Kveldulv kvad eit vers: 


Tidend tung eg frette: Alder tyngjer; inkje 

Torolv der nord er fallen; eg evler sverd å bera; 

eg fekk usæl lagnad, snedde eg hemnt han hadde 
Odin krov han ovsnart. um hugen gav meg dugen. 


Kong Harald for den sumaren til Upplandi, og 
for um hausten vest til Valdres og alt til Voss. Olve 
Nuva var med og kom ofte til å tala med han um 
han vilde leggja bot for Torolv, gjeva Kveldulv og 
Skallagrim pengebøter eller nokon heider som dei kunde 
vera nøgde med. Kongen var ikkje radt uviljug, dersom 


dei vilde koma til han. Sidan reiste Olve nord til Fjor- 


dane, og stana ikkje fyrr han ein dag um kvelden kom 
til Kveldulv og son hans. Dei tok takksamt imot han, 
og han vart verande der ei stund. Kveldulv spurde 

Olve nøgje ut um det som hadde hendt på Sandnes då 
Torolv fall, både um kva manndomsverk Torolv hadde 
gjort fyrr han fall, og um kven det var som bar våpen 
på han, — kvar han hadde mest sår, og korleis 
han fall til slutt. Olve fortalde um alt det som han 
spurde um, og fortalde og at kong Harald gav honom 
eit sår som åleine var nok til bane, — og at Torolv 
fall fram å gruve på føtene åt kongen. Då svarar Kveld- 
ulv: »Vel hev du fortalt, for det hev gamle folk sagt, 
at den mann skulde verta hemnd som fall å gruve, og 
honom kjem hemndi nærast som framfyre stod då hin 
fall. Men liti von er det at den lukka vert oss lage.< 

Olve sa til far og son, at han venta at dersom 
dei vilde fara til kongen og freista få bøter, so vilde 
det verta ei ærefull ferd. Han bad dei våga på det, 
og la mange ord til. Kveldulv sa at han ingen stad 
kunde koma, so gamal som han var; »eg kjem til å 
vera heime,« sa han. 

»Vil du fara, Grim?< sa Olve. 

»Ingi ærend trur eg at eg hev,<« sa Grim; »kon- 
gen vil nok ikkje tykkja at eg er nokon ordhag mann; 
eg trur ikkje eg kjem til å beda lenge um bøtene.« 

Olve sa at han skulde ikkje turva det, — »me 
skal segja alt på dine vegner, so godt me kann.< 

Og med di at Olve dreiv mykje på denne saki, 
so lova Grim å fara, so snøgt han tykte han var fer- 
dig. Olve og han avtala so seg imillom kva tid Grim 
skulde koma til kongen. Olve reiste då fyrst og drog 
til kongen. 


Skallagrim fer til kongen. 


Skallagrim budde seg til den ferdi som fyrr er 
nemnd. Han valde seg ut folk av heimemennene og 
grannane sine, dei sterkaste og djervaste som fanst. 

Ein heitte Åne, det var ein rik bonde; ein annan 
Grane; ein tridje heitte Grimulv, og Grim bror hans, 
det var heimemennene til Skallagrim; so var det brørne 
Torbjørn Krumm og Tord Beigalde'"), som var kalla 
Tororna-søner; 'Tororna budde ikkje langt frå Skallagrim 
og var trollkunnig; Beigalde var oskeladd. Tore Turs 
heitte ein, og bror hans var Torgeir Jardlang; dessutan 
var det Odd Einbue, og so Gris Lausing?*). Dei var 
tolv i alt på ferdi, og alle var dei makelaust sterke, 
og mange av dei var hamrame”). Dei reiste med ei 
rorskute som Skallagrim åtte, og for so sudetter landet, 
og la inn i Ostrarfjorden. Derifrå tok dei landvegen 
upp til Voss, til det vatnet som der ligg, og leidi 
deira låg so til, at dei skulde fara yver der. Dei fekk 
seg ein båt som var til høves, rodde so yver vatnet, 
og då var det ikkje langt til den garden der kongen 
var i veitsle. Grim og flokken hans kom dit på den 
tid då kongen var gjengen til bords. Dei fann folk 
ute i garden og spurde kva som der var tids. Då det 
var dei sagt, bad Grim ein av dei beda Olve Nuva 
koma ut, so han fekk tala med han. Mannen gjekk 
inn 1 stova og dit som Olve sat, og sa til han: »Det 
er kome tolv menner saman her ute, um ein skal kalla 
dei menner då; for dei er likare tussar i vokster og 
syn enn menneskjelege folk.< 

Olve stod straks upp og gjekk ut; han tyktest vita 
kven det var som var komne. Han fagna Grim, fren- 
den sin, vel, og bad han gå inn i stova med seg. Grim 
sa til fylgjet sitt: »Det er visst den skikken her, at 
folk gjeng våpenlause fram for kongen; me skal gå inn 
seks av oss, men de andre seks skal vera ute og passa 
våpni våre. | 


” Beigalde er eit namn på grisen — *” Lausing 
tyder anten ein frigjeven (ein løysing) eller ein lausgangar. — 
” hamram, sjå s. 10. 

Deretter gjeng dei inn; Olve gjekk fram for kon- 
gen; Skallagrim stod bak han. 

Olve tok so til ords: »No er Grim komen hit, 
son til Kveldulv; me er no takksame um De vil gjera 
ferdi hans hit so god som me ventar ho skal verta. 
Det er mange som fær stor ære av Dykk, og som min- 
der hev fortent det enn han, og som slett ikkje er so 
dugande 1 dei fleste idrotter som han er. De kann no, 
konge, gjerne gjera dette, for di det er mykje um å 
gjera for meg, um de då elles tykkjer at def hev noko 
å segja. 

Olve tala lenge og godt, for han var ein ordhag 
mann. Mange andre vener av Olve gjekk fram for 
kongen og studde denne saki. Kongen såg kringum 
seg; han såg at det bak Olve stod ein mann som var 
eit hovud høgre enn andre og skollut. 

»Er dette han Skallagrim,« sa kongen, »den store 
mannen der?« 

Grim sa at han kjende rett. 

»Dersom du krev bøter for Torolv,« sa kongen, 
»so vil eg at du skal verta min mann og gå inn i hirdi 
her og tena meg. Kann henda eg då vil lika di tene- 
ste so vel at eg gjev deg bøter for bror din eller onnor 
ære som ikkje vert mindre enn eg gav honom bror din; 
og um eg gjorde deg til ein so stor mann som han 
var vorten, so skulde du då betre kunna passa på denne 
æra enn han.< 

Skallagrim svarar: »Det var kunnigt kor mykje 
meir dugande Torolv var i alle måtar enn eg, og han 
hadde ikkje heppe til å tena deg, konge. No vil eg 
ikkje gjera det. Eg vil ikkje tena deg, for eg veit at 
eg hev ikkje heppe til å gjera deg den tenesta som eg 
kunde ynskja, og som kunde vera verdt. Eg trur at 
det vil vanta meg meir på det enn Torolv. 

Kongen tagde og vart blodraud i andlitet. Olve 
gjekk straks burt og bad Grim og hans menner gå ut. 

Dei gjorde so, gjekk ut og tok våpni sine. Olve bad 
dei fara burt so snøgt dei kunde; han fylgde med dei 
ned til vatnet og mange menner med honom. 

Fyrr dei skildest, sa Olve: »Ferdi di til kongen, 
Grim frende, gjekk annarleis enn eg ynskte. Eg størde 
deg mykje til å koma hit, men no vil eg beda deg 
um at du skundar deg heim so fort du kann, og at du 
ikkje kjem til møtes med kong Harald fyrr de vert 
betre samde enn eg no tykkjer det ser ut til; og akta 
deg no vel for kongén og hans menner.< 

Deretter rodde Grim og fylgjet hans yver vatnet, 
men Olve og dei andre gjekk burt til dei båtane som 
var sette upp ved vatnet, og hogg dei soleis at ikkje 
nokon av dei vart brukande, for dei såg folk koma ned 
frå kongsgarden. Det var ei heil mengd som kom, og 
dei var godt væpna og kom med ofse. Dei mennene 
hadde kong Harald sendt etter dei for å drepa Grim. 
Litt etter at Grim og dei hadde gjenge ut, hadde 
kongen teke til ords og sagt: »Det ser eg på den store 
skallen der, at han er full upp av villskap, og at han 
vert til bane for menner som me vil tykkja tap i, der- 
som han når dei. Det kann de venta dykk, de menner 
som han vil segja hev forbrote seg mot han, at ingen 
av dykk vil den skallen spara, fær han tilføre til. Far 
no då ut etter han og drep han!« 

Deretter for dei avstad og kom til vatnet, men 
fann ikkje der nokon båt som var brukande. Dei for so 
attende og fortalde kongen korleis det hadde gjenge, 
og at Grim og fylgjet hans måtte då vera komne yver 
vatnet. Skallagrim og fylgjet hans for sin veg til dess 
- han kom heim. Skallagrim fortalde då Kveldulv um 
ferdi. Kveldulv let vel yver at Grim ikkje hadde fare 
til kongen med den ærend å gå honom til handa, og 
sa no som fyrr, at dei av kongen berre vilde få skade 
og ingi uppreising. Kveldulv og Skallagrim rødde ofte 
um kva dei skulde gjera, og dei kom til liks um alt. 

Dei sa at det var ikkje meir mogeleg for dei å vera 
i landet, enn for andre menner som var usamde med 
kongen, og den rådi dei no hadde, var å reisa burt 
frå landet. Dei fekk då hug til å fara til Island, for 
det gjekk då det ordet at landet der var so godt. 
Venene og kjenningane deira, Ingolv Arneson og lags- 
mennene hans, hadde då slege sig ned på Island, og 
teke seg land og bustad; der kunde folk taka seg land utan 


betaling og velja seg bustad. Det stod no iminsto fast for 


Kveldulv og Grim, at dei måtte gjeva upp heimen sin 
og fara burt frå landet. Tore Roaldsson hadde i barn- 
domen vore til fostrings hjå Kveldulv; han og Skalla- 
grim var mesta jamgamle, og dei tvo fosterbrørne var 
dei beste vener. Tore var vorten lendmann til kongen 
då dette hende. Men venskapen millom han og Skalla- 
grim heldt seg heile tidi. Tidleg um våren gjorde 
Kveldulv og folket hans skipi sine ferdige. Dei hadde 
store og gode skip; tvo store knarrar gjorde dei fer- 
dige, og på kvar hadde dei tretti mann som var våpen- 
føre; dessforutan var der kvende og born. Dei hadde 
med seg all lausøyre som dei kunde taka med; men 
jordene deira torde ingen å kjøpa for hardstyret åt 
kongen. Då dei var ferdige, siglde dei burt. Dei siglde 
til dei øyane som heiter Solunder'); det er mange og 
store øyar, og so fulle av vikar at det er sagt at få 
folk kjenner alle hamnene der. 


Kveldulv hemner seg på Hallvard 
og Sigtrygg. 


Gudtorm heitte ein mann, son til Sigurd Hjort. 
Han var morbror til kong Harald og fosterfår hans og 


1) indre og ytre Sulen utanfor Sognefjorden. 

rådsmann for landet hans, for kongen var berre barnet 
då han kom til makti. Gudtorm var førar for heren til 
kong Harald då han la landet under seg, og han var 
med i alle slag som kongen hadde då han vann landet 
under seg i Norig. Då Harald var vorten einvaldskonge 
yver heile landet og slo seg til ro, gav han Gudtorm, 
frenden sin, Vestfold og Austagder og Ringerike og alt 
det landet som Halvdan Svarte, far hans, hadde ått. 
Gudtorm hadde tvo søner og tvo døtter. Sønene hans 
heitte Sigurd og Ragnar, og døtterne Ragnhild og Åslaug. 
Gudtorm vart sjuk, og då det leid åt med han, sende 
han nokre menner til kong Harald og bad han syrgja 
for borni hans og riket hans. Snart etter døydde han. 

Då kongen spurde at Gudtorm var dåen, let han 
Hallvard Hardfare og broren kalla til seg, og sa at 
dei skulde fara ei ærend for han aust til Viki; kongen 
heldt seg då i Trondheim. Brørne budde seg so drambs- 
leg dei kunde til den ferdi, valde seg ut folk og hadde 
det beste skipet dei kunde få i. Det var skipet som 
Torolv Kveldulvsson hadde ått, og som dei hadde teke 
av Torgils Gjallande. Då dei var ferdige, sa kongen 
deim ærendi, at dei skulde fara aust til Tunsberg; der 
var då kjøpstad, og der hadde Gudtorm havt sin bu- 
stad. »De skal,« sa kongen, »føra sønene åt Gudtorm 
til meg; men døtterne skal fødast upp der, til dess eg 
gifter dei burt. Eg skal få folk til å taka vare på 
riket og gjeva møyane fostring.«< Då brørne var ferdige, 
tok dei ut på ferdi og fekk god bør. Dei kom um 
våren til Viki og aust til Tunsberg, og bar fram ærendi 
si. Dei tok so imot sønene åt Gudtorm og mykje laus- 
øyre. Då dei var ferdige, tok dei på atterveg. Det gjekk 
då noko seinare, for dei fekk ikkje so god bør, og det 
hende ikkje noko sers på ferdi deira fyrr enn dei siglde 
nord um Sognctjorden med god bør og klårt ver, og 
dei var då svært glade. 

Kveldulv og Skallagrim heldt jamleg um sumaren 


utkik innyver mot hovudleidi. Skallagrim var meir gløgg- 
synt enn alle andre; han såg Hallvard då han kom 
siglande, og kjende att skipet, for han hadde sét det 
den gongen Torgils for med det. Skallagrim heldt auga 
med ferdi deira, kvar dei la i hamn um kvelden. Der- 
etter for han attende til folket sitt og segjer Kveldulv 
det han hadde sét, og at han hadde kjent att skipet 
som Hallvard og dei hadde teke av Torgils, og som 
Torolv hadde ått; og der fylgde det visst med nokre 
folk som det var verdt å veida. Sidan budde dei seg 
og laga båtane istand og hadde tjuge mann på kvar 
båt. Den eine båten styrde Kveldulv, og den andre 
Skallagrim. 

Dei ror so avstad og leitar etter skipet, og då dei 
kom dit som det låg, la dei til lands. Hallvard og dei 
hadde tjelda yver skipet sitt og hadde då lagt seg til 
å sova. Då Kveldulv og hans menner kom åt dei, 
sprang vaktmennene som sat ved bryggjesporden upp 
og ropte ut på skipet at folk måtte stå upp, det var 
ufred på ferd. Hallvard og hans menner sprang då til 
våpni sine. Men då Kveldulv kom åt bryggjesporden, 
gjekk han ut på landgangsbryggja som låg til bak- 
skuten, og Skallagrim gjekk på landgangsbryggja framme. 
Kveldulv hadde ei spjotøks') i handi. Og då han kom 
på skipet, bad han mennene sine gå langs skipsbordet 
på utsida og hogga tjeldi ned; men sjølv trengde han 
atterut mot lyftingi, og so er sagt, at då vart han ber- 
serk, og fleire var det og av fylgjet hans som då vart 
berserker. Dei drap alle dei menner som kom framfyre 
dei; det same gjorde Skallagrim, der han gjekk umkring 
på skipet. Dei slutta ikkje, dei tvo, fyrr enn skipet var 
rudt. Då Kveldulv kom atterut åt lyftingi, reidde han 
upp spjotøksi og hogg til Hallvard, igjenom hjelmen og 
hovudet, so øksi sokk 1 alt til skaftet. Deretter rykte 
han henne so hardt til seg att, at han svinga Hallvard 

11 teksti stend >bryntrolls. 

upp 1 lufti og slengde honom yver bord. Skallagrim 
rudde framstamnen og drap Sigtrygg. Mange sprang på 
sjøen, men folket hans Skallagrim tok båten som dei 
hadde havt med seg, og rodde til og drap alle dei 
som låg og sumde. I alt var det meir enn femti av 
Hallvards menner som der let livet. Skallagrim og 
Kveldulv tok skipet som Hallvard hadde havt, og alt 
det godset som var på. Dei tok til fange tvo eller 
tri av dei som dei tykte var minst fyre seg, Og gav 
dei grid. Dei spurde dei ut og fekk vita kva menner 
som hadde vore på skipet, og kva fyremål ferdi deira 
hadde havt. Då dei hadde fenge greide på korleis alt 
I røyndi var, såg dei etter dei falne som låg på skipet. 
Dei skyna då at det var fleire som hadde sprunge 
yver bord og mist livet, enn som hadde falle på skipet. 
Sønene til Gudtorm hadde sprunge yver bord og gjenge 
for det; den eine av dei var då tolv år, den andre 
ti, båe ovleg vonfulle gutar. 

Sidan let Skallagrim sleppa laus dei mennene som 
han hadde gjeve grid, og bad dei fara til kong Ha- 
rald og segja honom nøgje frå um det som der var 
hendt, og sameleis kven som der hadde vore til sta- 


dar; — »de skal,« sa han, »taka med dette vesle kvedet 
til kongen: 

No hemnar-hand eg Hallvard heiv, 

på Harald vann; 1 hav han bleiv, 

åt ulvetonn grådig are?) 

ligg ynglings') born; et Snarfare. 


Deretter førde Grim og hans menner skipet med 
farmen ut til skipi sine. Dei bytte so skip og lasta 
dette som dei då hadde fenge, og tømde det minste av 
dei som dei hadde fyrr. Dei bar stein i det og braut 
hol på det og søkkte det ned. So snart det vart bør, 
siglde dei so til havs. 


1) Ynglingen er Harald. — are, ørn. 


Kveldulv døyr. 


Det vert sagt at dei menner som er hamrame, 
eller dei som gjeng berserksgang, er soleis vorne, at 
medan dette stend på, so er dei so sterke at ingen 
ting kann stå seg imot dei. Men so snart det gjeng 
av dei, er dei veikare enn elles. Kveldulv var og 
soleis, at då berserks-modet gjekk av han, kjende han 
møde av den strid han hadde havt, og han var då av 
alt saman so maktlaus at han lagdest til sengs. Dei 
hadde då bør ut til havs. Kveldulv styrde det skipet 
som dei hadde teke av Hallvard. Børi var god, og 
dei heldt mykje fylgje, so at dei på båe skipi i lang 
tid visste til kvarandre., Då dei var komne yver havet, 
vart Kveldulv låkare, og då det såg ut til at han skulde 
døy, kalla han til seg skipsfolki sine, og sa dei at han 
tykte det no var likt til at vegane deira skulde skil- 
jast. »Eg hev,« sa han, »ikkje vore sjukleg fyrr, og 
um det no gjeng so som eg tykkjer det er mest von 
til, at eg døyr, då skal de gjera meg ei kiste og kasta 
meg yver bord. Dette vert annarleis enn eg hev tenkt, 
um eg ikkje skal koma til Island og taka land der. 
De skal helsa Grim, son min, ifrå meg, når de møtest, 
og segja han, at um so hender at han kjem til Island, 
og det ber so til at eg er der fyre, endå so urimeleg 
det synest, so må han velja seg bustad so nær som 
mogeleg til den stad som eg hev reke til lands.< 

Snart etter døydde, Kveldulv. —Skipsfolki hans 
gjorde som han hadde sagt fyre, og la han i ei kiste 
og kasta henne yver bord. Grim heitte ein mann, son 
åt Tore Kjetilsson Kjølfare; han var ein ættstor og rik 
mann og var um bord hjå Kveldulv. Han hadde vore 
ein gamal trufast ven både av honom og Skallagrim, 
og hadde fylgt både dei og Torolv på reiser; kongen 
hadde og vorte sint på han av den grunn. Han tok 

Egils-soga. 5 


styringi umbord etter at Kveldulv var dåen. Då dei 
var komne ved Island, siglde dei sunnanfrå åt landet. 
Dei styrde so vestanfor landet, av di dei hadde høyrt 
at Ingolv hadde teke seg bustad der. Då dei kom 
utanfor Røykjanes og såg fjorden opna seg, stemner 
dei inn i fjorden med båe skipi. Det vart kvast ver 
og mykje våtvér og toke, og skipi kom då frå kvar- 
andre. Grim siglde innetter Borgarfjorden til alle skjeri 
slutta. Der kasta dei anker, til dess veret la seg og 
det vart ljost. So bia dei på flod sjø, og flutte der- 
etter skipet upp i ein elveos; den elvi er kalla Guvå. 
Dei førde skipet uppetter elvi so langt det gjekk, og 
bar so farmen av skipet og sette seg til der fyrste vet- 
teren. Dei kanna landet langs med sjøen både upp- 
etter og utetter, og då dei hadde fare eit lite stykke, 
fann dei i ei vik kista åt Kveldulv, som var reki upp 
der. Dei førde kista burt på eit nes som der var, og 
sette henne ned der, og lødde upp stein umkring. 


Skallagrim tek land. 


Skallagrim kom åt land ein stad der eit stort nes 
gjekk ut i sjøen med eit smalt eid ovanfor. Der bar 
dei farmen av, og kalla neset Knarrarnes. Sidan kanna 
Skallagrim landet; der var mykje myrlende og store 
skogar, og langt millom fjell og fjøra, rikleg med sel- 
veiding og godt fiske. Då dei kanna landet sud langs 
sjøen, kom dei til ein stor fjord. Dei for so innetter 
fjorden og stana ikkje fyrr dei fann lagsmennene sine, 
Grim den håløyske') og fylgjet hans. Det vart eit 
fagna-møte. Dei fortalde no Skallagrim at får hans 
var dåen, og at liket var reke til lands der, og at dei 
hadde jorda han. Sidan fylgde dei Skallagrim dit, og 
det syntest honom som det måtte vera godt å byggja 


1 håløysk, d. e. frå Hålogaland. 


ein stad der ikkje langt ifrå. Grim gjekk so attende 
til skipsfolki sine, og um vetteren heldt dei seg kvar 
på den stad som dei var komne til lands. Då tok 
Skallagrim land millom fjell og fjøre, alle myrar ut til 
Sela-lonet og landet ovanfor til Borgar-raun, og sudetter 
til Havnarfjelli, og alt det landet som vassdragi deiler 
til sjøs. Um våren etter flutte han skipet sud til fjor- 
den og inn i den viki som var nærast der som Kveld- 
ulv hadde reke til lands. Der bygde han ein gard, og 
kalla garden Borg, og fjorden Borgarrjord, og heradet 
der uppigjenom gav dei namn etter fjorden. Han gav 
Grim den håløyske bustad sunnanfor Borgarfjorden, på 
Kvannøyre. Ikkje langt utanfor der skar det seg inn 
ei liti vik. Der råka dei på mange ender, og kalla då 
viki Andakilen, og elvi som renn ut der, Andakils-å. 
Uppetter frå den elvi til den elvi som vart kalla 
Grims-å, der imillom åtte Grim land. Um våren då 
Skallagrim let feet sitt driva innetter langs med sjøen, 
kom dei på eit lite nes. Der veidde dei nokre svanor, 
og kalla difor neset Alptanes'). 

Skallagrim gav skipsmannskapet sitt land. Åne 
gav han land millom Langå og Håvsløk; han budde 
på Ånabrekka. Son hans var Onund Ljone; honom 
var det striden millom Torstein og Tunge-Odd galdt. 
Grane budde på Granastader på Digranes”). Torbjørn 
Krum og Tord Beigalde gav han land uppetter med 
Guvå. Krum budde på Krumsholar, og Tord på Bei- 
galde. Tore Turs og bror hans gav han land uppetter 
frå EFinkunner og på ytre sida langs med Langå. Tore 
Turs budde på Tursstader; dotter hans var Tordis 
Stong, som budde i Stangarholt sidan; Torgeir budde 
på Jardlangsstader. 


1) Alpt (e1) er det same som svane. — * Digranes 
heiter no Borgarnes. 

Skallagrim kanna landet uppetter i heradet. Han 
for fyrst innetter langs med Borgarrjorden so langt 
fjorden rakk, og sidan på vestsida langs med den elvi 
som han kalla Kvit-å, for han og fylgjet hans hadde 
ikkje fyrr sét slikt vatn som kjem ifrå jøklar; dei tykte 
elvi hadde so underleg ein let. Dei for uppetter med 
Kvit-å, til dess dei kom til ei elv som kjem nordanfrå 
fjelli, henne kalla dei Norder-å, og for so uppetter 
langs med den elvi, til dei kom til endå ei elv, det 
var berre eit lite vassdrag. Dei for yver den og len- 
ger uppetter Norder-å. Dei fekk då brått sjå at den 
little elvi kom ned or nokre glyvror, og kalla henne 
difor Gljuvr-å. Deretter for dei yver Nordeér-å og att- 
ende til Kvit-å, og so uppetter langs med henne. Dei 
kom då atter til ei elv som rann på tvers for dei og 
fall ut i Kvit-å; henne kalla dei Tver-å. Dei la merke 
til at alle vassdragi der var fulle av fisk. Sidan for 
dei uttetter til Borg att. 


Skallagrim var ein sers drivande mann. Han 
hadde jamleg mange folk hjå seg, og la mykje vinn 
på å få tak i al den forråd som fanst, og som var 
til livberging for folk; for i fyrstningi hadde dei for 
liten buskap til alle dei folki som der var, og det som 
dei hadde, gjekk sjølvberga i skogane heile vetteren. 
Skallagrim var ein svær skipsbyggjar, og rekeved skorta 
det ikkje på der vest utanfor Myrar. Han bygde ein 
gard på Alptanes; der hadde han og hushald. Derifrå 
dreiv han havfiske og veidde sel og sanka egg, for i 
den tid var det god råd på alt slikt. Derifrå let han 
og rekeved henta heim til seg. Det kom då og mykje 
kval i land, og folk kunde skjota med dei vilde. 
Desse dyri låg då rolege på veidestaden, for dei var 
enno uvane med fok. 'Tridje garden sin åtte han ved 
sjøen på vestsida av Myrar; der var endå betre høve 


til å passa på rak. Der let han så korn, og kalla det 
Akrar. Utanfor låg det nokre øyar, der dei fann ein 
kval; desse øyane vart kalla Kvalsøyane. Skallagrim 
hadde og folk uppe ved lakselvane til fiske. Odd budde 
under Einbuebrekka; etter honom fekk Einbue-nes namn. 
Sigmund heitte ein mann som Skallagrim sette ved 
Norder-å; han budde på Sigmundarstader, som det 
vart kalla; det heiter no Haugar. Etter honom tekk 
Sigmundarnes namn. Sidan flutte han bustaden sin 
til Munodar-nes, der han tykte det var kvæmare til 
laksefiske. 

Då buskapen til Skallagrim øksla seg mykje, 
gjekk alt feet um sumrane til fjells. Han fann det 
var stor skilnad på kor mykje betre og feitare det 
feet vart som gjekk på heiane, og fann Og at sau- 
feet heldt seg i fjelldalane um vetrane, endå um det 
ikkje vart drive ned. Sidan let Skallagrim ein gard 
gjera uppe ved fjellet og hadde hushald der. Der let 
han sau-feet sitt akta. Den garden hadde Gris tilsyn 
med, og etter honom fekk Grisartunga namn.  Gards- 
bruket hans Skallagrim stod då på mange føter. 


Oleiv Hjalte kjem til Island. 


Ei stund etter Skallagrim var komen til Island, 
kom eit skip siglande frå havet inn 1 Borgarfjorden. 
Det skipet åtte ein mann som heitte Oleiv Hjalte. 
Han hadde kona og born og andre skyldfolk med seg, 
og tenkte no å få seg bustad på Island. Oleiv var 
ein rik mann, og ættstor og klok. Skallagrim baud 
honom og fylgjet hans heim til seg, og Oleiv tok imot 
det. Han var då hjå Skallagrim fyrste vetteren han 
var på Island. Um våren etter viste Skallagrim honom 
til land sunnanfor Kvitå, upp ifrå Grimså til Floka- 


dalså. Oleiv tok imot det, og for dit med alt sitt bu, 
og bygde der den garden som heiter Varmaløk. Han 
var ein gjæv mann. Sønene hans var Rage 1 Laugar- 
dal og Torarin Ragebror, som vart lovsegjingsmann 
næst etter Ravn Hængsson. 'Torarin budde på Varma- 
løk; han var gift med Tordis, dotter til Olav Feilan, 
syster til Tord Gjelle. 


Yngvar, verfar til Skallagrim, kjem 
til Island. 


Kong Harald Hårfagre eigna til seg alle dei jor- 
der som Kveldulv og Skallagrim lét etter seg i Norig, 
og alt det andre godset som han fekk tak i. Han 
leita og mykje etter dei menner som Kveldulv og 
Skallagrim hadde havt med på råd, og dei som var 
medvitarar eller hadde gjeve dei studnad til dei verk 
som dei hadde gjort fyrr dei for burt frå landet. Det 
gjekk so langt med den fiendskap som kongen hadde 
til Kveldulv og Skallagrim, at han og vart hatig på 
frendane deira og andre skyldfolk, og på folk som han 
visste var deira gode vener. Sume fekk refsing av han, 
og mange flydde undan og leita seg skjol, sume innan- 
lands, men sume flydde heilt burt frå landet. 

Yngvar, verfar til Skallagrim, var ein av desse 
mennene som det no er fortalt um. Han tok den 
rådi at han vende alt det gods han kunde i lausøyre, 
og fekk seg eit havskip, rådde seg folk til, og gjorde 
seg ferdig til å fara til Island; for han hadde då spurt 
at Skallagrim hadde teke seg bustad der, og det skulde 
ikkje skorta på jord hjå Skallagrim. Då dei so var 
ferdige og fekk bør, siglde han til havs, og det gjekk 
godt og greidt med ferdi. Han kom til Island på 
sudsida av landet og heldt vest um Røykjanes, siglde 
so inn i Borgarfjorden, og heldt inn i Langå og alt 


upp til Foss. Der bar dei farmen av skipet. Då Skalla- 
grim høyrde at Yngvar var komen, for han straks av 
stad og fann han, og baud han til seg med so mange 
mann som han vilde. Yngvar tok imot det. Skipet 
vart sett upp, og Yngvar for til Borg med mange mann 
og var hjå Skallagrim den vetteren. Um våren baud 
Skallagrim han land; han gav Yngvar den garden som 
han åtte på Alptanes og land innetter til Leiruløk og 
ut til Straumfjord. Sidan for då Yngvar til den ut- 
garden og tok imot han. Han var ein ovleg dugande 
mann og hadde nøgdi med gods. Skallagrim bygde 
då gard på Knarrarnes, og hadde gard der lenge sidan. 


Skallagrim byggjer smidje. 


Skallagrim var ein god jarnsmed og smelta mykje 
myrmalm um vetteren. Han let ei smidje byggja ned- 
med sjøen, noko langt ut frå Borg, der som det no 
heiter Rauvarnes'). Skogen låg ikkje so langt undan 
der, tykte han. Men der var ikkje stein å finna som 
var so hard og slett at han godt kunde hamra jarn på 
han. For der finst ikkje fjørestein; der er berre små- 
sand heile vegen nedmed sjøen.+.So var det ein kveld 
då dei andre folki gjekk og la seg, at Skallagrim gjekk 
ned til sjøen og sette ut ein åttæringsbåt han åtte, og 
rodde ut til Midfjordsøyane*). Der let han dreggen 
gå ned fyre stamnen på skipet. Deretter steig han 
utfor bord og dukka, og tok upp med seg ein stein og 
la upp i båten. So gjekk han sjølv upp i att og rodde 
til lands. Han bar steinen til smidja si og la han 
ned utanfyre smidjedøri, og hamra sidan jarnet på han. 
Den steinen ligg der enno, og der er mykje sinder att- 


” heiter no Raudanes. *” Midfjordsøyane heiter no 
Borgareyjar (i Borgarfjorden). 

med. Og ein ser det på steinen at han er banka 
uppå, og at det er grjot som hev lege i bårebrimet 
og slitest; det er ikkje likt anna grjot som der finst. 
No vil ikkje fire mann meir kunna lyfta steinen. 

Skallagrim dreiv smidjearbeidet hardt, og huskarane 
hans klaga på det og tykte det var tidleg å stiga upp. 
Då dikta han dette verset: 


Ut or seng i otta sleggja smell på gullet; 
lyt alle smedar, skal dei sindret sprutar, vinden 
vinna pengar vene; 'yler som ville ulvar, 
vindbelg knuvar gruva; elden fræser og kvæser. 


Borni til Skallagrim. 


Skallagrim og Bera fekk mange born, men i fyrst- 
ningi døydde dei alle. So fekk dei ein son, som dei 
auste vatn på og kalla Torolv. Han føddest upp og 
vart tidleg stor på vokster og ovleg ven. Alle folk 
sa at han skulde vera ovleg lik Torolv Kveldulvsson, 
som han heitte etter. Torolv var langt framum jam- 
aldringane sine i styrke, og då han voks upp, vart han 
ein idrottsmann 1 flestalle ting som folk i den tid dreiv 
på med, dei som då var noko dugande. Torolv var. 
ein mykje gladværug mann. Tidleg var han so full- 
vaksen i styrke at han kunde greida å fylgja med an- 
dre menner. Han vart snart umtykt av alle; faren og 
mori heldt då og mykje av han. Skallagrim og Bera 
fekk tvo døtter; den eine heitte Sæunn, den andre 
Torunn; dei var og emnelege i uppvokstren. Sidan 
fekk dei endå ein son. Dei auste vatn på han og 
gav han namnet Egil. Og då han voks upp, kunde 
ein straks sjå på han at han kom til å verta ljot og 
lik far sin, og svarthært. Då han var tri år, var han 
so stor og sterk som andre gutar på seks eller sju år. 


Han var tidleg rødug og ordhitten. Han var heller 


ill å eigast med, når han var i leik med andre 
ungar. 


Egil diktar tri år gamal. 


Denne våren for Yngvar til Borg og hadde det 
til ærend at han baud Skallagrim til gjestebod ut hjå 
seg, og bad ogso Bera, dotter si, og Torolv, son hen- 
nar, og andre som Skallagrim og kona vilde hava med 
seg. Skallagrim lova å koma. Yngvar for då heimatt 
og bryggja øl og laga til gjestebods. Då det leid so 
langt at Skallagrim og Bera skulde fara til gjestebodet, 
laga Torolv seg til ferdi med dei, og drengene med, 
so dei var femtan 1 alt. Egil rødde om det med far 
sin at han vilde fara; — »eg hev same skyldskap der 
eg som Torolv,« segjer han. 

»Du skal ikkje fara,« segjer Skallagrim, »for du 
kann ikkje med å vera i store lag, der det vert drukke 
mykje, sidan du ikkje er god å koma til rettes med 
når du er edru dessmeir. « 

Skallagrim steig då upp på hesten sin og reid 
burt; men Egil lika det ille at han skulde vera heime. 
Han gjekk ut or garden og fann ein køyrslehest som 
Skallagrim åtte. Han sette seg upp på han og reid 
etter Skallagrim og fylgjet hans. Det var ikkje greid- 
ført for han yver myrane, for han kjende ikkje vegen; 
men ofte såg han likevel kvar Skallagrim reid, når 
ikkje haugar og skogar kom fyre. Frå ferdi hans er 
å segja at han kom til Alptanes seint um kvelden då 
folk sat ved drykken. Han gjekk inn i stova, og då 
Yngvar såg han, tok han imot han med glede, og 
spurde kor det hadde seg han kom so seint. Egil sa 
kva han og Skallagrim hadde sagt med kvarandre. 
Yngvar sette Egil attmed seg; dei sat midt imot Skalla- 

grim og Torolv. Dei hadde det til moro i drykkje- 


laget at mennene kvad vers. Egil kvad då dette 
verset: 


Hugheilt kjem eg heiman Her er kar som kunstigt 
I huset åt Yngvar, det gruse, kvede hage kann laga; 

til fest med dramb og drust; inkje eg tenkjer du treffer 
drenger gjev han pengar. =tri-vetra guten betre. 


Yngvar rosa dette verset og takka Egil mykje for 
det, og dagen etter gav han han tri kuvungar') og eit 
and-egg 1 skalde-løn. Dagen etter kvad Egil ved dryk- 
ken eit anna vers um diktarløni: 


Hæv mann gilde gåvor ande-egget runde, 
gav glade Egil for kvadet; det var æreløn fjerde; 
tri tegjande buhundar havkjend husbond kunde 


fekk taletrengde drengen; halda Egil fegen. 


Egil fekk takk av mange for skaldskapen sin. 
Noko anna merkeleg hende ikkje sidan på ferdi deira. 
Egil for heim i lag med Skallagrim. | 


Bjørn Brynjolvsson rømer burt 
med Tora. 


Bjørn heitte ein mektug herse i Sogn; han budde 
på Aurland. Son hans var Brynjolv; han fekk all ar- 
ven etter far sin. Sønene til Brynjolv var Bjørn og 
Tord; dei var menner i ung alder då dette hende. 
Bjørn var ein stor farmann. Han var stundom 1 vi- 
king og stundom på sjøferder og var sers dugande. 
Det bar so til ein sumar at Bjørn var 1 eit stort gjeste- 
bod 1 Fjordane. Der såg han ei fager møy som han 
tykte sers godt um. Han spurde etter kva ætt ho var 


') sniglehus; ogso kalla bulundar, 


av. Det vart fortalt han at ho var syster åt hersen 
Tore Roaldsson og heitte Tora Ladhand'). Bjørn 
fridde og bad um 'Tora, men Tore sa nei, og dei skil- 
dest då med dette. Same hausten fekk Bjørn seg 
mannskap og for med ei fullskipa skute nord til Fjor- 
dane, og kom til Tore på ei tid då han ikkje var 
heime. Bjørn førde Tora burt og tok henne med seg 
heim til Aurland. Dei var der um vetteren, og Bjørn 
vilde halda brudlaup med henne. Brynjolv, far hans, 
lika ille at Bjørn hadde svivyrdt Tore soleis, for det 
hadde fyrr i lang tid vore venskap millom Tore og 
Brynjolv; — og »difor skal du, Bjørn,< segjer Bryn- 
jolv, »ikkje halda brudlaup med Tora her hjå meg 
utan løyve av Tore, bror hennar. Men ho skal her 
få det so godt som ho vøre mi eigi dotter og di syster. « 

Og soleis måtte alt vera som Brynjolv sa til, der 
i hans hus, anten so Bjørn lika det vel eller ille. 
Brynjolv sende menner til Tore for å bjoda honom 
forlik og bøter for den ferdi som Bjørn hadde gjort. 
Tore bad Brynjolv sende Tora heim, og sa at det 
elles ikkje kunde verta noko forlik. Men Bjørn vilde 
på ingen måte lata henne fara burt, endå Brynjolv 
kravde det. Soleis gjekk vetteren. Då det tok til å 
vårast, rødde Brynjolv og Bjørn ein dag um kva dei 
skulde gjera. Brynjolv spurde kva han etla seg til. 
Bjørn sa det var rimelegast at han kom til å fara ut 
or landet. »Det er eg mest huga til,« sa han, »at du 
gjev meg eit langskip og mannskap med, og so fer eg 
i viking.< 

»Det er ingi von til det,« sa Brynjolv, »at eg 
skal gjeva deg herskip og stort mannskap, for eg er 
ikkje viss på um du ikkje kjem til å hamna der som 
eg hev minst hug på. Det stend no uro nok av deg 
fyrr. Handelsskip skal eg gjeva deg og handelsvaror 

1) Lad (gn. hlad) tyder pynteband. 


med. Du kann so fara sud til Dublin; det er no fræ- 
gaste ferdi. Eg skal gjeva deg godt ferdalag.« Bjørn 
segjer då at han skulde gjera so som Brynjolv vilde. 
Brynjolv gjorde då 1 stand eit godt handelsskip og 
fekk mannskap til det. Bjørn budde seg so til denne 
ferdi, men vart ikkje snarbuen. Då han var heilt fer- 
dig, og det vart bør, gjekk han i ein båt med tolv 
menner og rodde inn til Aurland. Han gjekk upp til 
garden og til den kvendestova') som mor hans åtte. 
Ho sat der inne saman med mange andre kvende; 
millom dei var og Tora. Bjørn sa at Tora skulde 
fylgja med han, og dei leidde henne burt. Men mor 
hans bad kvendi vara seg so dei ikkje fortalde noko 
um dette inn i skålen; for Brynjolv vilde verta sint 
um han fekk vita det, sa ho; det kunde då lett verta 
mykje ilt millom far og son. Klædi åt Tora og eigna- 
lutene hennar låg alle ferdige der, og Bjørn tok det 
alt med seg. Sidan um natti for dei ut til skipet sitt, 
drog seglet upp og siglde ut etter Sognefjorden og so 
til havs. Dei fekk leid motbør, kom på rek og svalka 
lenge um på havet; for dei var heilhuga på å halda 
seg so langt frå Norig som dei kunde. Det var ein 
dag at dei siglde austanfrå mot Hjaltland i kvast ver 
og fekk skade på skipet med det same dei landa ved 
Mosøy*). Dei bar farmen i land og gjekk inn i den 
borgi som var der. Dit bar dei og alt godset sitt, og 
sette so upp skipet, og bøtte det som var sund- 
brote. 


1) kvendestova, 1 teksti: dyngja. Namnet tyder på at 
desse husi frå fyrsten hev vore jordkjellarar med dyngje yver 
til å halda varmen betre um vetteren. — * no Mousa, ei av 
Shetlandsøyane. 

Bjørn kjem til Skallagrim. 


Noko fyre vetteren kom det eit skip til Hjaltland 
sunnanfrå Orknøyane. Skipsfolki fortalde den tidendi 
at det um hausten hadde kome eit langskip til øyane. 
Det var sendemenner frå kong Harald som kom med 
det bodet til Sigurd jarl, at kongen vilde lata drepa 
Bjørn Brynjolvsson kvar han vart gripen, og same bo- 
det hadde han sendt til Suderøvane og alt til Dublin. 
Bjørn fekk høyra denne tidendi, og det med at han 
var gjord utlæg i Norig. Straks han var komen til 
Hjaltland, heldt han brudlaup med Tora. Dei budde 
um vetteren i Mosøyborgi. Tidleg på våren då sjøen 
tok til å stilna, sette Bjørn ut skipet sitt, og budde 
seg so snøgt som råd var. Då han var ferdig og fekk 
bør, siglde han til havs. Dei fekk sterk vind og bruka 
liti tid over havet og kom sunnanfrå til Island. Veret 
stod då mot land, og det bar vestetter langs landet 
med dei og so ut 1 havet. Då dei fekk bør att, siglde 
dei mot landet. Det var ingen der umbord som fyrr 
hadde vore på Island. Dei siglde inn i ein ovleg stor 
fjord!) og kom til den vestre strandi. Inn imot land 
såg dei ikkje der anna enn båar og hamnløysor, og 
bauta difor so tvert dei kunde austetter landet alt til 
dess dei kom til ein fjord”), og siglde so innetter fjor- 
den til dess det slutta med alle skjeri og brimet. Dei 
la so til ved eit nes. Der låg ei øy utanfor og eit 
djupt sund imillom; der gjorde dei fast skipet. Det 
gjekk upp ei vik vestanfor neset, og upp itrå viki stod 
det ei stor borg”). 

Bjørn gjekk 1 ein båt og nokre menner med 
han. Han sa åt lagsmennene sine at dei måtte vara 


1) truleg Faxafjord på vestsida av Island. — % Borgar- 
fjorden. — *) borg, d. e. berghamar som er flat uppå og 
hev bratt framside. 

seg at dei ikkje fortalde noko um ferdene sine som 
dei kunde koma i vande med. Dei rodde til garder 
og fann der folk å tala med. Dei spurde fyrst um 
kvar dei var komne til lands. Folki sa at der heitte 
Borgarfjorden, og garden som var der heitte Borg, og 
Skallagrim bonden. Bjørn kjende straks namnet og 
gjekk til møtes med Skallagrim, og dei talast ved. 
Skallagrim spurde kva menner dei var. Bjørn sa kva 
han og far hans heitte, og Skallagrim hadde god kjenn- 
skap til Brynjolv, og baud Bjørn all den hjelp han 
trong. Bjørn tok takksamt imot det. Då spurde Skalla- 
grim um det var andre folk umbord som var noko 
gjæve. Bjørn sa at Tora Roaldsdotter var der, syster 
åt Tore herse. Skallagrim vart ovleg glad for det, og 
sa at syster åt Tore, fosterbror hans, var både skyldig 
og rettkomi til å få all den hjelp som ho trong, og 
som han hadde råd til: Han bad dei so båe tvo 
til seg og alt skipsmannskapet hans. Bjørn tok imot 
det. Farmen vart so flutt frå skipet upp i bøen på 
Borg. Der sette dei upp buene sine, og skipet vart 
ført upp i den bekken som der er. Staden der dei 
hadde buene sine, vart kalla Bjarnar-tödor'). Bjørn og 
- alt skipsmannskapet fekk upphelde hjå Skallagrim. 
Skallagrim hadde aldri mindre enn seksti stridsføre 
karar hjå seg. 

Um hausten då nokre skip var komne til Island 
frå Norig, kom det ordet ut at Bjørn skulde ha laupe 
burt med Tora, utan samtykke av frendane hennar, og 
at kongen for den skuld hadde gjort honom utlæg frå 
Norig. Då Skallagrim fekk høyra dette, kalla han 
Bjørn til seg og spurde korleis det var med giftar- 
målet hans, um det var gjort med samtykke av fren- 
dane. »Det hadde eg ikkje venta,« sa han, »av son 
til Brynjolv, at eg ikkje skulde få vita sanningi av deg.< 


1) töde tyder (gjødsla) eng. 

Bjørn sa: »Berre det som sant er, hev eg sagt 
til deg, Grim, og du kann ikkje lasta meg for det um 
eg ikkje hev sagt deg meir enn du spurde um. Men 
likevel skal eg no gå ved det som sant er, at det du 
hev høyrt er sanning; dette giftarmålet vart ikkje gjort 
med samtykke av Tore, bror hennar.< 

Då vart Skallagrim sint og sa: »Kvi var du so 
djerv at du kom til meg, eller visste du ikkje kva 
venskap det var millom meg og Tore?« Bjørn svara: 
»Eg visste at det millom dykk var fostbrødrelag og 
kjær venskap; men når eg kom heim til deg, so var 
det av di det no hadde bore hit til landet med meg, 
og av di eg visste at det ikkje vilde nytta meg å 
koma undan deg. Det fær no stå i di makt kva lag- 
naden min skal verta; men eg ventar meg godt av deg, 
av di eg bur hjå deg.« 

Sidan gjekk Torolv, son åt Skallagrim, fram og 
la mange ord til, og bad far sin at han ikkje måtte 
leggja Bjørn dette til last, då han so likevel hadde 
teke imot Bjørn no. Mange andre tala og for det. — 
Det gjekk då so at Grim roa seg, og sa at Torolv 
fekk då råda; — »og tak so du imot Bjørn um du 
vil, og ver so hjelpsam imot han som du vil.« 


Bjørn fær forlik med Tore. 


Tora fekk eit barn um sumaren, og det var ei 
gjente. Dei auste vatn yver henne, og ho fekk nam- 
net Åsgjerd. Bera fekk eit kvende til å passa gjenta. 
Um vetteren var Bjørn og alle skipsfolki hans hjå 
Skallagrim. Torolv gjorde seg til vens med Bjørn og 
fylgdest jamt med han. Då våren kom, var det ein 
dag at Torolv gjekk og tala med far sin, og spurde 
han um han hadde nokor råd for Bjørn, vettergjesten 
sin, eller um han vilde gjeva han nokor hjelp. Grim 
spurde Torolv kva Bjørn etla seg til. 


— 80 — 


»Det trur eg,« segjer Torolv, »at Bjørn vilde 
helst fara til Norig, dersom han fekk vera i fred der. 
Den rådi tykkjer eg er den beste, far, at du sender 
nokre menner til Norig og byd forlik for Bjørn; Tore 
vil vyrda ordi dine mykje.< 

Torolv fekk det til med fyretolone sine, at Skalla- 
grim endeleg gav etter og fekk nokre menner til å fara 
til Norig. Desse mennene for med bodsending og 
jarteigner til Tore Roaldsson og freista få forlik millom 
han og Bjørn. Straks Brynjolv høyrde um denne ord- 
sendingi, gjorde han sitt beste med å bjoda forlik for 
Bjørn, og det vart til det at Tore tok imot forlik, for 
han såg at det no hadde snutt seg soleis at Bjørn 
turvte ikkje vera redd for seg. Brynjolv tok då imot 
forlik for Bjørn, og sendemennene frå Grim var um 
vetteren hjå Tore. Bjørn var denne vetteren hjå 
Skallagrim. Um sumaren etter for sendemennene hans 
Skallagrim heimatt, og då dei kom att um hausten, 
fortalde dei den tidendi at Bjørn hadde fenge forlik 
i Norig. Bjørn var hjå Skallagrim tridje vetteren Og, 
men um våren etter laga han seg til å reisa burt, 
og likeins den flokken som hadde fylgt han dit. Då 
Bjørn var ferdig til å fara, sa Bera at ho vilde at 
Åsgjerd, fosterdotter hennar, skulde vera att, og Bjørn 
og Tora tok imot det tilbodet, og gjenta vart att 
og vart uppali der hjå Skallagrimsfolki. Bjørn gav 
Grim og Bera gode gåvor. 'Torolv, son åt Skalla- 
grim, rådde seg til å fara med Bjørn, og Skallagrim 
gav han ferdagods. Han for då frå Island um suma- 
ren i lag med Bjørn. Det gjekk godt og greidt med 
ferdi, og dei tok land ved Sognefjorden. Bjørn siglde 
so inn i Sogn og for deretter heim til far sin. Torolv 
fylgde med han, og Brynjolv tok imot dei med glede. 
Sidan vart det sendt bod til Tore Roaldsson, og Bryn- 
jolv og han avtala eit møte seg imillom. Bjørn kom 
og til dette møtet. Tore og han trygde då forliket 

millom seg. Sidan greidde Tore ut det godset som 
Tora åtte i garden hans, og det vart no både mågskap 
og venskap millom Tore og Bjørn. Bjørn var sidan 
heime på Aurland hjå Brynjolv. Torolv var der 0g, 
og vart vel sedd både av far og son. 


Torolv og Eirik Blodøks vert vener. 


Kong Harald heldt seg 1 lang tid i Hordaland og 
i Rogaland på dei storgardane som han åtte der, på 
Utstein!) eller Ogvaldsnes*) eller på Fitjar”), på Ålreks- 
stader"), på Lygra?) eller på Sæheim*); men den vet- 
teren som no vart fortalt um, var kongen nord i landet. 


903—4 


Då Bjørn og Torolv hadde vore i Norig ein vetter, og . 


då våren kom, budde dei eit skip og fekk seg mann- 
skap. Dei for um sumaren i viking i Austerveg, og 
drog heim um hausten og hadde då samla seg mykje 
gods. Då dei kom heim, fekk dei vita at kong Ha- 
rald var i Rogaland og skulde vera der um vetteren. 
Kong Harald tok då til å eldast mykje, men sønene 
hans var då mesta vaksne mange av dei. Eirik, som 
var kalla Blodøks, son til kong Harald, var då 1 ung 
alder; han vart uppfostra hjå hersen Tore Roaldsson. 
Kongen elska Eirik mest av alle sønene sine. Tore var 
på den tid ein sers god ven til kongen. Då Bjørn og 
Torolv kom heim, for dei fyrst til Aurland. Sidan tok 
dei på ferd nord til Fjordane og vilde vitja Tore herse. 
Dei hadde eit skip som vart rott av tolv eller trettan 
mann på kvart bord, og hadde nære på tretti mann 
med seg. Det skipet hadde dei fenge um sumaren i 


1) Utstein på Utsteinøy (Ryfylke). — *” Ogvaldsnes 
på Kormt (Karmøy). — * Fitjar på Stord. — *) Ålreks- 
stader, no Årstad ved Bergen. — * Lygra, på éi liti øy 
i Nordhordland. — Sæheim, no Seim i Alversund (Nord- 
hordland). 

viking; det var mykje måla ovanfor sjøgangen, og var 
eit ovleg fint skip. Då dei kom til Tore, vart dei godt 
mottekne, og dei gav seg til der ei tid, og skipet låg 
tjelda utanfor garden. Det var ein dag at Torolv og 
Bjørn gjekk ned til skipet. Dei såg at Eirik kongsson 
var dernede; han gjekk stundom ut på skipet og stundom 
upp på land og skoda på det. Då sa Bjørn til Torolv: 
»Kongssonen bisnar mykje på skipet. Bjod han det i 
gåve av deg, for eg veit at det vert oss båe til stor 
hjelp hjå kongen um Eirik vert talsmannen vår. Eg hev 
høyrt segja at kongen hev illvillje til deg for skuld 
far din.< | 

Torolv sa at det var ei god råd; dei gjekk sidan 
ned til skipet, og Torolv sa: »Du skodar nøgje på 
skipet, kongsson; korleis likar du det?« 
| »Vel,« segjer han, »skipet er utifrå fagert.< 

»Eg skal gjeva deg skipet,« sa Torolv, »um du 
vil taka imot det.< 

»Taka imot det vil eg,« segjer Eirik, »men du vil 
nok tykkja løni vert liti, endå um eg lovar deg ven- 
skapen min. Men det kann då verta betre von sidan 
um eg skal leva.< 

Torolv segjer at han tykte den løni var meir verd 
enn skipet. Deretter skildest dei. Etter den tid var 
kongssonen sers blid mot Torolv og hans menner. Bjørn 
og Torolv kom i røde med Tore, og spurde kva han 
meinte, um det var sant at kongen hadde illvilje til 
Torolv. Tore dyl ikkje for at han hadde høyrt det. 

»PDå vilde eg det,« sa Bjørn, »at du skulde fara 
"til kongen og tala saki hans for honom; for Torolv og 
eg skal fylgjast 1 tjukt og tunt. So gjorde han mot 
meg då eg var på Island.< 

Det vart til det at Tore lova å fara til kongen. 
Han bad dei freista um dei kunde få Eirik kongsson 
til å fara med. Då Torolv og Bjørn nemnde dette 
for Eirik, lova han å vera dei til studnad hjå far sin. 


Sidan drog Torolv og Bjørn til Sogn, men Tore og 
Eirik kongsson fekk mannskap til det nygjevne skipet 
og for sud til kongen og råka han i Hordaland. Kon- 
gen tok venleg imot dei. Dei stogga der ei tid og 
venta med å tala med kongen til ein dag då han var 
i godlag. Dei bar då upp dette målemnet for kongen, 
og sa at det var kome ein mann til landet som heitte 
Torolv, son åt Skallagrim. »Me vilde beda deg, konge, « 
sa dei, »at du mintest det gode som frendane hans 
hev gjort mot deg, og ikkje let han umgjelda for det 
som far hans gjorde, då han hemnde bror sin.< 

Tore tala linnferdigt um dette, men kongen svara 
heller stutt, at dei hadde havt mykje skade av Kveld- 
ulv og sønene hans, og han let um at det var vel von 
til at Torolv og hadde same lynde som frendane sine. 
»Dei er alle ihop,<« sa han, »nokre store vyrdløysor, 
som ikkje held måte og ikkje bryr seg um kven dei 
hev å gjera med.< 

Sidan tok Eirik til ords og sa at Torolv hadde 
vorte ven med han og hadde gjeve han ein framifrå 
eignalut, det skipet som dei hadde der; — »og eg hev 
lova han min fulle venskap. Det vert fåe som vil gjera 
seg til vens med meg, um det ikkje skal nytta for denne 
mannen. Du vil ikkje, far, lata det gå so med den 
mannen som hev vorte den fyrste til å gjeva meg ein 
dyr eignalut.< 

Det gjekk so til slutt at kongen lova dei at Torolv 
skulde få vera i fred for han; — »men ikkje vil eg,< 
sa han, »at han kjem for mine augo. Du kann hava 
han so kjær du vil for meg, og fleire av den ætti Og; 
men det kann nok henda at anten vil dei verta mjukare 
mot deg enn dei hev vore mot meg, eller og vil du 
koma til å angra på denne bøni og på at du let dei 
vera lenge hjå deg.< 

Sidan for Eirik Blodøks og Tore heim til Fjordane 
att. Dei sende bod til Torolv um korleis det hadde 


gjenge hjå kongen. Torolv og Bjørn var den vetteren 
hjå Brynjolv. Um sumaren låg dei ofte i viking, men 
um vetrane var dei hjå Brynjolv og stundom hjå Tore. 


Eirik Blodøks fer til Bjarmeland 
og fær Gunnhild. 


Eirik Blodøks fekk sidan land å styra. Han hadde 


- styringi i Hordaland og Fjordane og tok seg hird- 


menner. Ein vår budde han seg til å fara til Bjarme- 
land") og tok berre utvalde folk med på denne ferdi. 
Torolv rådde seg til å fara med og var i stamnen på 
skipet hans og bar merket hans. Han var då større 
og sterkare enn alle andre, og var i so måte lik 
far sin. På denne ferdi hende det mykje. Eirik heldt 
eit stort slag ved elvi Vina*) på Bjarmeland og vann 
siger der, so som det er sagt i kvedi hans. På denne 
ferdi fekk han og Gunnhild, dotter åt Ossur Töte, og 
tok henne heim med seg. Gunnhild var ovleg ven og 
vitug og mykje trollkunnig. Millom Torolv og Gunn- 
hild var det god venskap. Torolv var um vetrane 
jamleg hjå Eirik, men um sumrane var han 1 viking. 


Berg-OQnund og ætti hans. 


Det hende dinæst at Tora, kona åt Bjørn, vart 
sjuk og døydde. Noko seinare fekk Bjørn seg ei onnor 
kone; ho heitte Ålov og var dotter åt Erling den rike 
frå Osterøy. Dei fekk ei dotter som vart kalla Gunnhild. 

Det var ein mann som heitte Torgeir Tyrneftot. 
Han budde på Fenring*) i Hordaland, på ein gard 
heiter Ask. Han hadde tri søner; den ene heitte Hadd, 
den andre Berg-Onund, den tridje Atle den skamme. 


 Bjarmeland, landet umkring Kvitehavet. — *) Vina, 
no Dvina. — 9 Fenring er det gamle namnet på Askøy 
nær Bergen. 

Berg-Onund var større og sterkare enn alle andre, og 
var ein havekjær og vanskeleg mann. Atle den skamme 
var stutt og tettbygd og svært sterk. Torgeir var ovleg 
rik; han var ein stor blotmann og trollkunnig. Hadd 
låg i viking og var sjeldan heime. 


Torolv vitjar far sin. 


Torolv Skallagrimsson budde seg ein sumar til 
handelsferd. Imedan etla han å fara til Island og vitja 
far sin. Han hadde då vore heimanfrå 1 lang tid, og 
hadde fenge seg ei ovmengd med gods og mange dyre 
eignaluter. Då han var buen til ferdi, for han fyrst 
til kong Eirik. Firik flidde honom ei øks ved skil- 
naden, som han sa han vilde gjeva Skallagrim. Øksi 
hadde utståande hyrno og var stor og sett med gull; 
skaftet var heilt sylvslege, og det var ein ovleg gild 
eignalut. Straks Torolv var ferdig, reiste han. VYverferdi 
gjekk greidt, og han kom med skipet sitt inn i Bor- 
garfjorden og skunda seg straks heim til far sin. Det 
var eit gledeleg møte då dei råkast. Skallagrim gjekk 
sidan ned til skipet til Torolv og let det setja upp. 
Torolv for so heim til Borg sjølv tolvte. Då han kom 
heim, bar han fram helsingi frå kong Eirik og gav han 
den øksi som kongen hadde sendt han. Skallagrim tok 
imot øksi, heldt henne upp og såg ei rid på henne, 
men sa ikkje noko. Han feste henne so upp ved 
plassen sin. Det var um hausten ein dag på Borg at 
Skallagrim let driva heim ei stor mengd med uksar 
som han tenkte å slakta. Han let tvo uksar leida 
saman burt under ein husvegg, og stelte dei imot ein- 
annen med hals ved hals. Han tok so ein noko stor 
hellestein og sette under halsane. Sidan gjekk han 
til med øksi, kongsgåva, og hogg båe uksane med ein 
gong so hovudi fall av båe. Øksi rende ned i steinen 


so heile øksekjeften brast or og rivna upp igjenom her- 
dingi.  Skallagrim såg på eggi, men sa ikkje noko. 
Han gjekk so inn i eldhuset, steig upp på stokken og 
slengde øksi upp på døråsane. Der låg ho heile vet- 
teren. Um våren gjorde Torolv kjent at han etla å fara 
utanlands um sumaren. Skallagrim talde han ifrå det, 
og sa at det då var godt å aka heim med heil vogn. 
»Du hev no,<« sa han, »gjort ei stor heidersferd; men 
det vert sagt at det gjeng ymist til for den som ofte 
reiser. Tak no heller imot so mykje gods her at du 
kann verta ein gild mann.< Torolv sa at han vilde 
gjera eikor ferd til; — »og eg hev naudsynleg ærend 
å fara. Men når eg kjem hit atter næste gong, då vil 
eg slå meg til ro her. Og Åsgjerd, fosterdotter di, skal 
vera med meg til Norig og møta far sin; han bad meg 
um det då eg for austanfrå.< 

Skallagrim sa at han fekk gjera som han vilde, 
— »men so kjem det fyre meg, at skilst me no, so 
vil me ikkje finnast meir.< 

Sidan for Torolv til skipet sitt og gjorde det i 
stand. Då han var heilt ferdig, flutte dei skipet ut til 
Digranes, og der låg det og bia på bør. Åsgjerd gjekk 
umbord saman med han. Fyrr Torolv for frå Borg, 
gjekk Skallagrim burt og tok øksi, kongsgåva, ned av 
døråsane og gjekk ut med. Skaftet var då svart av 
røyk, og øksi yverrusta. Skallagrim såg på økseggi. 
Deretter flidde han Torolv henne. Skallagrim kvad 
eit vers: 


Det ligg 1 øksar-eggi Skikk øks-kjeft med skaftet 
ovmengd bos og flosor'"); — skite av sot i rotet”) — 
svik det er i øksi, atter til Eirik i Norig.; 

eg eig bila deige*”. — utrengd er ho heran*). 
"flosor, flus, flysjor, skal. — ”deig, blaut. — %rö- 


tet er romet under taket. — % heran, her. 


Geir Kjetilsson fær Torunn Skalla- 
grimsdotter. 


Medan Torolv var utanlands, og Egil budde på 
Borg, hende det ein sumar at det kom eit handelsskip 
frå Norig inn i Borgarfjorden. På den tid bruka dei 
mykje å setja handelsskip upp 1 elvar og bekkeosar og 
småvikar. Kjetil heitte mannen som åtte det skipet; 
han vart kalla Kjetil Blund. Han var nordmann og var 
ættstor og rik. Geir heitte son hans; han var då tull- 
vaksen og var på skipet med han. Kjetil tenkte å tå 
seg bustad på Island; han «kom seint på sumaren. 
Skallagrim kjende honom vel og baud han vera hjå 
seg med heile fylgjet sitt. Kjetil tok imot det, og han 
var hjå Skallagrim um vetteren. Den vetteren bad Geir, 
son til Kjetil, um å få Torunn, dotter til Skallagrim, 
og det vart avgjort so, og Geir gitte seg med Torunn. 
Um våren etter viste Skallagrim Kjetil til jord ovanfor 
landet åt Oleiv, langs med Kvitå, trå osen åt Floka- 
dals-åi og til osen åt Røykjadals-åi og heile den landtunga 
som var der imillom, upp til Raudsgil, og heile Flokadalen 
ovanfor brekkone. Kjetil budde på Tråndarholt, og Geir 
på Geirs-lid. Geir åtte ein annan gard i Røykjadal, 
Øvre Røykjer; han vart kalla Geir den rike. Sønene 
hans var Blund-Kjetil og Torgeir Blund; tridje son hans 
- var Torodd Risablund, som fyrst budde på Risar. 


Egil i guteåri. Fyrste ferdi hans. 


Skallagrim hadde mykje gaman av styrkeprøvor og 
leikar; um det tykte han det var moro å røda. Dei 
bruka då mykje å leika ball. I den tid var det og godt 
um sterke karar der i bygdi, men ingen kom upp imot 

Skallagrim 1 styrke, endå han no tok til å verta heller 
gamal. Tord heitte son til Grane på Granastader; han 
såg ut til å verta ein sers dugande mann og var ung 
av år. Han tykte so godt um Egil Skallagrimsson. Egil 
var mykje med i glimor'); men han var svært strid og 
ilsken, so alle visste å segja til sønene sine at dei 
skulde vægja for Egil. 

Det var fastsett at det skulde vera ein stor ball-leik 
på Kvitå-vollane i fyrstningi av vetteren. Dit kom det 
folk frå tinglaget vida ikring, og mange folk frå Skalla- 
grim for dit til leiken. Tord Graneson var den fremste 
millom dei. Egil bad Tord um å få vera med han til 
leiken; han var då på sjuande året. Tord let han få 
det, og sette han bak seg på hesteryggen. Då dei kom 
til leikstaden, so skipa dei seg, dei som skulde vera 
med i leiken. Der var og kome mange smågutar, og 
dei laga seg ein leik for seg sjølve; der skipa dei seg 
og. . Egil skulde leika med ein gut som heitte Grim, 
son åt Hegg på Heggstader. Grim var ti eller elleve 
år og sterk for sin alder. Då dei leika med kvarandre, 
vart Egil veikast. Grim bruka og yvermakti si so godt 
som han kunde. Då vart Egil sint og lyfte upp ball- 
treet og slo Grim, men Grim tok han med hendene, 
og kasta han i bakken og for heller ille med han, og 
sa han skulde skamfera han um han ikkje styrde seg. 
Då Egil kom seg på føter, gjekk han ut or leiken, og 
gutane ropa etter han. Egil sprang til Tord og for- 
talde han kva som hadde hendt. Tord sa: »Eg skal 
gå med deg, so skal me gjeva han att.< | 

Tord flidde han ei skjeggøks som han hadde 
havt i handi; dei våpni var vanlege i den tid. Dei 
gjeng so dit som guteleiken var. Grim hadde då teke 
ballen og dreiv han fyre seg; dei andre gutane sprang 
etter. Då sprang Egil mot Grim og hogg øksi i ho- 


1») eit slag dragsmål, »broketake. 


vudet på han, so ho stod fast i heilen. Deretter gjekk 
Egil og Tord burt og til folki sine. Myramennene 
sprang då til våpen, og dei andre like eins. Oleiv 
Hjalte og mennene hans sprang yver til folki frå Borg. 
Dei vart då mange fleire, og so skildest dei med dette. 
Frå den tid byrja det strid millom Oleiv og Hegg. Dei 
slost på Laksfit ved Grimså. Der fall det sju menner; 
Hegg fekk ulivssår, og Kvig, bror hans, fall. 

Då Egil kom heim, brydde Skallagrim seg lite 
um dette, men Bera sa at Egil var eit viking-emne, og 
det måtte verta til det, sa ho, at han fekk seg eit 
herskip, so snart han vart gamal nok. Egil kvad då 
eit vers: 


Det mælte mi moder, standa upp 1 stamnen, 
at eg meg skulde kaupa styra dyre skuta, 

fløy!) og fagre årar, halda so til hamnar, 
fara burt med vikingom, hogga mann og annan. 


Då Egil var tolv år gamal, var han so stor på 
vokster at få menner var so store og sterke, og han 
vann yver dei fleste 1 leikane. Den vetteren han vart 
tolv år, var han mykje med i leikar. Tord Graneson 
var då i tjugeårsalderen og var ein sterk kar. Då det 
leid på vetteren, hende det ofte at Egil og Tord stod 
tvo-saman imot Skallagrim. Det var ein gong mot 
slutten av same vetteren at det var ball-leik sud i 
Sandvik på Borg. Tord og Egil stod då imot Skalla- 
grim i leiken, og han møddest for dei, og dei fekk 
yvertaket. Men um kvelden etter soleglad, då gjekk det 
verre med Egil og Tord. Grim vart då so sterk at 
han lyfte Tord upp og køyrde han ned so hardt at 


1) fløy, skip. 


— 90 — 


han vart heilt lemstra og døydde straks. Sidan greip 
han etter Egil. Torgjerd Bråk heitte eit trælkvende 
hjå Skallagrim; ho hadde fostra Egil i barndomen. Ho 
var mykje fyre seg, var sterk som ein kar og mykje 
trollkunnig. Ho ropa no: »Hamast du no, Skallagrim, 
mot din eigen son?< 

Skallagrim slepte då Egil laus og treiv etter henne. 
Ho kasta seg til side og sprang undan, og Skallagrim 
etter. Soleis for dei til lengst ut på Digranes. Der 
kasta ho seg utfor berget og la på sum. Skallagrim kasta 
ein stor stein etter henne og råka henne millom her- 
dane; korkje ho eller steinen kom upp sidan. Der hei- 
ter det no Bråkarsund. 

Sidan um kvelden, då dei kom heim til Borg, var 
Egil ovleg sint. Då Skallagrim og alle andre hadde sett 
seg til bords, var Egil enno ikkje komen på plassen 
sin. Egil gjekk inn i eldhuset til den mannen som 
hadde arbeidsstyringi der og styrde eigedomen 1 lag 
med Skallagrim, og som Skallagrim heldt sers mykje 
av. Honom gav Egil banehogg, og deretter gjekk han 
til plassen sin. Skallagrim tala ikkje noko um dette, 
og det var stilt um denne saki sidan; men far og son 
sa ikkje eit ord til kvarandre, korkje godt eller ilt, og 
soleis gjekk det heile denne vetteren. 

Sumaren etter kom Torolv til Island, som fyrr er 
fortalt; men då han hadde vore ein vetter på Island, 
so budde han um våren ut skipet sitt i Bråkarsund. 
Då han var heilt ferdig, var det ein dag at Egil gjekk 
til far sin og bad han gjeva seg ferdagods; — »eg vil, « 
sa han, »fara utanlands med Torolv.« 

Grim spurde um han hadde tala noko med Torolv 
um denne saki. Egil segjer at so var det ikkje. Grim 
bad han fyrst gjera det. Då Egil bar upp denne saki 
for 'Torolv, so sa Torolv at det var ikkje nokor von 
til det at — »eg skal taka deg med meg. Når far 
din ikkje tykkjest kunna styra med deg her i heimen 

sin, so trøyster ikkje eg meg til å hava deg med meg 
utanlands, for der vil det ikkje nytta deg å hava slikt 
huglynde som her.< 

»Det kann henda,« sa Egil, »at då fer ingen 
av OSS. 

Um natti etter vart det eit øgjelegt ver frå sud- 
vest. Og um natti, då det var myrkt og det var flod 
sjø, kom Egil ned til strandi og gjekk ut på skipet 
utanfor tjeldi. Han hogg i sund dei togi som var på 
utsida, og skunda seg so upp um landgangen, skuva 
han ut og hogg av dei togi som gjekk upp på land. 
Skipet rak då ut på fjorden. Då Torolv og hans men- 
ner vart vare at skipet rak, sprang dei i båten, men 
vinden var for sterk til at dei kunde få gjort noko ved 
det. Skipet rak yver til Andakil og upp på øyane 
der; men Egil for heim til Borg. Då folk vart vise 
med den pretta som Egil hadde gjort, so lasta dei 
fleste det. Han sa at han skulde ikkje venta lenge 
med å gjera Torolv endå meir skade og ugagn, der- 
som han ikkje vilde taka han med seg. Då la folk seg 
imillom, og det vart so til slutt at Torolv tok imot 
Egil, og han for utanlands med han um sumaren. 
Straks Torolv kom umbord, etter han hadde teke imot 
den øksi som Skallagrim hadde flitt honom, so kasta 
han henne ut fyre bord på djupet, so ho aldri kom 
upp att sidan. Torolv reiste um sumaren og fekk ei 
god yverferd og kom til lands i Hordaland. Han stemnde 
straks nord til Sogn. Der hadde det hendt um vetteren, 
at Brynjolv hadde døytt av sjukdom, og sønene hans 
hadde skift arven. Tord hadde Aurland, den garden 
som far deira hadde butt på; han hadde gjenge kongen 
til handa og hadde vorte lendmann. Dotter åt Tord 
heitte Rannveig, mor åt Tord og Helge; Tord var far 
åt Rannveig, mor åt Ingerid som vart gift med kong 

Olav'); Helge var far åt Brynjolv, som var far åt Serk 
frå Sogn og åt Svein. 


Egil vert kjend med Arinbjørn. 


Bjørn fekk ein annan god og vyrdeleg bustad. Han 
gjekk ikkje kongen til handa, og difor vart han kalla 
Bjørn Hold*). Han var ein grunnrik mann og ein stor 
gjæving. Torolv for straks til Bjørn då han kom inn 
frå havet, og fylgde Åsgjerd, dotter hans, heim. Det 
vart eit fagna møte. Åsgjerd var ei ovleg ven og dug- 
leg kvinne, og var både vitug og sers vel kunnande. 


' Torolv for sidan til kong Eirik, og då dei råkast, bar 


Torolv fram for kongen helsingi frå Skallagrim, og sa 
at han med takk hadde teke imot sendingi frå kongen. 
Sidan bar han fram eit godt langskipssegl, som han sa 
Skallagrim hadde sendt kongen. Kong Erik tok vel 
imot denne gåva og baud Torolv å vera hjå seg um 
vetteren. Torolv takka kongen for tilbodet, men svara 
at »eg skal no fyrst fara til Tore; eg hev el naud- 
synleg ærend til han.<« 

Sidan for Torolv til Tore, som han hadde sagt, 
og fekk der ei sers god mottaking. Tore baud han 
å vera hjå seg, og Torolv sa han vilde tekkjast det; 
— »men eg hev ein mann med meg som alltid må 
vera der som eg er; han er bror min og hev aldri 
fyrr vore heimanfrå, og han treng difor at eg hev til- 
syn med han.« 

Tore sa, at um Torolv vilde hava fleire menner 
med seg der, so kunde han fritt det — »me tykkjer 
berre det er gildt å hava bror din i flokken, so framt 
han er noko lik deg. 


') Kong Olav Kyrre 1067—93. *% Hold eller hauld er 
d. s. s. friboren bonde, odelsbonde. 

Sidan for Torolv ned til skipet sitt og sette det 
upp og stelte med det. Han og Egil for so til Tore 
herse. Tore hadde ein son som heitte Arinbjørn; han 
var noko eldre enn Egil. Arinbjørn vart tidleg ein 
dugande kar og ein framifrå idrottsmann. Egil gjorde 
seg godvener med Arinbjørn- og fylgde han jamt. Men 
millom brørne var det heller kaldt. 


Torolv på brudlaupsferd. 


Torolv Skallagrimsson tala frampå med Tore um 
korleis han vilde lika det dersom han bad um å få 
Åsgjerd, frenka hans. Tore tok det venleg upp, og sa 
at han vilde skuva på denne saki. Sidan tor Torolv 
nord i Sogn og hadde godt fylgje med seg. Han kom 
til garden hans Bjørn og fekk der god mottaking. Bjørn 
baud honom å vera hjå seg so lenge som han vilde. 
Torolv kom snart fram med ærendi si til Bjørn, og 
fridde og bad um Åsgjerd, dotter hans. Bjørn tok det 
vel upp og var ikkje vanskeleg på det. Det vart avgjort 
at det skulde verta festarmål, og brudlaupstidi vart tast- 
sett. Gjestebodet skulde vera hjå Bjørn um hausten. 
Torolv reiste so attende til Tore og fortalde han kor- 
leis det hadde gjenge på ferdi. Tore let vel yver at 
det giftarmålet vart av. Då det leid til den tid at Torolv 
skulde reisa til brudlaups, baud han folk til å fylgja 
seg på ferdi. Han baud fyrst Tore og Arinbjørn og 
huskarane deira, og dessutan mektige bønder, so det 
vart eit både stort og gjævt fylgje. Men straks fyre 
den dagen Torolv skulde reisa heimanfrå, og då brud- 
folki var komne, vart Egil sjuk so han ikkje kunde fara. 
Torolv og fylgjet hans hadde eit stort langskip fullskipa 
med folk, og tok so ut på ferdi som fastsett var. 

Egil og Olve hjå Atløy-Bård. 


Olve heitte ein mann; han var huskaren til Tore 
og styrar og rådsmann for garden hans. Han hadde å 
krevja inn skuld og var pengestyrar. Olve var ingen ung 
mann meir, men likevel var han frisk og før som nokon. 

Det bar so til at Olve skulde ut på ferd og krevja 
inn landskylder som stod etter frå våren. Han hadde 
ei rorskute, og på den var tolv av huskarane hans 
Tore. Egil tok no til å friskna og steig då upp. Han 
tykte det vart dauvleg heime, no då alle andre var 
farne burt. Han kom i røde med Olve og sa at han 
vilde reisa med honom. Olve tykte ikkje at ein god 
fylgjesemann var av vegen, for det var rom nok på 
skipet. Egil rådde seg so til denne ferdi; han hadde 
med våpni sine, eit sverd, eit spjot og ein liten skjold. 
Då dei var ferdige, drog dei av stad. På vegen fekk 
dei ein hard ver-bolk med kvass og ulagleg vind, men 
dei dreiv dugleg på, tok til årane og fekk mykje sjø 
innanbords. Det bar so til på ferdi deira at dei ein 
aftan kom til Atløy') og la åt land der. Der på øyi, 
eit lite stykke upp frå sjøen, låg det ein stor gard som 
kong Eirik åtte. Mannen som styrde garden, heitte Bård; 
han vart kalla Atløy-Bård og var ein drivande husbonds- 
kar og ein god arbeidsmann. Han var ingen ættstor 
mann, men han var mykje umtykt av kong Eirik og 
dronning Gunnhild. Olve og folki hans drog upp skipet 
sitt or flodmålet. Dei gjekk so upp til garden, råka 
Bård ute og fortalde han um ferdi si, og sa at dei 
vilde vera der um natti. Bård såg at dei var mykje 
våte, og han fylgde dei so til eit eldhus som låg eit 


1) Atløy 1 Askvoll prestegjeld, Sunnfjord. 

stykke burt frå dei andre husi. Han let ein stor eld 
gjera upp for dei, og der vart klædi deira turka. Då 
dei hadde teke klædi sine att, kom Bård dit. 

»No skal me dekkja bord for dykk her,« sa han; 
»eg kann tenkja at de er huga til å sova, og er trøytte 
av våset.« Det lika Olve godt. Sidan vart det sett fram 
bord, og dei fekk mat, braud og smør, og store askar 
med skyr vart Framisette: 

Bård sa: »Det er svært leidt at eg ikkje hev noko 
øl, so eg kunde fagna dykk som eg vilde. De fær no 
greida dykk med det som er.« 

Olve og mennene hans var mykje tyrste og 
drakk skyret. Sidan let Bård bera inn avr!), og dei 
drakk det. 

»Eg vilde gjerne,« sa Bård, »ha gjeve dykk betre 
drykk um det fanst.«< Det skorta ikkje på halm der, 
inne, og han bad deim då leggja seg og sova. 

Kong Eirik og Gunnhild kom same kvelden til 
Atløy, og Bård hadde der laga til veitsle for han.. 
Det skulde vera blotgilde for disene, og fagningi var 
då den beste, og der var mykje drikke inne 1 stova. 
Kongen spurde kvar Bård var, — »eg ser han in- 
genstad.< 

Ein mann segjer: »Bård er ute og skipar til for 
gjestene sine.< 

>»Kva gjester er det,« segjer kongen, »sidan han 
held det for meir naudsynleg enn å vera her inne 
hjå oss.< 

Mannen sa Goo at huskarane åt Tore herse var 
komne dit. 

Kongen sa: »Gå straks etter dei og bed dei 
koma hit inn.« So vart gjort. Det vart sagt at 
kongen vilde finna dei. Dei gjeng so inn, og kongen 


” avr (gn. afr) eit slag drykk, truleg etterlag, tunt øl. 


tok vel imot Olve og bad han sitja midt imot seg i 
høgsætet, og fylgjet hans utetter på benken. Dei gjorde 
so; Egil sat nærast Olve. Sidan vart det bore øl inn 
til dei. Mange minneskåler skulde drikkast, og ein skulde 
tøma eit drykkjehorn for kvar gong. Då det leid på 
kvelden, vart mange av fylgjet hans Olve fulle; sume 
spydde der inne i stova, men sume kom seg ut for døri. 
Bård klemde hardt på og bar drykk åt dei. Då tok 
Egil det hornet som Bård hadde gjeve Olve, og drakk 
ut. Bård sa at han måtte vera mykje tyrst, og fyllte 
straks hornet att og bad han tøma det. Egil tok imot 
hornet og kvad eit vers: 


På øl-skort du skulda, argskap du dulde ille, 
eg skyna vel den skrøna;  ukjende folk dei kjende, 

 veldug krigar vilde Bård, ditt løynske lynde; 
til vise diser blota; lett å sjå var pretta. 


Bård bad han drikka og slutta med den spottingi. 
Egil drakk kvart fullt horn som dei baud han, og drakk 
for Olve med. Då gjekk Bård til dronningi, og sa til 
henne, at der var ein mann der som gjorde skam på 
dei alle, og aldri drakk so mykje at han ikkje sa han 
tyrste.  Dronningi og Bård blanda då drykken med 
forgift og bar inn. Bård signa det fyllte hornet og flidde 
det til skjenkjarkona. Ho bar det burt til Egil og bad 
han drikka. Egil tok då fram kniven sin og stakk seg 
I loven; so tok han imot hornet og riste runer på det 
og smurde blod på det. Han kvad: 


Runer her eg rister, drykk som droser byd meg, 
raudt med blod deim fargar; drikk eg som eg lyster; 
ord til uksehornet undrast um det smakar, 
eig eg her å velja; øl som Bård hev signa. 


Hornet sprakk sund, og drykken rann ned i 
halmen. No tok det til å lida åt med Olve. Egil 

stod då upp og leidde Olve utar mot døri og heldt 
på sverdet sitt. Då dei kom til døri, kom Bård 
etter dei og bad Olve drikka avskilsskåli si. Egil 
tok imot hornet og drakk og kvad eit vers: 


Ber ølet hit, for Olve Du kann altfor ille, 
audsynt bleik no veiknar; ufreds-kar, deg vara; 

i skjegget snøgt eg silar med Odins-regn det rigner 
sup av ukshorn djupe. frå rauste skaldehause). 


Egil kasta hornet, greip sverdet og drog det ut. 
Det var myrkt 1 forstova. Han stakk sverdet midt 
igjenom Bård, so odden stod ut i ryggen. Bård 
fall daud ned, og blod rann ut or såret. Då datt 
Olve, og spya gaus ut or han. Egil sprang då 
ut or stova. Det var kolmyrker ute. Egil la til 
sprangs frå garden. Men inne i forstova såg folk 
at dei var falne både Bård og Olve. Kongen 
kom til og let ljos bera burt åt. Folk såg då 
kva som hadde hendt, at Olve låg der vitlaus, og 
at Bård var drepen, og heile golvet flaut i blodet 
hans. Då spurde kongen kvar den store mannen 
var som hadde drukke mest der um kvelden. Folk 
sa at han gjekk ut. 

»Ut og leit etter han,<« segjer kongen, »og 
før han til meg.< Dei tok no til å leita etter 
han paa garden, men fann han ingenstad. Då dei 
kom ut i eldhuset, låg det der mange av karane 
hans Olve. Kongsmennene spurde um Egil hadde 
vore der noko. Dei segjer at han hadde sprunge 
innum der og teke våpni sine — »og gjekk so ut 
etterpå. < 

Dette vart sagt til kongen. Kongen bad folki 
sine fara som snøggast og taka alle dei båtar som 
var på øyl, — »og i morgon, når det vert ljost, skal 
me ransaka heile øyl og drepa mannen.< 


') at det regner med Odins-regn vil segja at han diktar 
Egils-soga. ei 

Egil sym frå Atløy. 


Egil for no um mnatti og leita seg fram dit som 
båtane låg; men kvar han kom til strandi, var der 
allstad folk fyre. Han gjekk heile denne natti og 
fekk ikkje i båt nokon stad. Då det tok til å ljosna, 
var han komen på eit nes. Han såg då ei øy; det 
var eit sund imillom og ovleg langt yver. Då kom 
han på ei råd: han tok hjelmen sin, sverdet og spjo- 
tet, som han braut skaftet av og kasta på sjøen, — 
desse våpni tok han og pakka inn i kappa si, og 
gjorde seg ein bagge av det og batt på ryggen sin. 
So la han på sum og stogga ikkje fyrr han kom til 
øyl. Ho heitte Saudøy; det er ei liti, risvaksi øy. 
Det gjekk buskap der, både naut og sauer; det høyrde 
til Atløy. Då han kom til øyi, vatt han or klædi sine. 
Det var då ljos dag, og soli var komi upp. 

Kong Eirik let Atløyi ransaka straks det vart 
ljost; men det gjekk seint, for øyi var stor. Egil fann 
dei ikkje. Dei for so med båtar til andre øyar og 
skulde leita etter han. Um kvelden rodde tolv men- 
ner til Saudøy og skulde leita etter Egil der. Der 
var mange andre øyar i nærleiken og. Egil såg båten 
som stemnde mot øyi. Ni mann gjekk i land og 
skifte leitingi millom seg. Egil hadde lagt seg ned i 
riset og løynde seg fyrr båten kom til lands. Det 
gjekk tri mann i kvar flokk, og tri passa skipet. Då 
leitarane var komne ut or syne, stod Egil upp og 
gjekk ned til båten. Dei som passa båten visste ikkje 
ordet av fyrr Egil var yver dei; han gav ein av dei 
banehogg straks, den andre tok på sprang og hadde 
ein bakke å springa upp. Egil hogg etter han og hogg 
eine foten av han. Den tridje sprang upp på båten 
og skuva ifrå med båtshaken; men Egil drog festri 
til seg og sprang ut på båten, og det var ikkje 

langt hoggskiftet fyrr Fgil drap han og slengde han 
utanbords. So tok han årane og rodde burt. Han 
rodde då heile natti og dagen etter, og stogga ikkje 
fyrr han kom til Tore herse. 

Kongen let Olve og fylgjet hans få fara heim i 
fred og gav dei ingi skuld for dette. Dei mennene 
som var på Saudøy, vart verande der i mange netter 
og slakta fe til mat åt seg, og kveikte eld og koka. 
Dei la på elden og gjorde eit bål so stort at det synte 
heim. Og då folk fekk sjå det, rodde dei ut til dei. 
Kongen var då reist; han for til ei onnor veitsle. 
Olve og fylgjet hans kom heim fyrr Egil, og Tore og 
Torolv var då og nyst komne heim frå brudlaupet. 
Olve fortalde tidendi um dråpet på Bård og dei til- 
burdar som der hadde hendt; men han visste ingenting 
um ferdi hans Egil, og både Torolv og Arinbjørn var 
mykje leide for det; dei var redde at han ikkje skulde 
koma att. Um morgonen etter kom Egil heim, og 
då Torolv vart vis med det, stod han upp og gjekk 
imot han, og spurde korleis han hadde kome seg un- 
dan, og kva som hadde hendt på ferdi hans. Egil 
kvad då eit vers: 


Fræg eg för or garden djerve kongens drenger, 
frå den morske norsken tri av deim for heiman; 
og druste dronning Gunnhild, Hel 1 høge salar, 

— det ei kyt og skryt er —; hus ho baud tri daude. 


Arinbjørn let vel yver desse verki, og så til 
far sin at han var skyldig til å forlika Fgil med 
kongen. 

Tore segjer: »Det vil folk segja, at Bård hadde 
fortent at han vart drepen; men Egil hev diverre 
altfor mykje av same laget som heile ætti hans: å 
akta seg altfor lite for å gjera kongen vreid, og det 
vert tungt å bera for dei fleste. Likevel skal eg denne 


gongen få deg forlikt med kongen.« 

Tore reiste so til kongen; men Arinbjørn var 
heime og sa at eitt skulde timast dei alle. Då Tore 
kom til kongen, gjorde han eit tilbod for Egil; han 
vilde sjølv gå god for han, og kongen skulde tå døma. 
Kong Eirik var ovleg sint, og det var ikkje lett å koma 
nokon veg med han. Kongen sa at det no kom til å 
sannast det som far hans hadde sagt, at det vilde vara 
lenge fyrr den ætti vart å lita på. Han bad då Tore 
skipa det so »at um eg gjeng med på forlik, so må 
ikkje Egil verta lenge verande i riket mitt, og for di 
skuld, Tore, vil eg no taka imot bot for desse mennene.< 

Kongen fastsette då slike pengebøter som han 
syntest, og Tore betala alt. Deretter for Tore heim. 


Egil og Torolv herjar i Kurland. 

Torolv og Egil var hjå Tore i god fagnad. Um 
våren budde dei ut eit stort langskip, fekk seg mann- 
skap og for um sumaren i Austerveg og herja. Dei 
fekk ei mengd gods og heldt mange slag. Dei 
styrde og ut til Kurland og la der til lands og fekk 
ein halv månads fred og kjøpstemne med folket der. 
Då den tidi var ute, tok dei til å herja og la til lands 
på ymse stader. Ein dag la dei til ved ein stor 
elveos; der var stor skog ikring. Dei rådde seg til å 
gjera landgang der, og skifte seg i flokkar på tolv 
mann. Dei gjekk so upp i skogen, og det var ikkje 
langt stykke fyrr bygdi tok til. Der rana dei og drap 
folk, men storhopen flydde undan, og dei møtte ikkje 
noko motstand. Då det leid på dagen, let Torolv 
mannskapet blåsa saman til atterferd. Dei gjekk so 
inn 1 skogen att, kvar på den stad dei var komne; 
men dei kunde ikkje halda manntal fyrr dei var komne 
til strandi. Då Torolv var komen ned, var Egil enno 
ikkje komen. Det tok då til å myrkna av natti, so 
dei tykte ikkje dei kunde leita etter han. 

Egil hadde gjenge gjenom skogen og hadde tolv 

mann med seg. Dei såg då store slettor og bygder. 
Ein gard stod eit stutt stykke frå dei, og dei stemnde 
so dit. Då dei kom fram, sprang dei inn 1 husi; dei 
vart ikkje vise med noko folk, og tok alt gods som 
var laust. Der var mange hus, og dei stogga lenge 
der. Då dei var komne ut og burt frå garden, var 
det kome ein flokk med menner millom dei og skogen, 
og desse stemnde imot dei. Millom dei og skogen var 
det gjort ein høg skigard. Fgil sa dei skulde fylgja 
skigarden, so dei ikkje skulde verta påtekne frå alle 
kantar.” Egil gjekk då fyrst, og dei andre fylgde etter 
kvarandre so nær at det var uråd koma imillom dei. 
Kurene') søkte hardt åt dei, og stakk og skaut for det 
meste, men gav seg ikkje 1 strid med hoggvåpen. Då 
Egil og hans menner gjekk langs med skigardane, visste 
dei ikkje ordet av fyrr dei hadde ein gard på den 
andre sida av seg, og dei kunde ikkje koma fram. Ku- 
rene trengde etter dei inn i klemba, og sume tok på 
dei utanfrå og stakk med spjot og sverd igjenom gar- 
dane, og sume kasta klæde yver våpni deira. Dei vart 
då såra og dinæst fanga og bundne alle saman. So 
vart dei leidde heim til garden. Mannen som åtte 
denne garden, var mektug og rik. Han hadde ein 
vaksen son. Det vart sidan rødt um kva ein skulde 
gjera med dei. Bonden sa at han trudde det var råde- 
legast å drepa dei straks, den eine etter den andre. 
Son til bonden sa at det no vart myrkt, so ein kunde 
ikkje hava noko moro av å pina dei; han bad at dei 
måtte venta til morgons. Dei vart då kasta inn i eit 
hus og bundne traust. Egil vart bunden til ein stolpe, 
både på hender og føter. Sidan vart huset godt læst, 
og kurene gjekk inn i stova og åt og drakk og var 
ovleg glade. Egil rykte til og sleit 1 stolpen til dess 
han losna upp or golvet. Stolpen fall, og Egil smøygde 
seg då ifrå han. Deretter løyste han hendene sine med 

!y Kurene er folket i Kurland (ein kur). 

tennene, og då hendene hans var lause, løyste han 
bandi av føtene. Siden løyste han felagane sine. Då 
dei alle var lause, leita dei rundt i huset kvar det var 
likast å koma seg ut. Huset var bygt med vegger av 
store timberstokkar, men i den eine enden av huset 
var eit flatt skjeldtile. Dei sette innpå det og braut 
det ned. Dei kom då inn i eit anna rom; der var og 
timbervegger umkring. Då høyrde dei mannemål 
nedunder føtene sine. Dei leita etter og fann ein 
lem i golvet og let han upp. Der var ei djup grav 
under, og derifrå høyrde dei folk tala. Egil spurde 
etter kva folk det var. Han som tala med han, kalla 
seg Åke. Egil spurde um han vilde upp or gravi. 
Åke segjer at det vilde dei gjerne. Då tok Egil og 
mennene hans dei togi som dei hadde vore bundne 
med, og firde ned i gravi, og drog so upp tri menner. 
Åke sa at dei tvo var sønene hans; dei var danskar 
og hadde vorte hertekne fyrre sumaren; — <eg,< så 
han, »vart godt medfaren i. vetter; eg hadde mykje av 
bondegodset å styra; men gutane mine vart trælka og 
var ille nøgde med det. I vår la me til og rømde 
burt, men me vart attfunne, og so vart me sette ned 
i denne gravi.< 

»Du kjenner då vel til korleis huset er bygt,« 
segjer Egil, »og kvar det er lettast å koma seg burt.< 
Åke sa at der var eit anna skjeldtile; — »det skal 
de brjota upp; då kjem de fram 1 ei kornløde, og der 
kann ein gå ut som ein vil.< 

Egil og dei gjorde so; dei braut upp skjeldtilet, 
gjekk so inn i løda og derifrå ut. Det var månemyrkt 
ute. Lagsmennene tala då um at dei skulde skunda 
seg inn i skogen. Egil sa til Åke: »Når du er kjend 
her i husi, so kann du vel visa oss til noko herfang 
å taka.< Åke segjer at det ikkje skorta på lausøyre 
der; —. ”her er eit stort loft som bonden søv 1; der 
inne skortar det ikkje på våpen.« 

Egil sa dei skulde fara dit til loftet. Då dei kom 
upp 1 troppi, såg dei at loftet var ope. Der var ljos 
inne, og tenarar som reidde upp sengene. Egil bad 
då sume vera utanfor og passa på at ingen kom seg 
ut. Han sprang inn i loftet, greip eit våpen, for det 
skorta ikkje på dei der inne, og dei drap alle dei 
menner som var der. So tok dei seg full væpning der 
alle saman. Åke gjekk burt til ein lem som var i 
golvet, og let upp, og sa at dei skulde gå ned i under- 
loftet. Dei tok ljos med seg og gjekk dit. Der var 
gøymslone til bonden og gode eignaluter og mykje 
sylv. Mennene tok seg der byrder og bar ut. Fgil tok 
ei heller stor kiste under armen og bar med seg. Dei 
for so til skogs. Då dei kom inn i skogen, stansa 
Egil og sa: »Denne ferdi er låk og ikkje hermanns- 
leg; me hev stole godset åt bonden utan at han veit 
noko um det. Den skam skal aldri henda oss. Lat 
oss fara attende til garden, og lat oss vitra dei um kva 
som er tids.< 

Alle mælte imot det, og sa at dei vilde fara ned 
til skipet. Egil set ned kista, og tek so til laups og 
sprang til garden. Då han kom dit, såg han at tene- 
stesveinar gjekk frå eldhuset med borddiskar og bar 
inn 1 stova. Egil såg at 1 eldhuset var det ein stor 
eld og kjelar yver. Han gjekk dit burt. Store stok- 
kar hadde vorte førde heim, og det var gjort upp eld 
soleis som skikken der er, at ein skal leggja elden i 
stokkenden og so lata stokken brenna. Egil greip upp 
stokken og bar han burt til stova. Den enden som 
brann sette han upp under takufsi og so upp 1 nevri. 
Elden fata snøgt i tröd-veden, og dei som sat ved 
drykken merka ingenting fyrr logen stod inn um raustet. 
Folk sprang då til døri, men det var ikkje greidt å 
koma ut, både for veden som låg der, og so av di 
Egil stod og varde døri. Han felte menner både i 
døri og utanfor døri. Men det var berre ein augne- 

blink fyrr stova brann og fall ned. Alt folket som var 
der inne, miste livet. Egil gjekk til skogen att og fann 
der fylgjet sitt. Dei for so alle saman ned til skipet. 
Egil sa at den kista som han for med, skulde ikkje 
vera med i skiftet; henne vilde han hava for seg sjølv; 
men ho var i røyndi full av sylv. Torolv og dei 
andre vart ovleg glade då Fgil kom. Dei styrde frå 
land straks det vart morgon. ke og sønene hans vart 
med i flokken hans Egil. Då det leid på sumaren 
siglde dei til Danmark, og låg der Og på lur etter 
handelsskip, og røva der som dei kom til med det. 


Egil og Torolv herjar i Danmark. 


Harald Gormsson hadde då teke ved styringi i 
Danmark, og Gorm, far hans, var då daud"). Landet 
låg då ope for herjing, og vikingar låg mykje ute ikring 
Danmark. Åke var kjend i Danmark både på sjø og 
land, og Egil spurde honom mykje etter stader der 
stort herfang var å finna. Då dei kom til Øyrarsund, 
sa Åke at der upp i landet var det ein stor kjøpstad 
som heitte Lund. Der var von um gods, men det var 
ventande det vart motstand der det var byfolk. Denne 
saki vart lagd fram for herfolki, um dei skulde gjera 
landgang eller ikkje. Meiningane var svært ymse, sume 
talde til, men andre rådde frå. Saki vart so skoti til 
styringsmennene. Torolv talde helst til landgang. Då 
tala dei med Egil, kva han meinte. . Han kvad eit 
vers: 


Lat 1 lufti glitra, lat til lands oss leita, 
lagsbror, våre slag-sverd, upp til Lund oss skunda; 
1 sumar fær me fremja idag fyrr soli dalar 
frægdeverki sterke; dyn vår ljote spjot-song. 


1) Etter den vanlege tidsrekning skal Gorm den gamle 
ha levt til umkr. 935; men dette må ha hendt umkring 916 
etter den tidsrekning denne soga fylgjer. 

Deretter budde dei seg til landgang og drog til 
kjøpstaden. Då byfolki vart vise med utred, stemnde 
dei imot. Det var ei treborg um byen, og der sette 
dei menner til å verja, og eit slag tok til. Egil gjeng 
fyrst inn um borgi. Bymennene flydde, og det vart eit 
stort mannfall. Dei plundra so kjøpstaden og sette eld 
på han fyrr dei reiste burt. Sidan for dei ned til skipi sine. 


Egil og Torolv hjå Arnfinn jarl. 


Torolv heldt so med folki sine nord langs Halland. 
Når veret hindra dei, la dei inn i hamn, men dei 
plundra ikkje der. Fit lite stykke upp 1 landet var 
det ein jarl som heitte Arnfinn. Då han spurde at det 
var kome vikingar ved landet der, sende han menner 
til dei for å spyrja um dei der vilde fara fredeleg 
fram, eller um dei vilde herja. Då sendemennene kom 
til Torolv, sa han at dei vilde ikkje herja; dei hadde 
ingl torv til å herja og fara med herskjold der; landet 
var heller ikkje rikt, sa han. Sendemennene drog att- 
ende til jarlen og sa kva svar dei hadde fenge. Då 
jarlen skyna at han turvte ikkje samla mannskap for 
den skuld, reid han ned til møtes med vikingane utan 
her. Då dei møttest og talast ved, kom dei vel utav 
det med einannan. Jarlen baud Torolv til gjestebods 
hjå seg med dei folki han vilde. Torolv lova å koma, 
og til den tidi som var fastsett, sende jarlen skyss ned 
imot dei... Både Torolv og Egil rådde seg til å fara, 
og dei hadde med seg tretti mann. Då dei kom til 
jarlen, fagna han dei vel, og dei vart fylgde inn i 
stova. Det kom straks mungåt inn, som vart bode 
dei til drikka. Dei sat der til kvelden. Fyrr bordi 
skulde setjast fram, sa jarlen at dei skulde draga lut 
um plassane; kar og kvende skulde drikka saman so 
langt det rakk, men dei som vart att, skulde drikka 

for seg sjølve. Dei la so lutene sine i skaut, og jar- 
len tok upp. Jarlen hadde ei ov-ven dotter, som nett 
var vorti vaksi, og luten fall so at Egil skulde sitja 
hjå jarlsdotteri um kvelden. Ho gjekk umkring på 
golvet og moroa seg. Egil stod no upp og gjekk til 
den plassen der jarlsdotteri hadde sete um dagen. Då 
folk tok plassane sine, gjekk jarlsdotteri burt til romet 
sitt; ho kvad: 


Kva skal karen her for? Du hev kje ravn um hausten 
Knapt din arm gav varme høyrt yver liki skrika; 

lik til ylande ulvar. du var kje nær når våpni 

— Eg eig sessen min eigen. — vilt i strids-ståk råkast. 


Egil tok og sette henne ned hjå seg; han kvad: 


Raude sverd eg reidde, vreide me stridde veldugt, 
— ramnen mett flaug etter — varme 1 hustak spraka; 
spisse spjot eg riste; eg bada i borgeledi 


fram sprengde viking-mengde; 1 blod dei kjempor gode. 


Egil og gjenta drakk då saman um kvelden og 
var ovleg glade. Fagningi var den beste, og soleis dagen 
etter og. Vikingane for då attende til skipi sine. Dei 
og jarlen skildest med venskap og gav kvarandre gåvor. 


Egil og Torolv kjem til Norig att. 


Torolv og Egil siglde so til Brennøyane'). Der 
var det på den tid eit stort vikingbøle, for det siglde 
mange handelsskip gjenom øyane. Åke og sønene 
hans drog heim til gardane sine; han var ein grunnrik 
mann og åtte mange gardar på Jylland. Dei skildest 
med kjærleik og lova kvarandre trufast venskap. 

Då det hausta siglde Torolv og Egil nordetter 
Norig og kom til Fjordane og drog til Tore herse. 


") Brennøyane ligg utanfor Gøtaelv-osen, 


Han tok godt imot dei, men endå betre Arinbjørn, son hans. 
Han byd Egil å vera der um vetteren. Egil tok imot 
med takk. Men då Tore fekk vita um denne innbjo- 
dingi hans Arinbjørn, sa han at ho var heller brå- 
mælt. »Eg veit ikkje,« sa han, »korleis kong Eirik 
vil lika det; for etter dråpet på Bård sa han at han 
ynskte ikkje at Egil var her i landet.< 

»Du far,« segjer Arinbjørn, »du kann tala med 
kongen so han ikkje segjer noko til at Egil er her. 
Du kann bjoda Torolv, mågen din, vera her, men eg 
og Egil skal vera saman 1 vetter. < 

Av denne røda skyna Tore at Arinbjørn vilde 
råda i dette. Far og son baud då Torolv å vera der 
um vetteren, og han tok imot det. Dei var der so 
med tolv mann um vetteren. Det var tvo brør som 
heitte Torvald Ofse og Torfinn Stange. Dei var nære 
frendar til Bjørn Hold og var uppalne med honom; 
dei var store og sterke menner med stridshug og 
framferd i. Dei hadde fylgt Bjørn då han var i vi- 
king; men då han slo seg til ro, drog dei til Torolv 
og var med han på herferder. Dei hadde plass 1 
stamnen på skipet hans, og då Fgil tok skipsstyringi, 
var Torfinn stamnbuen hans. Desse brørne fylgde 
Torolv jamt, og han mætte dei mest av skipsfolki 
sine. Den vetteren var dei og i flokken hans og sat 
brørne nærast. Torolv sat i høgsætet og hadde drykkje- 
lag med Tore, og Egil sat beint imot Arinbjørn, som 
drakk honom til. Ved alle minneskåler skulde dei 
der gå yver golvet. Tore herse for um hausten til kong 
Eirik. Kongen tok framifrå vel imot han. Då dei 
kom i røde med einannan, bad Tore kongen at han 
ikkje måtte illa han for di han hadde Egil hjå seg 
um vetteren. Kongen svara vel på det, og sa at Tore 
kunde få av han det han vilde, — »men ikkje vilde 
dette gå soleis, um ein annan mann hadde teke imot 
Egil. « 


49 


— 108 — 


Da Gunnhild høyrde kva dei rødde um, sa ho: 
»Det trur eg, kFirik, at no gjeng det slik som ofte fyrr, 
at du let deg snakka rundt, og ikkje minnest lenge 
det ille som tolk gjer deg. Og no held du på og 
dreg fram desse Skallagrmms-sønene so lenge til dei 
kjem til å drepa ned nokre av dine nære frendar att. 
Og um so du ikkje tykkjer at dråpet på Bård er noko 
verdt, so tykkjer då eg det iminsto.« 

Kongen segjer: >»Du ceggjar meg meir til ill- 
skap, Gunnhild, enn andre gjer; frå di side hev det' 
fyrr vore kjærare med Torolv enn det no er. Men 
eg vil ikkje taka att ordi mine til desse brørne.« 

»Torolv skikka seg vel her,< sa ho, »fyrr Egil 
skjemde ut for han; men no ser eg ingen skilnad 
på dei.< 

Tore tor heim då han var ferdig, og fortalde 
brørne kva kongen og dronningt hadde sagt. 


Strid millom Egil og Øyvind Skrøya. 


Øvvind Skrøva og Alv heitte brørne åt Gunn- 
hild, søner åt Ossur Töte. Dei var store og ovleg 
sterke menner og svært stridlyndte. Dei var då sers 
vel umtykte av kong Eirik og Gunnhild, men av ål- 
mugen var dei ikkje vellika. Dei var i den tid unge, 
men fullvaksne 1 førleik og styrke. So var det um 
våren fyre det store sumarsblotet som skulde vera på 
Gaular. Det var det gjævaste hovud-hovet, og mykje 
folk søkte dit frå Fjordane og trå Fjaler og Sogn, og 
flestalle stormennene var der. Kong Eirik for og dit. 
Då sa Gunnhild til brørne sine: »Det vil eg, at de 
lagar det so i denne folkemengdi at de fær drepe ein 
av Skallagrimssønene, og best var det um de drap dei 
båe. 

Dei sa at so skulde verta. Tore herse budde 

seg til denne ferdi; han kalla Arinbjørn til seg og sa: 
»No kjem eg til å fara til blotet, men eg vil ikkje 
at Egil ter dit. Eg kjenner rødone åt Gunnhild, 
stridleiken åt Egil og makti åt kongen, so eg veit at 
det vert ikkje greidt å gjæta alt saman. Men Egil vil 
ikkje lata seg telja frå utan du vert etter; Torolv deri- 
mot skal fara med meg,< sa han, »og dei andre fela- 
gane. Torolv skal blota og beda gudane um lukke 
både for seg og broren.< 

Sidan sa Arinbjørn til Egil at han må vera heime, 
»og det skal me båe tvo,<« sa han. Egil sa at det 
skulde vera so. Tore og dei andre reiste so til blotet. 
Der var ei ovstor mengd med folk og store drykkjelag. 
Torolv fylgdest med Tore kvar han gjekk, og dei skil- 
dest aldri korkje dag eller natt. Øyvind sa til Gunnhild 
at han fekk ikkje høve til å drepa Torolv. Ho bad han 
då drepa einkvar av mennene hans >» heller enn at alt glapp.» 

So var det ein kveld kongen hadde gjenge og lagt 
seg, og like eins Tore og Torolv. "Torfinn og Torvald 
sat etter. Då kom brørne Øyvind og Alv og sette seg 
hjå dei og var svært lystige. Dei drakk tyrst 1 lag 
alle saman. Deretter skulde dei drikka horn til helvtar 
med kvarandre. Øyvind og Torvald drakk saman, og 
Alv og Torfinn. Då det leid på kvelden, drakk dei 
mindre og bruka knep; so vart det til kjekling, og so 
til store ord. Då sprang Øvvind upp og drog ein stor 
kniv og hogg 1 Torvald so han fekk banesar. Bae flok- 
kane sprang so upp, kongsmennene og huskarane til 
Tore, men alle menner var våpenlause inne, av di 
det var fredheilagt ved hovet. Tolk gjekk so imil- 
lom og skilde dei som var villast. Det vart da 
ikkje tilnoko meir den kvelden. Øyvind hadde drepe 
på ein fredheilag stad og var vorten »varg i veum<") 
og laut difor straks fara burt. Kongen baud bøter 


”) »varg 1 véum« d. e&. ulv 1 heilagdomen, fredlaus 
mann. 

for mannen, men Torolv og Torfinn sa at dei hadde 
aldri teke mannebøter og vilde aldri gjera det. Dei 
skildest med dette, og Tore og fylgjet hans for heim. 
Kong Eirik og Gunnhild sende Øyvind sud til Dan- 
mark til kong -Harald Gormsson, for han kunde då 
ikkje vera i land der norrøn lov galdt. Kongen tok vel 
imot han og fylgjet hans. Øyvind kom til Danmark 
på eit stort langskip. Kongen sette Øyvind til å verja 
landet mot vikingar. Øyvind var ein framifrå hermann. 
Då våren kom året etter, bur Torolv og Egil seg 
til å fara i viking att. Då dei var ferdige, reiser dei 
på nytt i Austerveg. Dei kjem til Viki og sigler so 
sudetter frammed Jylland og herjar der, og fer so til 
Frisland og held seg der lenge um sumaren. Deretter 
styrer dei til Danmark att. Då dei kom til landskilet, 
der Danmark og Frisland møtest, og låg attmed landet 
der, so var det ein kveld då folk umbord laga seg til 
å sova, at det kom tvo menner på skipet til Egil, og 
sa at dei hadde ei ærend til han, og dei vart so 
fylgde til han. Dei segjer at Åke den rike hadde 
sendt dei dit med det bodet at — »Øyvind Skrøya 
ligg utanfor Jyllandssida og tenkjer å gjæta på dykk 
når de fer nordetter. Han hev drege mykje mannskap 
ihop, so de kann ikkje stå dykk imot han um de rå- 
kar heile flokken hans. Men sjølv fer han med tvo 
lette skip, og er no her eit stutt stykke frå dykk.< 
Då Egil hadde fenge denne tidendi, let han 
mannskapet straks taka tjeldi ned, og bad dei fara 
stilt. Dei gjorde so. I dagrenningi kom dei til 
Øyvind og hans menner, der dei låg for anker. Dei 
la straks åt og tok på dei både med stein og våpen. 
Mykje folk fall for Øyvind, men sjølv sprang han 
yver bord og sumde til lands, og so gjorde og dei 
andre som kom seg undan. Men Egil og hans men- 
ner tok skipi, føringi deira og våpni. Um dagen for 
dei so attende til folki sine og råka Torolv og dei. 

Han spør kvar Egil hadde vore, og kvar han hadde 
fenge dei skrøpi han for med. Egil segjer at Øyvind 
Skrøya hadde havt skipi, og at dei hadde teke dei 
av han. Då kvad Fgil: 


Striden hard me hadde til slutt han smatt frå borde, 
her på Jyllands-strandi; . snar med manne-skare, 
hardt og veldugt varde uppøst Øyvind Skrøya 
viking Danmarks rike; undan svam til landa. 


Torolv segjer: »Dette tenkjer eg de hev gjort 
soleis at det no vert uråd for oss å fara til Norig i 
haust.« Egil svara at dei kunde då like godt reisa til 
ein annan stad. 


Egil og Torolv kjem til kong Adalstein. 


Alfred den store!) rådde for England. Han var 
den fyrste av si ætt som var einvaldskonge yver Eng- 
land. Det var i dei dagar då Harald Hårfagre var 
konge i Norig. Etter Alfred var Jåtvard*), son hans, 
konge i England; han var far åt Adalstein den siger- 
sæle, som fostra Håkon den gode. I denne tid tok 
Adalstein kongedømet i England etter far sin; han 
hadde fleire brør, søner åt Jåtvard. Då Adalstein 
hadde teke kongedømet, reiste dei seg til ufred dei 
hovdingar som fyrr hadde mist makti si under forfe- 

derne hans. Dei tykte det var beste tidi å reisa kravi . 


sine no då ein ung konge rådde for riket; det var 
både bretar?*) og skotar og irar som gjorde upprør. 
Men kong Adalstein samla herfolk til seg, og gav løn 
til alle dei som vilde taka teneste hjå han, både ut- 
endske og innlendske menner. Brørne Torolv og Egil 


1) Alfred den store (Elfråör enn rfki) var konge I 
tidi 871—901.. Det er eit mistak at han var den fyrste ein- 
valdskongen; bestefaren Egbert var den fyrste som la under 
seg alle dei angelsaksiske småriki. —*) Edvard I 901—924. 
— % Bretar, folk frå Bretland, d. e. Wales. 

siglde sudetter Saksland') og Flæmingjaland*). Då 
fekk dei høyra at Englandskongen trong herfolk, og 
at der var von um stor vinning. Dei gjer av at dei 
skal reisa dit med folket sitt. Dei for um hausten og 
kom til kong Adalstein. Han tok godt imot dei og 
skyna at det vilde vera stor hjelp å hava dei 1 fylgjet 
sitt. Han rødde ikkje lenge med dei fyrr han baud 
dei til seg og bad dei taka teneste der og verta 
landvernsmennene hans. Dei vart då samde seg imil- 
lom um at dei skulde verta Adalsteins menner. Eng- 
land var eit kriste land og hadde lenge vore det då 
dette hende. Kong Adalstein var ein god kristen og 
vart kalla Adalstein den trufaste”). Kongen bad Torolv 
og broren um å lata seg primsigna*); det var på den 
tid vanleg skikk både millom kjøpmenner og andre 
folk som gjekk 1 teneste hjå kristne menner; for dei 
som var primsigna kunde vera i lag med både kristne 
og heidningar so mykje dei vilde, og hadde elles den 
trui som dei lika best. Torolv og Egil gjorde som 
kongen bad um, og let seg primsigna båe tvo. Dei 
hadde med seg der tri hundrad mann som tok teneste 
hjå kongen. 


Ufreden millom angelsaksane og 
skotane. 


Olav Raude heitte kongen i Skottland; han var 
skotsk på farssida, men dansk på morssida, og var 
komen av ætti til Ragnar Lodbrok. Han var ein 
mektug mann. Skottland vart rekna for å vera som 
ein tridjepart av England, Nordimbraland?) som 
ein femtepart. Nordimbraland ligg i nord nærast 


') nordvestluten av Tyskland. — * Flandern. — 9) d.v.s. 
fast i trui. — % primsigna, d. e. merkja med krossteiknet 
(av latin: prima signatio). — 9 Nordimbraland, Northum- 
berland. 


Skottland paa austsida. I gamal tid hadde det havt dan- 
ske kongar. Jörvik") er hovudstaden der. No åtte Adal- 
stein landet og hadde sett tvo jarlar yver det, den eine 
heitte Alvgeir, den andre Godrek. Dei sat der til land- 
vern både mot åtak frå skotane, danene, og nordmen- 
nene, som herja mykje på landet og tyktest hava stort 
krav på land der, av di det der i Nordimbraland ikkje var 
andre menner, um nokon fanst, enn slike som hadde dansk 
ætt på farsida eller morsida, og av båe slagi var det 
mange. For Bretland rådde tvo brør, Ring og Adils; 
dei var skattskuldige under kong Adalstein, og den rett 
fylgde med, at når dei var 1 heren til kongen, skulde dei 
og folki deira vera fremst i fylkingi fyre kongsmerki. 
Desse brørne var framifrå hermenner og ikkje so reint 
unge. Alfred den store hadde teke både namn og velde 
frå alle skattkongar; dei som fyrr hadde vore kongar 
eller kongesøner, dei heitte då jarlar. Alt dette heldt seg 
so lenge han og Jåtvard, son hans, levde. Men Adal- 
stein var ung då han kom til makti, og dei tykte det 
stod mindre støkk av honom. Mange som fyrr hadde 
vore beinsame, vart no utrue. 

Olav Skötekonge drog ein stor her saman og 
for sud til England. Då han kom til Nordimbraland, 
tok han til å herja alle stader. Jarlane som styrde 
der, fekk vita dette og stemnde folk ihop og for 
mot kongen. Då dei møttest, vart det eit stort slag, 
og det enda slik at kong Olav fekk siger, men God- 
rek jarl fall, og Alvgeir flydde undan med meste 
luten av den heren som hadde fylgt dei og som 
kom seg med hvet ut or slaget. Alvgeir kunde då 
ikkje gjera noko motstand, og kong Olav la heile 
Nordimbraland under seg. Alvgeir reiste til kong 
Adalstein og fortalde han um uheppa si. Straks 
Adalstein fekk høyra at so stor ein her var komen 


1 Jörvik, York. 
Egils-soga. 8 

i landet hans, sende han straks ut menner og stemnde 
herfolk til seg, og sende bod til jarlane sine og andre 
stormenner. Kongen drog straks 1 veg med det folk 
han fekk, og for imot skotekongen. Då det spurdest 
at Olav Skotekonge hadde vunne siger og hadde lagt 
under seg ein stor lut av England, då fekk han ein 
mykje større her enn Adalstein, og mange stormenner 
drog no til han. Ring og Adils, som hadde drege 
saman mykje mannskap, høyrer og dette, og dei gjev 
seg i heren med kong Olav; dei hadde då ei ovmengd 
med folk. Då Adalstein fekk vita alt dette, heldt han 
eit møte med hovdingane og rådsmennene sine, og spurde 
dei um kva som no var tilrådlegast. — Han la greinleg 
ut for heile flokken det som han hadde frett um 
fyrehavi åt skotekongen og um mannemengdi hans. 
Alle var samde um at Alvgeir jarl hadde stelt seg 
ille, og dei tykte at det no var grunn til å taka jarls- 
vyrdnaden frå han. Det vart avgjort at kong Adalstein 
skulde venda um og reisa til Sudengland, og so fara 
nordetter heile landet og samla ihop folk, for dei 
skyna at det elles vilde gå seint å samla so stor ei 
mannemengd som turvtest, dersom ikkje kongen sjølv 
drog herfolki til seg. Til hovdingar yver den heren 
som der då var komen saman, sette kongen Torolv 
og Egil: dei skulde råda for det folket som vikingar 
hadde ført dit til kongen; men Alvgeir skulde endå 
få hava styringi yver sitt eige folk. Deretter sette 
kongen inn dei flokkshovdingar som han syntest. Då 
Egil kom att frå møtet og råka felagane sine, spurde 
dei han kva tidend han kunde segja dei um skote- 
kongen. Han kvad: 


Olav hev ein hovding munelege mange 
hastigt kasta or landet; mis-stig Godrek trödde; 
— hard 1 ufred er han — Englands herjar hertek 
ein annan gav han bane; halve Alsteins*) rike. 


” Alstein, d. e. Adalstein. 

Sidan gjer dei sendemenner av stad til kong Olav 
og finn på det til ærend at kong Adalstein vil hasla 
honom voll!) og bjoda honom strid på Vinheid ved 
Vineskogane*); han vil at dei skal halda upp å herja 
i landet hans, og den av dei som fær siger i slaget, 
skal råda for Englands rike. Han sette ei vike frest 
for møtet deira, og den som fyrst kjem, skal bia på 
den andre ei vike. — Det var visi den tid, at når det 
var hasla voll for ein konge, so kunde han ikkje skam- 
laust herja fyrr enn striden var ende. Kong Olav gjorde 
so at han stogga heren sin og herja ikkje, men bia til 
stemnedagen; då flutte han heren sin til Vinheidi. Nor- 
danfor heii stod det ei borg. Der slo han seg ned 
med største parten av folket sitt, for der utetter var det 
store bygder, og der tykte han det var lettare med til- 
førsle av alt slikt som heren trong til. Nokre av folki 
sine sende han upp på heii, der som slagplassen var 
fastsett, og dei skulde taka ut tjeld-stader og stella alt 
til rettes fyrr heren kom. Då desse mennene kom på 
den staden der vollen var hasla, so var det sett upp 
haslestenger til merke rundt ikring der slaget skulde stå. 
Det var mykje um å gjera at det var slett på ein stad 
der ein skulde fylkja ein stor her. Der var det då og slik 
som det skal vera på slagplassar. Der var ei slett hei; 
på den eine sida rann det ei å, på den andre sida 
var det ein stor skog. Der som det var stuttast 
millom skogen og ål, og det var ikkje so lite langt, 
der hadde mennene til kong Adalstein tjelda. Tjeldi 
deira stod heile vegen millom skogen og åi; og 
dei hadde tjelda slik at tridjekvart tjeld var tomt 
for folk, og lite folk var det i dei andre tjeldi 
'og. Då mennene hans kong Olav kom til dei, 


Å hasla ein mann voll vil segja å bjoda han 
strid på ein voll som er avmerkt med haslestenger. Det var 
ein gamal skikk, men det er vel knapt truleg at det gjekk 
soleis for seg her. — * ukjend stad. | 

hadde dei samla seg i mengd framanfor alle tjeldi, so 
dei ikkje kunde sleppa inn. Mennene til Adalstein sa 
at tjeldi deira var fulle av folk alle saman, so dei på langt 
nær kunde få rom for alt folket. Men tjeldi stod so 
høgt at dei ikkje kunde sjå upp yver dei, um det 
stod mange eller få 1 tjukti. Dei tenkte då at det visst 
måtte vera ei svær folkemengd der. Mennene til kong 
Olav tjelda nordanfor haslane, og dit halla det allstad 
noko undan. Mennene til Adalstein sa og dag for 
dag at kongen deira vilde då koma eller var alt komen 
til den borgi som låg sud under heii; folk strøymde 
til dei både dag og natt. 

Men då den tidi var ute som avtala var, då sen- 
der mennene hans Adalstein sendemenner til kong Olav 
med det bod at kong Adalstein er buen til strid, og 
»hev ein ovstor her<; han sender kong Olav det bod 
at han vil ikkje at dei skal spilla so mykje folk som det 
då såg ut til; han bad han heller fara heim til Skott- 
land, og Adalstein vil då gjeva honom i venegåve ein 
skilling sylv av kvar plog i riket sitt, og vil at dei skal 
gjera venskap med kvarandre. Då sendemennene kom 
til kong Olav, hadde han teke til å stella upp heren 
sin og etla å rida fram til åtak; men no stogga han 
ferdi si den dagen, og sat i rådleggjing saman med 
hovdingane i heren. Meiningane der var svært ulike. 
Sume størde mykje til at ein skulde taka imot dette 
tilbodet, og sa at det då vilde verta ei ovleg ære- 
full ferd når dei reiste heim og hadde fenge so 
mykje betaling av Adalstein. Sume talde ifrå, og 
sa at Adalstein vilde bjoda mykje meir seinare, um 
dei ikkje tok imot no, og denne rådi fylgde dei. 
Då bad sendemennene kong Olav at han skulde 
gjeva dei umrøme til å tala med kong Adalstein 
att, og freista um han vilde reida ut endå meir 
pengar for at det skulde verta fred. Dei bad um 


Q 


våpenkvild ein dag til å rida heim, og ein dag til 


umråding, og tridje dagen til atterferd. Kongen lova 
dei det. Sendemennene fer heim og kjem att tridje 
dagen som fastsett var, og segjer kong Olav at Adal- 
stein vilde gjeva alt det som han fyrr hadde bode, 
og umfram vilde han skitta ut i heren hans kong Olav 
ein skilling til kvar friboren mann, ei mark til 
kvar flokkshovding som rådde for tolv mann eller fleire, 
ei mark gull til kvar hirdhovding, og fem merker gull 
til kvar jarl. Kongen let dette kunngjera for heren 
sin. Det var då som fyrr, at sume talde ifrå, men 
sume rådde til, og til slutt tok kongen avgjerd i saki, 
og segjer at dette vilkåret vil han taka imot, i fall det 
fylgjer med, at kong Adalstein let han hava heile Nord- 
imbraland med dei skattar og skylder som til høyrer. 
Sendemennene bed atter um frest i tri dagar, og bed 
og um at kong Olav må senda menner av og høyra kva 
kong Adalstein segjer, um han vil gå med på dette 
vilkåret eller ikkje. Dei segjer at dei trur at kong 
Adalstein vilde visst gjera det han kunde til at forliket 
skulde verta av. Kong Olav samtykkjer i det og sen- 
der menner til kong Adalstein. Alle sendemennene rid 
då saman og råkar kong Adalstein 1 borgi som låg 
nærast heii på sudsida. Sendemennene hans kong Olav 
ber fram ærendi si for kong Adalstein og fredstilbodet. 
Mennene hans kong Adalstein fortalde kva tilbod dei 
hadde fare med til kong Olav, og fortalde og at kloke 
menner hadde gjeve denne rådi for å få slaget utdrygt 
til kongen kom. Men kong Adalstein gjorde av 
denne saki i ei snøggvende og sa til sendemennene: 
»Ber desse ordi mine til kong Olav, at eg vil gjeva 
han lov til det å fara heim til Skottland med 
heren sin, men so skal han betala att alt det gods 
som han hev teke med urette her i landet. Lat oss 
so sidan gjera fred millom landi våre, og ingen 
skal herja meir hjå den andre. Det skal og fylgja 
med, at kong Olav skal verta min mann og styra 

Skottland i mitt namn og vera min underkonge. »Far 
no,< segjer han, »attende, og seg honom dette !« 

Sendemennene tok på heimveg straks um kvelden 
og kom til kong Olav nær midnatt. Dei vekte upp 
kongen og sa han straks kva kong Adalstein hadde 
sagt. Kongen kalla straks til seg jarlane og andre 
hovdingar, og let sendemennene koma og segja fram 
endelykti på ærendi deira, og kva kong Adalstein hadde 
svara. Og då dette vart gjort kunnigt for herfolki, so 
sa dei alle som ein at det var ikkje anna fyre enn å 
bu seg til slag. Sendemennene fortalde og at Adal- 
stein hadde ei mengd med folk, og at han hadde kome 
til borgi same dagen som sendemennene kom. Då sa 
Adils jarl: »No slær det nok til, konge, det som eg sa, 
at de skulde få røyna, at dei var sløge, dei engels- 
mennene. Her hev me sete ei lang rid og bla, medan 
dei hev drege åt seg alt herfolket sitt, og kongen deira 
hev visst ikkje vore nokon stad i nærleiken då me 
kom her. Dei hev nok samla ihop mykje herfolk dei, 
sidan me sette oss til. No er det mi råd, konge, at 
eg og bror min straks i natt rid fyre med vårt folk; 
det kann vera at dei ikkje ottast noko no, når dei 
hev spurt at kongen deira er nær med ein stor her. 
Me skal då gjera ålaup på dei, og når dei vert 
nøydde til å fly, vil dei missa folk og sidan verta min- 
der djerve i pågangen mot OSS<. 

Kongen tykte denne rådi var god; — »me skal 
bu heren vår straks det ljosnar, og koma til møtes 
med dykk.< 

Denne rådi vart stadfest, og so slutta dei møtet. 


Slaget på Vinheidi. Torolv fell. 


Ring jarl og Adils, bror hans, budde heren sin 
og for straks um mnatti sud på heii, og då det 

vart ljost, fekk vaktmennene hans Torolv sjå kvar heren 
for. Det vart blåse i herlir, og mennene herklædde 
seg. Dei tok so til å fylkja heren og hadde tvo ftyl- 
kingar.  Alvgeir jarl rådde for den eine fylkingi, og 
eit merke vart bore fram fyre han. I den tylkingi 
var det folket som hadde fylgt han, og dessutan det 
som hadde samla seg dit frå heradi. Det var mykje 
meir folk enn det som fylgde Torolv og Egil. Torolv 
var budd soleis: han hadde ein stor og tjukk skjold, 
ein sterk hjelm på hovudet, og bar i beltet det sverdet 
som han kalla Lang; det var eit stort og godt våpen. 
I handi hadde han eit spjot; bladet på det var tvo 
alner langt, og ein firkanta brodd var slegen trampå. 
Uppe var bladet breidt, og falen var både lang og 
diger; skaftet var ikkje høgre enn at ein kunde taka 
med handi til falen, og det var ovleg digert. Det var 
ein jarntein i talen, og skattet var heilt vavt med jarn. 
Slike spjot vart kalla »bryntvarar<. Fgil hadde same 
bunad som Torolv; han bar 1 beltet det sverdet som 
han kalla Nadr'); det hadde han fenge i Kurland, og 
det var eit framifrå våpen. Ingen av dei hadde brynje. 
Dei sette merket upp, og det var Torfinn Strange som 
bar det. Alt mannskapet deira hadde norske skjoldar 
og heil norsk herbunad. I den fylkingi var alle 
norske menner som var der. Torolv og Egil tylkte 
nærast skogen, men fylkingi hans Alvgeir for langs 
med elvi. Adils jarl og bror hans såg at dei ikkje 
kunde koma uventa på 'Torolv, og dei tok då til 
å fylkja heren sin. Dei gjorde og tvo fylkingar 
og hadde tvo merke; Adils stelte upp imot Alvgeir 
jarl, og Ring imot vikingane. Deretter tok slaget 
til, og på båe sidor gjekk dei vel fram. Adils jarl 
trengde hardt fram so Alvgeir måtte hopa, og men- 
nene hans Adils trengde då endå djervare på. 


" Nadr tyder orm, hoggorm. 

Det gjekk då ikkje lang tid fyrr Alvgeir flydde, o 
um han er det å segja, at han reid undan sud yver 
heii, og ein herflokk med han. Han reid til dess han 
kom nær den borgi der kongen var. Då sa jarlen: 
»Eg trur ikkje me skal fara til borgi; me fekk mykje 
knubb-ord sist då me kom til kongen og hadde tipa 
mot kong Olav, og ikkje vil han tykkja at vår sak hev 
batna med denne ferdi; ein treng visst ikkje å vona 
på ærebot der som han er.« 

Deretter reid han sud i landet, og frå ferdi hans 
er det å fortelja, at han reid dag og natt til dess han 
kom vest til Jarlsnes'). Der fekk han seg far sud yver 
sjøen og kom fram til Valland. Der hadde han kalve 
ætti si. Han kom aldri sidan til England. Adils jaga 
etter dei som flydde, men han for ikkje langt fyrr han 
snudde og drog attende dit som slaget var, og gjekk 
på att. Då Torolv såg det, snudde han seg mot jarlen 
og bad dei bera merket dit. Han bad sine menner 
halda godt fylgje og stå tjukt. »Lat oss tokka oss til 
skogen,« sa han, »og hava han til livd bak os, so 
dei ikkje skal kunna gå på oss frå alle kantar.< 

Dei gjorde so og fylgde skogen frametter. Det 
vart då ein hard strid. Egil søkte mot Adils, og det 
vart eit hardt tak millom dei. Mannemunen var ovleg 
stor, og likevel fall det meir folk for Adils. Torolv vart 
då so will at han kasta skjolden attum seg og tok spjotet 
med båe hender. So rende han fram og hogg eller 
stakk til båe sidor; folk stokk då ifrå på båe kantar, og 
han drap mange. Soleis rudde han seg veg fram til 
merket åt jarlen Ring, og ingenting kunde då stå seg 
mot han. Han drap den mannen som bar merket åt 
Ring jarl, og hogg merkestongi ned. Deretter sette han 
spjotet for brjostet på jarlen, igjenom brynja og 
bulen, so det gjekk ut millom herdane. Han lyfte 


1) Jarlsnes er i Wales. 

han so upp på spjotet yver hovudet sitt, og køyrde 
skaft-enden på spjotet ned i jordi, og jarlen sovna av 
på spjotet, og det såg alle, både hans eigne menner og 
hans uvener. Sidan drog Torolv sverdet, og hogg til 
båe sidor. Mennene hans gjekk då og på. Då fall 
mange bretar og skotar, og sume tok flukti. Då Adils 
jarl såg at broren fall, og såg det store mannfallet mil- 
lom folki sine, at sume flydde, og at han sjølv var ille 
komen, då vende han um og sprang til skogs; han flydde 
til skogen, og flokken hans med han. Alt det tolket 
som hadde fylgt dei, tok då flukti. Det vart då eit 
stort mannfall millom dei som flydde, og dei spreiddest 
vida yver heii. Adils jarl hadde slege ned merket sitt, 
og ingen fekk då greide på kvar han for. Det tok snart 
til å myrkna, og Egil og Torolv drog attende til her- 
buene sine, og samstundes kom og kong Adalstein dit 
med heile heren sin og slo upp tjeldi sine og budde 
seg til. Noko seinare kom kong Olav med heren sin. 
Dei tjelda og budde seg til på den staden som mennene 
deira hadde tjelda. Det vart då fortalt til kong Olav 
at dei var falne båe jarlane hans, Ring og Adils, og 
ei stor mengd av dei andre folki hans. 

Siste natti hadde kong Adalstein vore i den 
borgi som ovanfor er nemnd, og der fekk han høyra 
at det hadde stade eit slag på heii. Han budde 
seg då straks til med heile heren og drog nord 
på heii. Der fekk han vita grant alle tidender 
um korleis slaget hadde gjenge. Brørne Torolv og 
Egil møtte fram hjå kongen, og han takka dei 
for djervskapen deira og den siger som dei hadde 
vunne, og lova dei sin fulle venskap. Dei vart 
verande der alle saman um natti. Kong Adalstein 
vekte upp heren sin straks 1 otta um morgonen; 
han hadde ein samtale med hovdingane sine, og sa 
korleis han vilde hava heren sin skipa. Si eig1 fyl- 
king skipa han fyrst, og i brjostet av denne fylkingi 

sette han dei djervaste herflokkane. Då sa han at 
for det folket skulde Egil styra, — »men Torolv,< sa 
han, »skal hava sine eigne folk og dei andre folki 
som eg set der; det skal vera den andre fylkingi i 
heren vår, og den skal han vera hovding for; for sko- 
tane er jamt lause i fylkingi; dei spring til og frå og 
kjem fram på ymse stader. Dei er ofte fårlege, når 
ein ikkje varar seg, men er lause på foten, når ein 
vender seg imot dei.< 

Egil svara kongen: »Ikkje vil eg, at eg og Torolv 
skal skiljast 1 striden; men eg likar vel at De set oss 
der som det tykkjest turvast mest og det gjeng hardast til. « 

Torolv sa: »Me skal lata kongen råda for kvar 
han vil setja oss tvo; lat oss hjelpa han soleis at han vert 
nøgd; eg skal heller vera, um du vil, der som du er sett.« 

Egil segjer: »De kann no råda, men dette skiftet 
vil eg ofte koma til å trega på.« 

Mennene gjekk då i fylkingar soleis som kon- 
gen hadde skipa det, og merki vart uppsette. Fyl- 
kingi til kongen stod burtyver vide marki og ned 
til åi, men fylkingi til Torolv for øvre vegen fram- 
med skogen. Kong Olav tok til å fylkja folket 
sitt då han såg at Adalstein hadde fylkt. Han 
Og stelte heren sin upp i tvo fylkingar, og sitt eige 
merke og den fylkingi som han sjølv rådde for, 
førde han mot kong Adalstein og fylkingi hans. 
Dei hadde so mykje folk på båe sidor at det var 
ingen skilnad på kven som var mannsterkast av 
dei. Den andre fylkingi til kong Olav for nærare 
skogen mot det folket som Torolv rådde for; det 
var skotske jarlar som var hovdingar der; dei fleste 
folki var skotar, og der var ei stor mannemengd. 
Sidan gjeng fylkingane på kvarandre, og det vart 
snart eit stort slag. Torolv trengde hardt på og 
let merket sitt bera fram langs med skogen; [han 
tenkte han skulde gå so langt fram at han kom 

attpå kongsfylkingi. Dei heldt skjoldane framfor seg, 
og skogen var på høgre sida og gav dei livd der. 
Torolv gjekk so langt fram at fåe av hans menner 
var fyre han; men då han minst vardest, so kjem 
Adils jarl og den flokken som fylgde honom sprin- 
gande fram or skogen, og dei sende straks mange 
spjot på ein gong mot Torolv, og han fall der ved 
skogen. Torfinn, som bar merket, hoöpa attende dit 
folket stod tjukkare, og Adils søkte då åt dei, og 
der vart det ein hard strid. Då ropa skotane sigerrop, 
sidan dei hadde felt hovdingen, men so snart Egil 
høyrde dette ropet, og såg at merket hans Torolv for 
att-etter, då tyktest han vita at Torolv ikkje fylgde 
med sjølv. Han spring fram imillom fylkingane og 
kjem dit burt og fekk snøgt greida på kva som hadde 
hendt, straks han fann sine menner. Han eggjar folki 
sterkt til å gå på; sjølv gjekk han 1 brodden og hadde 
sverdet Nadr i handi. Han trengde då fram og hogg 
til båe sidor og felte mange menner. Torfinn bar 
merket straks etter han, og dei andre fylgde merket. 
Det vart so kvass ein strid som aldri fyrr. Egil gjekk 
fram til dess han møtte Adils jarl. Dei skifte ikkje 
mange hogg fyrr Adils jarl fall, og mykje folk umkring 
han, og etter han var fallen, flydde alt det folket som 
hadde fylgt han, men Egil og hans menner fylgde etter 
dei, og drap alle dei som dei nådde, for det nytta 
ikkje å beda um grid då. Dei skotske jarlane stod 
ikkje lenge; straks dei såg at dei andre felagane deira 
flydde, tok dei og på spranget undan. Egil og men- 
nene hans stemnde då dit som kongsfylkingi var, og 
kom i ryggen på dei, og gjorde snart eit stort mann- 
fall der. Fylkingi kløyvdest i småflokkar og losna heilt 
ifrå einannan. Mange av mennene hans Olav flydde då, 
og vikingane ropte sigerrop. Då kong Adalstein merka 
at fylkingi til kong Olav byrja å rivna, so eggja 
han folket sitt og let merket bera fram. Dei gjorde 

eit hardt åtak, so folket hans Olav veik undan, og det 
vart eit ogjeleg stort mannfall. Der fall kong Olav og 
mesteparten av det folket som han hadde havt, for av 
dei som tok flukti, vart alle dei drepne som dei fekk 
tak 1. Kong Adalstein fekk der ein ovstor siger. 


Kong Adalstein løner Egil. 


Kong Adalstein drog burt frå striden, og mennene 
hans fortylgde dei som flydde. Adalstein reid attende 
til borgi og tok ikkje nattekvild fyrr han kom dit. 
kgil var med 1 fortvlgjingi og tylgde dei lenge og drap 
kvar mann han nådde. Deretter vende han um med 
mennene sine og drog til slagmarki att, og fann der 
Torolv, bror sin, dåen. Han tok upp liket og vaska 
og stelte det som sedvanen var. Dei grov ei grav der 
og la Torolv i gravi med alle våpni og klædi hans. 
So spente Egil ein gullring um kvar handi på han fyrr 
han skildest med han. Dei lødde sidan stein yver og 
auste mold på. Då kvad Kil eit vers: 


Modigt 1 strids-gny sterke Graset grønt ved Vina 
fall storhuga Torolv, gror vver fræge bror min; 
han som inkje ottast, hel-sorg plågar hugen, 
han som jarl gav bane. harm eg 1 barm lyt dylja. 


Og atter kvad han: 


Vestpå lad eg lødde med engelsmannen unge 

av lik so mange på vangen, åÅleiv prøvde stålet, 

1 illhard strid eg elte ramnar radt vart mette; 
Adils med sverdet Nadr; Ring heldt fram med kampen. 


Deretter for Egil med flokken sin til kong Adal- 
stein, og gjekk straks fram for kongen, medan han 
sat ved drykken. Der var mykje ståk. Då kon- 

0 x— . p 
gen såg at Egil var komen inn, sa han at dei 
skulde gjeva rom på den lægre benken for dei, og 

sa at Egil skulde sitja der i høgsætet midt imot kon- 
gen. Egil sette seg ned der og skaut skjolden ned 
fyre føtene sine. Han hadde hjelm på hovudet og la 
sverdet yver knei; snart drog han det halvt ut, snart 
smellte han det ned 1 sliri att. Han sat upprett og 
var ovleg harm. Egil var storslegen i andletet, breid- 
skalla og storbrynt; nosi var ikkje lang, men ovleg di- 
ger, munnskjegget var vidt og langt, hoka svært breid, 
og breid var han heile vegen um kjakane; halsen var 
tjukk og herdane breide, so han merkte seg ut frå 
andre folk; han såg hard og meorsk ut når han var sint. 
Han var velvaksen og høgre enn nokon annan; håret 
var ulvgrått og tjukt, og han vart tidleg skollut. Då 
han no sat som fyrr er skrive, drog han den eine augne- 
bruni ned på kinni, og den andre upp i hårrotene. 
Egil var svartøygd og brundæmd. Han vilde ikkje 
drikka noko, endå dei baud han, og skiftevis drog 
han augnebrunene ned eller upp. Kong Adalstein sat 
i høgsætet; han la og sverdet yver knei, og då de 
hadde sete so ei stund, drog kongen sverdet or sliri, 
og tok ein stor og god gullring av handi si og sette på 
sverdodden, stod upp og gjekk på golvet og rette ringen 
yver elden til Egil. Egil stod upp, drog sverdet og 
gjekk på golvet; han stakk sverdet inn 1 ringen og 
drog til seg, gjekk so til plassen sin att. Kongen sette 
seg I høgsætet. Då Fgil sette seg ned, drog han rin- 
gen på handi si, og brunene kom i lag att. Han la då 
sverdet og hjelmen ned og tok imot dyrshornet som 
vart bore til han, og drakk or. Då kvad han: 


Gjæv hovding gav gåve, arm som sverd plar svirra, 
gullring let han klinga, svingar no gullringen; 
hengde rundt um handi sæle lov vinn soleis 

der hauken tidt plar sitja; sigerrike krigar. 


Frå no av drakk Egil det han skulde, og tala 
med dei andre mennene. Kongen let deretter bera 

inn tvo kistor; det var tvo mann um kvar kiste, og 
båe var fulle av sylv. 

Kongen sa: »Desse tvo kistone, Egil, skal du 
hava, og dersom du kjem til Island, skal du gjeva far 
din desse pengane; eg sender han det i bot for sonen. 
Men noko skal du skifta ut millom frendane til deg 
og Torolv, dei som du tykkjer er dei gjævaste. Sjølv 
skal du få bot for bror din her hjå meg, land eller 
lausøyre, kva du helst ynskjer; og um du vil vera her 
for framtidi, skal eg gjeva deg den ære og vyrdnad 
som du sjølv kann segja meg til.« 

Egil tok mot pengane og takka kongen for gå- 
vone og dei venlege ordi. Han tok no til å gledast, 
og då kvad han: 


Lågt augbruner la seg fjell i forut skalle 
som lute berg av suti; fyrsten lyste jamna; 
riking hev eg råka armband han meg etla, 


som rukkor ut kann strjuka; or augo glymet!) rymde. 


Sidan fekk dei lækjing, dei mennene som var såra, 

og som var liv lage. Egil vart verande hjå kong 

925 Adalstein vetteren etter Torolv fall, og han fekk stor 

—26 vyrding av kongen. Dei fylgde då med han alle dei 

hermennene som fyrr hadde tylgt båe brørne, og som 

levde etter slaget. Då dikta Egil ei dråpe um kong 
Adalstein, og i det kvedet stend dette: 


No hev hæve hovding Adalstein han endå 

felt i harde bardag” andre storverk gjorde; 
jarlar tri, — landeiga fast det stend, du fyrste, 
fell til Ella-ætting*); for fræge allting vægjer. 


Stevet i dråpa er slik: 


Upp til øvste toppar 
Adalstein elg reins-veg. 


” glym, morsk, skumlande mine (i augo). — % Ella- 
ættingen er den engelske kongen. Ella var namnet på ein 
konge i Nordimbraland. 


Adalstein gav då Egel attpå i diktarløn tvo gull- 
ringar som kvar vog el mark, og dertil ei dyr kappe 
som kongen sjølv hadde bore fyrr. Då det vårast 
gjorde Egil kongen kjend med at han etla seg burt 
um sumaren, til Norig, og vilde sjå kor det stod til 
med Åsgjerd, — »den kona som 'Torolv bror min var 
gift med. Der er mykje gods samla, og eg veit ikkje 
um der er noko barn 1 live. Godset lyt eg sjå til 
med, so framt det lever born; men eg sjølv eig heile 
arven dersom Torolv hev døytt barnlaus.<« 

Kongen sa: »Det fær vera som du sjølv vil, 
Egil; du fær reisa burt herifrå um du tykkjest vera 
nøydd til det; men eg tykkjer likevel det var det beste 
for deg å taka fast bustad her hjå meg og tå det slik 
som du sjølv vil hava det.< 

Egil takka kongen for desse ordi og sa: »Eg 
må no fyrst reisa, for det er min skyldnad; men det 
er mest von til at eg kjem att og tek imot det som 
De lovar meg, so snart eg slepp til med det.< 

Kongen bad han gjera so. Egil budde seg so til 
å reisa med folket sitt, men mange av dei vart og 
etter hjå kongen. Egil hadde eit stort langskip og 
hundrad mann umbord eller vel so det. Då han var 
ferdig, og det vart bør, heldt han til havs. Han og 
kong Adalstein skildest med stor venskap; kongen bad 
han koma att so snøgt han kunde, og Egil lova det. 
Sidan siglde Egil til Norig, og då han kom ved land, 
för han so skundsamt han kunde inn i Fjordane. Han 
frette at Tore herse var dåen, og at Arinbjørn hadde 
teke ved arven og vorte lendmann. Egil reiste til Arin- 
bjørn og fekk der god mottaking. Arinbjørn baud han 
vera der, og Egil tok imot det. Han let skipet setja 
upp og fekk hus og upphelde åt mannskapet. Arin- 
bjørn gav Egil upphelde hjå seg med elleve mann, og 
der hjå Arinbjørn var Egil um vetteren. 

Egil gifter seg og fer heim til Island. 


Berg-Onund, son til Torgeir Tyrnefot, hadde då 
gift seg med Gunnhild, dotter til Bjørn Hold. Ho var 
flutt heim til han på Ask. Men Åsgjerd, som Torolv 
Skallagrimsson hadde vore gift med, var då hjå Arin- 
bjørn, frenden sin. Torolv og ho hadde fenge ei dot- 
ter, og denne gjenta var hjå mor si. Egil fortalde 
Asgjerd at Torolv var fallen, og baud henne si umsorg. 
Asgjerd vart mykje sorgtull ved denne tidendi; ho svara 
fulla venleg på det Egil sa, men tala lite um alt. Då 
det leid på hausten, vart Egil sturen og sat ofte og 
stakk hovudet ned i kappa si. Ein gong gjekk Arinbjørn 
til han og spurde kvifor han var so sturen. »Endå det 
var eit stort tap for deg å missa bror din, « sa han, »so 
er det likevel karmanns vis å bera det vel; mann lyt leva 
etter mann. Men kva kved du no? Lat meg no høyra l< 

Egil sa at han nyst hadde dikta dette: 


Ho held seg alltid undan, andlet lyt eg liten 
jamt ho er so framand; løyna ned i klædi; 
snautt eg vågar sjå upp med sut og saknad sit eg, 
som eg fordom gjorde; straks eg kvinna minnest. 


Arinbjørn spurde kva kvinna det var som han 
dikta elskhugssong um; — »du hev vist gøymt nam- 
net hennar 1 dette verset.< 

Då kvad Egil: 


Kvad eg sjeldan kveder Skaldskap-skrifti dulde 
med kvinnenamn løynt inne, —brynjeklædde skynar, 
trege tung 1 bringa løynde meining munde 
trivst og ille river. menner atter kjenna. 


»Her må det vera so som det ofte vert sagt, 
segjer Fgil, »at segjande er alt til sin ven. Eg skal 
svara deg på det du spør, kva kvinna det er eg 
diktar um: det er Åsgjerd, frenka di, og eg vilde 

gjerne hava di hjelp til å få henne.«  Arinbjørn 
segjer at han tykkjer det høver godt; — »eg skal 
so visst leggja mitt ord til at det giftarmålet kann 
verta av.< 

Deretter bar Egil denne saki fram for Åsgjerd, 
men ho viste til far sin og frenden sin, Arinbjørn. 
Sidan røder Arinbjørn med Åsgjerd, og ho gav han 
same svaret. Arinbjørn hadde hug til å få gittarmålet 
i stand. Sidan fer Arinbjørn og Egil til Bjørn, og 
Egil frir då og bed Bjørn um å få Åsgjerd, dotter 
hans. Bjørn tok det vel upp, og sa at Arinbjørn 
rådde mykje for dette. Arinbjørn talde mykje til, og 
saki enda so at Egil feste Åsgjerd, og brudlaupet skulde 
vera hjå Arinbjørn. Då den fastsette tidi kom, vart 
Egil gift, og der vart halde eit drusteleg gjestebod. 
Egil var då for resten av vetteren i framifrå godlag. 
Um våren budde han ut eit handelsskip til Islands- 
ferd; Arinbjørn rådde honom ifrå å taka fast bustad i 
Norig so lenge makti hennar Gunnhild var so stor; — 
»for ho er svært hatig på deg,« segjer Arinbjørn, »og 
dette hev vorte mykje verre, sidan du og Øyvind 
møttest ved Jylland.<« 

Då Egil var ferdig, og det vart bør, siglde han 
til havs, og det gjekk godt med han på ferdi. Han 
kom um hausten til Island og heldt til Borgarfjorden. 
Han hadde då vore utanlands i tolv vetrar. Skalla- 915 
grim tok då til å verta ein gamal mann; han vart fegen —27 
då Fgil kom heim. Egil for til Borg og tok inn der, 
og med honom var Torfinn Strange og mange andre. 
Dei vart verande hjå Skallagrim um vetteren. Egil 
hadde no ei ovmengd med pengar, men det er ikkje 
gjete noko um at han skifte det sylvet som kong Adal- 
stein hadde gjeve honom i hender, korkje med Skalla- 
grim eller med andre menner. Den vetteren vart Torfinn 
gift med Sæunn, dotter til Skallagrim, og um våren 
etter gav Skallagrim dei bustad ved Langå-foss og land 

Egils-soga. 9 

innetter ifrå Leiruløk, millom Lang-å og Alpt-å og alt 
til fjells. Dotter til Torfinn og Sæunn var Tordis, som 
vart gift med Arngeir i Holm, son til Berse Gudlaus; 
son deira var Bjørn Hitdølakappe. Egil vart då verande 
hjå Skallagrim nokre vetrar. Han vart ikkje mindre 
pengestyrar og gardsstyrar enn Skallagrim; han vart og 


- snau i skallen. Heradet tok då til å verta vida bygt. 


Romund, bror til Grim den håløyske, og skipsfolki 
hans bygde då i Tverå-lid. Romund var far til Gunn- 
laug, far til Turid Dylla, mor til Illuge Svarte. 


Egil krev arven for kona si i Norig. 


Egil hadde no vore på Borg i heller mange år. 
Då var det ein sumar då det kom skip frå Norig til 
Island, at dei tidender spurdest austanfrå at Bjørn Hold 
var avliden. Det vart og sagt at alt det godset som 
Bjørn hadde ått, hadde Berg-Onund, mågen hans, lagt 
under seg. Han hadde flutt all lausøyren heim til seg, 
jorder hadde han leigt burt og sagt at han skulde 
hava alle landskylder. Han hadde og eigna til seg 
alle dei jorder som Bjørn hadde ått. Då Egil høyrde 
dette, spurde han nøgje ut um Berg-Onund hadde 
fare fram etter eige tykke i dette, eller um han hadde 
havt studnad av mektugare menner. Det vart sagt at 
Onund hadde kome seg godt inn med kong Eink, og 
endå meir med Gunnhild. Egil gjorde ingenting med 
dette denne hausten; men då vetteren leid av, og det 
tok til å vårast, let han setja ut eit skip som han åtte, 
og som hadde stade i skur ved Langå-foss. Han budde 
det ut til havs og fekk mannskap til det. Åsgjerd, 
kona hans, var rådd på å reisa med, men Tordis, dotter 
til Torolv, var heime. Då han var ferdig, siglde han 
til havs. Det er ingenting å segja frå ferdi fyrr han 


5 Fyr == 


kjem til Norig; han reiste beinast til Arinbjørn, so 
snøgt som han kunde. Arinbjørn tok vel imot han 
og baud han vera hjå seg, og det tok Egil imot. 
Han og Åsgjerd tok då båe inn der, og nokre av 
mennene hans og. Egil kom snart i rødor med Arinbjørn 
um dei pengekrav som han meintest hava der i landet. 

Arinbjørn segjer: »Den saki tykkjer eg er von- 
laus. Berg-Onund er hard og leid, og rangvis og 
havandsjuk, og han hev no godt vern av kongen og 
dronningi. Gunnhild er den verste uvenen din, som 
du fyrr veit, og ho vil ikkje støra Onund til å gjera 
greide for seg i saki.« 

Egil segjer: »Kongen vil vel lata oss få lov og 
rett i denne saki, og med din studnad er eg ikkje 
redd for å freista bruka lovi mot Berg-Onund.< 

Dei avgjer det soleis at Egil mannar ei skute, og 
på den reiste han med nære på tjuge mann. Dei for 
sud til Hordaland og kom fram til Ask. Der gjeng 
dei til gards og råkar Onund. Egil ber då saki si 
fram, og krev at Onund skal skifta arven etter Bjørn, 
og segjer at døtterne åt Bjørn var etter lovi like rett- 
komne til arv etter han, — »endå det tykkjest meg som 
Åsgjerd nok må vera mykje betre ættbori enn Gunn- 
hild, kona di.« 

Onund segjer då ilske: »Du er ein ovende djerv 
mann, Egil; endå du er dømd utlæg av kong Eirik, 
so kjem du hit til landet hans og tenkjer på ågang 
mot hans menner. Du fær tenkja på det, Egil, at eg 
hev velt i koll fyrr slike karar som du er, og for 
mindre saker enn denne tykkjest meg vera, når du gjer 
krav på vegner av kona di, for det er då kunnigt for 
kvar mann, at ho er trælbori på morsida.< 

Onund var reint vill i ordi ei rid. Og då Egil såg at 
Onund på ingen måte vilde gjera greide for seg i denne 
saki, so stemner Egil honom til tings og skyt saki til 
Gulatinglag. 

Onund segjer: »Eg skal nok koma til Gulatinget, 
og eg vilde ynskja at du ikkje kom heilskinna burt 
deritrå.« 

Egil segjer at han vil våga på det å koma til 
tings like fullt; — »det fær då vera som det kann 
med korleis sakene våre endar.« 

kgil og fylgjet hans fer so burt, og då han kom 
heim til Arinbjørn, fortel han honom um ferdi si og 
um svari hans Onund. Arinbjørn var ovleg harm for 
di Tora, farsyster hans, vart kalla trælkvinne. Han 
reiste til kong Eirik og bar fram denne saki for han. 
Kongen tok saki heller ublidt upp, og segjer at Arin- 
bjørn no lenge hadde studt mykje uppunder sakene til 
Egil; — »han hev havt deg å takka for at eg hev 
late han vera her i landet; men no tykkjer eg det vert vel 
stridt um du hjelper han til å åganga venene mine.« 

Arinbjørn segjer: »Du må lata oss få det som 
lov og rett er i denne saki.<« 

Kongen var heller morsk 1 denne samtalen, og 
Arinbjørn fann at dronningi var endå meir illvilja. Han 
reiser då heimatt, og sa at det såg heller vonlaust ut. 


Striden på Gulatinget. 


Vetteren gjeng, og det lid til den tid då folk 
fer til Gulating. Arinbjørn tok mange folk med seg 
til tings; Egil var 1 fylgje med honom. Kong Eirik 
var der og hadde ei stor mengd med folk. Berg- 
Onund og brørne hans var i flokken til kongen, og 
dei hadde eit stort fylgje. Då no sakene skulde 
fyre, gjekk båe partar til den staden der retten var 
sett, og skulde bera fram provi sine; Onund var 
då svært storordig. Der som retten var sett, var 
det ein slett voll, og det var sett haslestenger ned 
i ring um vollen, og snøre var lagde utan umkring; 
det vart kalla ve-band. Men innanfor i ringen sat 

domarane, tolv frå Firdafylket, tolv frå Sygnafylket og 
tolv frå Hordafylket. Desse tri tylfter med menner 
skulde der døma um sakene åt folk. Arinbjørn rådde 
for kven som var domarar frå Firdafylket, og lord 1 
Aurland for kven som var domarar frå Sogn. Alle 
desse heldt ihop. Arinbjørn hadde teke ei stor mengd 
folk med til tinget; han hadde eit fullsett langskip og 
mange småskip, skutor og ror-ferjor som bønder styrde. 
Kong Eirik hadde mykje folk der, seks eller sju lang- 
skip. Der var og ei stor mengd med bønder. Egil 
byrja saki si med å krevja domarane til å døma etter 
lovi 1 saki millom han og Onund; han rekna so upp 
kva prov han hadde i sitt krav på det gods som Bjørn 
Brynjolvsson hadde ått. Han sa at fe dotter 
til Bjørn og ektekona til Egil, var rettkomi til arv, 
og at ho var odelsbori og fødd av lendmanns ætt i 
alle ættleder, og lenger attende var ho av tigen 
manns ætt!” Han kravde at domarane skulde døma 
at Åsgjerd skulde hava halve arven etter Bjørn, land 
og lausøyre. 

Då han hadde slutta talen sin, tok Berg-Onund 
til ords: »Gunnhild, kona mi,<« sa han, »er dotter 
til Bjørn og Ålov, den kona som Bjørn hadde fenge 
på lovleg vis; Gunnhild er då rett erving etter Bjørn. 
Når eg tok alt godset som Bjørn hadde late etter seg, 
so var det av den grunn at eg visste det var endå 
ei dotter etter Bjørn, som ikkje hadde rett til å taka 
arv. Mor hennar vart herteki og sidan teki til frille, 
utan samtykke av frendane hennar, og vart førd frå 
land til land. Men du Egil, du tenkjer her, liksom 
alle andre stader der du hev kome, å fara fram med 
ovmodet ditt og urettferd. No skal det ikkje nytta 
deg noko, for kong Eirik og dronning Gunnhild hev 


” tigen, d. e. høgboren, av gjæv ætt, helst av konge- 
eller jarleætt (motsett: utigen). 

lova meg det, at eg skal få rett i kvar sak som dei 
hev nokor makt yver. Eg skal for kongen og doma- 
rane føra fram sanne vitnemål på at Tora Ladhand, 
mor åt Åsgjerd, vart herteki heiman frå Tore, bror sin, 
og andre gongen frå Brynjolv i Aurland. . Ho for då 
burt frå landet med vikingar og folk som kongen 
hadde gjort utlæge, og i denne utlægdi fekk ho og 
Bjørn denne dotteri Ke Det er ei furde med 
Egil, at han tenkjer å gjera alle ordi åt kong Eirik 
ugilde. For det fyrste det, at du Egil hev vore heri 
landet sidan kong Eirik gjorde deg utlæg, og dinæst 
at du, endå du hev fenge deg ei trælkvinne til kone, 
vil kalla henne rettkomi til arv. Det vil eg krevja av 
domarane, at dei dømer til meg all arven etter Bjørn, og 
dømer Åsgjerd å vera kongens trælkvinne, av di ho vart 
fødd medan far og mor hennar var i utlægd etter kongebod.« 

Då tok Arinbjørn til ords: »Vitnemål skal me 
bera fram på det, kong Eirik, og gjera eiden etterpå, 
at det var fastsett i forliket millom Tore, far min, og 
Bjørn Hold, at Åsgjerd, dotter til Bjørn og Tora, vart 
sagd rettkomi til arv etter Bjørn, far sin, og det med, 
som De sjølv er vitande um, konge, at du gav Bjørn 
rett til å vera her i landet, og det var dermed gjort 
ein ende på alt det som fyrr hadde vore til hinder for 
forliket millom dei.» 

Kongen svara ikkje snøgt på talen hans. Då 
kvad Egil: 


Trælbori kallar karen Krigar, mi ektekone 
kona mi den frie; ho klårt er ervebori; 
Onund berre ynskjer — hovding, høyr, eg fører 
eigen bate mata. her fram greide eidar. 


Arinbjørn let då tolv menner bera vitnemål fram, 
og alle vitni var vel utvalde. Dei hadde alle høyrt 
på forliket millom Tore og Bjørn, og dei baud seg til 


Q 


for kongen og domarane å sverja på det etterpå. 


Domarane vilde taka imot eiden deira, so framt kon- 
gen ikkje forbaud det. Til det sa kongen at han 
ikkje vilde gjera noko, korkje gjeva lov eller setja for- 
bod. Då tok dronning Gunnhild til ords og sa so: 
»Dette er underleg, konge, korleis du let Egil, denne 
store mannen, fortulla alle saker for deg. Skal tru um 
du vilde mæla imot han, um han gjorde krav på konge- 
dømet ditt” Men um so du ikkje vil gjeva nokon or- 
skurd som Onund kann få hjelp av, so vil eg iminsto ikkje 
tola det at Egil trøder mine vener so under føter, at * 
han med urett tek dette godset av Onund. Men kvar 
er du, Askmann"')? Far med flokken din dit som doma- 
rane er, og lat dei ikkje fella slike range domarl< 

Etter dette sprang Askmann og flokken hans til 
retten, skar vebandi sund, braut ned stengene, og jaga 
domarane burt. Det vart då stort uppstyr på tinget, 
men alle menner der var våpenlause. 

Då mælte Egil: »Kann Berg-Onund høyra ordi 
mine?« 

»Eg høyrer,« sa han. 

»Då vil eg bjoda deg holmgang, og det soleis at 
me slæst her på tinget. Den som fær siger, skal so 
hava dette godset, land og lausøyre, men kvar manns 
niding skal du vera, um du ikkje torer.« 

Då svara kong Eirik: »Um du, Egil, er mykje 
huga på å slåst, so skal me no lata deg få det.<« 

Egil svarar: »Ikkje vil eg slåst med deg eller 
med ei yvermakt av folk; men for ein jamstor flokk 
skal eg ikkje røma, um de vil lata meg det få. Eg skal 
då heller ikkje gjera nokon mannemun.< 

Då sa Arinbjørn: »Lat oss fara burt; denne 
gongen vil me ikkje kunna gjera noko som batar oss. 

Deretter gjekk han burt, og heile fylgjet hans med 
honom. 

Då snudde Egil seg um att og sa: »Det tek 


)) Alv Askmann, bror hennar. 

eg deg Arinbjørn til vitne på, og deg Tord, og alle 
dei menner som no kann høyra ordi mine, lendmenner 
og lovkunnige menner og all ålmugen, at eg gjer for- 
bod mot å bu og vinna på alle dei jorder som Bjørn 
hev ått. Det forbyd eg deg, Berg-Onund, og alle 
andre menner, innlendske og utlendske, tigne og utigne”), 
og kvar mann som det gjer, segjer eg skyldig i brot 
på landsretten, fredbrot, og gudevreide.« 

Då gjekk Egil burt med Arinbjørn; dei for til 
- skipi sine yver eit leite; for ifrå tinget kunde ein ikkje 
sjå skipi. 

Då Arinbjørn kom til skipet sitt, sa han: »Det 
er kunnigt for alle folk kva endelykt dette tinget fekk, 
at me ikkje hev fenge vår lovlege rett, og at kongen 
er So sint at eg ventar meg at våre menner vil få hard 
medferd av honom um han kann. Eg vil no at alle 
mann skal fara til skipi sine og reisa heim.<« 

Då sa han til Egil: »Gakk no du umbord på 
skipet ditt med fylgjet ditt, og kom dykk burt og ver 
dykk, for kongen vil nok freista um han kann få tak 
I deg. Kom so sidan attende til oss, kva som so 
hender millom deg og kongen.< 

Egil gjorde som han sa; dei gjekk umbord på ei 
skute tretti mann saman, og for so snøgt dei kunde; 
skipet gjekk framifrå lett. Samstundes rodde det or 
hamni ei mengd med andre skip som Arinbjørn åtte, 
skutor og ror-ferjor, men langskipet hans Arinbjørn for 
sist, for det var tyngst under årane. Skuta hans Egil 
siglde skjott framum. Då kvad Egil eit vers: 


Med lygn han arv varteigand', rafsar skal med refsing 
Onund Tyrnefot-sonen, i rette tid få svida*) 

men trugs mål skal eg trossa — — — — — — — 
og taka m ot hans hoting; —— — — — — — — 


” tigen og utigen mann, sjå merkn. på s. 133. — 
Suit»1 17 verset er uskynle g. 


Eirik Blodøks forfylgjer Egil. 


Kong Eirik hadde høyrt slutnadsordi som Egil sa 
seinast på tinget, og vart ovleg sint, men då alle var 
våpenlause på tinget, gjorde han ikkje ågang. Han 
bad alle sine menner gå umbord på skipi, og dei 
gjorde som han sa. 

Deretter heldt han hus-ting, og sa kva han var 
meint på å gjera; — »me skal taka tjeldi ned på 
skipi våre; eg vil av og få tak i Arinbjørn og Egil. 
Eg vil og kunngjera det for dykk, at eg vil taka Egil 
av live, so framt eg fær høve til det, og eg skal ikkje 
spara nokon som vil stå imot.< 

Etter det gjekk dei umbord og budde seg so snøgt 
dei kunde, og la skipi ut og rodde dit som skipi hans 
Arinbjørn hadde lege. Derifrå let kongen ro etter 
dei nord 1 sundi. Då dei kom til Sognsjøen, såg 
dei fylgjet hans Arinbjørn. Langskipi snudde då inn 
til Saudungssundet'), og kongen styrde då og dit. Han 
råka der skipet hans Arinbjørn, og kongen la straks åt, 
og dei skifte nokre ord med kvarandre. Kongen spør 
um Egil er der på skipet. 

Arinbjørn svara: »På mitt skip er han ikkje, 
det skal De, konge, snart kunna sjå. Her er ikkje 
andre umbord, enn slike som De kjenner; og Egil vilde 
nok ikkje løyna seg nede under tiljone, um de tvo 
skulde koma til å møtast.< 

Kongen spør kva det siste var som Arinbjørn 
visste um han, og Arinbjørn fortalde at Egil var med 
tretti mann på ei skute, — »og dei for leidi ut til 
Steinsund*). « 

Kongen og fylgjet hans hadde sét at mange 
skip hadde rott til Steinsund. Kongen sa då at 


1) Saudesundet i Sunnfjord. — * Steinsund er mil- 
lom Indre Sulen og Steinsundsøy. 


dei skulde ro inn i dei indre sundi, og so stemna imot 
Egil og hans menner. Det var ein mann som heitte 
Kjetil, og som var hirdmann hjå kong Eirik; han synte 
leidi for kongsskipet, men kongen sjølv styrde. Kjetil 
var stor på vokster og ven å sjå til, og var nær- 
skylding til kongen. Folk sa at han og kongen var 
like i utsjånad. 

Fyrr Egil for til tinget, hadde han flota skipet sitt 
og ført farmen umbord; og no for han dit som han- 
delsskipet låg, og gjekk upp på det. Men skuta let 
han fljota med styrestengene millom landet og skipet, 
og årane låg i hamlebandi. Um morgonen fyrr det 
knapt var vorte ljost, vart dei som heldt vakt vare 
med at store skip rodde burt imot dei. Då Egil fekk 
høyra det, stod han straks upp, og såg med ein gong 
at det var ufred i ventom. Det var seks langskip som 
stemnde imot dei. Då sa Egil at dei skulde alle 
springa umbord på skuta. Han tok dei tvo kistone 
som kong Adalstein hadde gjeve han; dei hadde han 
jamleg med seg. Dei sprang so umbord på skuta. Han 
og dei andre væpna seg snøgt, og dei rodde so fram 
imillom landet og skipet som for nærast land; det var 
skipet hans kong Eirik. Men av di dette hende so 
brått, og det var lite ljost, so strauk skipi framum kvar- 
andre, og då lyftingane bar ihop, kasta Egil eit spjot 
og råma midt på den mannen som sat ved styret; det 
var Kjetil Haud. Då ropa kong Eirik og bad mennene 
sine ro etter Egil. Men då skipi rende frammed han- 
delsskipet, sprang kongsmennene upp på dette, og dei 
av mennene hans Egil som hadde vorte etter der og 
ikkje sprang yver på skuta, vart drepne alle som dei 
fekk tak i, men sume sprang på land. Ti mann av 
flokken hans Egil miste der livet. Sume skipi rodde 
etter Egil, og sume plundra handelsskipet. Alt det 
gods som var umbord, vart teke; og skipet brende dei. 

Dei som rodde etter Egil, tok hardt i; det var 

tvo mann um kvar år; det skorta ikkje på mannskap 
der umbord. Men umbord hjå Egil var det tunt med 
folk; dei var då berre 18 på skuta. Kongsskipi kom 
difor nærare og nærare innpå dei. Innanfor øyi, millom 
den og ei onnor øy, var det eit grunt sund som ein 
kunde vada yver. Det var nett fallande sjø. Egil let 
skuta laupa inn i det grunne sundet; men langskipi flaut 
ikkje der, og der kom han seg då undan. Kongen drog no 
sudetter att, men Egil for nordetter og vilde finna Arinbjørn. 
Då kvad Egil eit vers: 


Krigsmann kom so mektug, Med hendug hand eg sende 
karar ti i skaren herspjot svært og digert, 
slo han ned med sverdet, råka Kjetil radt i 

— eg slapp for uhapp undan. ringbøygde bringebeini. 


Egil kom til Arinbjørn og fortel honom desse tiden- 
der. Arinbjørn segjer at han hadde ikkje venta seg 
noko betre av møtet millom han og kong Eirik, — »men 
det skal ikkje skorta deg på gods, Egil. Eg skal gjeva 
deg eit anna skip att som du vel kann fara til Island med.<« 

Åsgjerd, kona hans Egil, hadde fylgt med Arin- 
bjørn sidan dei reiste til tings. Arinbjørn gav Egil 
eit skip som godt kunde brukast til havs, og let det 
lasta med timber. Egil bur skipet ut til havferd og 
hadde då atter umkring tretti mann. Arinbjørn og han 
skilst med venskap. Då kvad Egil: 


Gjev mektuge makter driva Landås"), landeplåga 


måtte drotten or landet! lat frå gardar fara! 
Odin og gudar alle, Frøy og Njord, de hate 
lat ublidt han få svida! heilagbrjotar ljote! 


1) Med »land-ås« er det vel meint guden Tor. 

Egil hemner seg og reiser nidstong. 


Harald Hårfagre sette sønene sine til å styra i 
Norig då han tok til å eldast, og gjorde kong Eirik 
til yverkonge yver alle. Då han hadde vore konge i 
sytti år, gav han riket yver til sonen Eirik. I den tid 
fekk Gunnhild ein son, og kong Harald auste vatn 
yver han og gav han namnet sitt, og let det ord fylgja 
at han skulde vera konge etter far sin, um han vart 
gamal nok. Kong Harald slo seg då til ro og budde 
oftast i Rogaland eller Hordaland. Tri vetrar etter 
døydde han i Rogaland, og det vart gjort ein haug 
etter han ved Haugesund. Etter hans daude vart det 
stor strid millom sønene hans, av di vikværingane tok 
Olav til konge, og trønderane Sigurd; men Eirik felte 
båe desse brørne sine i Tunsberg ein vetter etter kong 
Harald var dåen. 

Dette hende altsaman på ein sumar, at kong Eirik 
for med heren sin frå Hordaland og aust til Viki til 
strid mot brørne sine, og at det fyreåt hadde vore strid 
på Gulatinget millom Egil og Berg-Onund, og dei hen- 
dingar der som no er fortalde. Berg-Onund var heime 
på garden sin då kongen tok ut på leidingsferdi, for 
han tykte det var uvarleg å reisa ifrå garden so lenge 
Egil var i landet. Bror hans, Hadd, var der hjå han. 
Frode heitte ein mann som var frende til kong Eirik og 
fosterson hans; det var ein sers ven mann; han var 
vaksen, men enno ung av alder. Kong Eirik hadde 
late han vera att til hjelp for Berg-Onund. Frode budde 
på Ålrekstader på eigedomen til kongen, og hadde der ein 
flokk menner med seg. Ragnvald heitte ein son til kong 
Eirik og Gunnhild; han var då ti eller elleve år gamal 
og var eit sers godt mannsemne; han var hjå Frode 
då dette hende. Fyrr Eirik rodde ut på denne lei- 
dingsferdi, gjorde han Egil utlæg yver heile Norig, 


og det skulde vera fritt for alle å drepa han. Arin- 
bjørn var med kongen i leidingi, men fyrr han for 
heimanfrå la Egil til havs med skipet sitt og styrde 
til eit utvær som heiter Vitar; det ligg ut ifrå Alde"), 
utanfor hovudleidi. Der var det fiskarfolk og godt 
høve til å spyrja nytt. Han fekk då vita at kongen 
hadde gjort han utlæg. Då kvad Egil eit vers: 


Logbrjotar hev lagt meg Illhard er ho Gunnhild, 
lange vegar å ganga”); utlæg meg ho gjorde, 
brynjemanns brur stører snar eg er i snuen, 
 brors-mordar til dette. for svik skal ho få like. 


Det var lite vind, fjellvind um nettene og havgule 
um dagane. Ein kveld siglde Egil og dei ut på havet, 
men fiskarane som var sette til å njosna etter kvar Egil 
tok vegen, dei rodde då til lands. Dei kunde fortelja 
at Egil hadde lagt ut og siglt til havs og var burte. 
Denne tidendi sende dei til Berg-Onund, og då han 
fekk vita det, sende han frå seg alle dei menner som 
han fyrr hadde havt der til trygd. Han rodde so inn 
til Ålrekstader og baud Frode til seg, for Berg-Onund 
hadde mykje øl heime hjå seg. Frode reiste med 
han og hadde nokre menner med seg. Der heldt 
dei ei god veitsle og hadde mykje moro; ingen ottast 
nokon fåre. Ragnvald kongsson åtte ein karve?) som 
vart rodd av seks menner, og som var måla heile vegen 
yver sjøgangen. Han hadde med seg ti eller tolv 
menner som fylgde han jamt. Då no Frode var faren 
heimanfrå, tok Ragnvald karven, og dei rodde ut til 
Herdla tolv saman. Der var det ein stor kongsgard, 
og for den rådde ein mann som heitte Skjegg-Tore; 
der hadde Ragnvald vore i fostring i barneåri. Tore tok 
med glede imot kongssonen, og det skorta ikkje på drykk. 


') Alde er øyi Alden i Sunnfjord. — * d.v.s. gjort 
honom fredlaus i landet. — * karve er eit slag medels 
stort skip. 


Egil siglde ut på havet um natti, som fyrr vart 
skrive, og då det vart morgon, stilna vinden, og det 
vart logn. Dei la skipet i drift og let seg reka nokre 
dagar, men då havgula tok til å blåsa, sa Egil til 
skipsfolki sine: »No skal me sigla til lands, for 
vert det sterk storm frå havet, er det uvisst å vita 
kvar me tek land, og på dei fleste stader er det helst 
ufred å venta.« 

Skipsfolki bad Egil råda for denne ferdi. Dei tok 
då til segli og siglde inn til Herdle-været'). Der fekk 
dei god hamn og tjelda yver skipet og la seg då fyre 
um natti. Dei hadde ein liten båt på skipet, og Egil 
gjekk i den med tvo mann. Han rodde so um natti 
inn til Herdla, og sende ein mann upp på øyi å spyrja 
nytt. Då han kom ned til båten att, fortalde han at 
Ragnvald kongsson og mennene hans var der på gar- 
den; — »dei sat nettupp ved drykken; eg råka ein 
av huskarane, og han var full og sa at dei skulde ikkje 
drikka -mindre her enn hjå Berg-Onund, endå um Frode 
med fire mann var der i gjestebod.<« 

Han sa at umfram Frode og hans menner var 
det ikkje fleire der enn folket i huset. Etter dette 
rodde Egil attende til skipet og bad mennene sine stå 
upp og taka våpni sine. Dei gjorde det og la skipet 
ut for anker. Egil let tolv menner vakta skipet, og 
gjekk so sjølv med 17 mann i skipbåten og rodde inn 
etter sundi. Dei laga det so at dei kom inn til Fen- 
ring um kvelden og la der til i ei løynd vik. 

Då sa Egil: »No vil eg gå åleine upp i øyi 
og sjå um eg kann få greida på noko, og so skal de 
bia meg her.< 

Egil hadde dei våpni som han var van å hava, 
hjelm og skjold, sverd 1 beltet og hoggspjot i handi. 


1) Herdleværet er ei lit! øy sud for Sæle, Nord- 
hordland. 

Han gjekk upp 1 øyi og frammed ein skog; han hadde 
drege ein sid hatt yver hjelmen. Han kom til ein 
stad der det var nokre gutar som hadde store bu- 
bikkjor hjå seg. Han tala med dei og spurde kvar 
dei var ifrå, og kvifor dei var der og hadde slike store 
hundar. 

Dei sa: »Du må vera ein stor heimføding; hev 
du ikkje høyrt at det gjeng ein bjørn her på øyi, det 
verste skadedyr som finst; han drep både folk og fe. 
Dei hev lova ut pengar for hovudet hans. Me vaker 
kvar natt her på Ask yver feet vårt, som er stengt 
inn i grindar. Men kvifor fer du med våpen um 
nettene?« 

Han segjer: »Eg er redd for bjørnen; det er fåe 
som fer våpenlause no, tykkjer eg. Bjørnen hev elt 
meg lenge i natt; men sjå han no, der er han i skog- 
snippen; ligg dei og søv alle folki her på garden?<« 

Guten sa at Berg-Onund og Frode sat visst og 
drakk enno; »dei sit heile nettene gjenom.< 

»Seg deim då,« segjer Egil, »kvar bjørnen er; 
men eg lyt skunda meg heim.< 

Han gjekk då burt, og guten: sprang heim til gar- 
den og inn i stova der dei sat og drakk. Der stod 
det so til, at alle menner hadde gjenge til sengs so 
nær som dei tri, Onund, Frode og Hadd. Guten segjer 
frå um kvar bjørnen var, og dei tok då våpni sine som 
hekk der attmed dei, og sprang straks ut og upp til 
skogen. Det gjekk ein snipp fram av skogen, og her 
og kvar stod det nokre runnar. Guten segjer dei run- 
nen der bjørnen hadde vore, og dei såg då at kvistene 
rørdest, og tyktest skyna at bjørnen måtte vera der. 
Då sa Berg-Onund til Hadd og Frode at dei skulde 
renna fram millom runnen og storskogen og passa 
på at ikkje bjørnen kom til skogen. Berg-Onund 
sprang fram fil runnen; han hadde hjelm og skjold, 
sverd 1 beltet og spjot i handi. Men inne i runnen 


5 Hp 
stod Egil og ingen bjørn; og straks han såg kvar Berg- 
Onund var, drog han sverdet ut; det var ei honk på 
handtaket, og den smette han inn på handi si og let 
sverdet hanga der. Han tok so spjotet i handi og sprang 
fram mot Berg-Onund, og so snart Berg-Onund såg det, 
tok han tilsprang og sette skjolden fram fyre seg, og 
fyrr dei møttest, kasta dei båe spjotet mot kvarandre. 
Egil sette skjolden på hall imot spjotet so det berre 
rispa skjolden og flaug ned i vollen; men spjotet hans 
Egil kom midt på skjolden og gjekk igjenom til langt 
upp på bladet og vart ståande fast. Skjolden vart no 
tung å bera for Onund. Egil greip då snøgt handtaket 
på sverdet sitt. Onund tok og og drog sverdet sitt, 
men fyrr det var halvdrege, sette Egil sverdet igjenom 
han. Onund stupte av støyten, og Egil kipte sverdet 
hardt til seg og hogg til Onund, og tok mest hovudet 
av. Deretter drog Egil spjotet or skjolden. Hadd og 
Frode såg at Berg-Onund fall og sprang til. Egil 
vende seg so imot dei; han sende spjotet mot Frode, 
igjenom skjolden hans og inn i brjostet, so odden 
stakk ut i ryggen; han fall straks attyver og var daud. 
Egil tok då sverdet og vende seg mot Hadd, og dei 
skifte ikkje mange hogg med kvarandre fyrr Hadd fall. 

Gutane kom no til, og Egil sa til dei: —=»Pass 
no her på Onund, husbonden dykkar, og felagane hans, 
so ikkje dyr eller fuglar slit sund liki deira.< 

Dermed gjekk Egil sin veg; men han var ikkje 
langt komen fyrr felagane hans kom imot han elleve 
mann saman; det var seks som vakta båten. Dei 
spurde kva han hadde gjort. Han kvad då: 


Tap eg ikkje tykkjer Berg-Onund fekk bane, 
eg tola kann av mannen; blødande sår ei grødest; 
fe eg varde fordom brikje skaut fekk bakken, 
mot forfang range betre. blod av Hadd og Frode. 


Deretter sa Egil: »Me skal no gå attende til 
garden og fara åt på hermanns vis, drepa alle 


dei folk me fær tak i, og taka alt det godset som me 
kann faa med oss.« 

Dei fer til garden og spring inn 1 husi og drep 
femtan eller sekstan mann; sume tok til laups og kom 
seg undan. Dei rana alt godset, og øydelagde det som 
dei ikkje kunde få med. Dei dreiv bufeet til strandi 
og slakta og bar umbord so mykje båten tok. Der- 
etter for dei sin veg og rodde ut gjenom øysundet. 
Egil var no so sint at ein ikkje kunde tala med han. 
Han sat ved styret i båten, og då dei drog ut på 
fjorden til Herdla, kom Ragnvald kongsson med tolv 
mann roande inn imot dei på den måla karven sin. 
Dei hadde då fenge spurt at skipet hans Egil låg i 
Herdla-været, og dei vilde difor gjeva Onund nysn um 
kvar Egil ferdast. Då Egil såg skipet, kjende han det 
straks att. Han styrde beinast på det, og då båtane 
rende ihop, kom stamnen på båten hans Egil imot bö6- 
gen på karven, og karven la seg yver so at sjø strøymde 
inn på andre sida og fyllte han. Egil sprang upp og 
greip spjotet, og ropa åt mennene sine at dei skulde 
ikkje lata nokon umbord på «karven koma burt med 
livet. Det var då lett å gjera, for det var ikkje noko 
motstand. Dei vart alle drepne i sjøen, og ingen kom 
seg undan. 'Trettan mann, Ragnvald og fylgjet hans, 
let livet der. Egil og mennene hans rodde so inn til 
øyi Herdla. Då kvad Egil eit vers: 


Slost me gjorde; eg smurde Der det datt då trettan 
sverdet gode i blod av daude på skipet aude; 
Eiriks og Gunnhilds erving, stridsmann leiken lika, 
akta kje hatet maktlaust. lett var dette strevet. 


Då Egil og fylgjet hans kom til Herdla, sprang 
dei straks upp til garden med full væpning; men då 
Tore og heimemennene hans såg det, rømde dei frå 
garden og kom seg undan alle som kunde gå, karar 
og kvende. Egil og mennene hans røva alt det gods 


Egils-soga. IO 

som dei kunde faa tak i. Dei for sidan ut til skipet, 
og det vart ikkje lenge å bia fyrr det vart god bør frå 
land; dei bur seg til å sigla, og då dei var seglbudde, 
gjekk Egil upp på øyi. 

Han tok i handi ei haslestong og gjekk upp på 
ei bergnos som vende inn mot land; han tok so eit 
hestehovud og sette upp på stongi. Deretter sa han 
fram dei ordi: »Her set eg upp nidstong og snur 
dette nid imot kong Eirik og dronning Gunnhild;« — 
han snudde hestehovudet inn mot land —: »Eg snur 
dette nid mot dei landvette som bur 1 dette landet, so 
at dei alle skal fara ville vegar og ingen heim skal 
hava fyrr enn dei driv kong Eirik og Gunnhild ut or 
landet.« Sidan set han stongi ned i ei bergrive og 
let henne stå der. Han snudde hovudet inn mot land 
som fyrr, og riste runer på stongi, og der stend alle 
dei ordi han meælte. 

Etter det gjekk Egil umbord på skipet; dei sette 
segl og siglde ut mot havet. Børi tok til å veksa, og 
dei fekk sterk og god medvind. Skipet gjekk då snøgt. 
Då kvad Egil: 


Stormen høgger styggleg uvér havet herjar, 

stup 1 havet djupe; hardt det røyner farkost; 
framanfyre stemnet kaldt um stamn og kollar 
fer dei båror svære; kviner vinden ublidt. 


Dei siglde so til havs, og ferdi gjekk godt og 
greidt. Dei kom inn i Borgartjorden; der la han ski- 
pet sitt i hamn, og dei bar tyet sitt i land. Egil for 
heim til Borg, og skipsfolki hans fekk seg hus. Skalla- 
grim tok no til å verta gamal og ufør av elde, og Egil 
tok då styringi med gods og gard. 


Skallagrim døyr. 


Torgeir heitte ein mann som var gift med Tordis 
Yngvarsdotter, syster til Bera, mor til Egil. Torgeir 


budde innanfor Alptanes på Lambastader. Han hadde 
kome ut til Island i lag med Yngvar og var både rik 
og vel vyrd av folk. Son til Torgeir og Tordis var 
Tord, som budde på Lambastader etter far sin i denne 
tid då Fgil kom til Island. Um hausten noko fyre 
vetteren reid Tord inn til Borg og fann Egil, frenden 
sin, og baud han heim til gjestebod; han hadde late 
bryggja mungåt der ute hjå seg. Egil lova å koma, 
um ei vike eller so, vart det avtala. Då det leid so 
langt, budde Egil seg til ferdi, og med honom Ås- 
gjerd, kona hans; dei. var ti eller tolv saman. Då Egil 
skulde reisa, gjekk Skallagrim ut med han, snudde seg 
«mot han fyrr Egil steig upp på hesten, og sa: »Eg 
tykkjer at du drygjer lenge med å reida ut dei pen- 
gane som kong Adalstein sende meg, eller korleis 
tenkjer du at det skal gå med dei?« 

Egil segjer: »Er det so reint smått for deg i penge- 
vegen no, far? Eg visste ikkje det; eg skal straks lata deg 
få sylv når eg fær vita at du treng; men endå veit eg du 
hev ståande ei kiste eller tvo som er fulle av sylv.< 

»So synest det meg,« segjer Skallagrim, »som du 
meiner at du hev skift lausøyren med meg. Du fær 
roleg finna deg i at eg gjer som eg vil med det eg 
hev ståande.< | 

Egil segjer: »Du meiner nok ikkje at du treng 
beda nokon um lov til dette, for du vil nok råda sjølv, 
kva so eg segjer.< 

Deretter reid Egil burt, til han kom til Lamba- 
stader. Der tok dei imot han med god fagnad og 
glede. Han skulde vera der i tri dagar. Same kvelden 
som Egil reiste, let Skallagrim ein hest sala, og reid 
heimanfrå då dei andre gjekk til sengs. Han reidde 
på knei sine ei heller stor kiste, og under armen hadde 
han ein koparkjel, då han for burt. Folk hev sidan 
trutt for visst, at han hev kasta eitt av dei eller båe 
ned i Krums-kjelda, og lagt ein stor hellestein ovanpa. 

Skallagrim kom heim ved midnattsleite og gjekk då til 
sengi si og la seg med klædi på. Um morgonen då 
det vart ljost og folk klædde på seg, fann dei Skalla- 
grim sitjande fram på stokken. Han var då slokna, og 
var so stiv at dei korkje kunde retta han ut eller lyfta 
han upp; dei prøvde med alt. Ein mann fekk då ein hest, 
og han reid so snøgt han kunde til Lambastader, og gjekk 
straks og fann Egil, og fortalde han denne tidendi. 
Då tok Egil våpni sine og klædi og reid heim til Borg 
um kvelden, og straks han hadde stige av hesten, gjekk 
han inn og i et skot som gjekk rundt eldhuset; framme 
ifrå skotet var det ei dør til sengbenkene innanfor. 
Egil gjekk fram til benken og tok Skallagrim i her- 
dane og kneikte han att å bak, la han ned i benken 
og gav han likhjelp"). Egil bad dei so taka ambod 
og brjota sund veggen på sudsida. Då det var gjort, 
tok Egil Skallagrim under hovudenden, og nokre andre 
tok under fotenden, og so bar dei han tvert gjenom 
huset og ut igjenom holet som dei hadde brote i veg- 
gen. Dei bar han so 1 same taket ned på Nausta- 
neset. Der tjelda dei yver liket um natti. Um meor- 
gonen ved flod sjø la dei Skallagrim i ein båt og 
rodde ut til Digraneset med han. Egil let der en haug 
gjera på framsida av neset. Der vart Skallagrim lagd 
ned med hesten sin, våpni og verkty. Det er ikkje 
nemnt at noko laust gods vart lagt i haugen med han. 
Egil tok no mot arven, land og lausøyre, og rådde so 
for garden. Tordis dotter til Torolv og Åsgjerd, var 
hjå han der. 


1) Å gjeva ein mann likhjelp (gn. veita em nåbjargir) d. 
v. $. å lata att naseboror, augo og munn på han etter han 
er dåen. Det var gamal ovtru at det var fårleg å koma 
burt åt sume lik framanifrå fyrr dei hadde stelt soleis med 
dei. Slike lik skulde heller ikkje berast ut gjenom døri, 
men attlenges gjenom eit hol i veggen (sml. Soga um øyr- 


byggene, kap. 33). 

Egil råkar Eirik Blodøks i Jorvik. 


Då kong Eirik hadde styrt Norig ein vetter etter 99 
kong Harald, far hans, var dåen, kom Håkon Adalsteins- 
fostre, ein annan son av kong Harald, til Norig vestan- 934 
ifrå England. Same sumaren var det Egil Skallagrims- 
son for til Island. Håkon for nord til Trondheim og 
vart teken til konge der. Denne vetteren var både 
Håkon og Eirik kongar i Norig. Um våren samla dei 
båe ein her. Håkon vart mykje mannsterkare, og Eirik 
såg seg ingen annan utveg enn å røma landet. Han 
drog då burt med Gunnhild, kona si, og borni dei hadde. 

Arinbjørn herse var fosterbror til kong Eirik og 
barnfostraren hans. Kongen lika han best av alle lend- 
mennene sine, og han hadde sett han til hovding yver 
heile Firdafylket. Arinbjørn reiste frå landet saman 
med kongen. 

Dei for fyrst vest yver havet til Orknøyane; Eirik 
gifte då Ragnhild, dotter si, med Arnfinn jarl'). Sidan 
for han med folki sine sudetter langs Skottland og herja. 
Derifrå for han sud til England og herja der. Då 
kong Adalstein spurde det, samla han folk og drog imot 
Eirik, men då dei møttest, vart det bore freds-ord imil- 
lom dei, og det vart gjort forlik, soleis at kong Adal- 
stein gav Eirik til styrings Nordimbraland, imot at han 
skulde vera landsverjar for kong Adalstein mot skotane 
og irane. Kong Adalstein hadde etter kong Olav var 
fallen, gjort Skottland skattskuldigt under seg, men 
likevel var det folket alltid utrutt mot han. Kong Eirik 
heldt seg jamnan i Jorvik. 

Det er fortalt at Gunnhild dreiv med seiding*), 
og at ho seida det, at Egil Skallagrimsson skulde aldri 
få ro på Island fyrr ho fekk set han. Den sumaren 
då Håkon og Eirik hadde møtst og stridt um Norig, 


1” Dette er eit mistak. Ragnhild vart ikkje gift fyrr lenge 
etter (sjå Heimskringla). — *) eit slag trolldom. 

var det forbod mot å reisa frå .Norig til alle andre land, 
og den sumaren kom det då heller ikkje noko skip til 
Island, og ingi tidend frå Norig. Egil Skallagrimsson 
sat heime på garden sin. Men andre vetteren han budde 
på Borg, etter Skallagrim var dåen, vart han sturen, og 
han vart meir og meir uglad di lenger det leid på 
vetteren. Då sumaren kom, let han gjera kjent at 
han vilde bu skipet sitt ut til burtferd um sumaren. 
Han tek seg då skipsfolk, og vil sigla til England. 
Dei var tretti mann på skipet. AÅsgjerd var etter heime 
denne gongen og såg til garden deira, men Egil etla 
då å fara til kong Adalstein og få det som han hadde 
lova han ved skilnaden deira. Egil vart ikkje snarbuen, 
og då han la til havs, fekk han heller sein bør. Det 
tok til å hausta, og stormane vart sterkare. Dei siglde 


nordanum Orknøyane. Egil vilde ikkje koma innåt der, - 


for han tenkte at veldet til kong Eirik rakk yver alle 
stader der på øyane. Dei siglde då sud langs Skott- 
land og hadde stor storm og motvér. Dei fekk bauta 
seg fram langs Skottland og sudetter frammed England. 
Men ein aftan då det tok til å myrkna, vart det kvast 
ver. Dei merka ingen ting fyrr dei hadde grunnbrot 
både paa utsida og framfyre. Det var då ingi onnor 
råd enn å styra upp mot land, og so gjorde dei. 
Dei siglde på til skipet brotna, og kom åt land ved 
Humber-mynnet. Alle folki vart berga og mesteparten 
av godset, men ikkje skipet; det gjekk i spildror. 

Då dei fann folk å tala med, fekk dei høyra ti- 
dender som Egil tykte var fårlege; det var at kong 
Eirik Blodøks og Gunnhild var der i landet og hadde 
rike til styrings, og han budde berre eit lite stykke der- 
ifrå, i byen Jorvik. Han fekk og høyra at Arinbjørn 
herse var der med kongen, og at kongen heldt mykje 
av han. Då Egil vart vis med alt dette, gjorde han 
upp med seg sjølv kva raad han skulde taka. Endå 
um han vilde prøva, tyktest det no vera vonlaust for 


han å koma seg undan med å løyna seg og fara i dul, 
so lang ein veg som det måtte vera fyrr han kom or 
riket hans kong Eirik. For han var lett å kjenna for 
dei som fekk sjå han. Han tykte og det var stakkars- 
leg å verta teken på flukti. Han tok då mot til seg, 
og gjorde det soleis, at han straks um natti, då han 
var komen, fær seg ein hest og rid til byen. Han 
kom fram um kvelden og reid straks inn i byen. Han 
hadde ein sid hatt yver hjelmen og var fullt væpna. 
Han spurde kvar garden hans Arinbjørn var der i 
byen, og det vart fortalt han, og han reid so dit i 
garden. Då han kom åt stova, steig han av hesten 
sin og fann ein mann 1 tale. Det vart då sagt han 
at Arinbjørn sat til bords. 

Egil sa: »Gode mann, vil du gå inn i stova og 
spyrja Arinbjørn um kvar han helst vil tala med Egil 
Skallagrimsson, ute eller inne? 

Mannen segjer: »Det er meg lite bry å gå den 
ærendi.« 

Han gjekk inn i stova og sa heller høgt: »Det 
er kome ein mann her utfor døri,« segjer han; »han 
er stor som eit troll, og han bad meg gå inn og 
spyrja um du vilde tala med Egil Skallagrimsson ute 
eller inne.< 

Arinbjørn segjer: »Gå ut og bed han bia ute; 
han skal ikkje trenga venta lenge.< 

Mannen gjorde som Arinbjørn sa, gjekk ut og så 
kva svar han hadde fenge. Arinbjørn bad dei taka 
bordi burt; deretter gjekk han ut og alle huskarane 
hans med han. Då Arinbjørn møtte Egil, helsa han 
honom og spurde kvi han var komen dit. 

Egil fortel med faa ord so greinleg han kunde 
um ferdi si, — »og no fær du segja meg kva eg skal 
gjera, um du då vil gjeva meg nokor hjelp.< 

»Hev du råka noko folk i byen,< segjer Arinbjørn, 
»som kann ha kjent deg, fyrr du kom her 1 garden?« 


»Ingen,« segjer Egil. 

»Tak då våpni dykkar, menner!« segjer Arin- 
bjørn. 

Dei gjorde so, og då dei og alle huskarane hans 
Arinbjørn hadde væpna seg, gjekk dei til kongsgarden. 
Då dei kom til halli, banka Arinbjørn på døri og bad 
lata upp og segjer kven dei er. Dørvaktarane let straks 
upp døri. Kongen sat ved bordet. Arinbjørn sa då 
at dei skulde gå inn tolv mann saman, og nemnde upp 
Egil og ti andre; »no skal du, Egil, føra kong Eirik 
hovudet ditt og taka han um foten; og eg skal mål- 
bera saki di. 

Deretter gjeng dei inn; Arinbjørn gjekk fram for 
kongen og helsa honom. Kongen fagna han og spurde 
kva han vilde. 

Arinbjørn sa: »Eg fylgjer hit ein mann som er 
komen langveges frå og vil vitja Dykk heime og få 
forlik med Dykk. Det er ei stor ære for Dykk, herre, 
at uvenene Dykkar fer sjølvviljande frå andre land og 
ikkje tykkjest kunna bera vreiden Dykkar, endå um De 
er langt burte. Ber deg no hovdingsleg åt mot denne 
mannen! Lat han få eit godt forlik av deg for di 
han hev gjort di ære so stor som ein no kann sjå, 
fare yver mange hav og uføre heimanifrå eigedomane 
sine. Ingi naudsyn hev drive han til denne ferdi, 
berre godvilje mot Dykk.<« 

Då såg kongen umkring seg, og såg yver hovudi 
på dei andre kvar Egil stod. Han kveste augo på han 
og sa: »Kvi var du so djerv, Egil, at du torde å 
koma til meg? Sist skildest du so frå meg at det var 
ikkje von um liv for deg her.< 

Då gjekk Egil burt åt bordet og tok kongen um 
foten. Han kvad då: 


Bautande på båten djervt verk hev eg våga 
bylgjeveg eg fylgde, — van eg er med sverdet — 
kjende angla-kongen funne honom hev eg, 


kom eg hit og vitja; Haralds rette ætting. 


Kong Eirik sa: »Eg treng ikkje aa rekna upp 
klagemåli mot deg; dei er so mange og store at kvart 
eitt av dei kann vera nok til at du aldri kjem levande 
herifrå. Du hev ikkje anna å venta enn dauden her. Du 
kunde og vita fyreåt at du vilde ikkje få noko forlik 
av meg.< 

Då kvad Egil eit vers)). 

Gunnhild sa: »Kvifor ikkje drepa Egil straks; 
hugsar du ikkje no meir, konge, kva Egil hev gjort: 
drepe venene og frendane dine, og endåtil son din, 
og sagt nid-ord mot deg sjølv. Kvar hev folk høyrt 
at slikt hev vorte gjort mot ein æonge? 

Arinbjørn segjer: »Um Egil hev sagt ille ord mot 
kongen, so kann han bøta det med slike lovord som 
vil minnast i alle tider.« 

Gunnhild sa: »Me vil ikkje høyra lovordi hans. 
Konge, lat Egil leida ut og drep han; eg vil ikkje 
høyra ordi hans og ikkje sjå han.« 

Då sa Arinbjørn: »Kongen let seg ikkje eggja 
upp til alle nidingsverki dine; han vil ikkje lata Egil 
drepa i natt, for nattdråp er mordarverk.< 

Kongen segjer: »So skal det vera, Arinbjørn, som 
du bed um, at Egil skal få leva i natt. Tak du han 
heim med deg og før han hit til meg i morgon!» 

Arinbjørn takka kongen for ordi hans; — »me ven- 
tar, herre, at frå no av vil det gå på ei betre leid med 
saki hans Egil. Men endå Egil hev forbrote seg mykje 
mot Dykk, so må De og hugsa på at han hev mist 
mykje for Dykk og frendane Dykkar. Kong Harald, 
far din, tok den gjæve mannen Torolv, farbror hans, 
av live på baktale av vondvise menner, men utan no- 
kor tilgjerd”). Og De, konge, braut lovi mot Egil for 
Berg-Onund skuld. Og attpå vilde De taka livet av 

1) Verset er burte i alle handskriftene. — *) tilgjerd, 


gjerning, som ein fortener eitkv. i løn eller straff for (forte- 
neste, skuld). 


Egil, og drap menner for han, og tok alt godset hans; 
og dessutan gjorde De han utlæg og jæga han ut or 
landet, og Egil er ikkje den mann som let seg erta. 
Men i kvar sak som ein mann skal døma, lyt ein sjå 
på kva tilgjerd det er. Eg skal no,« segjer Arinbjørn, 
»taka Egil med meg heim til garden min 1 natt. < 

Det vart no slik, og då dei kom til garden, 
gjeng dei tvo upp 1 eit lite loft og røder um denne saki. 

Arinbjørn segjer so: »Kongen var sint no, men 
eg tykte huglyndet hans myktest noko mot slutten, og 
lukka fær no råda for kva som sidan skal henda. Eg 
veit at Gunnhild vil leggja all sin hug på å øydeleg- 
gja saki di. No vil eg gjeva deg den rådi at du 
vaker 1 natt og diktar eit lovkvede um kong Eirik. 
Eg trur det vilde vera best um det vart ei dråpe på 
tjuge vers, og den måtte du segja fram i morgon når 
me kjem fram for kongen. So gjorde Brage)), fren- 
den min, då han vart fyre vreiden til Bjørn Sviakonge; 
han dikta ei dråpe på tjuge vers um han på ei natt, 
og fekk difor hava hovudet sitt. No kunde det henda 
at me var so hepne at det gav deg fred med kon- 
gen.< . 

Egil segjer: »Eg skal freista dette sidan du råder 
meg til det; men det hev eg aldri tenkt meg, at eg 
skulde dikta lovkvede um kong Eirik.< 

Arinbjørn bad han gjera det, og gjekk so burt og 
inn til mennene sine, og sat i lag med dei og drakk 
til midnatt. Då gjekk Arinbjørn og fylgjet hans til 
soveromet sitt, men fyrr han klædde av seg, gjekk 
han upp i loftet til Egil og spurde kor det gjekk med 
kvedet. Egil segjer at han ikkje har dikta noko; — 
»det hev sete ei svale her ved gluggen og skrike i all 
natt, so eg hev aldri fenge ro for henne.« 


1) Brage Boddeson den gamle er den eldste norske 
skalden me kjenner. Han levde i fyrste helvti av det 9de 
hundradåret, 


Deretter gjekk Arinbjørn burt og ut igjenom ei 
dør der han kunde koma upp på huset, og sette seg 
so ved den gluggen på lottet der fuglen fyrr hadde 
"sete; han såg då ein hamløypar") fara den andre vegen 
frå huset. Arinbjørn sat der ved gluggen heile natti 
til dess det vart ljost. Og etter Arinbjørn var komen 
dit, dikta Egil heile dråpa og hadde hugfest henne so 
at han kunde segja henne fram um morgonen då han 
råka Arinbjørn. Dei passa no på når det var den 
rette tidi å gå til kongen. 


Egil segjer fram »Hovudlausn«. 


Kong Eirik gjekk til bords som vanleg, og det 
var då ei stor mengd med folk som fylgde han. Då 
Arinbjørn vart var det, gjekk han med heile sitt fylgje 
fullt væpna til kongsgarden, medan kongen sat ved 
bordet. Arinbjørn kravde å få koma inn i halli, og 
det vart og gjeve han lov til det. Han og Egil gjekk 
so inn med helvti av fylgjet, den andre helvti vart 
ståande utanfor døri. Arinbjørn helsa kongen, og kon- 
gen fagna han vel. Arinbjørn sa: »No er Egil komen 
hit; han hev ikkje freista laupa burt i natt. No vil 
me vita, herre, kva lagnaden hans skal verta; eg ven- 
tar meg det som godt er av Dykk. Eg hev gjort det 
som min skyldnad var, og hev ikkje spara på nokon 
ting til å gjera og tala soleis at Dykkar ære skulde 
verta større enn fyrr. Medan alle lendmennene Dyk- 
kar skildest frå Dykk, so hev eg reist ifrå eigedomar 
og frendar og vener som eg åtte i Norig, og hev fylgt 
Dykk; det var og som det skulde vera, for du hev 1 
mange måtar gjort storleg vel imot meg.< 

Då sa Gunnhild: »Haldt upp, Arinbjørn, og tala 


1) d. e. ein som hev teke troll-ham på seg; det hev vel 
vore Gunnhild som hadde skapt seg um til ei svale. 


ikkje so mykje um dette. Du hev i mangt gjort vel 
imot kong Eirik, og han hev fulleleg lønt deg for det. 
Du hev mykje meir skyldnad imot kong Eirik enn 


mot Egil. Du kann ikkje krevja at Egil skal fara 


strafflaust herifrå møtet med kong Eirik, slik som han 
hev forbrote seg.< 

Då segjer Arinbjørn: »Dersom du konge og du 
Gunnhild hev fast avgjort at Egil ikkje skal få forlik 
her, so er det eit manndomsverk aa gjeva han frest 
og reiselov på ei vike so han kann berga seg. Han 
hev då sjølvvilja kome hit til dykk, og ventar seg fred 
av det. Det fær då gå som det kann med millom- 
været dykkar sidan.« | 

Gunnhild sa: »Eg kann sjå av dette, Arinbjørn, 
at du er trugnare mot Egil enn mot kong Eirik. Skal 
Egil få rida burt i fred ei vike herifrå, so vil han vera 
komen til kong Adalstein på den tidi. Men kong Eirik 
tarv no ikkje dylja for det, at alle kongar vert no større 
i makt enn han. For stutt tid sidan skulde ingen ha 
trutt at kong Eirik ikkje skulde ha vilje og framferd til 
å hemna harmen sin på ein slik mann som Egil er.« 

Arinbjørn segjer: »Ingen vil kalla Firik for nokon 
større mann for di um han drep ein utlendsk bondeson 
som hev gjenge i hans vald. Men vil han verta stor 
på dette, so skal eg laga det so for han, at denne hen- 
dingi skal verta heller minneverdig, for eg og Egil skal 
no stå saman, so at ein samstundes skal møta oss båe. 
Du kjem til å kjøpa livet hans Egil dyrt, konge, når 
eg og alle mennene mine vert hogne ned. Eg hadde 
venta meg anna av Dykk, enn at du heller vilde leggja 
meg åt jordi, enn lata meg få berga livet åt ein mann 
som eg bed for.< 

Då segjer kongen: »Det er svært so strid du er 
på dette, Arinbjørn, å gjeva Egil hjelp. Lite huga er 
eg på å gjera deg skade, når det spørst um det, og 
du heller vil leggja livet ditt fram, enn at han vert 

drepen. Men eg hev grunnar nok til å straffa Egil, 
kva eg so meir vil gjera med han.< 

Då kongen hadde sagt dette, gjekk Egil fram fyre 
han og byrja på kvedet og sa det fram med høgt mål, 
og det vart straks stilt: 


[Hovudlausn.') 


I. 

Mot vest eg for 
med farm umbord 
av dikt-kunst kjær 
på denne ferd. 

Ut båt eg fekk 
straks isen gjekk, 
eg skaldskaps lut 
la bak 1 skut. 


2. 
Inn drotten meg bad, 
difor lovkvad 
må unge rad 
av anglar ha. 
Eg høge mann 
no heidra kann; 
ljod bed eg han 
for lovkvad eg fann. 


3. 
Hovding, fylg med, 
— vel høver det — 
koss eg kved her, 
um kyrt det er. 
Folk flest veit no 
kva slag fyrsten slo; 
men Vidre såg 
kvar valen låg?) 


4. 
Sverd skrall med glam 
mot skjoldetram, 


kongen gjekk ram 


i kampen fram. 
Der høyrdest då 
her-dunder gå 
og blodflaums å 
som bruste på. 


G 
Dei stod ei ville 
i stridsleik gilde, 
kongens skarar, 
kvike karar; 
båror fløymde, 
blodet strøymde, 
kring fanor ropar 
folkehopar. 


6. 
Og spjoti fauk, 
og folk dei rauk; 
men Eirik han 
seg ære vann. 


Meir kann eg segja, 
um menn vil tegja, 

meir eg frette 

um ferd enn dette; 

karar blødde 

der kongen trødde, 

sverd skrall sunder 

i skjolde-dunder. 


8. 
Sverd dei smellte, 
mot sverd deim skrelte:; 


" Dette diktet stend ikkje i den handskrifti som her er 


lagd til grunn. — * Vidre er guden Odin; til han kjem 
dei som fell i striden (valen). 

beit sårbrodden 

— det er sverdodden; 
for frostkalde 

jarn hev falle 

gutar gilde 

i gnyen ville. 


Q. 
Og oddar stakk, 
og egg fekk hakk; 
men Eirik han 
seg ære vann. 


IO. 
Kongssverd vart raudt, 
for ramn var ei audt; 
spjot blodut sviv 
spring etter liv; 
skote-hatar 
skrubben matar: 

Hel folk trøder, 
ho ørni føder. 


II. 
Til lik i flokkar 
flyg ramn 1 skokkar; 
blod ei vantar 
dei bogne trantar; 
renn blodspruten 
ramn um truten; 
svoltne skrubbar 
såri rubbar. 


12. 
På ulv-svolt svær 
no ende er; 
lik Eirik slær, 
og ulv deim fær. 


13. 
Stridsgud skal vaka, 
sverd vil han taka, 
skjoldar skaka, 


so skrelt dei braka. 
Det brest broddar, 
det bit oddar, 

og bogestrengjer 
piler slengjer. 


14. 
Brodd var skoten, 
fred var broten, 
boge var dregen, 
gråbein vart fegen; 
folk-drotten leidde, 
fåren han greidde; 
det small i bogar, 
sverdi logar. 


15. 
Kongen spenner snor, 
snøgt piler for; 
lik Eirik slær, 
og ulv deim fær. 


16. 
Eg er lysten 
um lyndet til fyrsten 
meir å segja, 
— snart skal eg tegja — 
gull han slengjer, 
men godt han stengjer 
land med hornklove!), 
han høgt me love! 


17. 
Han armband bryter, 
ut gull han byter, 
og ingen gnikar 
den gjæve likar; 
ei for kongen er 
armgull stort verd", 
han menner gle'r 
med gull dei fær. 


” hornklove; kva som er meint med det, er uvisst. 


> ——— 

18. 
Han sverd-leik driver, 
skjold han hiver 
med armen rauste, 
som gull ut auste. 
Godt allstad gror 
der Eirik for, 
de'r sanne ord 
som er sagd” 1 nord. 


19. 
Konge, fylg med 
koss kvede det er, 
godt tykkjest meg det 
at de tagde ved; 


eg hev med munnen 
frå hjartegrunnen 
for kongen stade 
og sagt fram kvadet. 


20. 
Kongens lovkvad 
lydt fram eg bar, 
rett orde-val 
eg veit i sal; 
ros måtte då 
du konge få! 
so laut det gå 
folk lydde på.] 


Kong Eirik sat upprett medan Egil sa fram kve- 61 
det, og kveste augo på han. Då dråpa var ende, sa 
kongen: »Framifrå vel vart kvedet frambore, og no hev 
eg tenkt ut, Arinbjørn, kva me skal gjera med saki 
millom meg og Egil. Du hev tala saki hans Egil med 
stor ihuge, når du byd til å yppa strid med meg; no 
skal eg for di skuld gjera som du hev bede meg, og 
lata Egil fara heil og uskadd herifrå. Men du, Egil, 
fær skipa ferdene dine so, når du no er komen ut or 
denne stova, at du aldri kjem for augo på meg eller 
sønene mine, og kom aldri i vegen for meg eller mine 
folk, og for denne gongen gjev eg deg no hovudet 
ditt. Av den grunn at du gjekk i mitt vald, vil eg 
ikkje gjera nidingsverk på deg; men vita skal du for 
visst, at dette er ikkje noko forlik korkje med meg 
eller sønene mine eller nokon av frendane våre, som 
vil taka den hemn dei hev rett til. 


Då kvad Egil: 


Kva kar fekk 
av kongesonen 
so gjævlyndt 
gildare gåva! 


Det er gild løn, 
um ljot ho er, 
hovud å få 

av hovdingen. 

Arinbjørn takka kongen med fagre ord for den 
æra og den venskap som kongen hadde synt han. 
Arinbjørn og Egil gjeng so heim til garden hans Arin- 
bjørn. Sidan let Arinbjørn hestar sala åt folki sine. 
Han reid so burt med Egil og hundrad fullvæpna mann. 
Med dette fylgjet reid Arinbjørn til dess dei kom til 
Adalstein, og der fekk dei god mottaking. Kong Adal- 
stein baud Egil å vera hjå seg, og spurde korleis det 
hadde gjenge med han og kong Eirik. 

Då kvad Egil: 


Augo svartbrynt' eiger Eg no eig og råder 
Egil atter fegen. over gjæve hovud, 

Hagt min måg meg hjelpte, nedervt frå forfeder, 

han meg sannspådd rådde. fritt som fyrr for fyrsten. 


Då Arinbjørn og Egil skildest, gav Egil Arinbjørn 
dei tvo gullringane som kong Adalstein hadde gjeve 
han, og som kvar vog ei mark. Arinbjørn gav Egil 
det sverdet som heitte Dragvandel. Det hadde Arin- 
bjørn fenge av Torolv Skallagrimsson, og fyrr hadde 
Skallagrim fenge det av Torolv, bror sin, og Torolv 
hadde fenge det av Grim Lodenkinne, son til Kjetil 
Hæng. Same sverdet hadde Kjetil Hæng ått og bruka 
i holmgangar; det var det kvassaste sverd som fanst. 
Dei skildest i beste venskap. Arinbjørn for heim til 
Jorvik til kong Eirik. Der var felagane hans Egil og 
skipsfolki hans i god fred og selde varone sine under 
vern av Arinbjørn. Då det leid på vetteren, drog dei 
sud til England og møtte Egil. 


Egil fer til Norig med Torstein 
Tora-son. 


Eirik Alspak") heitte ein lendmann i Norig. 
Han var gift med Tora, dotter til Tore herse, syster 


1) d. v. s. den fullvise. 

til Arinbjørn. Han åtte eigedomar aust i Viki, og var 
ein ovleg rik og gjæv mann og klok. Torstein heitte 
sonen deira; han var uppalen 1 lag med Arinbjørn, og 
var då vaksen å kalla, men endå ung av år. Han 
hadde reist vest til England saman med Arinbjørn. 
Same hausten som Egil hadde kome til England, 
spurdest det frå Norig at Eirik Alspak var avliden, 
og at årmennene til kongen hadde teke arven og lagt 
under kongen. Då Arinbjørn og 'lorstein høyrde 
dette, gjorde dei av at Torstein skulde fara austetter 
og krevja arven. Då det leid fram på våren, og folk 
som etla å fara lande-millom, budde skipi sine, då 
reiste Torstein sud til London og fann kong Adal- 
stein. Han bar fram ;jarteigner og helsing trå Arin- 
bjørn til kongen, og ogso til Egil, at han skulde vera 
talsmannen hans hjå kongen, um at kong Adalstein 
måtte senda eit ord til kong Hakon, fosterson sin, so 
Torstein kunde få tak i arv og eigner i Norig. Kong 
Adalstein var lett å beda um det, for Arinbjørn var 
honom kjend for ein god mann. Egil kom då og 
i tale med kong Adalstein, og sa han kva han 
tenkte på. >»I sumar vil eg,< segjer han, «fara aust 
til Norig og krevja det godset som kong Firik og 
Berg-Onund tok ifrå meg; Atle den skamme, bror 
til Berg-Onund, sit no med det godset. Eg veit at 
um De sender eit ord med, so vil eg få lov og rett i 
den saki.« 

Kongen segjer at Egil sjølv råder for kvart han 
vil fara, — »men best tyktest det meg, at du vart 
hjå meg og vart landverjaren min og rådde for her- 
folket mitt; eg skal gjeva deg store innkomeor.< 

Egil segjer: »Dette tilbodet tykkjer eg var sers 
gildt å taka imot; eg vil segja ja til det og ikkje 
bjoda av; men likevel lyt eg fyrst fara til Island og 
sjå um kona mi og det godset som eg der eig.< 

Kong Adalstein gav Egil eit godt handelsskip 

 Egils-soga. I I 

med ladning. Det var lasta med både kveite og hon- 
ning og mykje anna gods i andre handelsvaror. Då 
Egil budde skipet sitt til havs, rådde Torstein Eiriks- 
son, som fyrr er nemnd, og som sidan vart kalla 
Tora-son, seg til å fara med han, og då dei var fer- 
dige, siglde dei av stad. Kong Adalstein og Egil 
skildest med den beste venskap. Egil og fylgjet hans 
fekk ei god reis, og kom til Norig aust i Viki, og 
styrde med skipet heilt inn i Oslofjorden. Der åtte 
Torstein eigedomar upp i landet, alt upp på Rauma- 
rike"). Då Torstein kom til lands, gjorde han krav 
på farsarven sin hjå årmennene som hadde sett seg 
ned på hans eigedom. Mange folk hjelpte Torstein i 
denne saki. Møte vart haldne, og Torstein hadde der 
mange gjæve frendar. Det enda so at saki vart skoti 
til avgjerd av kongen, og Torstein tok tilsynet med 
det godset som far hans hadde ått. Egil for til Tor- 
stein med 11 mann og fekk upphelde der for vette- 
ren. Kveite og honning vart førd heim til Torstein, 
og der var stor tagnad um vetteren; Torstein heldt 
raust hus, for der var råd nok. 


Egil krev kone-arven sin hjå 
kong Håkon. 


Kong Håkon Adalsteinsfostre rådde då for Norig, 
som fyrr er fortalt. Denne vetteren heldt kongen seg 
nord i Trondheim. Mot slutten av vetteren tok Tor- 
stein ut på ferdi si, og Egil for med han; dei hadde 
nære på tretti mann med seg. Dei for fyrst til Upp- 
landi, og derifrå nord yver Dovrefjell til Trondheim, og 
råka der kong Håkon. Dei bar so fram ærendi si for 
kongen. Torstein greidde ut um saki si og førde fram vitne 

på at han åtte heile den arven som han gjorde krav 
på. Kongen tok saki vel upp og let Torstein få sine 
eigedomar, og samstundes vart han lendmann åt kon- 
gen, som far hans hadde vore. Egil gjekk og til kong 
Håkon og bar fram for han ærendi si saman med 
ordsendingi frå kong Adalstein og jarteignene hans. 
Egil reiste krav på det godset som Bjørn Hold hadde 
ått, land og lausøyre. Han kravde helvti av det godset 
for seg og Åsgjerd, kona si, og baud fram vitne og 
eidar til prov for denne saki. Han sa og at han 
hadde bore heile saki fram for kong Eirik, og la det 
til, at han hadde ikkje fenge lov og rett på grunn av 
makti hans Eirik og eggjingi hennar Gunnhild. Egil 
greidde nøgje ut um korleis det hadde gjenge med 
denne saki fyrr på Gulating, og bad kongen lata han 
få lov og rett i saki. 

Kong Håkon svara: >So hev eg høyrt, at 
både Eirik, bror min, og Gunnhild segjer, at du hev 
kasta ein større stein enn du greidde, i millomværet 
dykkar. Eg tenkte du kunde vera glad, Egil, at eg 
ikkje la meg upp 1 denne saki, endå um Eirik og eg 
ikkje var so hepne å vera samde.< 

Egil sa: »Konge, du kann ikkje tegja um so 
store saker, for alle menner her i landet, innlendske 
og utlendske, skal lyda Dykkar bod. Eg hev høyrt at 
De set lov og rett her i landet for kvar mann. No 
veit eg at De vil lata meg og få det liksom andre folk. 
Eg trur eg hev slik ætt, og hev so mektuge frendar 
her i landet, at eg kann mæla meg med Atle den 
skamme. Men um saki millom meg og kong Firik 
kann eg fortelja Dykk det, at eg hev havt eit møte 
med han, og me skildest soleis at han bad meg fara i 
fred kvart eg vilde. No vil eg bjoda Dykk, herre, mi 
fylgd og teneste. Eg veit at det finst nok dei folk 
her hjå Dykk, som ser minder hermannsleg ut på vollen 
enn eg gjer. Det er mitt hugbod, at det ikkje lid 

langt fyrr du og kong Eirik kjem til å møtast, um de då 
vert so gamle. Det skal da vera underleg um det ikkje gjeng 
sik at du tykkjer at Gunnhild hev drjugt mange soner. < 

Kongen segjer: Du, Egil, skal ikkje verta min 
handgjengne mann. Du og trendane dine hev hogse 
alttor store skard i ætti var til at det skal nvtta deg 
å få fast tot her i landet. Var du ut til Island, og 
ver der på farsarven din. Eg og mine trendar skal da 
ikkje gjera deg noko til meins; men her 1 landet er 
det vel von til det i alle dine dagar, at eg og mine 
trendar vert dei mektugaste. Men tor skuld kong Adal- 
stein, fostertar min, skal du hava fred her i landet og 
få lov og landsrett, av di eg veit at kong Adalstein 
held mykje av deg.< 

Egil takka kongen tor ordi hans, og bad kongen 
gjeva han sine sanne jarteigner til Tord på Aurland 
eller andre lendmenner 1 Sogn og i Hordaland. Kon- 
gen segjer at det skulde han gjera. 


Egil feller Ljot den bleike i holmgang. 


Torstein og Egil budde seg til å reisa straks dei 
var ferdige med sakene sine. Dei tok so på heimveg, 
og då dei var komne sud um Dovrefjell, segjer Egil 
at han vil fara ned til Romsdalen og taka sund-leidi') 
sudetter.  »Ey vil,« segjer han, »greida av dei sakene 
eg hev i Sogn og Hordaland, for eg vil gjera skipet 
mitt ferdigt og fara ut til Island i sumar. "Torstein 
bad han gjera som han vilde. Torstein og Egil skildest. 
Torstein for sud um Dalane*) og heile vegen til dess 
han kom til eigedomane sine. Då bar han fram for 
årmennene jarteignene og ordsendingt frå kongen um 
at dei skulde gjeva frå seg alt det godset som dei 
hadde teke og "Torstein gjorde krav på. Egil og 

fylgjet hans reiste tolv saman og kom til Romsdalen. 
Der fekk dei seg båtskyss og reiste so sudetter til Møre. 
Det er ingenting fortalt um ferdi deira fyrr enn dei 
kom til ei øy som heiter Hod, og for til gjestings på 
den garden som heiter Blindheim '). Det var ein gild 
gard. Der budde ein lendmann som heitte Fridgeir. 
Han var ung av år og hadde nyleg teke imot fars- 
arven sin. Mor hans heitte Gyda; ho var syster til 
Arinbjørn herse og var el sers dugande og gjæv kone. 
Ho styrde garden i lag med son sin, Fridgeir. Dei 
heldt stort og raust hus, og der fekk dei god mottak- 
ing. Egil sat nærast Fridgeir um kvelden, og felagane 
hans utetter ifrå honom. Der var mykje skjenk og druste- 
leg fagning. Husfrøya Gyda gjekk um kvelden og tala med 
Egil. Ho spurde etter Arinbjørn, bror sin, og etter fleire 
frendar og vener som hadde reist til England i lag med 
Arinbjørn. Egil fortalde um det som ho spurde. Ho spurde 
um kva som hadde hendt Egil på ferdene hans, og han 
fortalde henne alt so vel han kunde. Då kvad han: 


Eg var leid den ljote Atter eingong var han 
landbeidar*) sin vreide; Arinbjørn min varar; 

gauk ei syng når glamma*”) den som holle hjelpar 
gammen um han trammar?*). hev, ei all kann falla. 


Fil var svært lystig um kvelden, men Fridgeir 
og folket i huset var heller stille. Fgil såg der ei 
fager og velklædd gjente. Det vart fortalt han at ho 
var syster til Fridgeir. Gjenta var sorgtull og gret i 
einingom um kvelden. Um morgonen var det kvast 
ver og ikkje sjø-ført. Dei måtte hava baåtskyss frå øyl. 
Fridgeir og Gyda gjekk då båe til Egil og baud han 
å vera der med fylgjet sitt til det vart godt reisever, 


” Garden Blindheim på øyi Vigra (ikkje på Hod), 
Sunnmøre. — 9 landbeidar, d. e&. landkrevjar (Eirik). — 
N glamma gammen, uklårt (hunden? — * trammar, 
traskar, labbar? 

og so få den reisehjelp som dei trong um. Egil tok 
imot det. Dei låg der verfaste i tri netter, og dei 
vart fagna på det beste. Sidan vart det lognt ver. 
Egil og fylgjet hans stod då tidleg upp um morgonen 
og budde seg. Dei tekk seg mat, og det vart gjeve 
dei øl å drikka, og dei vart so sitjande ei stund. 
Deretter tok dei tyet sitt. Egil stod upp og takka 
bonden og husfrøya for gjestmilda deira og gjekk so 
ut. Bonden og mor hans gjekk ut på vegen med dei. 
Då gjekk Gyda burt til Fridgeir, son sin, og tala lågt 
med han. Egil stod imedan og bia på dei. 

Egil sa til gjenta: »Kvifor gret du, gjenta? Fg 
ser deg aldri glad.< 

Ho kunde ikkje svara noko, men gret endå meir. 

Fridgeir svara mor si høgt: »Eg vil ikkje beda 
um det no; dei er no ferdige til å reisa.< 

Då gjekk Gyda burt til Egil og sa: »Eg skal 
fortelja deg, Egil, kva som gjeng for seg her hjå 
oss. Det er ein mann som heiter Ljot den bleike. 
Han er berserk og holmgangsmann. og ille lika av 
folk. Han kom her og fridde til dotter mi, men me 
svara straks og nekta han å få henne. Sidan baud 
han Fridgeir, son min, til holmgang, og imorgon skal 
dei koma til holmen på ei øy som heiter Vorl*). 
No ynskte eg, Egil, at du for til holmen med Frid- 
geir. Det er visst nok, at so framt Arinbjørn hadde 
vore i landet, so hadde me ikkje funne oss i valds- 
ferd av ein slik mann som Ljot.< 

»Det er berre min skyldnad, husfrøya, for skuld 
Arinbjørn, frenden din, at eg fylgjer son din, um han 
tykkjer det er nokor hjelp 1 det.« 

»Då gjer du vel,« segjer Gyda; «me skal då gå 
inn 1 stova og vera saman alle i heile dag.< 

Dei gjekk då inn i stova og fekk drikka. Der 
vart dei sitjande um dagen, og um kvelden kom venene 
hans Fridgeir, dei som skulde fylgja med han. Der 
var fjølment um natti, og der var då stor fagning. 
Dagen etter laga Fridgeir seg til å fara og mange 
menner med han; Egil var og med i fylgjet. Det var 
godt reisever. Dei fer so av stad og kjem til øyi 
Vorl. Der var ein fager voll eit lite stykke frå sjøen; 
der skulde holmgangen vera. Staden var avmerkt med 
steinar som var lagde utanum. No kom og Ljot dit 
med fylgjet sitt. Han budde seg då til holmgangen; 
han hadde skjold og sverd. Ljot var ein ovleg stor 
og kraftig kar. Då han gjekk fram på vollen til 
holmgangs-staden, kom berserksgangen på han; han tok 
då til å yla ilsleg og beit i skjolden sin. Fridgeir 
var ikkje nokon stor mann, han var grannlagd og fin 
og ikkje sterk; han hadde ald vore med I slåsting. 
Då Egil såg Ljot, kvad han eit vers: 


Fridgeir er ”kje før til til strid han brisken byd seg, 
aa fara i harde striden; bit og slit i skjolden; 
karar, me vér møyi, avgud-blot han øver, 


mannen kann me meinka; augo feige eig han. 


Ljot såg kvar Egil stod, og høyrde ordi hans og 
sa: »Kom hit på holmen, du store karen der, og 
slåst med meg, um du er so huga på det, og lat oss 
prøvast! Det høver mykje betre enn at eg slæst med 
Fridgeir, for eg tykkjest ikkje verta nokon større mann 
um eg legg honom til jordi.< 

Då kvad Egil: 


Ljot den litle bøni Budd eg stend til striden; 
leidt det er å neitta. store von um skönsel 
Sverd bivrande ber eg, fær ei ufreds-fyren; 


med bleike mann eg leikar. me fører stiid på Møre. 

Egil budde seg so til holmgang med Ljot. Egil 
hadde den skjolden som han var van å hava; i beltet 
bar han det sverdet som han kalla Nadr, og 1 hand: 
hadde han Dragvandel. Han gjekk inn yver det mer- 
ket der holmgangen skulde vera, men Ljot var enno 
ikkje terdig. Fil skok sverdet og kvad eit vers: 


Sverd eg høgg og svingar, Ljot me lyt her drepa, 

slær det her mot skjolden, leik me held med den bleike, 
røyner stålet reine, jarnet kyrrar kjempa, 

rjodar blad i blodet. med klørne ørn slit liket. 


Då kom Ljot fram på stridsvollen, og deretter 
rende dei mot kvarandre. Egil høgg til Ljot; Ljot 
sette skjolden imot, og Euil høgg so hogg på houg, 
so I.jot ikkje tekk hogge imot. Han hopa undan 
rundt um holmringen, men Egil for jam-snogt etter og 
hogg so hardt han kunde. Ljot for ut um merkeste1- 
nane og vida um vollen. Soleis gjekk det fyrste ridi. 
Då bad Ljot um kvild. Egil gjekk med på det. Dei 
stoggar då og kviler seg. Då kvad Egil: 


Rauste mann?! han rømer Stridsmann fast e1 stend som 


radt for meg or vegen; stoggar millom hoggi; 
kjempe-radden, redd den skade-vett flyr vidan 
tikdoms-skrapar tapar. voll for hovud skollut. 


Holmgangs-lovi var slik i den tid, at den som 
kravde ein mann etter ein ting, og baud han ut til 
holmgang, og fekk siger, han skulde hava til sigerløn 
det som han gjorde krav på; men 1 fall han tapa, 
skulde han løysa seg ut med like mykje gods som det 
var gjort krav på. Men um han fall i holmgangen, 
hadde han mist alt det han åtte, og den som telte 
han, skulde taka arven etter han. Det var og lov, 
at fall ein utlending som ingen erving hadde 1 landet, 
då gjekk den arven yver til kongen. ' 

Egil bad Ljot gjera seg ferdig; — »eg vil at me 
no skal gjera av denne holmgangen.< 

Deretter sprang Fsil imot har og hogg til han. 
Han gjekk so nær han at Ljot stokk undan og forde 
skjolden tilsides og nækte seg. Då hogg Eg til og 
råka han ovanfor kneet, og hogg foten av han. [Ijot 
fall då og døydde straks. Egil gjekk so burt til Frid- 
geir og dei andre, og dei takka han mykje tor dette 
verket. Då kvad Egil: 


Freds-spillar er fallen, Rausting, ei eg ynskjer 

fot av Ljot hogg skalden; for umak løn å taka; 
fælska mannen fylgde; striden gjekk som glade 
Fridgeir no fær ro att. gamansleik med den bleike. 


Folk flest syrgde ikkje mykje på Ljot, for han 
hadde vore ei stor vyrdløyse. Han var svensk av 
ætt og åtte ingen frendar der i landet. Han hadde 
kome dit og vunne seg gods på holmgangar. Mange 
gode bønder hadde han telt, etter at han fyrst hadde 
kravt dei etter jorder og odel og bode dei holm- 
gang. På denne måten hadde han vorte grunnrik 
både på jord og lausøyre. Egil for heim frå holm- 
gangen 1 lag med Fridgeir. Han stogga der ei liti 
tid fyrr han for sud på Møre. Egil og Fridgeir skil- 
dest med stor venskap. Egil gav Fridseir fullmakt til 
å krevja dei jorder som ILjot hadde ått. Fgil drog 
avstad og kom fram i Fjordane, og for derifrå inn i 
Sogn til Tord pa Aurland. Tord tok godt imot han. 
Egil bar fram ærendi si og ordsendingane fra kong 
Håkon, og Tord tok vel upp det han sa, og lova han 
si hjelp i denne saki. Egil heldt seg lenge um våren 
der hjå Tord. 

Holmgang med Atle den skamme 
på Gulating. 


Egil drog so sud til Hordaland og hadde på denne 
ferdi ei rorferje og tretti mann umbord. Ein dag kjem 
dei til garden Ask på Fenring. Egil gjekk upp med 
tjuge mann, medan ti mann vakta skipet. Atle den 
skamme var der på garden med nokre menner. Egil 
bad folk kalla honom ut og segja at Egil Skallagrims- 
son hadde ei ærend til han. Atle tok våpni sine og 
gjekk ut med alle dei stridsføre menner som der var. 


Egil sa: »So er det meg sagt, Atle, at du hev 


1 di varveitsle det godset som eg og AÅsgjerd, kona 
mi, eig med rette. Du hev fulla høyrt det fyrr, at 
eg gjorde krav på arven etter Bjørn Hold, som Berg- 
Onund, bror din, heldt att for meg. Eg er no 
komen for å sjå um det godset, land og lausøyre, 
og vil krevja deg at du gjev det frå deg og reider 
det ut til meg.<« 

Atle segjer: »Lenge hev me høyrt det, Egil, 
at du skal vera ein urettferdig mann, men no fær 
eg sjølv røyna det, so framt du tenkjer å krevja meg 
etter det godset som kong Eirik sa at Onund, bror 
min, skulde eiga. Kong Eirik hadde 1 den tid å råda 
for bod og forbod her i landet. Eg trudde, Egil, at 
du no hadde kome hit for å bjoda meg bot for brørne 
mine som du tok av live, og at du vilde bøta for det 
godset du rana her på Ask. I so fall skulde eg ha 
gjeve deg svar på den saki, um du bar det fram; men 
på dette kann eg ingenting svara.< 

»Det vil eg,< segjer Egil, »bjoda deg, som eg 
baud Onund, at Gulatingslovi skal døma i saki vår. 
Eg reknar brørne dine for å ha falle på sine eigne 
gjerningar, utan at ein kann krevja bot for dei, for 

dei hadde fyreåt hindra meg frå lov og landsrett og 
teke godset mitt til herfang. Eg hev løyve av kon- 
gen til å bruka lovi mot deg i denne saki. Eg vil 
stemna deg til Gulating og der få lovleg avgjerd i 
denne saki.< 

»Til Gulating skal eg koma,« segjer Atle, »og der 
kann me tala um desse sakene.<« 

Egil for deretter burt med fylgjet sitt; han for so 
nord til Sogn og inn til Aurland til Tord, skyldingen 
sin, og heldt seg der til Gulatinget skulde vera. Då 
folk kom til tings, kom og Egil dit. Atle den skamme 
var og komen. Dei tok då til å tala sine saker og 
bar dei fram for dei mennene som skulde døma. Egil 
sette fram kravet sitt på godset, og Atle baud lovleg 
forsvar imot, tolvmanns-eid, på at han ikkje hadde i 
varveitsle gods som Egil åtte. Men då Atle gjekk til 
domsnemndi med eidsflokken sin, gjekk Egil imot han 
og segjer at han ikkje vil taka hans eidar for sitt 
gods; — »eg vil bjoda deg ei onnor lov, den at me 
gjeng på holm her på tinget, og den skal so hava 
dette godset som fær siger.< | 

Det var og lov og gamal sedvane, det som Egil 
sa, at det var rett for kvar mann å bjoda ein annan 
holmgang, anten han so skulde forsvara si sak eller 


saksøkja. 
Atle svara at han vilde ikkje nekta å gå på holm 
med Egil, — »for du segjer det som eg skulde segja, 


for eg hev nok av harm å hemna på deg. Du hev lagt 
åt marki mine tvo brør, og det vanta meg mykje på 
at eg heldt fast på mi gode og rette sak, so framt eg 
heller ulovleg skulde gjeva frå meg mine eigedomar åt 
deg, enn å slåst med deg, når du byd meg det.<« 
Deretter tok Atle og Egil einannan i handi, og 
gjorde visst at dei skulde gå på holm, og den som 
fekk siger skulde eiga dei jorder som dei tretta um. 
Etter det bur dei seg til holmgang. Egil gjekk fram 


og hadde hjelm på hovudet og skjold fvre seg og 
spjot I handt; sverdet Dragvandel feste han ved hogre 
han si. Det var vist til holmgangsmennene, at dei 
ikkje skulde turva draga ut sverdet 1 holmgangen, men 
hava det 1 handi, so sverdet straks var tiltøkt nar ein 
vilde. Atle hadde same bunad som Egil; han var 
van med holmgungar; han var sterk og modigare enn 
nokon annan. Der vart leidd fram ein stor og gamal 
tjor; det vart kalla blotnaut. Det skulde den hogga 
som fekk siger. Det var stundom berre eitt naut, 
stundom let det som gjekk på holm, kvar sitt naut 
leida fram. Då dei var budde til holmgangen, spring 
det mot kvarandre og kasta fyrst spjoti; men ikkje 
noko av der feste 1 skjorden; bae tok marki. =Der- 
etter tek der bae til sverdi sine. Dei gjekk då hardt 
mot kvarandre og hoggskittest. = Atle veik ikkje un- 


Fnffep) 
dan. Dei hogge tt og hardt, og skjoldane vart snart 


ubrukende. ba skjolden hans Atle var mesta øyvde- 
lagd, kasta han han og tok sverdet med båe hendene 
og hogg so tidt han kunde. Egil hogg til han på 


« 


oksli, men sverdet beit ikkje. Han hogg andre og 
tridje gongen. Det var då lett for han å finna hogg- 
stad på Atle, stdan han ingi livd hadde. Egil reidde 
sverdet av all møkt, men det beit ikkje, kvar han 
so hogg til. Esil ser då at det nytta ikkje med 
dette, for skjolden hans vart no ubrukande. Han 
kasta da sverdet og skjolden og sprang inn på 
Atle og greip han med hendene. Det synte seg då 
kven som var sterkast; Atle fall attrver, og Egil 
gruva seg ned vver han og beit i sund barken på 
han. Atle miste der hvet. Bil sprang snogt upp 
og burt dit bloøtnautet stod, grep med den emne hand 
1 mulen og med den andre i hornet, og vreid nautet 
rundt, so Iotene vende upp, og halsbeinet gjekk av. 
Etter det gjekk Feil but dit som fvlyiet hans stod. 
Då kvad Egil: 

Es ge 


På skjold ei beit den blae Makt eg brukte mot den 


braglande Dragvandel, munn-uvare". karen; 
av di eggi døyvdest sjakskbror let eg øyda 


av Atle Skamme med same. eg bar send med naudom”. 


Sidan eigna Rgil til seg alle dei jorder som han 
hadde tretta um, og som han sa at Asgjerd, kona nans, 
hadde rett å taka etter fur sin. Det er ikkje fortalt 
at det hende noko meir på det tinget. Egil for da 
fyrst inn 1 Sogn og greidde med dei jorder som han 
no hadde fenge i eige. Han heldt seg der svært 
lenge um viren. Sidan for han med fylgjet sitt aust 
til Viki og fann Torstein og var der el tid. 


Egil fer heim. Borni hans. 


Egil budde skipet sitt un stumaren, og reiste stridks 
han var terdig. Han styråe til Island. Verdi gjekk godt, 
og han heldt til Borgartjorden og landa eit lite stvkke 
frå garden sin. Han let godset sitt føra heim og sette 
upp skipet. Den vetteren var Egil heime på garden sin. 
Han hadde ført heim ei mengd med gods; han var no ein 
storrik mann og hadde eit stort og røseleg bu. kgi 
var ikkje slik at han blanda seg upp 1 andre sine sa- 
ker, og mot folk flest var han slett ikkje åvangsam, den 
tid han var her i landet; men folk brydde seg heller 
ikkje um å leggja seg upp 1 hans greidor. Egil var då 
heime på garden sin 1 ikkje so få ar. 

Egil og Asgjerd hadde desse borat som veit 
nemnde: ein son som heitte Boivaur, og ein (-unnar, 
ei dotter som heitte Torgjerd, og &€1 eru, OG Gess- 
utan sonen Torstein, som var vnææt. Aulie rorni hans 
Egil var emnelege og vituge. "Torgjerd var eldst av 
borni, og Bera dernæst. 


” At Atle var »uvar 1 munnen« (97mdlugr) er ikkje 
fortalt fyrr i soga. — *) Siste lina er uskynleg. 

Egil fer til Arinbjørn i Norig. 


Egil fekk høyra den tidendi austanfrå yver havet, 
at Eirik Blodøks hadde falle i Vesterviking, og at 
Gunnhild og sønene deira var farne sud til Danmark, 
og at alt det mannskapet som hadde fylgt Eirik og 
dei til England, var farne burt derifrå. —Arinbjørn 
var då komen til Norig; han hadde fenge veitslone 
sine att og dei eigedomar som han fyrr hadde ått, og 
var komen i stor venskap med kongane"). Egil tenkte 
då det kunde vera moro å fara til Norig att. Det vart 
og fortalt at kong Adalstein då var slokna, og at Jåt- 
mund, bror hans, no rådde for England?). Egil budde 
då skipet sitt og fekk mannskap. Onund Sjone slo lag 
med han; han var son til Åne frå Ånabrekka. Onund 
var stor og den sterkaste karen som fanst der i bygdi. 
Det var og dei som sa at det var ikkje fritt han var 
hamram. Onund hadde ofte vore på reiser lande- 
millom; han var noko eldre enn Egil; men dei hadde 
lenge vore gode vener. 

Då Egil var ferdig, siglde han til havs og fekk 
ei god reis. Dei kom til midluten av Norig. Då dei 
såg land, stemnde dei inn i Fjordane, og straks dei 
fekk tidender frå land, vart det fortalt dei at Arin- 
bjørn var heime på eigedomane sine. Egil styrer då 
skipet sitt i hamn so nær garden hans Arinbjørn som 
han kann. Sidan for Egil upp i land og vilde finna 
Arinbjørn, og det vart eit fagna møte millom dei. 
Arinbjørn baud Egil til seg med so mange av fylgjet 
sitt som han vilde hava med seg. Egil tok imot det 


1) Det var på denne tid berre ein konge i Norig (Hå- 
kon), so det er uvisst kva sogeskrivaren meiner. — *) Dette 
er eit mistak. Adalstein døydde 940, og Jåtmund 947. Soge- 
skrivaren blandar Jåtmund saman med ettermannen hans, 
Edred. 

og let skipet sitt setja upp på lunnar, og skipsfolki 
fekk seg hus. Egil tok inn hjå Arinbjørn med elleve 
mann. Han hadde late gjera eit gildt langskipssegl; 
det gav han Arinbjørn saman med andre høvelege gå- 
vor. Egil var der um vetteren i god tagning. I denne 
tidi gjorde han ei ferd sud til Sogn etter landskyldene 
sine. Han heldt seg der ei god stund, og for so sidan 
nord til Fjordane att. Arinbjørn heldt eit stort jolelag 
og baud til seg venene sine og heradsbønder. Der var 
mykje folk og god fagning. Han gav Egil i jolegåve 
ei sid kåpe som var gjord av silke med mykje gull- 
saum på og sett med gullknappar heile vegen ned- 
etter framantil; denne kåpa hadde Arinbjørn fenge gjort 
serskilt for Egil. Arinbjørn gav og Egil i joli ein heil 
ny klædning, som var gjord av engelsk ty med mange 
liter.  Arinbjørn gav venegåvor av mange slag åt men- 
ner som hadde gjesta han, for det fanst ingen som 
var SO raust og gjæv som han. 
Då dikta Egil eit vers: 


Gjæve karen gav ei Hovdingvald eig han; aldri 
gullknappa silkekåpe Arinbjørn seg sparer. 
sjølvmint til skalden. Sjeldan Langt er til slik kar; lenger 
ser ein betre vener. lid fyrr større kjem'er. 


Egil krev godset etter Ljot den bleike. 


Etter jol vart Egil so sturen og uglad at han ikkje 
sa eit ord. Då Arinbjørn merka det, tok han til å 
røda med Egil, og spurde kva det skulde tyda at han 
var So sturen; — »eg vil,« segjer han, »at du skal 
fortelja meg um du er sjuk, eller det er noko anna i 
vegen; so kann me då råda bot på det.< 

Egil segjer: »Det er ikkje vanhelse eg hev, 
men store sorger for korleis eg skal få tak i det 
godset som eg skulde hava då eg felte Ljot den 

bleike nord på More. Det er meg fortalt at årmen- 
nene til kongen hev teke alt det godset og gjort det 
til kongs-eign. No vil eg hava di hjelp 1 dette penge- 
kravet. < 

Arinbjørn segjer: »Fg trur ikkje det var imot 
landslovi um du vart eigar til det godset; men likevel 
tykkjer eg at godset no er kome 1 faste hender; kongs- 
garden er rom for inngang, men trong for burtterd. 
Me hev havt mange vanskelege pengekrav mot yver- 
sterke menner, og me kunde då venta meir studnad 
hjå kongen enn no, for venskapen min med kong Håkon 
stend no laust, endå eg lyt gjera soleis som eit gamalt 
ord segjer: du lyt dyrka den eik som du under skal bu.< 

»Det hev eg hug på likevel,« segjer Egil, »at so 
framt me hev lovi på vår side, so skal me freista. Det 
kann henda at kongen vil lata oss få rett i denne sak1, 
for det er meg sast at kongen skal vera ein rettvis 
mann, og at han skal halda vel dei lover som han set 
her 1 landet. Eg skulde vera mest huga på å fara til 
kongen og tala med han um desse sakene.< 

Arinbjørn segjer at han var ikkje mykje huga 
på det: — »eg trur det vil verta vandt, Egil, å få 
Lraskapen og djervskapen din til å semjast med hug- 
iyndet til kongen og makti hans; for eg trur ikkje 
han er din ven, og han meinest no og hava årsak til 
å ikkje vera det. Eg vil heller at me let denne 
suki falla og ikkje tek henne upp. Men um du vil 
det, Fil, so skal eg heller tara til kongen og tala 
med han um denne saki.< 

Kil segjer at han var han stor takk skyldig 
for det, og at han gjerne gjekk med på denne ut- 
vegen. Hakon var då i Rogaland og stundom i 
Hordaland, og det var =lettvint å koma til han. 
Det vart og ålvor av, ikkje lenge etter denne sam- 
talen hadde vore. Arinbjørn budde seg til å fara, 
og gjorde kjent for folki sine at han etla seg til 


Y -—= ær 


kongen. Han tok eit tjuge-sessa skip som han åtte, 
og manna det med huskarane sine. Egil skulde vera 
heime; Arinbjørn vilde ikkje at han skulde fylgja med. 
. Arinbjørn reiste då han var buen, og ferdi gjekk vel. 
Han fann kong Håkon og fekk der god mottaking. 
Då han hadde vore der ei litt rid, bar han fram 
ærendi si for kongen, og segjer at Egil Skallagrimsson 
var komen til landet, og at han meintest vera eigar 
til alt det godset som Ljot den bleike hadde ått; — 
»det er oss so sagt, konge, at Egil vil gjera krav på 
det etter lovi, men godset hev årmennene Dykkar teke 
og gjort det til Dykkar eigedom. Eg vil beda Dykk 
um det, konge, at Egil fær lov og rett i dette.« 

Kongen svarar han og tok seint til ords: »Eg 
veit ikkje kvifor du gjeng med ei slik sak for Egil. 
Han kom ein gong hit til meg, og då sa eg han at 
eg ynskte ikkje at han var her i landet av dei grunnar 
som De fyrr kjenner til. No tarv Egil ikkje koma 
med eit slikt krav til meg som til Eirik, bror min: 
Men til deg, Arinbjørn, er det å segja, at du kann 
få vera her i landet på det vilkår at du ikkje mæter 
utlendske menner meir enn meg og mine ord. For 
eg veit at hugen din stend til Harald Eiriksson, foster- 
son din, og det beste du kann gjera, er å reisa til 
dei brørne og vera med dei; for eg er stygt redd for 
at slike menner vert vanskelege å bruka for meg um 
det skulde koma til ei styrkeprøve millom meg og 
Eirikssønene.< 

Då kongen tok denne saki so tvert, so skyna 
Arinbjørn at det kunde ikkje nytta å tala um det 
meir med honom. Han budde seg so til heimterd; 
kongen var heller morsk og ublid til Arinbjørn 
etter han fekk vita ærendi hans.  Arinbjørn hadde 
då heller ikkje huglynde til å gjera seg mjuk tor 
kongen i denne saki; dei skildest då med so gjort. 
Arinbjørn for heim og fortalde Egil kva endelykti 

vart på ærindi hans; — »eg vil ikkje oftare tala um 
slike saker med kongen,« sa han. 

Egil vart svært nyven då han høyrde denne soga; 
han tykte at han der miste mykje gods, og det ikkje 
med rette. So var det ein morgon tidleg nokre få 
dagar etter; Arinbjørn var i soveromet sitt, og det var 
ikkje mange folk inne. Han sende då bod etter Egil, 
og då han kom, let han upp ei kiste og tok upp fyrti 
mark sylv og sa: 

»Desse pengane pk: eg deg, Egil, for dei 
jorder som Ljot den bleike åtte. Eg tykkjer det er 
rimeleg at du fær denne løni av meg og Fridgeir, fren- 
den min, for di du frelste livet hans mot Ljot. Eg 
veit at det var for mi skuld du gjorde det. Difor er 
det min skyldnad å ikkje lata deg verta lovlaust med- 
faren i denne saki.«  Fgil tok imot pengane og takka 
Arinbjørn. Frå den tid kom Egil i godlag att. 


Egil og Arinbjørn på vikingferd. 


Arinbjørn var heime på eigedomane sine denne 
vetteren, men um våren etter gjorde han kjent at han 
tenkte å fara i viking. Arinbjørn hadde god råd på 
skip. Han budde ut tri langskip um våren, og dei 
var alle store. Han hadde tri hundrad mann. Han hadde 
huskarar på skipet sitt, og det var ovleg vel manna. 
Han hadde og mange bondesøner med seg. Egil rådde 
seg til å fara med han; han styrde eitt skip, og med 
honom for mange av det fylgjet som han hadde 
havt med seg frå Island. Men det handelsskipet som 
Egil hadde havt frå Island, let han føra aust til Viki, 
og fekk folk til å reisa med godset sitt. —Arinbjørn 
og Egil siglde med langskipi sudetter landet. Sidan 
stemnde dei med fylgjet sitt sud til Saksland og herja 
der um sumaren og fekk seg gods. Då det tok til å 


hausta, heldt dei nordyver att og la seg til ved Fris- 
land. Ei natt då veret var stilt, la dei upp i ei stor 
elv, der det var ilt um hamn og ei lang fjøre; uppe 
på land var der store slettor og stutt veg til skogen; 
der var blaute marker, av di det hadde vore mykje 
regn. Der rådde dei seg til å gå upp, og let tridje- 
parten av mannskapet vera att til å vakta skipi. Dei 
gjekk upp langs elvi, millom henne og skogen. Då 
kom dei brått til ein landsby, og der budde det mange 
bønder. Straks folk vart vare vikingheren, sprang dei 
ifrå byen og upp på landet der dei kunde, og vikingane 
sette etter dei. Sidan kom dei til ein annan landsby, 
og so til ein tridje. Og folket rømde, alle som kom 
til med det. Der var flatlende og store slettor. Dike 
var gravne vida umkring og var fyllte med vatn. Folk 
hadde gjerdt um åkrane og engi si soleis; men på 
sume stader var det sett store staurar; yver diki, der 
dei skulde fara, var det bruer av timber som var lagt 
yver. Landsfolket flydde ut i skogmarki; men då vi- 
kingane var komne langt inn i bygdi, samla trisarane 
seg saman i skogen, og då dei hadde yver tri hundrad 
mann, stemnde dei imot vikingane og la til strid mot 
dei. Det vart eit hardt slag der, og det enda med 
at frisarane flydde, og vikingane forfylgde dei. Det 
byfolket som rømde, spreiddest vida umkring, og So 
gjorde då og dei som etter for. Det gjékk då so at 
det var fåe som for saman av kvar flokk. Egil dreiv 
då hardt etter dei, og det var berre få mann som 
fylgde han; men det var ein stor flokk som rømde for 
han. Frisarane kom til ein stad der det var eit dike, 
og for yver der og tok sidan brui burt. Då kom 
Egil og hans menner dit på den andre sida. Egil 
sette straks til og hoppa yver diket, men det var ikkje 
andre som greidde det, og det var heller ingen som 
prøvde på det. Men då frisarane såg det, tok dei 
på han, og han varde seg. Det var elleve mann 

som tok på han då; men striden enda likevel soleis 
at han telte dei alle. Deretter skuva Egil brui yver 
og gjekk yver diket att. Han såg då at alt folket 
deira hadde snutt og gjenge ned til skipet att. Sjølv 
stod han no nær ved skogen. Han gjekk då frammed 
skogen og nedetter til skipi, soleis at han kunde taka 
til skogen um han skulde turva det. Vikingane hadde 
ført mykje hertang og buskap med seg nedetter, og 
då dei kom til skipi, var det sume som slakta bufeet, 
sume førde herfanget umbord, og sume stod i skjold- 
borg ovanfor; for frisarane var komne dit ned og 
hadde mykje folk og skaut på dei. Frisarane hadde 
då samla ei ny fylking. Då Egil kom nedetter og 
såg kva som var tids, rende han so snøgt han kunde 
inn i tettaste flokken. Han heldt spjotet fram fyre 
seg med båe hender, og kasta skjolden på ryggen. 
Han gjekk so på og stakk med spjotet, og alle som 
stod fyre, stokk til side. Soleis fekk han rudt seg 
veg fram igjenom fylkingi og for so mnedetter til 
mennene sine. Dei tyktest ha fenge han att frå 
sjølve Hel. Sidan gjekk dei umbord og heldt burt 
frå land. Dei siglde so til Danmark, og då dei kom 


til Limrjorden og låg ved Hals"), heldt Arinbjørn 


hus-ting med mannskapet sitt og sa dei kva han etla 
seg til å gjera. 

»No vil eg,<« segjer han, »fara til Eirikssønene 
med det mannskapet som vil fylgja meg. Eg hev no 
spurt at dei brørne er her i Danmark, og at dei held 
store fylgje av hermenner; um sumrane ligg dei ute på 
herjing, men um vetrane bur dei her i Danmark. Eg 
vil no gjeva alle mann lov til å fara til Norig, dei 
som heller vil det enn fylgja meg. Deg, Egil, vil eg 
råda til å snu attende til Norig, so snart me no skilst, 
og so fara so snøgt du kann ut til Island.< 


———— og 


1) Hals ved austenden av Limfjorden. 

Deretter delte folket seg på skipi. Dei som vilde 
fara attende til Norig, drog til Egil; men mange fleire 
var dei som fylgde Arinbjørn. Arinbjørn og Egil 
skildest med blide og venskap. Arinbjørn for til Ei- 
rikssønene og gav seg i fylgjet til Harald Gråfeld, 
fosterson sin, og var sidan med honom so lenge dei 
båe levde. Egil for nord til Viki og styrde inn i Oslo- 
fjorden; der låg handelsskipet hans som han hadde late 
føra sudetter um våren. Der var og godset hans og 
dei av fylgjet hans som hadde reist med skipet. Tor- 
stein Torason kom til Egil og baud han å vera hjå 
seg um vetteren med so mange mann han vilde. Egil 
tok imot det. Han let skipi sine setja upp og sette 
godset inn. Sumt av det mannskapet som fylgde han, 
fekk seg upphelde der, men sume reiste nord i landet 
der dei åtte heime. Egil for til Torstein med ti eller 
tolv mann. Der var han um vetteren i god fagnad. 


Kong Håkon byd Torstein Torason 
fara til Vermeland. 


Kong Harald Hårfagre hadde lagt under seg 
Vermeland 1 aust. Den fyrste som hadde vunne Verme- 
land, var Olav Tretelgja, far til Halvdan Kvitbein; han 
var den fyrste i si ætt som var konge i Norig. Kong 
Harald ættast frå honom på mannssida, og alle i den 
ættt hadde son etter far rådt for Vermeland og teke 
skatt av landet og sett inn menner til å styra det. Då 
kong Harald var vorten gamal, rådde jarlen Arnvid for 
Vermeland. Det var då like eins der som mange an- 
dre stader, at det vart meir slurvut med skatte-utgreidingi 
enn då kong Harald var på sitt beste; og like eins 
var det og då sønene hans Harald striddest um 
makti i Norig. Det vart då halde lite ettersyn 

med dei skattlandi som låg langt burte. Men då 
Håkon hadde fred, då røkte han etter kva rike og makt 
Harald, far hans, hadde havt. Kong Håkon hadde 
sendt 12 mann aust til Vermeland. Dei hadde fenge 
skatt av jarlen; men då dei for heimatt gjenom Eid- 
skogen, kom det røvarar på dei og drap dei alle. 
Sameleis gjekk det med andre sendemenner som kong 
Håkon sende aust til Vermeland; mennene vart drepne 
og pengane kom ikkje att. Det var då sume som sa 
at det var Arnvid jarl som fekk sine folk til å drepa 
kongsmennene og tok pengane sjølv. Då sender kong 
Håkon av stad den tridje sendeferdi. Han var då i 
Trondheim, og mennene skulde fara aust i Viki til 
Torstein Torason med det ord at han skulde fara aust 
til Vermeland og krevja inn skattane på kongen sine 
vegner. Men i anna fall skulde Torstein fara ut or 
landet; for kongen hadde då spurt at Arinbjørn, 
morbror hans Torstein, var komen sud til Danmark 
og var i lag med =KEirikssønene, og at dei hadde 
store herfylgje og låg ute på herjing um sumrane. 
Kong Håkon tykte dei alle saman var like lite tru- 
ande, for han venta ufred av Firikssønene, so framt 
dei fekk nokor makt til å gjera uppreist mot han. 
Han for difor hardt fram mot alle skyldfolk og vener 
til Arinbjørn, jaga mange av dei ut or landet eller 
gjorde dei anna mein. Det synte seg no med Tor- 
stein, at det var av same grunn at kongen sette honom 
dette vilkåret. Den mannen som bar ærendi fram, 
var kjend umkring 1 alle land; han hadde vore lenge 
i Danmark og Sverike, og var der vel kjend både med 
vegar og folk; han hadde fare vida umkring i Norig 
og. Då han no hadde nemnt denne saki for Tor- 
stein 'Torason, so fortel Torstein til Egil kva ærend 
desse menner for med, og spurde kva han skulde svara. 

Egil segjer: »Eg tykkjer det er lett å sjå av 
dette bodet at kongen vil hava deg ut or landet 

liksom dei andre frendane til Arinbjørn; for det er 
uhøveleg å senda so gjæv ein mann som du er, ut på 
slik ei fårleg ferd. Det er mi råd, at du kallar til 
deg sendemennene frå kongen, og eg skal vera til stadar 
ved samrøda dykkar; lat oss so sjå kva det vert til.« 

Torstein gjorde som han sa, og fekk dei i 
tale. Sendemennene sa då alt som sant var um ærendi 
si og um bodet frå kongen, — at Torstein skulde 
gjera denne ferdi, og vilde han ikkje det, skulde han 
vera utlæg. 

Då segjer Egil: »Eg ser godt korleis det er med 
ærindi dykkar; dersom Torstein ikkje vil fara, so er 
de sjølve nøydde til å henta skatten.< 

Sendemennene sa at han gissa rett. 

Då segjer Egil: »Torstein vil slett ikkje gjera 
denne ferdi, for han er ikkje skyldig til å fara slike 
ugodslege sendeferder, so gjæv ein mann som han er. 
Men det vil Torstein gjera som han er skyldig til: å 
fylgja kongen innanlands og utanlands, når kongen 
krev det; so Og, um de vil hava nokre menner heri- 
frå med til denne ferdi, då hev de rett til det, og all 
den ferdahjelp som de vil segja Torstein til.« 

Sidan tala sendemennene seg imillom, og dei 
vart samde um at dei skulde gå med på dette, so 
framt Egil vilde vera med på ferdi; — »kongen,< sa 
dei, »er fælande vond på han, og han vilde lika ferdi 
vår overlag godt, um me kann laga det so at Egil 
vert drepen; for kongen kann då sidan jaga Torstein 
or landet, um han synest.< 

Deretter segjer dei til Torstein at dei skulde vera 
nøgde so framt Egil vilde reisa med dei, so kunde 
Torstein vera heime. 

»Det skal då vera slik,« segjer Egil, »at eg 
skal løysa 'Torstein ifrå denne ferdi. Kor mange 
mann tykkjer de at de treng hava med herifrå?» 


rå 


951 


— 184 — 


Me er åtte mann,<« sa dei; »me vil at det fer fire 
mann herifrå, so vert me då tolv 1 alt.< 

Egil segjer at so skulde det vera. Onund Sjone 
og nokre andre av fylgjet hans Egil hadde fare ut til 
sjøen å sjå um skipi deira og anna gods som dei hadde 
fenge folk til å taka vare på um hausten, og dei var enno 
ikkje attkomne. Dette tykte Egil var stor skade, for 
kongsmennene sa det hasta med ferdi, og vilde ikkje bia. 


Egil fer til Vermeland. 


Egil og tri andre av lagsmennene hans budde 
seg til ferdi. Dei hadde hestar og sledar liksom 
kongsmennene. Det var stor snø, og alle vegar var 
brøytte. Dei tok av stad då dei var ferdige, og ok 
upp i landet. Då dei for austetter til Eid, var det ei 
natt at det fall so mykje snø at dei ikkje såg vegen 
vel; det gjekk då seint med dei um dagen etter, av 
di dei sokk so djupt ned 1, so snart dei kom utav 
vegen. Då det leid ut på dagen, stogga dei og kvilde 
hestane sine; det var nær ein skoghals. 

Då sa kongsmennene til Egil: »No skilst 
vegane her. Her fram under skoghalsen bur det 
ein bonde som heiter Arnald, og han er vår ven; me 
lagsmenner vil fara dit og gjesta oss. Men de skal 
fara her upp på halsen; når de kjem dit, ser de straks 
ein stor gard, og der kann de vera visse på å få hus. 
Der bur ein storrik mann som heiter Årmod Skjegg. 
Men i morgon tidleg skal me møtast, og fara annan 
kveld til Fidskogen; der bur ein god bonde som heiter 
Torfinn.< 

Deretter skildest dei; Fgil og hans menner drog 
upp på halsen; men um kongsmennene er det å 
fortelja, at so snøgt dei kom or syne, tok dei skiene 
sine, som dei hadde havt med seg, og spente dei 

på seg. So drog dei attende so snøgt dei kunde, för 
dag og natt, og snudde uppyver til Upplandi, og deri- 
frå nord yver Dovrefjell, og stogga ikkje fyrr dei kom 
til kong Håkon og fortalde um ferdi si, korleis det 
hadde gjenge. 

Egil og lagsmennene hans for um kvelden yver 
halsen. Det er då stutt å fortelja, at dei straks kom 
ut av vegen; snøen var djup, og eli stund etter sokk 
hestane heilt ned under, so dei laut draga dei upp. 
Der var kleivar og nokre kjørrskogar, og i kjørri og 
kleivane var det ovleg vandt å koma fram. Hestane 
var dei då til stort hefte, og føret for folk var so 
tungt det kunde verta. Dei møddest mykje, men kom 
seg då ned av skoghalsen og såg då fyre seg ein stor 
gard og drog burtetter dit. Då dei kom i tunet, såg 
dei at det stod folk ute; det var Årmod og sveinane 
hans. Dei talast ved og spurde kvarandre um tiden- 
der. Då Årmod fekk høyra at dei var sendemenner 
frå kongen, baud han dei hus der. Dei tok imot det. 
Huskarane til Årmod tok imot hestane og køyregreidone, 
og bonden bad Egil gå inn i stova, og dei gjorde so. 
Årmod gav Egil plass i høgsætet på den lægre benken, 
og lagsmennene hans utar ifrå honom. Dei rødde mykje 
um kor mødesam ei ferd dei hadde havt um kvelden, 
og folki på garden tykte det var eit stort under at dei 
hadde kome seg fram, og sa at der var ikkje fram- 
kjømt for noko menneske, endå um det var snølaust. 

Då sa Årmod: »Tykkjer de ikkje no best 
um at me set bord fram, og at de fær kveldverd, 
og sidan kann de so få leggja dykk? De vil då 
kvila best.« | 

»Det likar me ovleg vel,« segjer Egil. 

Årmod let då bord setja fram, og deretter 
vart det sett fram store askar, fulle av skyr. åÅr- 
mod let då um, at han tykte det var ille at han 
ikkje hadde mungåt å gjeva dei. Egil og fyl 

gjet hans var mykje tyrste av møda; dei tok upp as- 
kane og drak ofseleg, og Egil aller mest; det kom 
ingen annan mat fram. Der var mange folk i huset. 
Kona sat på tverpallen, og nokre kvende attmed henne. 
Dotter til bonden gjekk på golvet, ho var 10 eller 11 
år gamal. Kona kalla henne til seg og kviskra noko 
i øyra på henne. Deretter gjekk gjenta burt til bor- 
det der som Egil sat. Ho kvad: 


Moder mi ho sende matmor soleis mæler: 

meg hit burt å segja med måte skal du eta; 

desse ord til Egil, grumare kost fær gjester; 

at akta dykk de skulde; gjev dykk tid og bia. 
Årmod slo til gjenta og bad henne tegja; — »du 


segjer då allstødt det som minst høver.« 

Gjenta gjekk burt, men Egil sette ned skyrasken, 
som då var mesta tom. Askane vart so tekne burt. 
No gjekk folki på garden til sine plassar, og bord 
vart sette upp rundt heile stova, og mat vart boren på. 
Dinæst kom det inn sending på sending, og dei vart 
sette fram for Egil som for dei andre. 

Deretter bar dei øl inn, og det var mungåt av 
sterkaste slaget. Dei tok straks til å drikka einmen- 
ning"); ein mann skulde drikka ør eit dyrshorn. Dei 
gav mest gaum på Egil og fylgjet hans; dei skulde 
drikka som mest dei vann. Egil drakk hugheilt fyrst 
ei lang rid, og då felagane hans gav upp, drakk han 
for dei, det dei ikkje greidde. So gjekk det til dess 
bordi vart burttekne. — Dei var då mykje drukne, 
alle dei som var inne, og for kvart horn som Årmod 
drakk, sa han: »Eg drikk deg til, Egill«  Huskarane 
drakk felagane hans Egil til og bruka same ordtaket. 


')drikka einmenning, d. e. drikka kvar for seg, 
einskils. 


Dei hadde fenge ein mann til det å bera fulle horn 

til Egil og hans menner, og han eggja dei til å drikka 
skjott. Egil sa til karane sine at dei ikkje skulde 
drikka meir, og drakk for dei det som dei ikkje på 
annan måte kunde sleppe frå. Egil merka då at han 
greidde det ikkje slik lenger; han stod då upp og gjekk 
tvert yver golvet dit som Årmod sat, tok han i aks- 
lene og klemde han upp til stolpane. Sidan sende 
Egil upp or seg ei stor spye, so det gaus i andlitet 
på Årmod, i augo, nase og munn, og rann so ned- 
etter bringa. Årmod heldt på og skulde kjøvast, og 
då han fekk pusten att, gaus spya upp or han og. 

Alle karane som var til stadar, sa at Egil var den 
største arming og den verste skarven, slik som han for 
åt; at han ikkje gjekk ut når han vilde spy, og ikkje 
verta soleis til bisn inne i drykkjestova. 

Egil segjer: »Det er ikkje noko å illa meg for 
dette, um eg gjer som bonden sjølv gjer; han spyr av 
all makt, ikkje mindre enn eg.< 

Sidan gjekk Egil til plassen sin og sette seg og 
bad um å få noko å drikka. Då kvad Egil med høgt 
mål: 


Um maten vil eg vitna, Mang ein gjest som gistar, 
vektugt skal det tala; gjev betaling betre. 
kinn-saft kraftigt provar Sjeldan sést me; ølberm 


eg kveid meg ei for reisi. eg sår i skjegg på Årmod. 


Årmod sprang upp og ut, men Egil bad dei koma 
med drikke. Då sa kona i huset til den mannen som 
hadde skjenkt dei um kvelden, at han skulde gjeva dei 
drykk, so det ikkje skorta dei so lenge dei vilde drikka. 
Sidan tok han eit stort dyrshorn og fyllte og bar det 
til Egil. Egil drak or hornet i ein drykk. 

Då kvad han: 


Eg drikk or kvart hornet, Inkje set eg atter, 
um han enn det sender um so karen bar til 
tidt og trått av ølet meg dei dyrshorn drjuge 


tramfullt fram til skalden. denne natt til ende. 

Egil drakk ei stund til og tøomde kvart horn som 
kom til han; men det var då liti glede i stova, um 
det endå sat nokre menner og drakk. Sidan stend 
Egil og fylgjesmennene hans upp, tek ned våpni sine 
som dei hadde fest upp på veggene, og gjeng so burt 
i kornløda, der hestane deira var. Dei la seg ned 1 
halmen og sov um natti. 


Egil lækjer ei gjente med trollruner. 


Egil stod upp um morgonen straks det dagast. 
Han og fylgjesmennene hans budde seg og for straks 
dei var ferdige burt i garden att og leitar upp Årmod. 
Då dei kom til buret som Årmod og kona hans og 
dotteri sov i, braut Egil upp døri og gjekk til sengi 
der Årmod låg; han drog då sverdet sitt, greip Årmod 
1 skjegget med andre handi og nykte han fram på 
stokken. Kona og dotteri sprang upp og bad Egil 
at han måtte ikkje drepa Årmod. 

Egil segjer at han skulde spara han for deira 
skuld, — »for det hadde dei fortent; men Aam var 
verd at eg drap han.< 

Då kvad Egil: 


Vondmælte vert skylder Snautt eg trur du synest 
sitt viv og dotter livet; du slikt var verd av diktar 
eg slett ikkje ottast for drykkja di. Eg vida 
for agelege slagsbror. dreg på ferdavegen. 


Sidan sneid Egil av han skjegget ved hoka; der- 
etter krøkte han fingren inn i auga hans so det vart 
liggjande utanpå kinni. Etter det gjekk Egil ut til 
fylgjesmennene sine. Dei reiste so av garde og kom 
ved dagverdmål til garden hans Torfinn; han budde 
ved Eidskog. Egil og fylgjet hans bad um dagverd 

og kviler hestane sine. Torfinn sa at dei skulde få 
det, og Egil og dei gjeng då inn i stova. 

Egil spurde um Torfinn hadde sét noko til dei 
andre fylgjesmennene hans — »me hadde avtala å 
møtast her.« 

Torfinn segjer: »Det for seks mann saman her 
noko fyre dag; dei var godt væpna.< | 

Då sa huskaren hans Torfinn: »Eg køyrde etter 
ved i natt og råka då seks mann på vegen; det var hus- 
karane hans Årmod, og det var lenge fyre dag. No 
veit eg ikkje um dei er dei same som dei seks du for- 
talde um.< 

Torfinn sa at dei menner som han hadde råka, 
hadde fare ei stund etter at huskaren kom heim med 
vedlasset. Medan Egil og fylgjet hans sat og åt, fekk 
Egil sjå at eit kvende låg sjukt burte i tverpallen. Fgil 
spurde Torfinn kven det var som var so ille fari. 

Torfinn segjer at ho heitte Helga og var dotter 
hans; — »ho hev vore låk i lang tid,« og det var 
ein strid sjukdom. Ho fekk ikkje svevn ei einaste natt 
og var som ho var frå seg. 

»Hev de freista med noko for vanhelsa er 
segjer Egil. 

Torfinn svarar: »Det hev vore rist runer; det er 
ein bondeson ikkje langt herifrå som gjorde det, men 
sidan hev ho vorte verre enn fyrr. Kann henda du, 
Egil, kann gjera noko åt for slike mein?<« | 

Egil segjer: »Det kann vera at det ikkje vert 
verre iminsto um eg hjelper.< 

Og då Egil var mett, gjekk han burt dit som 
gjenta låg, og rødde med henne. Han bad dei lyfta 
henne upp or romet hennar og leggja reine klæde 
under henne. Dei gjorde so. Sidan ransaka han ro- 
met der ho hadde lege, og der fann han ei tokn; på 
den var runene. Egil las dei, og sidan skar han av 
runene og skov dei ned 1 elden. Han brende upp 

heile tokni og let bera ut i vinden dei klædi som ho 
fyrr hadde havt. 
Då kvad Egil: 


Du skal ei runer rista, Eg såg på telgde tokni 
når rett du ei deim skynar; ti løynruner riste; 

det hender mang ein mann, det hev kosta kvinna 
av myrke run han villest. kvide lange tider. 


Egil riste runer og la under høyendet i sengi der 
ho låg; ho tykte det var som ho vakna or ein svevn, og sa 
at ho var frisk, men likevel var ho veik enno. Far og 
mor hennar vart overlag fegne. Torfinn sa at Egil 
skulde få hjå honom all den beine som han tyktest turva. 


Egil hjå bonden Alv den rike. 


Egil segjer til fylgjesmennene sine at han vil reisa 
og ikkje venta lenger. Torfinn hadde ein son som 
heitte Helge. Det var ein modig kar. Far og son baud 
seg til å lg Egil gjenom skogen. Dei sa at dei var 
visse på at Årmod Skjegg hadde sendt seks mann inn 
i skogen fyre dei, og det var rimeleg at det var fleire 
og som låg på lur, um det glapp for dei fyrste. Tor- 
finn og son hans budde seg til ferdi med tvo mann til. 

Då kvad Fgil eit vers: 


Du veit: fer eg med fire, Og um eg fer med åtte 
so finst ei seks som vinna 1 ein bardag harde, 
kann mot meg 1 mannstrid so for tolv ei skjelver 
modig med sverd blodigt. svartbrynte sitt hjarta. 


Torfinn og mennene hans tykte det var rådlegast 
at dei fylgde Egil inn i skogen, og dei var då åtte 
saman. Då dei kom til den staden der mennene sat, 
vart dei straks vare dei. Men då huskarane hans År- 
mod, som der sat, såg at dei for åtte mann i fylgje, 

so tykte dei ikkje dei var mannsterke nok til å taka 
på; dei løynde seg då burt i skogen. Då Egil og dei 
kom dit som njosnarane hadde vore, då såg dei at det 
var ikkje alt so fredeleg. Då sa Egil at Torfinn og 
mennene hans skulde fara attende, men dei baud seg til 
å fylgja lenger. Egil vilde ikkje det og bad dei fara 
heim. Dei gjorde då det og snudde um. Egil og 
mennene hans heldt fram med ferdi og var då fire 
saman. Då det leid ut på dagen, vart dei vare med 
at det var seks mann 1 skogen, og dei skyna at det 
måtte vera huskarane hans Årmod. Njosnarane sprang 
upp og sette på dei, men dei tok imot, og det enda 
so at Egil felte tvo mann; men hine som var etter, 
sprang til skogs. Sidan drog Fgil og dei av stad att, 
og det hende då ingenting fyrr dei kom ut or skogen 
og tok inn der attmed hjå ein bonde som heitte Alv, 
og som vart kalla Alv den rike. Han var ein gamal 
mann og var rik på gods, men var so servoren at 
han ikkje kunde hava tenestefolk hjå seg utan berre 
nokre få. Egil fekk god mottaking der, og Alv rødde 
mykje med han. Egil spurde um mangt som var hendt, 
og Alv fortalde um det han spurde. Dei rødde mest 
um jarlen og um dei sendemennene frå Norigs-kongen 
som fyrr hadde fare dit aust og skulde henta skatten. 
Alv var ingen ven av jarlen i rødone sine. 


Egil kjem til jarlen og fær skatten. 


Egil og fylgjesmennene hans budde seg til å 
reisa tidleg um morgonen, og ved skilnaden gav 
Egil Alv ei lodolpe"). Alv tok med takk imot gåva; 
— »av denne her kann eg gjera meg ei lodi kåpe,» 


” lodolpe er ei slags lodi kappe; ordi hans Alv sy- 
nest då noko løglege; kann henda det er eit seinare innskot. 

sa han, og bad Egil koma innum til seg, når han 
for attende. Dei skildest vener, og Egil drog avstad 
og kom um aftanen til hirdi åt jarlen Arnvid og vart 
der sers godt motteken; terdamennene fekk plass 
nærast høgsætesmannen. Då Egil og hans menner 
hadde vore der natti yveér, kom dei fram med ærendi 
si til jarlen og ordsendingi frå kongen i Norig, og 
segjer at kongen vil hava all den skatt frå Vermeland 
som hev stade etter frå fyrr, sidan Arnvid vart sett til 
jarl der. Jarlen segjer at han hadde greidt ut all 
skatten og gjeve til sendemennene åt kongen, — »men 
ikkje veit eg kva dei sidan hev gjort med han, um 
dei hev gjeve han til kongen, eller um dei hev rømt 
burt av landet med han. Men av di de hev med 
dykk sanne jarteigner på at kongen hev sendt dykk, 
so vil eg greida ut all den skatt som han med rette 
eig, og gjeva dykk i hender, men ikkje vil eg svara 
for sidan korleis de fer med han.< 

Egil og fylgjet hans stogga der ei rid, og fyrr 
dei drog burt, greider jarlen ut skatten til dei; det var 
sumt 1 sylv og sumt i gråverk. Då dei var ferdige, 
tok dei på heimveg. Ved skilnaden segjer Egil til 
jarlen: »No skal me føra til kongen denne skatten 
som me hev teke mot, men det skal du vita, jarl, at 
dette er mykje mindre pengar enn kongen meiner at 
han skal ha; og endå er det ikkje medrekna det som 
han meiner De hev å betala i mannebot for dei sende- 
menner som folk segjer at De skal ha late drepa.< 

Jarlen segjer at det var ikkje sant; og dermed 
skildest dei. So snart Egil var burte, kalla jarlen til 
seg tvo brør som båe heitte Ulv. 

Han tok då so til ords: »Egil, den store man- 
nen som var her no mnyst, vil skada oss mykje, trur 
eg, når han kjem til kongen. Me kann skyna kor- 
leis han vil tala um oss for kongen, når han auste 
or seg slikt midt upp i augo på oss, dette um 

mordet på kongsmennene. No skal de fara etter dei 
og drepa dei alle og ikkje lata dei bera denne skuld- 
ingi fram til kongen. Eg tenkjer det er rådlegast at 
de legg dykk på lur etter dei i Eidskogen og hev med 
dykk so mange mann at det kann vera visst at ingen 
av dei kjem seg undan, og at de ikkje misser nokon. 

No bur brørne seg til ferdi og hadde tretti mann. 
Dei tok inn i skogen og kjende der kvar ein stig; 
dei heldt då utkik med kvar Egil for. I skogen var 
tvo vegar, den eine gjekk yver ein ås, og der var ei 
bratt kleiv og berre ein einstig å gå; den vegen var 
stuttast. Den andre vegen gjekk framanfor åsen; der 
var store blaute myrar som det var lagt nedhogne 
tre yver; der kunde ein og gå berre ein og ein. 
Femtan mann sat på kvar stad. 


Egil slæst med vermelendingane. 


Egil for til dess han kom til Alv, og var der um 
natti i god fagning. Um morgonen etter stod han 
upp fyre dag og budde seg til å reisa. Medan dei sat 
med dagverden, kjem Alv bonde til dei. 

Han sa: »De bur dykk tidleg, Egil, men eg vil 
råda dykk til at de ikkje er for snare. Sjå dykk 
heller fyre, for eg trur at dei hev sett folk på lur 
etter dykk i skogen. Eg hev ikkje menner å gjeva 

deg til fylgje, so det kann vera deg nokor hjelp i 


det; men det vil eg bjoda deg at du drygjer her hjå 
meg til dess eg kann segja deg at det er farande gje- 
nom skogen. 

Egil svarar: »Dette er ikkje anna enn innbilling; 
eg vil halda fram ferdi soleis som eg hev etla meg til. 

Egil og mennene hans budde seg til å reisa, 
men Alv talde ifrå og bad han snu att, um han 
vart var med at vegen var upptrodd; han sa at det 

hadde ingen mann fare vest yver skogen, sidan Egil 
for austyver, — »minder desse skulde ha fare, som 
eg tvilar for vil finna dykk.< 

»Kor mange trur du dei vel kann vera, um det 
er som de segjer? Me er ikkje so reint hjelpelause 
um det er ein liten mannemun.< 

Han segjer: »Eg var fram åt skogen og hadde 
huskarane mine med meg; då kom me på mannefar, 
og farvegen gjekk inn gjenom skogen. Dei må ha 
vore mange saman. Dersom du ikkje trur det som eg 
fortel deg, so gå dit og sjå farvegen; men snu att, um 
du tykkjer det er som eg segjer deg.< 

Egil dreg avstad, og då dei kom på vegen som 
gjekk inn gjenom skogen, såg dei far både av folk og 
hestar. Då sa lagsmennene hans Egil at dei skulde 
venda um. 

»Me skal halda fram,« sa Egil: »eg tykkjer ikkje 
det er so underleg um det hev fare folk igjenom Eid- 
skogen, for det er då ein ålmannveg.< 

Dei dreg då 1 veg att, og farvegen held seg. 
Det var ei mengd med far, og då dei kom der som 
vegane skildest, då kløyvde og farvegen seg, og var 
-Jamstor til kvar kant. 

Då sa Egil: »No ser det ut til at Alv hev sagt 
sant; me fær då laga oss til so som me ventar at 
møtet vårt vil verta.< 

Deretter kastar Egil og mennene hans av seg kap- 
pone og alle lause klæde og legg det i sleden. Egil 
hadde 1 sleden sin havt ei lang bastline; for det er van- 
leg at folk som køyrer lange vegar hev med seg lause 
tog um dei treng å vøla noko med køyregreidone. Egil 
tok ein stor hellestein og la yver brjostet og magen, batt 
han fast inntil med toget, og vavde so det tett i tett 
umkring seg til radt upp um herdane. Då kvad Egil): 

1) Dette verset er burte i alle handskrifter. 


Eidskogen er soleis laga at der er stor skog alt 
åt bygdi på båe sidor; men i midten er det mangstad 
småskog og kjørr, og sumstad heilt skoglaust. Egil og 
mennene hans tok den stuttaste vegen, som låg yver 
halsen; dei hadde alle skjold og hjelm og hoggvåpen 
og stingevåpen. Egil for fyre, og då dei drog upp 
åt halsen, so var det skog nedunder, men skoglaust 
uppe på kleivi. Då dei var komne upp i kleivi, sprang 
sju mann fram or skogen og upp 1 kleivi etter dei og 
skaut på dei. Egil og hans menner snudde seg 
mot dei og stod jamsides tvert yver vegen. Då kom 
det og menner ovantil dei på hamaren og kasta 
stein på dei derifrå, og det var mykje fårlegare 
for dei. 

Då sa Egil: »No skal de gå attlenges i kleivi 
og liva dykk so godt de kann. Eg vil freista koma 
upp på berget.< 

Dei gjorde so. Då Egil kom upp or kleivi, 
møtte han der åtte mann, og dei kom alle på ein 
gong og tok på han. Um striden er det ikkje noko 
å fortelja; det enda so at han hogg dei ned alle. 
Sidan gjekk han fram på berget og kasta stein ned, 
og imot det kunde ingenting stå seg. 'Tri vermelen- 
dingar vart liggjande etter; fire kom seg undan i sko- 
gen og var både såra og slegne. Egil og mennene 
hans tok so hestane sine og gjekk frametter til dess 
dei kom yver halsen. Dei vermelendingane som hadde 
kome seg undan, varskua felagane som var nede ved 
myrane, og dei stemnde då frametter nedre leidi og 
so fram fyre Egil på vegen. 

Då sa Ulv til felagane sine: »No skal me bruka 
list imot dei og stella det so at dei ikkje fær røma. 
Her er soleis laga,« segjer han, »at leidi ligg fram 
med halsen, og myri vik upp åt, og der er ein hamar 
ovanfor; vegen ligg fram imillom og er ikkje breidare 
enn ei gote. Sume skal då fara fram um hamaren og 

taka imot dei um dei vil frametter, men sume skal 
løyna seg her i skogen og so taka på dei attanifrå når 
dei er farne framum; lat oss so passa på at ingen 
kjem seg undan.<« 

Dei gjorde so som Ulv sa; Ulv for fram um 
berget, og ti mann med han. Egil og mennene hans 
dreg frametter og visste ikkje noko til desse rådgjer- 
dene fyrr enn dei kjem burt i einstigen. Då kom der 
menner attantil dei og tok på dei med våpen. Egil og 
hans menner snudde seg mot dei og varde seg. No 
sprang og dei mennene som hadde vore framanfor 
hamaren på dei, og då Egil såg det, snudde han seg 
imot dei. Det var stutt hogg-imillom, og Egil felte 
der sume i gota, men sume vende attende dit som 
flatlendet var større. Egil for då etter dei; der fall 
Ulv, og på slutten hadde Egil åleine drepe elleve 
mann. Deretter for han dit burt som fylgjesmennene 
hans stod og varde gota for åtte mann; båe partar 
var Såra. Då Egil kom til, flydde vermelendingane 
straks; skogen var tett ved, og fem kom seg undan, 
alle mykje såra, men tri mann fall. Egil hadde 
mange sår, men ingen som var store. Dei drog då 
av stad; han batt um såri på mennene sine; ingi 
sår var livsfårlege. Dei sette seg då i sleden og 
køyrde resten av dagen. Men dei vermelendingane 
som kom seg undan, tok hestane sine,og drog seg 
austetter or skogen til bygdar. Såri deira vart då 
umbundne. Dei fær so nokre til å fylgja seg, til 
dei kjem til jarlen og fortel honom um uferdi si. 


Dei segjer at båe brørne Ulv er falne, og daude. 


var 25 mann; »berre fem kom seg undan med livet, 
og dei var og alle såra og slegne.« Jarlen spurde 
kor det då hadde gjenge med Egil og fylgjesmennene 
hans. 

Dei svara: »Me fekk ikkje vel greida på kor 
mykje såra dei var, men dei tok no djervt nok på oss. 

Då me var åtte og dei fire, då flydde me; fem kom 
seg på skogen, men tri let livet. Og me såg ikkje 
anna enn at Egil og mennene hans då var like kvike 
som fyrr.< 

Jarlen sa at ferdi deira var so uheppi som ho 
kunde vera; »eg kunde ha funne meg i at me hadde 
mist mange mann, so framt de hadde drepe desse nord- 
mennene, men no når dei kjem vestetter or skogen og 
fortel Norigs-kongen desse tidender, då kann me av 
honom venta oss den hardaste medferd.< 


Egil kjem att til Torstein og fe 
til Island. | 


Egil for til dess han kom vest or skogen. Dei 
tok inn hjå Torfinn um kvelden og fekk der sers god 
mottaking. Såri deira vart då umbundne. Dei stogga 
der nokre netter. Helga, dotter til bonden, var då 
på fotom og var frisk av sjukdomen sin. Ho og alle 
dei andre takka Egil for det. Der kvilde dei seg og 
øykene sine. Men den mannen som hadde rist runer 
åt Helga, budde ikkje langt derifrå. Det kom då upp 
at han hadde bede um å få Helga, men at Torfinn 
ikkje vilde lata han få henne. Bondesonen vilde då 
lokka henne, men ho vilde ikkje. Då tenktest han 
rista henne elskhugsruner, men det kunde han ikkje, 
og hadde rist slike runer som ho fekk sjukdom av. 
Då Egil var ferdig til å reisa, fylgde Torfinn og son 
hans honom på vegen; dei var då ti eller tolv saman. 
Dei fylgde dei heile denne dagen, so dei kunde vera 
trygge for Årmod og. huskarane hans. Då den ti- 
dendi spurdest at Egil og mennene hans hadde slegest 
mot so stor ei yvermakt i skogen og sigra, då tykte 
Årmod det ikkje var nokor von at han kunde gjera 
motstand mot Egil; Årmod sat difor heime med alle 

sine menner. Fgil og Torfinn gav kvarandre gåvor 
ved skilnaden og lova kvarandre venskap. Deretter 
drog Egil og mennene hans av stad, og det er ikkje 
fortalt at det hende noko på ferdi deira fyrr dei kom 
til Torstein. Såri deira vart då grødde. Egil og hans 
menner vart verande der til våren. Torstein sende 
sendemenner til kong Håkon med den skatten som 
Egil hadde henta i Vermeland. Då dei kom til kon- 
gen, fortalde dei han um det som hadde hendt Egil 
på ferdi og førde skatten til han. Kongen skyna då 
at det måtte vera sant, det han fyrr hadde tvila for, 
at Arnvid jarl hadde late drepa dei tvo sendelagi som 
han hadde sendt austyver. Kongen sa at Torstein 
skulde då hava trygt tilhelde i landet og hava forlik 
med han. Sendemennene tek so på heimveg, og då 
dei kjem att til Torstein, segjer dei han at kongen let 
vel yver denne ferdi, og Torstein skulde då hava for- 
lik og venskap med kongen. 

Kong Håkon for aust i Viki um sumaren, og 
derifrå gjorde han ei ferd aust til Vermeland med 
mykje folk. Arnvid jarl flydde undan, og kongen tok 
store bøter av dei bøndene som han tykte hadde for- 
brote seg mot han, etter det som dei som henta skat- 
ten hadde fortalt. Han sette ein annan jarl yver lan- 
det og tok gislar av honom og av bøndene. På denne 
ferdi for kong Håkon vida umkring i vestre Gautland 
og la det under seg so som sagt er i soga hans og 
finst i dei kvede som hev vore dikta um han. Der er 
og fortalt at han då for til Danmark og herja vida 
der. Med sine tvo skip rudde han då tolv danske 
skip. Då gav han og Trygve Olavsson, brorson sin, 
kongsnamn og rådvelde yver Viki i aust. 

Egil budde handelsskipet sitt um sumaren og 
tinga seg fylgje til, men det langskipet som han um 
hausten hadde havt med frå Danmark, gav han Tor- 
stein ved skilnaden. Torstein gav Egil gode gåvor, og 

dei lova kvarandre trufast venskap. Egil sende sende- 
menner til Tord på Aurland, frenden sin, og gav han 
fullmakt til å greida med dei jorder som Egil åtte i 
Sogn og Hordaland, og bad han selja, um der var 


kjøparar til. Då Egil var ferdabudd og det vart bør, 


siglde dei ut etter Viki og so leidi nordetter Norig 
og sidan til havs; dei hadde god bør. Dei kom inn 
til Borgarfjorden, og Egil heldt so inn etter fjorden 
og la i hamn ikkje langt frå garden sin. Han let 
godset sitt føra heim og sette skipet upp. Egil for so 
heim til garden sin, og folki vart fegne for han kom. 
Egil vart verande der den vetteren. 


Hendingar på Island. TordisTorolvs- 
dotter og Egilsdøtterne vert gifte. 


På den tid då Egil kom att frå denne ferdi, var 
heradet heilt bygt. Dei var då avlidne alle landnåms- 
mennene, men sønene eller sonesønene deira levde, og 
dei budde då i heradet. 

Kjetil Guva kom til Island då landet var mykje 
bygt; han var fyrste vetteren på Guvuskålar på Rosm- 
kvala-neset. Kjetil hadde kome vestantil yver havet 
frå Irland; han hadde med seg mange irske trælar. 
Alt land på Rosmkvala-neset var bygt på den tid. 
Kjetil drog difor burt derifrå og inn på Nes, og var 
andre vetteren på Guvunes, men fekk ingen fast bustad 
der. Deretter for han inn i Borgarfjorden og var tridje 
vetteren der som det sidan er kalla Guvuskålar, og elvi 
som der fell ut, Guvå; der hadde han skipet sitt um 
vetteren. 

Tord Lambeson budde då på Lambastader; han 
var gift og hadde ein son som heitte Lambe. Han 
var då vaksen mann og stor og sterk for sin alder. 
Um sumaren etter, då folk reid til tings, reid Lambe 
og dit. Kjetil Guva var då faren vest i Breidefjord og 

vilde leita seg bustad; då rømde trælane hans burt. 
Dei kom um natti fram til Tord på Lambastader og 
sette der eld på husi og brende inne Tord og alt 
folket hans, braut upp buret hans og bar ut eigna- 
luter og varor. Deretter henta dei hestar heim og 
klyvja, og for sidan ut til Alptanes. Same morgonen 
ved solrenningstid kom Lambe heim; han hadde sét 
elden um natti; dei var nokre menner i fylgje. Han 
reid straks av stad og leita etter trælane. Menner reid 
til møtes med han frå gardane, og då trælane såg at 
folk kom etter dei, stemnde dei undan og kasta frå 
seg godset som dei hadde rana. Sume sprang ut på 
myrar, og sume ut med sjøen til dess at fjorden låg 
fyre dei. Då sette Lambe og fylgjet hans etter dei 
og drap der trælen Köre — difor heiter denne staden 
sidan Köranes; men Skorre og Tormod og Svart kasta 
seg på sjøen og sumde frå land. Lambe og hans 
menner fekk då tak i båtar og rodde ut og leita etter 
dei. Dei fann då Skorre på Skorrøy og drap honom 
der; so rodde dei ut til Tormods-skjer og drap der 
Tormod; etter honom hev skjeret fenge namn. Dei 
tok endå fleire av trælane på stader som sidan hev 
fenge namn etter dei. 

Lambe budde sidan på Lambastader, og det var 
ein gild bonde; han var sterk og mektig, men var in- 
gen ovmodig mann. Kjetil Guva for sidan vest 1 Breide- 
fjord og tok fast bustad 1 Torskafjord; etter honom hev 
Guvudal og Guvufjord fenge namn; han var gift med 
Yr, dotter til Geirmund Heljarskinn; Våle var son deira. 

Grim heitte ein mann, son til Sverting. Han budde 
på Mosfell nedanfor Heid og var rik og ættstor. Rann- 
veig var halvsyster hans med same mor; ho var gift 
med Torodd gode; son deira var Skapte lovsegjemann. 
Grim var Og lovsegjemann sidan; han fridde til Tordis 
Torolvsdotter, brordotter og stykdotter til Egil. Egil 
heldt slett ikkje mindre av Tordis enn av sine eigne 

born; ho var ei ovleg ven kvinne; men av di Fgil 
visste at Grim var ein gjæv mann, og at det var eit 
godt gitte, so vart giftarmålet avgjort. Tordis vart då 
gift med Grim. Egil løyste då ut farsarven hennar; 
ho flutte heim med Grim, og dei budde lenge på Mosfell. 

Olav heitte ein mann som var son til Hoskuld 
Dalakollsson og Melkorka, dotter til irekongen Myr- 
kjartan. Olav budde i Hjardarholt i Lakså-dal vest i 
Breidefjordsdalane. Han var storrik på gods og var 
den venaste av alle dei menner som då var pa Island; 
han var og ein sers gjæv og dugande mann. Olav 
bad um å få Torgjerd, dotter til Egil. Torgjerd var 
ei ven og høgvaksi kvinne, vitug og heller storlyndt, 
men oftast stillfarande. Egil kjende Olav ut og inn 
og visste at det var eit gjævt gifte, og difor let han 
Olav få henne. Ho flutte heim med han til Hjardar- 
holt. Borni deira var Kjartan, Torberg, Haldor, Stein- 
dor, Turid, Torbjørg og Bergtora. "Bergtora vart gift 
med goden Torhall Oddason; Torbjørg vart fyrst gift 
med Asgeir Knattarson og sidan med Vermund Tor- 
grimsson. Turid vart gift med Gudmund Solmundsson; 
sønene deira var Hall og Viga-Barde. Ossur Øyvinds- 
son, bror til Torodd i Olfus, vart gift med Bera, dotter 
til Egil. 


Sonetapet. 


Bodvar, son til Egil, var då nettupp vaksen. Han 
var ein sers emneleg gut, fager å sjå til, stor og sterk, 
so som Egil og Torolv hadde vore på hans alder. Egil 
heldt mykje av han, og Bodvar var Og glad i far sin. 
Det var ein sumar at det låg eit skip i Kvit-å, og der 
var, stor kjøpstemne. Egil hadde der kjøpt mykje tre- 
fang og let det flytja heim på båt. Det var huskarane 
som rodde, og dei hadde ein åttæring som Fgil åtte. 
So var det ein gong at Bodvar bad um å få fara med 

dei, og det fekk han. Han for då innetter fjorden 
til Vollane') med huskarane; dei var seks saman på 
åttæringen. Det var sein flodtid um dagen, og då dei 
skulde fara utetter att, laut dei bia på flodi og kom 
ikkje av stad fyrr seint um kvelden. Då rauk det 
upp med ein ofseleg utsynning, og utfallsstraumen gjekk 
imot; det vart då stor sjøburd på fjorden, som det der 
ofte kann verta. Det enda då so at båten gjekk un- 
der, og dei bleiv alle. Dagen etter flaut liki upp; 
liket åt Bodvar dreiv i land på KFinars-nes, og sume 
kom på sudsida av fjorden. Dit rak og båten; han 
vart funnen inne ved Røykjarhamaren. Denne dagen 
spurde Egil tidendi, og han reid straks og skulde leita 
etter liki. Han fann liket av Bodvar iland-reke; han 
tok det upp og sette det på knei sine og reid med 
det ut til Digranes til haugen åt Skallagrim. Han let 
opna haugen og la Bodvar der ned hjå Skallagrim. 
So vart haugen attlaten, og det var dei ikkje ferdige 
med fyrr ved avdagsbil. Etter det reid Egil heim 
til Borg. Då han kom heim, gjekk han straks til den 
sengkoven som han var van å sova i. Han la seg 
ned og skaut loka fyre. Ingen torde tala til han. 
Det er fortalt, at då dei la Bodvar i haug, var Egil 
klædd soleis: hosone var fast bundne um føtene; han 
hadde ein raud fustans-kyrtel*”) med trong upplut og 
snorer på sida. Og det segjer folk, at han trutna so 
at kyrtelen rivna av han, og hosone med. Dagen etter 
lét Egil ikkje upp sengkoven; han tok då heller ikkje 
nokon mat eller drykk. Han låg då der den dagen 
og natti etter; ingen torde tala med han. Men den 
tridje morgonen, straks det lyste, let Åsgjerd ein mann 
stiga til hest, og han reid so snøgt han vann vest til 
Hjardarholt og skulde segja Torgjerd alt dette. Det 


1) Vollane, d. e. Kvitå-vollane attmed Kvitå-osen, der 
kjøpstemna var. *) fustan, eit slag bomullsty (av Fostat, 

var um mnonsbil at han kom dit. Han sa det med, at 
Asgjerd hadde sendt henne ord um å koma — fyrst 
ho kunde — sud til Borg. Torgjerd let straks sala ein 
hest, og tvo menner fylgde henne. Dei reid um kvel- 
den og natti til dess dei kom til Borg. Torgjerd 
gjekk straks inn i eldhuset. Åsgjerd helsa henne og 
spurde um dei hadde ete nattverd. 

Torgjerd svara høgt: »Ingen nattverd hev eg 
havt, og ingen vil eg hava fyrr enn hjå Frøya. Eg 
veit meg ingi betre råd enn far min. Eg vil ikkje 
leva etter far og bror.< 

Ho gjekk til sengkoven og ropa: »Far lat upp 
hurdi; eg vil at me tvo skal fara same vegen.< 

Egil skaut loka frå. Torgjerd gjekk upp 1 sove- 
romet og let loka for døri; so la ho seg ned i ei 
onnor seng som der var. 

Då sa Egil: »Vel gjorde du, dotter, at du vil 
fylgja far din; stor kjærleik hev du synt mot meg. 
Korleis kann ein venta at eg kann leva med denne 
sorgi?« 

Sidan tagde dei ei rid. 

So sa Egil: »Kva er det no, dotter; tygg du 
på noko?« | 

»Eg tygg søl!) « segjer ho; »for eg trur at då 
vert det verre med meg enn fyrr; elles kjem eg visst 
til å leva altfor lenge.< 

»Er det ilt for folk?« segjer Egil. 

»QOvende ilt,« svarar ho, »vil du hava?« 

»Kvifor ikkje?« segjer han. 

Ei stund etter ropa ho og bad dei gjeva seg 
drikka. Ho fekk då vatn. 

Då sa Egil: »Slik gjeng det når ein et søl; di 
meir ein et, di tyrstare vert ein.< 

»Vil du drikka, far?« segjer ho. 

Han tok imot og svelgde storom; det var i eit dyrshorn. 

1) søl, eit slag breidblada tang (Rhodomenia palmata). 


Då sa Torgjerd: »No hev dei narra oss; dette 
er mjølk.< 

Da beit Egil eit skard or hornet so stort som 
tennene tok, og kasta hornet frå seg. 

På sa Torgjerd: »Kva råd skal me no taka? 
Dette er det ikkje mun i meir. No vilde eg far, at 
me skulde leva noko lengre, so at du kunde dikta eit 
ervekvede etter Bodvar, og eg rista det på kjevle; og 
sidan kann me døy um me so synest. Lenge trur eg 
det vert fyrr Torstein, son din, diktar noko kvede etter 
Bodvar, men det høver ikkje at han ikkje vert mint, 
for ikkje trur eg at me kjem til å sitja i gravølet hans. < 

Egil segjer at det var liti von at han no skulde 
kunna dikta, um han endå gjorde seg um det; men 
»eg kann no alltid freista,« segjer han. Egil hadde 
havt ein son som heitte Gunnar, og han hadde andast 
eit lite bil fyreåt. Kvedet byrjar so: 


[Sona-torrek.]') 
I 


Tungt det er 

tunga å røra; 

eg evler mest ikkje 
anden å draga. 

Det er ikkje von 

eg vinn å kveda, 
frå djupet 1 hugen 
henta upp kvedskap. 


Då 
[D'er vandt å føra 
fram or brjostet 
skaldskap gild, 
som gudar henta 
årle i tidi 
frå Jøtunheim. 
Sorg og trege 


gå 
Aldri so snart 
emna eg på det, 
og skaldskap livna 
lastelaus, 
då høyrer eg havet 
ved haugen marma, 
der frendane mine 
eg førde til gravi. 


For ætti mi 

mot enden stemner 
som stormbarde”) 
stomnar 1 skogen; 
inkje glad er den 
som av garde lyt 
son sins bein 


tyngjer på sinnet. 


1) Berre fyrste verset stend i denne handskrifti. Sona- 
torrek tyder sonetapet. — * stormbarde, stormslegne. — 


5. 
I minnet ser eg 
mor på båri, 
og fader daud, 


det fyrst eg nemner. 


Eg minnet deira 
frå munnen ber ut 
sveipt i skaldskaps- 
skrudet dyre. 


6. 


Stygt var holet 
som havet braut 
på frendegarden 
til fader min. 
Uheilt alltid 

og ope stend 
sone-skardet 
som sjøen valda. 


7. 
Hardt hev Ran") 
ryskt i meg, 


ovsnaud er eg 

på elska vener. 

Av reiv havet 

mitt ættar-band, 
som utav meg sjølv 
saman var fletta. 


8. 


Kunde med sverdet 
den sorg eg hemna 
då skulde Øge 

ei uferd fara. 
Kunde eg strida 
mot storm og hav, 
for eg med våpen 
mot vivet til Øge*). 


9. 
Men inkje hev eg 
avl mot havet, 
kann ikkje såra 
sone-banen*). 
Audsynt er det 
for alt folket: 
eg er gamal, 
og gjenget*) er borte. 


IO. 


Meg hev havet 
mykje rana; 

ilt er frende- 
fallet å nemna, 
sidan min son 
på sæle-vegen, 
min ættarskjold, 
kvarv ut or livet. 


II. 


Sjølv eg veit: 

i sonen min 

voks eit hævt 
hermanns-emne, 
um liv han hadde 
lagen vore, 

til makti kom 

med manndoms-åri. 


12. 


Han fylgde det ord 
som fader sagde, 
um alle elles 

anna mælte. 

I huset heime 

til hjelp han var, 
og mi makt 

mest han studde. 


”).Ran, kona åt havguden. — *) Øge er ein havgud. 
— 5) sone-banen, banemannen åt son min, d. e. Øge. — 


n gjenge, fylgje. 

13. 
Ofte hev det 
1 hug meg kome, 
at ing! brøder 
eg elg å lita. 
Når striden aukast, 
eg um meg skodar, 
njosnar grant, 
grunar på dette: 


14. 
Kven annan vil 
uredd meg hjelpa, 
staut 1 striden 
stå ved mi side? 
Eg tarv det ofte 
når ufred kjem; 
varfløygd') vert eg 
når vener minkar. 


15. 

I all-tjodi*”) er 

knapt ein å tru; 

der sel den ille 
ættar-spillar*) 

til eigen bate 

sin broders lik. 

Eg kjenna det fær, 
når eg krev min rett. 


16. 
So er sagt 
at eit sone-tap 
kann eine bøtast 
med annan son; 
og ei vert fødd 
ein frende so god 
at 1 broders stad 
han standa kann. 


17. 

I lag og i lyd 

eg likar meg ikkje, 
endå um alle 

er ordhaldne. 

Han til høge 
himmel er komen, 
son til vivet mitt, 

å vitja skyldfolk. 


18. 
Meg stend guden 
stendugt imot, 
fast i hugen 
han firar inkje. 
For sorg eg fær 'kje 
svevn um natti, 
kann ikkje halda 
hovudet uppe, 


19. 
sidan or heimen 
den hard-råduge 
sotti tok 
sonen den kjære*), 
han som stødt 
stod imot lastar 
og aldri ille 
um andre tala. 


20. 
Eg minnest enn 
då Odin tok 
— gautevenen?”) — 
til gudeheimen 
den unge tein 
på ættar-treet, 
som voks av meg 
og vivet mitt. 


” varfløgd, som flyg varsamt. — * all-tjod, det 
store folk, her kanskje = Norig. —%) ættarspillar, den som 
tyner ætti si (Eirik Blodøks?). — * Denne sonen er Gunnar, 
som Egil hadde mist nyst fyre. — 9 gaute-venen, geira- 
drotten, bror åt Vile og Mims ven er alt namn på Odin. 


| 21. 23. 

Godt eg stod meg Den sterke guden 

med geira-drotten, og strids-vane 

var so trygg gav meg ei idrott 

eg trudde på honom, utan lyte, 

til dess han sjølv, og det gjed') 

den siger-gjevar, at eg gjorde meg 

venskap sleit, falske folk 

og slutt det vart. til fiendar visse. 
22. 24. 

Ei lenger eg blotar Leidt er valet: 

til bror åt Vile, liv eller daude. 

til gudedrotten, Hel stend og drygjer 

med glede i hugen, på Digra-neset. 

endå Mims ven Men eg skal glad 

meg hev gjeve med godan vilje 

bot for harmen, heilhuga 

det beste eg elger. på Hel bia.] 


Egil kvikna til etter som det leid fram med 
kvedet. Då kvedet var ferdigt, sa han det fram for 
Åsgjerd og Torgjerd og husfolket sitt. Han reis då 
upp or sengi og sette seg i høgsætet. Dette kvedet 
kalla han Sona-torrek. Sidan let Egil gjera erveøl 
etter sønene sine på gamal vis. Og då Torgjerd for 
heim, fylgde Egil henne på vegen med gåvor. Egil 
budde no på Borg ei lang tid og vart ein gamal mann. 
Det er ikkje nemnt at han hadde rettssaker med folk 
her i landet. Heller ikkje er det fortalt at han hadde 
holmgangar eller dråpssaker, etter han hadde slege seg 
til ro her på Island. Folk segjer so, at Egil ikkje 
reiste burt frå Island etter dette var hendt som her 
fyrr er fortalt, og grunnen til det var mest den at 
Egil kunde ikkje vera i Norig for dei saker skuld som 
det fyrr er fortalt at kongen tyktest hava med han. 
Egil heldt eit stort hus, for pengar skorta det ikkje 
på; han hadde og godt huglynde til det. 


1) gjed, sinn, hug. 

Egil diktar Arinbjørns-kvida. 


Kong Håkon Adalsteinsfostre rådde for Norig ei 
lang stund, men i den sidste tidi hans kom Eiriks- 
sønene til Norig og stridde um makti med han. Dei 
heldt slag med einannan, og Håkon vann jamnan siger. 
Siste slaget heldt dei i Hordaland på Fitjar i Stord. 
Håkon vann siger, men fekk banesår. Etter det tok 


- Eiriks-sønene kongemakti i Norig. Arinbjørn herse var 


med Harald Eiriksson og vart rådgjevaren hans og 
hadde av honom fenge store veitslor; han var styrar 
for heren og landsvernet. Arinbjørn var ein stor her- 
mann og sigersæl: han hadde Firdafylke til veitslor. 
Egil Skallagrimsson spurde denne tidendi, at det var 
vorte kongeskifte i Norig, og like eins at Arinbjørn 
var komen til gardane sine, og at han hadde stor 
vyrdnad. Då dikta Egil eit kvede um Arinbjørn og 
det byrjar slik: 


[Arinbjørns-kvida.]') 

L eg tidt var gjest 
Eg kved lett 1 gjæving-heimar 
til kongeheider, med skuldlause 
seint det gjeng skaldegivnad. 
um gnikarar; 
fritt eg kved 
um fyrste-dåder, ; 
men tegjer still Det var eingong 
um storlygner. eg yngling-sonen?), 


gjæve konung, 


R Å gjorde sinna; 
[Skratt eg hev eg djerv-hatt 
til skrythalsar, drog um hovud, 
men kved vel og til hersen 
um vener mine; heim eg søkte. 


1) Berre fyrste verset stend 1 denne handskrifti. Sume 
vers er uskynlege eller uleselege i alle handskrifter. Kvida 
er eit episk kvede, helst i versemålet kvidöuhåttr. — 
1) Yngling-sonen er Eirik Blodøks. 


— henge ——-=—e PV tr. re 


4. 
Der ageleg 
og øgjeleg 
landsfremjar 
folket gjætte; 
med stiv hug 
styrde kongen 
1 Jorvik") 
våte landet. 


5. 
Ikkje trygt 
og ottelaust 
augo skein 
i Eirik; 
i kongens andlet 
orm-glinsande 
dei ljon skaut 
skræmelege. 


6. 
Like vel 
eg våga bjoda 
min diktarskjenk 
for drotten fram; 
skalde-drykk 
drjupande nådde 
til øyre-munn 
åt alle mann. 


på 
Ikkje fager 
folki tykte 
1 konge-skålen 
mi skald-løn var, 
då eg fekk” 
for fyrste-diktet 
hjå hovdingen 
hovud ulv-grått. 


8. 
Eg tok imot, 


og med det fylgde 


” d. e. York i Northumberland. — ?* Dette verset er 
truleg tilkome sidan, og ikkje av Egil. 


Egils-soga. 


svarte augo 

og side bruner, 

og. den munn 

som mælte kvedet 

Hovudlausn 

for hovdings kne. 
93. 

Der eg tanngard 

og tunga fekk 

og øyro gode 


med gjæve høyrsel; 


denne løn 

frå dådrik konge 
vart kalla betre 
enn bjarte gull. 


IO. 
Attmed stod 
på eine sida 
betre mann 
enn mange andre; 
trygge ven 

var meg rådgod, 
eg honom leit, 
den heider-rike. 


II. 
Arinbjørn, 
han ut meg fria 
frå kongens hat, 
den hæve mann, 
fyrste-ven, 
ei van med lygn 
1 krigsglade 
kongegarden. 


13. 
Vene-tjuv 
vil dei meg kalla, 


14 

og stor skam 
for alle skaldar, 
ros uverdig 

og eid-brjotar, 
um slik velgjerd 
skal vanta løn. 


14. 
Audsynt er 
kvar eg skal setja 
fram til syn 
for folkemengd 
heidersminne 
for hersesonen; 
høgt det skin 
for skaldekunst. 


15. 

Lett eg sletter 
lovdikt-emne 
med tunga mi 
for Tore-sonen, 
venen min; 

for valde emne 
tvo og tri 


på tunga ligg. 


16. 
Eg tek fyrst 
det folk flest veit, 
og heile landet 
helst vil høyra, 
kor gjevmild 
menner tykte 
han allstødt var, 
han Arinbjørn. 


17. 

Det er eit under 
for alle mann, 
kor romhendt 
han rikdom gav; 
Frøy og Njord, 
dei fulla etla 
Arinbjørn 
eigedom nok. 


— —— — — =—— 


20. 
Det han gretder 
som gleppa vil 
for fleste menn 
som mykje eig; 
grisgrendt bur 
gjevmilde menn; 
ilt er å skjefta 
alle manns spjot. 


21. 
Det ingen var 
hjå Arinbjørn 
som gjekk heim 
frå huset lange 
med håd fylgd ut 
og hatfull tale, 
og med arm 
aud for ringar. 


99. 

Fæl øydar 

i Fjordom bur, 
han er fiend 
åt fagre ringar, 
motpart trå 

til tjuve-ætti, 
fårleg mann 
for fe og gull. 


24. 

Det var urett, 

um ut på sjø, 

der måsar skrik 

og skipi sigler, 

um vekk var kasta 
dei velgjerder 

som gull-øydar 

hev gjort mot meg. 


ØL 5 


25. eg lovord kvad 
Eg årvak som lenge stend 
bar ord saman, i skalde-tun, 
tunga mi eit tårn so traust. 


um morgon streva, 


Egil og Einar Skålaglam. 


Einar") heitte ein mann; han var son til Helge, 
son til Ottar; Ottar var son til Bjørn Austrøne som 
tok land i Breidefjord. Einar var bror til Osviv den 
spake. Einar var straks i ungdomen stor og sterk og 
ein ovleg dugande kar. Han tok til å dikta alt medan 
han var ung, og vilde gjerne læra. Det var ein sumar 
på Altinget at Einar gjekk til bui hans Egil Skalla- 
grimsson. Dei kom i snakk og tok snart til å tala 
um skaldskap; båe tykte det var morosamt å røda um 
det. Sidan kom Einar ofte til å tala med Egil, og dei 
vart gode vener. Finar hadde nyst kome att frå ei 
utanlandsferd. Egil spurde Einar mykje um nytt aust- 
anfrå og um venene sine, og likeins um dei som han 
tyktest vita var uvenene hans. Han spurde og mykje 
etter stormenne. Finar spurde Egil atter um det som 
hadde hendt på ferdene hans fyrr, og um storverki hans, 
og Egil lika desse rødone godt, og dei gjekk vel av seg. 
Einar spurde Egil kvar det var han hadde vore, der han 
hadde røynt seg mest, og bad han fortelja det. Fgil kvad: 


Ein eg slost mot åtte, Hardt med sverd me hogde 
mot elleve tvo gonger; hat-fullt i skjolde-skratlet 
mat eg ulven eta, —-— — — — — — — 
åleine drap eg alle... —— — — — — — — 3 


Egil og Einar lova kvarandre venskap då dei 
skildest. Einar var lenge utanlands hjå høgborne 

”) Einar Skålaglam var fødd umkr. 945 og døydde 
(bleiv) umkr. 990 på Island. — * Det to siste linone er 
uskynlege. 


umkr. 
965 

menner. Han var ein gjevmild mann og hadde oftast 
lite pengar, men han var ein dugande og ein gild kar. 
Han var hirdmann hjå Håkon jarl Sigurdsson. I den 
tid var det mykje ufred i Norig og slag millom Håkon 
jarl og Eirikssønene, og dei flydde or landet ymse. 
Kong Harald Eiriksson fall sudi Danmark ved Hals i 
Limfjorden; han vart sviken. Han slost då med Harald 
Knutsson, som vart kalla Gull-Harald, og med Håkon jarl"). 
Saman med Kong Harald fall og Arinbjørn herse, som 
fyrr er fortalt. Då Egil fekk høyra at Arinbjørn var 
fallen, kvad han: 


No dei minkar mykje slike som let sylvet 

menn som rauste auser snøande kvitt glitra 

gull ut. Kvar gjeng no vegen umkring armar — burtum 
til gjevmilde gjævingar? — øy-fyllte bylgje-bandet. 


Einar Helgeson skald vart kalla Skålaglam. Han 
dikta ei dråpe um Håkon jarl som er kalla Vellekla. 
Det var ei lang tid at jarlen ikkje vilde lyda på kve- 
det, av di han var vreid på Einar. Då kvad Einar: 


Seint med' andre såvo, Traudom kann eg tru at 
snåpt eg laga dråpa den trauste, rauste hovding 
um jarl som riket åtte; held at skral er skalden; 


eg angrar sårt den dårskap. eg skunda lysten til fyrsten. 
Og so kvad han att: 


Til jarl eg dreg, som djervast”) Når eg møter mæte 


dråp med sverd å gjera; mann, vil aldri han meg 
på rorskip rom eg fær hjå skuva burt. Med skjold eg 
ring-skjolda Sigvalde*). skuta hans gjeng utpå. 


Jarlen vilde ikkje at Einar skulde fara burt, og 
lydde då på kvedet. Sidan gav han Einar ein 


') Etter Heimskringla var Håkon jarl ikkje med i det 
slaget der Harald Eiriksson (Gråfeld) fall. — *) djervast, 
d. e. hava mod til, våga. — * Jomsvikingen Sigvalde som 
var med i slaget på Hjørungavåg 986. 

skjold;") det var ein kosteleg eignalut. Han var prydd 
med bilete frå gamle sogor, og imillom bileti var heile 
skjolden yverlagd med spenger av gull og sett med 
steinar. 

Einar for til Island og tok inn hjå Osviv, bror 
sin. Um hausten reid han austetter og kom til Borg 
og var gjest der. Egil var ikkje heime; han var faren 
til heradi nordpå, men var ventande heim. Einar bia 
i tri netter på han; men det var ikkje skikk å vera 
lenger enn tri netter på gjesting. Einar laga seg då 
til å reisa, 'og då han var buen, gjekk han til romet 
hans Egil og feste der upp den dyre skjolden, og sa til 
folket i huset at han gav Egil skjolden. Etter det reid 
Einar burt. Same dagen kom Egil heim. Då han kom 
til romet sitt, såg han skjolden og spurde kven som åtte 
den eignaluten. Det vart sagt han at Finar Skålaglam 
hadde vore der, og han hadde gjeve han skjolden. 

Då sa Egil: »Han, den store armingen, vil 
gjeva, han! 'Tenkjer han at eg skal vaka yver og 
dikta um skjolden hans? Kom med hesten min! 
Eg skal rida etter han og drepa han.< 

Det vart då sagt han at Einar hadde ride tid- 
leg um morgonen — »og no er han visst komen vest 
til Dalane*).« 

Sidan dikta Egil ei dråpe, og ho byrjar so: 


Eg vil lovkvad laga Godt og greidt eg taumar 
ljose skjold å rosa, grip på dverge-skipet*); 
som med helsing heime lett og ledugt kved eg, 


hæving gjevmildt gav meg. lyd på dikt eg byd deg! 


') Dette er eit mistak. Skjolden hadde Einar fenge ein 
gong fyrr for eit anna dikt um Håkon jarl. For Ve//ekla (d.e. 
gull-skort, pengeløysa) fekk han ei vektskål som han sidan 
hadde tilnamnet Skålaglam (skåle-singling) av. Sjå Joms- 
vikinga-soga. — * d. e. Breidefjordsdalane. — *” dverge- 
skipet er ei umskrivning for skaldskap. 


umkr. 
970 


79 


Egil og Einar var vener so lenge dei levde. Men 
med skjolden gjekk det slik, at Fgil hadde han med 
seg i den brudlaupsferdi som han gjorde nord på Vidi- 
myr med Torkjel Gunnvaldsson og Raude-Bjørnssønene 
Trevil og Helge. Då vart skjolden kasta i eit kjer 
med surmysa og øydelagd. Sidan let Egil bunaden på 
skjolden taka av, og det var tolv øyrar gull i spengene *). 


Egil og Torstein, son hans. 


Torstein, son til Egil, var i uppvoksteren den 
fagraste mann ein kunde sjå, kvithært og ljos-leitt. 
Han var stor og sterk, men likevel ikkje so som faren. 
Torstein var klok og roleg, spakvoren og so visleg 
som nokon kunde vera. KFgil heldt lite av han, og 
Torstein hadde heller ikkje nokon større elsk til faren. 
Åsgjerd og Torstein derimot heldt mykje av kvarandre. 
Egil tok då til å eldast mykje. Det var ein sumar at 
Torstein reid til Altinget, og Egil sat heime. Fyrr Tor- 
stein for heimanfrå, smeit han og Åsgjerd seg til å 
taka or kista hans Egil den silkekåpa som han hadde 
fenge hjå Arinbjørn, og Torstein hadde henne med til 
tings. Då han gjekk med henne på tinget, var ho so 
slødande sid åt han at ho vart sulkut nedan då 
dei gjekk 1 tog upp til lovberget. Då Torstein kom 
heim, gøymde Åsgjerd kåpa der som ho fyrr hadde 
vore. Men ei lang tid etter, då Egil let upp kista 
si, såg han at kåpa var øydelagd, og han gjekk då 
og spurde Åsgjerd kor det hadde seg. Ho sa han 
då sanningi. | 

Då kvad Egil: 


Eg ein ugagns erving Sigle-kjære karen 
åtte meir enn godt var; kunde ei stund ha bia, 
son meg sveik 1 live, til det stod ein stopul 


slikt for svik eg kallar. av stein yver beini mine. 


1) d. €&. på lag 314 gram. 


Torstein var gift med Jofrid, dotter til Gunnar 
Livson; mor hennar var Helga, dotter til Olav Feilan, 
syster til Tord Gjelle. Jofrid hadde fyrr vore gift med 
Torodd, son til Tunge-Odd. Ei liti tid etter dette 
hende, døydde Åsgjerd. Då gav Egil garden ifrå seg 
til Torstein. Egil for so sud til Mosfell til Grim, må- 974 
gen sin, for av alle dei som enno var i live, heldt han 
mest av Tordis, stykdotter si. 

Det var ein sumar det kom eit skip frå utlandet umkr. 
til Leiruvåg. Mannen som førde det, heitte Tormod. 975 
Han var nordmann og huskaren til Torstein Torason. 
Han hadde ein skjold med, som Torstein sende Egil 
Skallagrimsson, og det var ein framifrå eignalut. Tormod 
gjekk upp til Egil med skjolden, og han tok imot med 
takk. Um vetteren etter dikta Egil ei dråpe um skjolden han 
fekk. Denne dråpa er kalla Berudråpa, og ho byrjar so: 


Høyr no fust på foss av Ofte vil den veft av 
fallande skald-ord,kongsmann! vyrde skaldskap spyrjast 
Lyden din han lyde gjenom horda-gardar. 
lognt 1 togn på kvedet! —— — — — — — EN 


Torstein Egilsson budde på Borg. Han hadde 
tvo lausingsøner, Rivla og Ravn. Etter han gifte seg, 
fekk han og Jofrid ti born. Helga den fagre var 
dotter deira, ho som Skalde-Ravn og Gunnlaug 
Ormstunga striddest um. Grim var den eldste av 
sønene deira, den andre var Skule, den tridje Tor- 
geir, den fjorde Kollsvein, den femte Hjørleiv, den 
sette Halle, den sjuande Egil, den åttande Tord. 
Tora heitte dotter deira som vart gift med Tormod 
Kleppjarnsson. Frå borni hans Torstein er ei stor 
ætt komi og mykje stormenne. Myramannsætti vert 
den ætti kalla som er komi frå Skallagrim. 


1) Siste lina er uskynleg. 


975 

Steinar Onundsson eglar seg inn på 
Torstein Egilsson. 


Onund Sjone budde på Ånabrekka den tid Egil 
budde på Borg. Onund Sjone var gift med Torgjerd, 
dotter til Bjørn den digre frå Snæfellsstrand. Borni 
til Onund og Torgjerd var Steinar og Dalla. Dalla 
var gift med Ogmund Galteson; sønene deira var Tor- 
gils og Kormak*). Då Onund vart gamal og dimsynt, 
gav han garden ifrå seg, og Steinar, son hans, tok 
imot han; båe åtte nøgdi med gods. Steinar var ov- 
leg stor og sterk; han var stygg og bjugvaksen, høg- 
føtt og stutt i midja. Han var ein stor krying og 
framfusing, var rang og hardfengen, og ovleg stridsam. 
Då Torstein Egilsson budde på Borg, vart det straks 
grått med han og Steinar. Sunnanfor Håvsløk ligg det 
ei myr som heiter Staksmyr; um vetteren stend det 
vatn yver henne, men um våren, når isen løyser, er 
der so godt utbeite for nauti at det vart kalla jamgodt 
med ein stakk tødehøy. Håvsløken var markeskil der 
frå gamal tid. Um vårane gjekk nauti hans Steinar 
mykje på Staksmyri, når dei vart drivne innetter til 
Håvsløk, og huskarane hans Torstein klaga på det. 
Steinar gav ingen gaum etter det, og fyrste sumaren 
gjekk det soleis utan at noko hende. Andre våren 
heldt Steinar fram med beitingi der, og Torstein rødde 
då med han og tala spakleg; han bad Steinar halda 
bufeet sitt på sitt eige beite, so som det hadde vore 
frå gamal tid. Steinar segjer at krøteri skulde 
få gå der dei vilde. Han tala heller kvast, og 
han og Torstein hadde då eit lite ordkast. Sidan 
let Torstein nauti jaga attende ut på myrane yver 


1) Skalden Kormak Ogmundsson som det er fortalt um 
i Kormaks soga. 


Håvsløk, og då Steinar merka det, fekk han Grane, 
trælen sin, til å gjæta nauti sine på Staksmyr, og han 
sat då der heile dagane. Dette var i siste luten på 
sumaren. Alle engjane sunnanfor Håvsløk vart då 
uppbeitte. No var det ein dag at Torstein hadde 
gjenge upp på borgi') å sjå seg um; han såg då kvar 
nauti hans Steinar gjekk. Han gjekk so ut på myrane; 
det var seint på dagen. Han såg at nauti var komne 
langt ut i Holtasundet?”). Torstein sprang ut yver 
myrane, og då Grane såg det, jaga han nauti uskon- 
samt til dess dei kom på stølen. Torstein kom då 
etter, og han og Grane råkast i gardsledet. Torstein 
drap honom der. Ledet heiter sidan Granaledet og 
er på tungarden. Torstein velte garden ned yver 
Grane og dytte soleis yver liket hans. Deretter gjekk 
Torstein heim til Borg. Nokre kvende som for til 
støls, fann Grane der som han låg, og gjekk heim 
til garden og fortalde Steinar denne tidendi. Steinar 
grov han ned uppe i bakkane, og sidan fekk han ein 
annan træl til å fylgja nauti; namnet hans er ikkje 
nemnt. Torstein lest no som han ikkje visste um 
beitingi den tid som var att av sumaren. 

So hende det ein gong i fyrstningi av vetteren 
at Steinar reiste ut til Snæfellsstrand og var der ei 
rid. Han fekk då sjå ein træl som heitte Trånd; 
han var større og sterkare enn alle andre. Steinar 
vilde kjøpa denne trælen og baud stor betaling. 
Han som åtte han, verdsette han til tri merker 
sylv, dobbelt so dyrt som ein medels træl, og for 
det kjøpte Steinar han. Han tok Trånd med seg 
heim. 

Då dei kom heim, sa Steinar til Trånd: »No 
er det då so at eg vil hava deg til å gjera eit- 


1) »borgi« er den bratte fjellhamaren som stend straks 
ovanfor garden Borg. — *” ei dalsøkk (eit »sund«) millom 
tvo haugar (»holt«). 

kvart. Her er fyrr nok av folk til alle arbeid. No 
vil eg gjeva deg eit arbeid som det er lite strev med. 
Du skal gjæta nauti mine. Eg tykkjer det er mykje 
um å gjera at dei vert haldne til god hage, og eg vil 
difor at du ikkje skal spyrja nokon annan enn ditt 
eige skyn kvar det er best hage på myrane. Eg sky- 
nar meg ikkje på folk, dersom du ikkje hev hug eller 
styrke til å stå deg mot einkvar huskaren hans Torstein.« 

Steinar flidde Trånd ei stor øks som var nær ei 
alen i eggi, og hårkvass. 

»Du ser meg slik ut, Trånd,« segjer Steinar, 
»som at det ikkje er visst, kor mykje du vyrder god- 
ordet ?*) hans 'Torstein, um de tvo skulde sjå kvarandre 
tvo-eine.< 

Trånd svarar: »Mot Torstein trur eg ikkje at eg 
hev nokon skyldnad, og eg tenkjer eg skynar kva verk 
du hev lagt fyre meg. Du tykkjer vel du hev lite å 
våga der som eg er; men eg trur ikkje eg skal vera 
so verst, korleis det so gjeng, um eg og Torstein skal 
prøva oss med kvarandre. 

Sidan tok Trånd nautegjætsla. Han hadde ikkje 
vore der lenge fyrr han skyna kvar Steinar bruka å 
halda nauti sine, og Trånd gjætte då på Staksmyri. 
Då Torstein vart var det, sende han huskaren sin til 
Trånd og bad han fortelja han markeskilet millom ho- 
nom og Steinar. Då drengen møtte Trånd, sa han 
han ærendi si og bad han halda nauti på ein annan 
kant, og sa at det var marki hans Torstein Egilsson 
som nauti då var komne inn på. 

Trånd segjer: »Eg vyrder aldri det grand kven 
av dei det er som eig marki. Eg let nauti gå der 
som eg tykkjer det er best hage.« 

Deretter skildest dei. Huskaren for heim og 


" godord er det embetet ein göde hadde; göden var 
både prest og hovding. 

segjer Torstein kva trælen hadde svara. Torstein 
gjorde ikkje meir med dette då, men Trånd tok no 
til å gjæta nauti både netter og dagar. 


Torstein drep Trånd, og Steinar 
legg sak. 


Torstein stod upp ein morgon med soli og gjekk 
upp på borgi. Han såg kvar nauti hans Steinar var. 
Sidan gjekk Torstein ut på myrane til dess han kom 
til nauti. Det stend ein skogklett ved Håvsløk, og 
uppe på kletten låg Trånd og sov og hadde løyst av 
seg skone sine. Torstein gjekk upp på kletten og 
hadde ei liti øks i handi, men ikkje andre våpen. Han 

stakk økseskaftet burt på Trånd og bad han vakna. - 


Trånd spratt upp snøgt og kvast og greip øksi med 


båe hender og reidde henne upp. Han spurde kva 
Torstein vilde. | 

Han segjer: »Eg vil segja deg at det er eg som 
eig denne marki, og at de eig hagebeite utanfor løken. 
Det er ikkje so underleg um ikkje du veit markeskilet 
her. < 

Trånd segjer: »Eg bryr meg ikkje um kven som eig 
marki; eg let nauti gå der som dei likar seg best.« 

»Det er rimelegare,« segjer Torstein, »at eg no sjølv 
vil råda for marki mi, og ikkje trælane hans Steinar.< 

Trånd segjer: »Mykje uklokare er du, Torstein, 
enn eg tenkte, um du vil hava nattbol under øksi mi') 
og våga vyrdnaden din på det. Det synest meg, på eit 
laust skyn, som at eg hev tvo gonger styrken din, 
og det skortar meg ikkje på hug. Eg er og betre 
væpna enn du.< 

Torstein sa:  »Den vågnaden kann eg nok 


1) d. e&. verta nedhoggen. 


ean > Sn 


freista, um du ikkje gjer noko ved beitingi. Eg vonar 
at det er stor skilnad på lukka vår, og den sak me 
strider for, er og ulik.<« 

Trånd segjer: »No skal du sjå, Torstein, um eg 
er noko redd for trugsmåli dine.« 

Deretter sette 'Trånd seg ned og batt skone sine, 
men Torstein lyfte øksi kvast upp og hogg Trånd på 
halsen so hovudet fall ned på bringå. Sidan bar han 
stein til liket og dytte yver det, og gjekk so heim til 
Borg. 

Den dagen var nauti hans Steinar lenge burte, og 
då det såg ut som at dei ikkje kom heim, tok Steinar 
hesten sin og la sål på. Han var fullt væpna. Han 
reid sud til Borg, og då han kom dit, fekk han folk 
i tale. Han spurde kvar Torstein var. Det vart sagt 
han at han sat inne. Steinar bad dei då um å henta 
Torstein ut; han sa at han hadde ærend til han. Då 
Torstein høyrde dette, tok han våpni sine og gjekk ut 
i døri. So spurde han Steinar kva ærendi hans var. 

»Hev du drepe Trånd, trælen min?« segjer Steinar. . 

»Det er visst,« svarar Torstein; »du tarv ikkje tru 
andre menner til det.« 

»På ser eg at du tenkjer nok å verja jordi 
di noko hardhendt, sidan du hev drepe tvo av træ- 
lane mine; men eg tykkjer ikkje at det er so stort 
eit karsstykke. No skal eg gjeva deg eit mykje 
betre høve til det, um du vil verja jordi di med 
ihuge; eg skal no ikkje bruka andre menner til å 
driva nauti mine; men det skal du vita at nauti skal 
vera på marki di både dag og natt.< 

»Det er so,« segjer Torstein, »at ifjor sumar 
drap eg den trælen din som du sette til å beita 
nauti på mi mark, og sidan let eg dykk beita som 
de vilde, alt til vetteren. No hev eg drepe den 
andre trælen din for deg; eg gav honom den same 
skuld som den fyrste. No skal du i sumar utetter 

få beita som du vil, men til sumars, um du då beiter 
på marki mi og fær folk til å driva feet ditt hit, då 
kjem eg endå ein gong til å drepa for deg einkvar 
mannen som fylgjer teet, jamvel um du sjølv gjer det. 
Soleis kjem eg til å gjera kvar sumar, so lenge du 
held fram på denne måten med beitingi.< 

Etter det reid Steinar burt og heim til Brekka. 
Ei lti tid etter reid han upp i Stavaholt; der budde 
då Einar. Han var goödordsmann. Steinar bad han 
um hjelp og baud pengar. 

Einar segjer: »Mi hjelp hev lite å segja for deg, 
dersom ikkje fleire vyrdna menner styd uppunder denne 
saki.« 

Etter det reid Steinar upp 1 Røykjardal til Tunge- 
Odd og bad han um hjelp og baud pengar. Odd tok 
imot pengane og lova sin studnad, at han skulde hjelpa 
Steinar til å få lov og rett mot Torstein. Steinar 
reid so heim. 

Um våren for Odd og Einar med Steinar på 
stemnings-ferd og hadde mykje folk. Steinar stemnde 
Torstein for træledråp og kravde honom dømd til 
fjorbaugsgard*') for kvart dråpet; for soleis var lovi når 
det var drepe trælar for ein mann, og det ikkje var 
lagt bøter fyre den tridje morgonen; men tvo fjörbaugs- 
saker skulde reknast like med ei skoggangssak. Torstein 
stemnde ingi saker imot, men ei liti tid etter sende 
han menner sud til Nes. Dei kom til Mosfell til Grim 
og fortalde der denne tidendi. Egil lest ikkje bry seg 
større um det, men i stillo spurde han likevel nøgje etter 
um hopehavet millom Torstein og Steinar, og likeins 
etter dei menner som hadde gjeve Steinar studnad i denne 


” fjörbaugsgard kalla dei den mindre fredløysa som 
gav utlæg mann fristad berre innanfor ein avgrensa krins (gn. 
fjørbaugr tyder livsbot, pengebot som bergar livet. Den 
større fredløysa, utlægdi, vart kalla skoggang (sköggangr), 

saki. Sidan for sendemennene heim, og Torstein let 
vel yver ferdi deira. 

Torstein Egilsson samla mykje folk til vårtinget, 
og kom dit ei natt fyrr dei andre og tjelda buene 
sine, og det gjorde og tingmennene hans som hadde 
buer der. Og då dei var ferdige med å stella seg, let 
Torstein tingmannsfylgjet sitt gå i veg med å gjera 
nokre store buvegger, og deretter let han då tjelda ei 
bu som var mykje større enn dei andre som der var. 
I den bui var det ikkje folk. Steinar reid til tings og 
samla mykje folk; Tunge-Odd rådde for denne flokken 
og hadde ovleg mykje folk. Einar frå Stavaholt var og 
mannsterk; dei tjelda buene sine. Tinget var mangment. 
Folk bar fram søksmåli sine. Torstein baud ikkje for- 
lik for seg, men svara dei menner som freista få forlik, 
at han vilde venta på dom, og sa at han tykte dei var 
lite verde, dei søksmåli som Steinar for med um drå- 
pet på trælane hans; trælane hans Steinar hadde skuld 
nok. Steinar gjorde seg mykje til av søksmåli sine; 
han tykte han hadde medhald i lovi og mannsstyrke 
nok til å vinna fram; difor var han djerv i søksmåli. 
Denne dagen gjekk folk i tingbrekka og tala for sine 
saker, men um kvelden skulde domarane fara ut til 
saksøkjingi; der var og Torstein med flokken sin. Han 
rådde mest for tingskipnaden der på tinget, for 
soleis hadde det vore medan Egil hadde goödord og 
styre. På båe sidor var dei fullt væpna. Då 
såg folk på tinget at det kom ein flokk menner 
ridande uppetter langs Gljuvrå, og det blika i skjol- 
dane. Og då dei kom ind på tingstaden, reid 
det ein mann fyre 1 blå kåpe; han hadde ein gylt 
hjelm på hovudet og ein gullprydd skjold ved sida, 
i handi eit krokaspjot') med gullslegen fal, og eit 
sverd 1 beltet. Det var Egil Skallagrimsson som 


") d.e. eit spjot med agnorer (krokar) på bladet. 


— 223 — 


der var komen, med åtteti mann, alle vel væpna, som 
dei skulde vera budde til slag. Fylgjet var vel utvalt; 
han hadde teke med seg sunnantil frå Nes dei beste 
bondesøner der var, og dei mest stridføre han fann. 
Egil reid med flokken sin burt til den bui som Tor- 
stein hadde late tjelda og som fyrr stod tom; og der 
steig dei av hestane sine. Då Torstein såg at det var 
faren som kom, gjekk han imot han med heile flokken 
sin og fagna han vel. Egil og fylgjet hans let so med- 
føret sitt bera inn i bui, og dreiv hestane ut 1 hage. 
Og då dette var gjort, gjekk Egil og Torstein med 
heile flokken upp 1 tingbrekka og sette seg der som 
dei var vane å sitja. 

Sidan stod Egil upp og sa høgt: »Er Onund 
Sjone her i tingbrekka?« 

Onund sa at han var der; — »eg er vorten fe- 
gen, Egil, at du er komen; det vil bøta på alt det 
som her stend i vegen for semja millom folk.« 

»Er det du som råder for det,« segjer Egil, »at 
Steinar, son din, legg sak imot Torstein, son min, og 
hev samla ihop ei mengd med folk for å gjera Tor- 
stein til fredlaus mann?< 

»Det er ikkje eg som veld det,« svarar Qnund, 
»at dei er usamde; eg hev tala mykje um dette og 
bede Steinar semjast med Torstein, av di at for meg 
hev Torstein, son din, vore ein mann som eg 1 alle 
måtar hev akta meg for å vanæra, og grunnen til det 
er den gamle gode venskapen som hev vore millom oss 
tvo, Egil, sidan me føddest upp her i same grendi.« 

»Det skal snart verta klårt,« segjer Egil, »um 
du segjer dette i ålvor eller fjas, endå eg minder 
trur det. Eg minnest dei dagar då me båe vilde 
halda det for urimeleg at me tvo skulde saksøkja 
kvarandre eller ikkje stogga sønene våre, so dei 
ikkje for med slik dårskap som eg høyrer at det 
her ser ut til. Det synest meg vera det beste, 

medan me tvo er i live og stend striden deira so nær, 
at me tek denne saki under våre hender og fær ho 
nedlagd, og at me ikkje let Tunge-Odd og Einar eggja 
sønene våre ihop som klyvhestar. Heretter skal me 
lata dei hava anna å verta rike på, enn å tena på 
slikt. « 

Då stod Onund upp og sa: »Det er rett som du 
segjer, Egil, og det er uhøveleg for oss å vera på eit 
ting der sønene våre stridest. Den skam skal aldri 
henda oss at me er slike vanmenne at me ikkje forliker 
dei. No vil eg, Steinar, at du gjev denne saki i mine 
hender, og let meg fara med henne som eg likar.« 

»Det veit eg ikkje,« segjer Steinar, »um eg vil 
lata saki mi falla soleis, for eg hev fyrr fenge meg 
hjelp av mektuge menner; eg vil ikkje enda saki mi 
på annan måte enn som Odd og Einar likar. 

Sidan tala Odd og Steinar seg imillom; Odd sa 
dette: »Eg vil gjeva deg den hjelp, Steinar, som eg 
hev lova deg til å få lovleg dom eller ei endelykt på 
saki som du vil taka imot; du fær sjølv mest svara for 
korleis det gjeng med saki di, um Egil skal døma i 
henne.« 

Då sa Onund: »Eg treng ikkje lata Odd føra 
ordet i denne saki; av honom hev eg korkje havt godt 
eller ilt; men Egil hev gjort meg mykje godt. Eg trur 
honom mykje betre enn andre, og det er eg som skal 
råda for dette. Det høver best for deg å ikkje hava 
alle oss imot deg. Eg hev til denne dag vore den 
som rådde av oss tvo, og so skal det vera enn.« 

»Bråhuga er du i denne saki, far; eg tenkjer me 
ofte kjem til å trega på dette.« 

Sidan la Steinar saki i hendene på Onund, og 
han skulde då driva søksmålet eller få forlik, so 
som lovi sa fyre. Straks Onund hadde fenge råd- 
dom yver denne saki, gjekk han til Torstein og Egil, 
far hans. 


Då sa OQOnund: »No vil eg, Egil, at du steller og 
styrer med denne saki som du sjølv vil, av di eg trur 
deg best til å skipa med denne saki mi og alle andre.« 

Deretter tok: Onund og Torstein kvarandre i hen- 
dene, og tok folk til vitne, og sa at Egil Skallagrims- 
son skulde åleine avgjera denne saki, so som han sjølv 
vil, og heilt og fritt der på tinget. Og soleis enda 
dette søksmålet. Folk gjekk so heim til buene sine. 
Torstein let tri uksar leida til bui hans Egil og let dei 
slakta til mat åt han på tinget. Då Tunge-Odd og 
Steinar kom heim til bui, sa Odd: »No hev du og 
far din, Steinar, rådt for endelykti på saki dykkar. 
No segjer eg meg løyst frå deg, Steinar, for den stud- 
nad som eg lova deg; for so var avtalen vår, at eg 
skulde hjelpa deg, so du vann fram med søksmålet 
ditt, eller kom til ei endelykt som du var nøgd med, 
korleis so skilsdomen hans Egil vart for deg.< 

Steinar segjer at Odd hev hjelpt han vel og 
manndomsamt, og venskapen deira skal no vera mykje 
betre enn fyrr; — »og det vil eg segja, at du no er 
løyst frå meg for det som du var bunden i.< 

Um kvelden for domarane ut, og det er ikkje 
nemnt at det hende noko der. 


Skilsdomen hans Egil. 


Egil Skallagrimsson gjekk upp i tingbrekka dagen 
etter, og Torstein og heile flokken deira fylgde han. 
Dit kom då og Onund og Steinar; Tunge-Odd var og 
komen, og Einar. Då folk var ferdige med å tala 
sine retssaker, stod Egil upp og tala soleis: »Er Stei- 
nar og Qnund, far hans, her, so dei kann høyra ordi 
mine?< 

Onund segjer at dei var der. 

»Då vil eg segja fram skilsdomen i saki millom 

Steinar og Torstein. Eg byrjar med det at Grim, far 
min, kom hit til landet og tok alt landet her umkring 
Myrar og eit herad vidt umkring. Han tok seg bu- 
stad på Borg og etla jordeign som skulde høyra til. 
Og han gav venene sine land utanfor, soleis som dei 
sidan kom til å bu. Han gav Åne bustad på Åna- 
brekka, der som OQOnund og Steinar hev butt til dessa. 
Det veit me alle, Steinar, kvar markeskilet er millom 
Borg og Ånabrekka, at det er Håvsløk. No var det 
ikkje slik, Steinar, at du var uvitande um kva du 
gjorde då du beitte på marki hans Torstein og la un- 
der deg hans eigedom, og tenkte at han skulde vera 
ein so stor vanslekting at han vilde finna seg 1 at 
du rana ifrå han eigedomen hans — for både du, 
Steinar, og du, Onund, måtte vita det at Åne fekk 
landet av Grim, far min, og difor drap då Tor- 
stein tvo trælar for deg. No er det audsynt for alle, 
at dei hev falle på verket sitt, og for dei kann ein 
ikkje krevja mannebot, og endå um dei var frie menner, 
kunde ein ikkje krevja bot. Men for det, Steinar, at 
du tenkte du kunde rana frå Torstein, son min, hans 
landeign, som han fekk med min vilje, og som eg fekk 
i arv etter far min, for det skal du gjeva frå deg jordi 
di på Ånabrekka utan noko vederlag. Det skal og 
fylgja, at du ikkje skal hava bustad eller upphelde her 
i heradet sunnanfor Langå, og vera burte frå Åna- 
brekka fyrr fardagane') er lidne, men falla rettlaus for 
kvar den mann som vil gjeva Torstein hjelp, straks 
etter fardagane, so framt du ikkje vil fara burt, eller du 
ikkje 1 alle ting vil halda det som eg hev pålagt deg.« 


Då Egil sette seg ned, tok Torstein vitne på skils- 


domen hans. 
Då sa Onund Sjone: »Det vil folk segja, Egil, 
at den skilsdomen som du hev gjort og sagt fram, er 

heller partisk. No er det um meg å segja, at eg hev 
gjort alt eg kunde til å avvenda striden deira; men 
heretter skal eg ikkje spara på å gjera kva eg kann 
til skade for Torstein.< 

»Det tenkjer eg,« segjer Egil, »at det vil verta 
verre og verre for deg og son din, di lenger trettone 
våre varer. Eg tenkte, Onund, at du skulde vita det, 
at eg hev greidt meg fyrr mot slike menner som 
du og son din er. Men Odd og Einar, som hev streva 
so mykje med denne saki, hev fenge den æra av henne 
som dei hadde fortent.<« 


Steinar flyt ifrå Ånabrekka. 


Torgeir Blund, systerson til Egil, var der på tin- 
get og hadde gjeve Torstein god hjelp i denne saki. 
Han bad Egil og Torstein gjeva seg noko jord der 
ut på myrane; han budde fyrr sunnanfor Kvitå nedan- 
for Blundsvatn. Egil tok det vel upp og rådde Tor- 
stein til å lata han få flytja dit. Dei let då Torgeir 
setja seg ned på Ånabrekka, og Steinar flutte bustaden 
sin burt um Langå og sette seg ned på Leiruløk. 
Egil reid sudetter og heim til Nes, og han og Tor- 
stein skildest med blidskap. 

Det var ein mann hjå Torstein som heitte Ire; 
han sprang snøggare og såg gløggare enn alle andre. 
Han var utlending og trigjeven træl hjå Torstein; men 
hadde likevel gjætingi, og serleg hadde han å sanka 
gjeldfeet og driva til fjells um vårane, og um hausten 
å sanka dei ned i kvi. No etter fardagane let Tor- 
stein sanka det gjeldfeet som hadde vorte etter um 
våren, og etla å driva det til fjells. Ire var då med 
1 fe-drivingi, og Torstein og huskarane hans reid upp 
til fjells, åtte mann saman. Torstein let ein gard gjera 
tvert yver Grisartunga millom Langavatn og Gljuvrå, 
og hadde mange mann i arbeid der um våren. Då 

Torstein hadde sét yver arbeidet til huskarane sine, 
reid han heimetter, og då han kom midt fyre ting- 
staden, kom Ire springande imot dei og sa at han 
vilde tala med Torstein på tvomannshand. Torstein 
sa at fylgjet hans skulde rida fyre, medan dei tala. 

Ire segjer til Torstein at han hadde vore upp på 
Einkunner um dagen og sét etter sauene; — »då såg 
eg,« segjer han, »i skogen ovanfor vettervegen, at det 
skein i tolv spjot og nokre skjoldar.« 

Torstein segjer høgt, so fylgjet hans nett høyrde 
det: »Kvifor er han so ant um å råka meg at eg 
ikkje kann rida heim beine vegen; men Olvald vil vel 
tykkja det er urimeleg at eg nektar han ein samtale 
dersom han er sjuk.<« 

Ire sprang deretter til fjells, so snøgt han kunde. 

Torstein segjer til fylgjet sitt: »Eg tenkjer å gjera 
vegen noko lenger, sidan me fyrst skal rida sud til 
Olvaldstader.  Olvald sende meg bod at eg skulde 
koma til han. Han vilde tykkja at det er no det 
minste eg kann gjera for den uksen han gav meg ifjor 
haust, at eg lydest innum til han, dersom han tykkjer 
det er um å gjera.« "Torstein og mennene hans reid 
so sud yver myrane ovanfor Stangarholt, og so sud til 
Guvå og ridevegane nedetter langs åi. Då dei kom 
ned frå Vatn, so såg dei sunnanfor åi mange naut og 
ein mann som fylgde dei; det var huskaren hans OI- 
vald. Torstein spurde korleis det stod til. Han svara 
at det stod vel til, og at Olvald var i skogen på ved- 
hogging. 

»Då skal du,« segjer Torstein, »segja han at um 
han hev naudleg ærend til meg, so må han koma til 
Borg; eg skal no rida heim.<« 

Og so gjorde han. Men det spurdest likevel sidan 
at Steinar same dagen hadde sete uppe ved Einkunner 
med elleve mann. Torstein lest som han ikkje hadde 
høyrt noko, og sidan var det stilt um det. 

Steinar vil drepa Torsteln. 


Torgeir heitte ein mann som var frende og god 
ven til Torstein. Han budde i denne tidi på Alptanes. 
Torgeir bruka å halda eit gjestebod kvar haust. Han 
kom no ein dag til Torstein Egilsson og baud han til 
seg. Torstein lova å koma, og Torgeir for so heim att. 
På den dagen som var sagd, budde Torstein seg til 
ferdi; det var då fire vikor til vetters. I lag med 
Torstein for ein nordmann som var hjå han, og tvo 
av huskarane. Grim heitte son til Torstein; han var 
då ti år gamal; han fylgde og med. Dei var då fem 
saman og reid ut til fossen og yver Langå, og sidan 
utetter som leidi låg, til Aurida-å. Burtanfor åi var 
Steinar på arbeid i lag med Onund og huskarane deira, 
og straks dei kjende att Torstein, sprang dei og tok 
våpni sine, og sette etter dei. Då Torstein såg at 
Steinar kom etter, reid dei nett ut av Langaholt; der 
er det ein høg og ikkje vid haug. Der stig Torstein 
og mennene hans av hestane og gjeng upp på haugen. 
Torstein sa at guten Grim skulde gå burt i skogen og 
ikkje vera nær når dei møttest. So snart Steinar og 
mennene hans kjem til haugen, tek dei på Torstein 
og fylgjet hans, og det vart ein strid. Steinar og dei 
var seks vaksne karar tilsaman, og den sjuande var 
son hans Steinar, som var ti år gamal. Nokre menner 
frå andre gardar, som var ute på engteigane, såg dette 
møtet, og dei sprang til og vilde skilja dei. Då dei 
fekk skilt dei, var båe huskarane hans Torstein drepne; 
eine huskaren hans Steinar var og fallen, og sume var 
såra. Etter dei var skilde, gjeng Torstein burt dit 
som Grim var, og dei finn han; Grim var då mykje 
såra, og son hans Steinar låg daud attmed han. 

Då Torstein sprang upp på hesten sin, ropa Stei- 

nar på han og sa: »Renner du no, Torstein Kvite?« 
segjer han. 

Torstein segjer: »Lenger skal du renna, fyrr vika 
er lidi.« 

Deretter reid Torstein og fylgjet hans utetter yver 
myri og hadde guten Grim med seg. Då dei kom ut 
i det holtet som er der, døydde guten, og dei grov 
han ned der i holtet, som sidan er kalla Grimsholt. 
Haugen der striden stod, heiter Orrostukvål. Torstein 
reid til Alptanes um kvelden, som han hadde etla, og 
var der i gjestebod tri netter, og deretter budde han 
seg til heimferd. Folk baud seg til å fylgja han; men 
han vilde ikkje; dei reid då tvo saman. Den same 
dagen venta Steinar at Torstein vilde rida heim, og 
han tok då ein hest og reid utetter langs sjøen. Og 
då han kom på dei sandmelane som ligg nedanfor 
Lambastader, so stogga han der på melen. Han hadde 
med seg det sverdet som heitte Skryme, eit utifrå godt 
våpen. So stod han der på melen med sverdet drege, 
og stirde då berre til ein kant, for han såg no Tor- 
stein koma ridande utantil yver sanden. Lambe, som 
budde på Lambastader, såg kva Steinar hadde fyre 
seg. Han gjekk difor heimanfrå og ned på bakken, 
og då han kom til Steinar, greip han han attantil un- 
der armane. Steinar vilde slita han av seg; Lambe 
heldt fast, og det ber no frå sandmelane og burt på 
sletta med dei. Nett då rid Torstein og fylgjesmannen 
hans på vegen nedanfor. Steinar hadde ride på stod- 
hesten sin, og han sprang innetter med sjøen. Det 
såg Torstein og den andre, og dei undrast, for dei 
hadde ikkje vorte var Steinar. Då tverkasta Steinar 
seg fram på bakken, for han såg ikkje at Torstein 
hadde ride framum; og då dei kom på bakkebruni, 
kasta Lambe han nedfyre melen, og det vardest ikkje 
Steinar; han rasa ned på sanden, og Lambe sprang 
heim. Då Steinar kom seg på føter, rende han etter 

Lambe. Men då Lambe kom til døri, sprang han inn 
og slo hurdi att, Steinar hogg etter han, so sverdet 
vart ståande fast i vindskeidene. Med dette skildest 
dei, og Steinar gjekk heim. Då Torstein kom heim, 
sende han dagen etter huskaren sin ut til Leiruløk for 
å segja Steinar at han skulde flytja bustaden sin burt 
um Borgar-raun; men i anna fall skulde han syna 
Steinar det, at han rådde yver fleire folk, — »og då 
vert det ikkje høve til å fara burt.« Steinar laga seg 
då til å reisa ut til Snæfellsstrand og sette bu på ein 
stad som heiter Ellide. Dermed endar striden millom 
han og Torstein FEgilsson. 

Torgeir Blund budde på Ånabrekka; han var i alt 
det han kunde ein leid granne mot Torstein. Det var 
ein gong at dei råkast, Egil og Torstein, og dei rødde 
då mykje um Torgeir Blund, frenden sin, og i alle 
rødor kom dei båe til det same. Då kvad Egil: 


Eg drog jord med ordom men systerson meg syndleg 
eingong undan Steinar, sveik, um grumt han lova; 
meintest meg å gagna ei frå bengl seg berga 

munleg Geir sin sonen; Blund, og det meg undrar. 


Torgeir Blund drog burt frå Ånabrekka og for 
sud til Flokadal, for Torstein tyktest ikkje kunna hava 
med han å gjera, endå han gjerne vilde koma til ret- 
tes med han. Torstein var ein ærleg og rettvis mann 
og ikkje kranglevoren mot folk; men han heldt på sin 
rett dersom andre folk gjekk han for nær, og endå 
fall det tungt for dei fleste å eggja strid med han. 
Odd var på den tid hovding i Borgartjord sunnanfor 
Kvitå; han var hovs-goöde og rådde for det hovet 
som alle menner innanfor Skarsheid betala hov-toll til. 

Egil aveldest og døyr. 


Egil Skallagrimsson vart ein gamal mann. På 
sine gamle dagar vart han tungfør,.og det minka både 
med høyrsla og synet hans. Han vart Og styrd i fø- 
tene. Egil var då på Mosfell hjå Grim og Tordis. 
Ein dag Egil gjekk ute med veggen, snåva han og 
fall. Nokre kvende som såg det, lo til det og sa: 
»Det er ute med deg no, Egil, sidan du dett av deg 
sjølv.< ' 

Då segjer Grim bonde: »Mindre hædde kvin- 
none oss, den tid me tvo var yngre. 

Då kvad Egil: 

Skral eg gjeng og skjanglar, 
skalle ottast falla; 


stritsamt tunga stotar 
stjurt, og høyrsel er burte. 


Egil vart heilt blind. Ein dag um vetteren då 
det var kaldt, gjekk Egil til elden og vilde verma seg. 
Kokkegjenta snakka um at 'det var eit stort under, slik 
mann som Egil hadde vore, at han skulde liggja fyre 
føtene deira, so dei ikkje kunde få gjera arbeidet sitt. 

»Vert ikkje ill for det,« segjer Egil, »um eg ba- 
kar meg ved elden; lat oss lempa oss so det vert 
rom åt oss båe. 

»Statt du upp,< segjer ho, »og gakk til romet 
ditt, og lat oss gjera arbeidet vårt! 

Egil stod upp og gjekk til romet sit og kvad: 


Blind eg sviv um brandar, fordom jordgjæv fyrste, 
bed lint strenge kvinna som frygdefullt eg hygde 
miskunn ha med mine gildt med skaldskap gode, 
mein på augnesteinar; gav meg gull til fullnads. 


So var det ein annan gong då Egil gjekk til 
elden og vilde verma seg; då spurde ein mann honom 

um han fraus på føtene, og sa at han måtte ikkje 


retta dei for nær elden. 

»Ja, so skal det vera,« segjer Egil; »men det er 
ikkje so lett for meg å styra føtene mine no når eg 
ikkje ser; blindskapen er so dauvleg.« 

Då kvad Egil: 


Langt eg tykkjer, Eg eig føter 
ligg einsaman iskalde tvo, 

kall ovgamal og dei karar 
kongevern ifrå. krevja varme. 


Det var i fyrstningi av den tidi då Håkon den 
mektuge!) rådde; Egil Skallagrimsson var då i åtti-åri 
og var frisk i alle måtar, anna det han var blind. 
Um sumaren då folk budde seg til tings, bad Egil 
Grim um å få rida til tings med han. Grim var ikkje 
mykje huga på det, og då han og Tordis sidan talast 
ved, fortalde Grim henne kva Egil hadde bede um og sa: 
»Eg vil du skal få greide på kva som bur under denne 
bøni.< 

Tordis gjekk då og tala med Egil, farbror sin; 
det var det største gaman Egil hadde, å røda med 
Renne. Og då ho fann han, spurde ho: «Er det 
sant, farbror, at du vil rida til tings. Eg vilde du 
skulde segja meg kva du tenkjer på då.« 

»Eg skal segja deg,« sa han, »kva eg hev tenkt 
på. Eg etlar å taka med meg til tings dei tvo kistone 
som kong Adalstein gav meg, og som båe er fulle av 
engelsk sylv. Eg etlar å lata kistone bera til lovberget, 
medan der er mest folk samla. Sidan etlar eg å strå 
ut sylvet, og det skal vera underleg um dei alle skif- 
ter det likt imillom seg. Eg tenkjer at det vil verta 
både skubbing og dasking, eller det kunde gå slik til 
slutt at heile ting-ålmugen slost.« 


1) d. e&. Håkon jarl Sigurdsson (I 995). 

Tordis segjer: »Dette tykkjer eg er eit framifrå 
påfund som vil minnast so lenge landet er bygt.« 

Sidan gjekk Tordis og tala med Grim og sa han 
kva Egil tenkte på. 

»Det skal aldri verta noko av, at han vinn fram 
med slik ei hendesløyse.< 

Og då Egil kom på snakk med Grim um ting- 
ferdi, fekk Grim talt han ifrå det, og Egil sat heime 
tinget yver. Men han lika det ikkje og var heller ublid. 

På Mosfell hadde dei buført, og Tordis var på 
stølen tinget yver. Det var ein kveld då folk på Mos- 
fell skulde til å leggja seg, at Egil kalla til seg tvo 
trælar som Grim åtte, han bad dei henta ein hest til 
honom; — »eg vil av å lauga,« sa han. 

Då Egil var ferdig, gjekk han ut og hadde med 
seg sylvkistone sine. Han sette seg på hesten og reid 
so ned etter bøen og nedfyre ei brekke som der er; 
det var det siste dei såg. Men um morgonen då folk 
reis upp, såg dei at Egil for og tusla burt på bakken 
austanfor garden og leidde hesten etter seg. Dei gjeng 
då burt til han og hjelpte han heim. Men korkje 
trælane eller kistone kom sidan att, og det er mange 
gissingar um kvar Egil hev løynt pengane sine. Austan- 
for garden Mostell gjeng det eit gil ned frå fjellet, og 
der hev det kome fram visse merke; 1 brå-tøyr er der 
stor flaum, men etter at vatnet hev runne burt, hev 
dei 1 gilet funne engelske pengar; sume folk gissar 
difor på at Egil må ha løynt pengane sine der. Nedan- 
for bøen på Mosfell er der store og furdeleg djupe 
tjørner; mange folk held det for sant at Egil må ha 
kasta pengane sine uti der. Sunanfor åi er der varme 
kjeldor, og ikkje langt ifrå store jordholor, og sume 
gissar på at Egil må ha løynt pengane sine der, for 
der hev dei ofte sét haug-eld'). Egil sa at han hadde 

1 


) d. e. eld som synest brenna yver haugar der folk 
trudde det låg løynde skattar ell. slikt. 

drepe trælane hans Grim, og at han hadde løynt burt 
pengane sine; men han sa ikkje til nokon kvar han 
hadde løynt dei. Um hausten: etter fekk Egil sotti 
som han døydde av; og då han var dåen, let Grim 
klæda på han gode klæde. Sidan førde han han ned 
til Tjaldanes og gjorde der ein haug; i den vart Egil 
lagd saman med våpni og klædi sine. 


Dei finn hausen hans Egil. 


Grim på Mosfell vart døypt då kristendomen vart 
lovfest på Island. Han let ei kyrkje byggja der på 
garden, og folk segjer at Tordis let Egil føra til kyrkja. 
Merke på det er, at då dei sidan bygde ei ny kyrkje 
på Mosfell og reiv ned den gamle kyrkja ved Risbru') 
som Grim hadde bygt, so grov dei der ein kyrkjegard, 
og fann då mannebein under altarstaden. Desse beini 
var mykje større enn andre mannebein, og av det gamle 
folk segjer, tykkjest dei vita at det må ha vore beini 
av Egil. Presten Skapte Torarinsson, som var ein klok 
mann, budde då der. Han tok upp hausen av Egil 
og sette på kyrkjegarden. Hausen var uvanleg stor, 
men endå meir underleg var det kor tung han var. 
Utanpå var han bårut yver det heile liksom harpeskjel. 
Skapte vilde då hava greide på tjukkleiken på hausen. 
Han tok ei heller stor handøks og svinga med eine 
handi so hardt han kunde, og slo med hamaren på 
hausen og vilde knasa han. Der han råma, kvitna 
hausen, men det vart korkje søkk eller brest. Og av 
slikt kann ein skyna at denne hausen vart ikkje lett 
skadd av småmanns-hogg, medan hud og hold fylgde. 
Beini av Egil vart nedlagde 1 ytste kanten av kyrkje- 
garden på Mosfell. 


1) Risbru ligg no eit lite stykke ifrå Mosfell. 


um kr. 
982 


86 
I 000 


umkr. 
I 145 


87 


umkr. 
I 1 15 


I 000 


— 236 — 


Torstein Egilsson og ætti hans. 


Torstein Egilsson vart døypt då kristendomen kom 
til Island; han let byggja ei kyrkje på Borg. Han var 
fast 1 trui og vel seda. Torstein vart ein gamal man; 
han døydde av sjukdom og vart jorda på Borg ved 
den kyrkja som han hadde bygt. Frå Torstein er det 
kome ei stor ætt, mykje stormenne og mange skaldar; 
det er myramanns-ætti; so heiter heile den ætti som 
er komi frå Skallagrim. Det heldt seg lenge i den 
ætti, at dei var sterke og stridsame, og sume var sers 
kloke. Elles var det mykje ymse, for i den ætti hev 
det vakse upp dei folk som hev vore med dei venaste 
på Island, slike som Torstein Egilsson og Kjartan 
Olavsson, systerson åt Torstein, og Hall Gudmundsson,; 
like eins dotter til Torstein, Helga den fagre, som 
Gunnlaug Ormstunga og Skalde-Ravn striddest um. 
Men fleire av myramennene var ovleg ljote. Torgeir, 
son til Torstein, var den sterkaste av dei brørne; men 
Skule var den største; han budde på Borg etter Tor- 
stein, far hans, var dåen. Skule var lenge i viking. 
Han var stamnbue hjå Eirik jarl på »Jarnbarden», då 
kong Olav Trygveson fall. Skule hadde vore med i 
sju slag på vikingferdene sine. 


Namneregister. 


Adalstein, konge 111—118, 121— 
127, 129, 138, 147, 149, 150, 
156, 160—164, 174, 233, 

Adils jarl 113, 114, 118—121, 
123, 124. 


* Agder 23, 24. 


Akrar 69. 
Alde 141. 
Alfred den store III, 113. 
Alptå 130. 


. Alptanes 67, 68, 71, 73, 147, 200, 


229, 230. 
Alv Askmann 108, 109, 135. 


, Alv den rike 191, 193, 194. 


Å 


Alvgeir jarl 113, 114, 119. 
Andakil 67, 91. 
Andakilså 67. 


- Arinbjørn Toreson 93, 99, 100, 


106—109, 127—129, 131—137, 
139, 141, 149—156, 159—161, 
165, 166, 174—178, 180—183, 
208—210, 212, 214. 

Arnold 184. 

Arnfinn, jarl i Halland, 105. 

— jarl på Orknøyane 149. 

Arngeir Berseson 130. 

Arnvid, norsk småkonge 12, 13. 

— jarl i Vermeland 181, 182, 
192, 198. 

Ask 84, 128, 131, 143, 170. 

Askmann, s. Alv Askmann. 

Atle den mjove II, 14. 

Atle den skamme 84, 85, 161, 163, 


170—173. 


 Atløy 94, 95, 98. 


Audbjørn, småkonge 10, 12, 13. 

Audun Illskælda 21. 

Aurland 74—76, 81, 91, 133, 134, 
164, 169, 17 I, 199. 


Aurida-å 229. 

Aust-Agder 62. 

Austerveg 45, 81, 100, I10O. 

Baug, landnåmsmann 54, 55. 

Beigalde 67. 

Beitsjø (Beitstadfjorden) 49. 

Bera Egilsdotter 173, 201. 

Bera Yngvarsdotter 47,72,73, 79, 
80, 89, 146. 

Berdla 9. 

Berdle-Kåre 9, 10, 14, 21—23, 50. 

Berg-Onund 84, 85, 128, 130—136, 
140—145, 153, 161, 170. 

Bergtora Olavsdotter 201. 

Berse Gudlaus 130. 

Berudråpa, eit kvede 215. 

Bjalve 9. 

Bjarmeland 84. 

Bjarnar-todor 77. 

Bjørgolv, norsk bonde 18—20, 27. 

Bjørn Arngeirsson Hitdølakappe 
1 30. 

— Austrøne 211. 

— Brynjolvsson 74—84, 92, 93, 
107, 128—131, 133—136, 163, 
170. 

— den digre 216. 

— herse 74. 

— svensk konge 154. 

Blindheim 165. 

Blund-Kjetil 87. 

Blundsvatn 227. 

Bodvar Egilsson 173, 201, 202, 204. 

Borg 67, 68, 71, 73, 78, 85—87, 
89—91, 129, 130, 146—148, 
150, 202, 203, 207, 213, 215— 
217, 220, 226, 228, 236. 

Borgarfjord 66—70, 78, 85, 87, 
129, 146, 173, 199, 231. 

Borgar-raun 67, 231. 

Brage Boddeson 154. 

Breidebolstad 55. 

Breidefjord 199, 200, 211. 

Breiderjordsdalar 201. 

Brekka, s. Ånabrekka. 

Brekkor 55. 

Brennøyar 106. 

Bretland 113. 

Brynjolv Bjørgolvsson, 18—23, 27. 

— Bjørnsson, herse 74—76, 78, 
80, 81, 83, 91, 134. 

— Helgeson 92. 

Bråkarsund 90. 

Byrda 45. 

Bård (Atløy-Bård) 
107, 108. 

Bård Brynjolvsson 17, 20—27. 

Dalane (Gudbrandsdalen) 164. 

— (Island) 213. 

Dalla Onundsdotter 216. 

Danmark 45, 104, I 10, 174, 180, 
182, 198, 212. 

Digranes 67, 86, 90, 148, 202, [207]. 

Dovrefjell 162, 164, 185. 

Dragvandel, eit sverd 160, 
172, 173 

Dublin 76, 77. 

Dublin-heradet 15. 

Egil Skallagrimsson 72—74, 88— 
91, 93, 94, 96—112, I 14, I 19— 
157, 159—204, 207, 208, 21 I — 
215, 221—227,-231—236. 

— Torsteinsson 215. 

Eid (Nordfjord) 14. 

— (Eidskog) 184. 

Eidskog 182, 184, 188, 193—195. 

Einar Helgeson Skålaglam 211 
—214. 

— Teitsson 221, 222, 224, 225, 227. 

Einarsnes 202. 

Einbuebrekka 69. 

Einbuenes 69. 

Einkunner 67, 228. 

Eirik Alspak 160, 161. 

— Haraldsson Blodøks 81—85,92, 
94, 95, 98, 100, 107, 108, I Io, 


94—97, 99, 


168, 


130—135, 137—140, 145, 146, 
163, 164, 170, 174 


149—161, 
177, 208, 209. 
Eirik Håkonsson 236. 
Eirikssønene 180—182, 208, 212 
Elde-eidet 49. 
Elfråör s. Alfred den store. 
Ella 126. 
Ellide 231. 


England 40, 42, 43, I11—115, 120, : 


149, 150, 160, I61I, 
Erling den rike 84.1 
Faravid, kvænsk konge 36, 40. 
Fenring 84, 142, 170. 
Finnmarki 34—36, 38, 41. 

Finn Skjalge 53. 
Firdafylket 10, 

208. 
Fitjar 81, 208. 
Fjaler 14, 108. 


165, 174. 


12—14, 133, 149, 


Fjordane 14, 15, 31, 46, 47, 56, 


74, 75, 81, 83, 84, 106, 108, 
127, 169, 174, 175, 210. 

Fljotslid 55. 

Flokadal 87, 231. 

Flokadals-å 60, 87. 

Flæmingjaland 112. 

Foldi 46. 

Foss (Island) 229. 

Fridgeir, 
169, 178. 

Frisland 110, 179. 

Frode 140—144. 

Frøy 139, 210, 

Frøya 203. 

Furesund 43. 

Færøyane 15. 

Gaular 11, 108. 

Gautelvi (Gøtaelvi) 42, 46. 

Gautland 198. 

Geir Kjetilsson den rike 87, 231. 

Geirlaug Øyvindsdotter 53. 

Geirmund Heljarskinn 200. 

Geirslid 87. 

Gljuvrå 68, 69, 222, 227. 

Godrek, jarl 113, 114. 

Gorm, dansk konge 104. 


norsk bonde 165—167, — 

N Granalid 217. 
>» Granastader 67, 88. 
Grane, landnåmsmann 58, 67, 88. 
Grane, ein træl 217. 
" Grim, s. Skallagrim. 
«Grim 58. 
— Bårdsson 23. 
— Heggsson 88; 89. 
. — Lodenkinne 160. 
' — Svertingsson 200, 
221, 232—235. 
— Toreson den håløyske 65—67, 
1 30. 
 — Torsteinsson 215, 229, 230. 
- Grimolv 58. 
Grims-å 67, 69, 89. 
 Grimsholt 230. 
» Grisartunga 69, 227. 
* Gris Lausing 58, 69. 
' Grjotgard Håkonsson 13. 
, Gudmund Solmundsson 201. 
” Gudtorm Sigurdsson 61, 62, 64. 
| Gulating 131, 132, 140, 163, 170, 
171. 
+ Gull-Harald, s, Harald Knutsson. 
Gunnar Egilsson 173, 204. 
— Livson 215. 
, Gunnhild Bjørnsdotter 84, 128, 
; 131, 133. 
— Halvdansdotter 54. 
— Ossursdotter, dronning 84, 94, 
y 95, 99, 108—110, 129—1314, 
[ 133, 135, 140, I41, 145, 146, 
| 149, 150, 153, 154, 156, 163, 
164, 174. 
Gunnlaug Ormstunga 215, 236. 
: — Romundsson 130. 
* Guvå 66, 67, 199, 228. 
Guvu-dal 200. 
Guvu-fjord 200. 
Guvu-nes 199. 
Guvu-skålar (Borgarfjord, Isl.) 199. 
( — (Rosmkvalaneset, Isl.) 199. 
Gyda Toresdotter 165, 166. 
Gøtaelvi s. Gautelvi. 
Hadd Torgeirsson 84, 140, 143, 


144. 


201, 215, 


Hall Gudmundsson 201, 236. 

Halland 105. 

Hallbera Ulvsdotter 9. 

Hallbjørn Halvtroll 9. 

Halldor Olavsson 201. 

Halle Torsteinson 215. 

Hallstein Atleson II. 

Hallvard Hardfare 42, 43, 46, 48, 
49, 52, 62—65. 

Hals 180, 212. 

Halvdan, jarl 54. 

— Kvitbein 181. 

— Svarte I1, 21, 62. 


Harald Gormsson Blåtonn 104, 
I IO. 

— Gråfeld 177, 181, 208, 212, 

— Hårfagre 11-—15, 17, 18, 20, 


21, 23, 24, 28, 31, 33, 36, 37 
42, 43, 45, 47—49, 52, 54, 56, 
60—62, 64, 70, 77, 81, III, 
140, 149, 152,.153, I81, 182. 

— Knutsson (Gull-Harald) 212. 

Haugar 69, 

Havnar-fjelli 67. 

Havrsfjord 23, 33. 

Haugesund 140. 

Hegg 88, 89. 

Hegygstader 88. 

Heid 200. 

Hel 99, 207. 

Helga Kjetilsdotter 18. 

— Olavsdotter 215. 

— Torfinnsdotter 189, 197. 

— Torsteinsdotter den fagre 215, 
236. 

Helge Kjetilsson 55. 

— Ottarsson 211. 

— Rannveigson 91, 92. 

— Raudebjørnsson, s, Raude- 
bjørnssønene. 

— Torfinnsson 190. 

Helsingland 15, 35. 

Herdla 141, 142, 145. 

Herdla-været 142, 145, 

Herjolv Kjetilsson 55. 

Herlaug, småkonge II. 

— Håkonsson 13. 

Herstein Atleson II. 

Hilde 55. 

Hildesøy 55. 

Hilderidsønene (Hårek og Rørek) 
19, 20, 23, 27, 29, 30, 32, 34, 

36, 37, 39, 41—43, 54- 

Hilderid Hognedotter 19, 20. 

Hising 42, 48. 

Hjaltland 15, 76, 77. 

Hjardarholt 201, 202. 

Hjørleiv Rodmarsson 54. 

— Torsteinsson 215. 

Hod (øy) 165. 

Hogne, bonde 19, 20. 

Holm 130. 

Holmstein Atleson r1. 

Hordafylket 133. 

Hordaland 23, 40, 43, 81, 83, 84, 
91, 131, 140, 164, 170, 176, 
199, 208. 

Hoskuld Dalakollsson 201. 

Hov (Island) 55, 56. 

Hovudlausn, eit kvede [157], 209. 

Humber-mynnet 150. 

Huntjov, småkonge 12. 

Hæng, s, Kjetil Hæng. 

Håkon Adalsteinsfostre III, 149, 
162, 163, 169, 176, 177, 182, 
185, 198, 207. 

— Ladejarl den eldre 13. 

— Ladejarl den yngre 212, 233, 

Hålogaland 11, 18, 20, 25, 28, 
29, 31, 32, 35, 39; 41, 53, 54- 

Håløygjafylket 31. 

Hårek Bjørgolvsson s. Hilderid- 
sønene. 

Håvsløk 67, 216, 217, 219, 226, 

Illuge Svarte 130. 

Ingebjørg Haraldsdotter 54. 

Ingerid Sveinsdotter 91. 

Ingolv Arnarson, landnåmsmann 

54, 61, 66. 

Ingunn 55. 

Ire, træl 227, 228. 

Irland 199. 

Island 15, 54, 56, 61, 65, 66, 69, 
79, 77, 78, 82, 85, 87, 90, 126, 


129, 130, 139, 147, 149, 150, 
161, 164, 173, 178, 180, 199, 
201, 207, 213, 235. 
Jamteland 15, 35. 
Jardlangsstader 67. 
Jarlsnes 120. 
Jarnbarden, eit skip 236. 


Jofrid Gunnarsdotter 215. 


Jorvik (York) 112, 149, 150, 160, 


209. 

Jylland 106, 110, 129. 

Jyllandssida 110, r1r. 

Jørund gode 56. 

Jøtunheim 204. 

Jåtmund 174. 

Jåtvard 111, 113. 

Karelen 35, 40. 

Katanes 15. 

Kjartan Olavsson 201, 236. 

Kjetil Blund 87. 

Kjetil Guva 199, 200. 

— Haud 138, 139. 

— Hæng Hallbjørnsson 9, 18, 
54, 160. 

— Hæng Torkjelsson 54—56. 

— Kjølfare 65. 

Kjøler 35. 

Kjøtve den rike 24. 

Knarrarnes 66, 71. 

Kollsvein Torsteinsson 215. 

Koranes 200. 

Kore, ein træl 200. 

Kormak Ogmundsson 216. 

Krumsholar 67. 

Krumskjelda 147. 

Kurland 119. 

Kvalsøyane 69. 

Kvannøyr 67. 

Kveldulv Bjalveson 9, 10, 12,13, 
15—18, 21, 43, 46, 48, 56, 57: 
59, 60, 62—66, 70, 83. 

Kvig 89. 

Kvitå 68, 69, 87, 201, 227, 231. 

Kvitå-vollane 88. 

Kvænland 35, 36, 40. 

Kvålen 55. 

Kvålsløk 55. 

Kåre, s. Berdle-Kåre. 

Lade 49, 52. 

Lambastader 147, 148, 199, 200, 
230. 

Lambe Tordarson 199, 200, 230, 


231. 
Laksådal 201. 
Laksfit 89. 
Lang, eit sverd 119. 
Langaholt 229. 
Langavatn 227. 
Langå 67, 70, 130, 226, 227, 229. 
Langåfoss 129, 130. 
Laugardal 70. 


> Leiruløk 71, 130, 215, 227, 231. 


Leka 19, 20, 34. 

Lidarende 55. 

Limfjorden 180, 212. 

Lindesnes 45. 

Ljot den bleike 166—169, 
177, 178. 

London 161. 

Lund 104. 

Lygra 81. 

Markarfljot 55. 

Melkorka Myrkjartansdotter 201. 

Merke-å 55. | 

Midfjordsøyane 71. 

Mim 207. 

Moeidarkvål 56. 

Moeid Hildesdotter 55. 

Mosøy 76. 

Mosøyborgi 77. 

Mosfell 200, 201, 215, 221, 
234—235. 

Mostrarsund 45. 

Munodarnes 69. 

Myramennene 88, 215, 236. 

Myrar 68, 69. 

Myrkjartan 201. 

Møre 12—14, 18, 165, 167, 169, 
176. 

Nader, eit sverd 119, 123, 124, 168. 

Namdalen 11, 31—33, 35, 49, 52. 

Naumdølafylket 11. 

Naustanes 148. 

Naustdal 14. 


175, 


232, 


Nes (Island) 199, 221, 223, 227. 

Njord 139, 210. 

Norder-å 68, 69. 

Nordimbraland r112, 113, 117, 149. 

Nordmøre 12. 

Norig I1, 35, 45, 62, 70, 76—78, 
80, 81, 87, 106, III, 127, 129 
— 131, 140, 149, 155, 160—162, 
174, 180—182, 191, 192, 197, 
199, 207, 208, 212. 

Normandi 15. 

Odd, s. Tunge-Odd. 

— Einbue 58, 69. 

Odin 139, 206. 

Ofeig Grette 56. 

Ogmund Galteson 216. 

Ogvaldsnes 81. 

Olav Feilan 70, 215. 

— Haraldson 140. 

Olav Haraldsson Kyrre 92. 

— Hoskuldsson 201. 

— Raude, skotsk konge r12—118, 
120—124, 149. 

— Tretelgja 181. 

— Trygveson 236. 

Oleiv Hjalte 69, 70, 87. 89. 

Olfus 200, 201. 

Olvald 228. 

Olvaldsstader 228. 

Olve, nordmand 94—097, 99. 

— Nuva 9—11, 14, 16, 21—23, 
33, 34; 37, 50—53, 56—60. 


Onund, s. Berg-Onund. 


— Åneson Sjone 67, 174, 184, 
216, 223—227, 229. 

Orknøyane 15, 77, 149, 150. 

Orm Storolvsson den sterke 55. 

Orrostukvål 230. 

Oslofjorden 162, 181. 

Ossur Tote 84, 108. 

— Øyvindsson 201. 

Osterøy 84. 

Ostrarfjorden 58. 

Osviv Helgeson 211, 213. 

Ottar Bjørnsson 211. 

Rage Oleivsson 70. 

Ragnar Gudtormsson 62. 

— Lodbrok 112. 

Ragnhild Eiriksdotter 149. 

-— Gudtormsdotter 62. 

Ragnvald jarl 13, 14. 

— Eiriksson 140—142, 144, 145. 
Ran 205. 

Rangå 55. 

Rannveig (GGnupsdotter) 200. 

— Tordsdotter :den eldre) 91. 
— Tordsdotter den yngre) 91. 
Raudebjørnssønene 214. 
Raudsgil 87. 

Raumarike 162. 

Rauvarnes 71. 

Ravn Kjetilsson 55, 56, 70. 

— Torsteinsson 215. 

Ravnhild Kjetilsdotter 54. 
Ravnista 9, 18, 54. 

Ravntufter 55. 

Ring, jarl i England 113, 114, 118 


—r21, 124. 
Ringerike 62. 
Risar 87. 


Risbru 235. 

Rivla Torsteinsson 215. 

Roald, jarl 10, 14. 

Rogaland 23, 81, 140, 176. 

Rollaug, småkonge II. 

Romsdalen 12, 13, 164, 165. 

Romund Toresson 130. 

Rosmkvalanes 199. 

Rørek Bjørgolvsson, s. Hilderid- 
sønene. 

Røykjadalså 87. 

Røykjadal 87, 221. 

Røykjanes 66, 70. 

Røykjarhamar 202. 

Røykjer 87. 

Saksland 112, 178. 

Salbjørg Kåredotter 9. 

Sandnes 20, 22, 25, 26, 30, 36, 
39, 41, 47, 49, 52, 53, 57: 

Sandvik 80. 

Saudungssund 137. 

Saudøy 98, 99. 

Selalon 67. 

Serk Brynjolvsson 92. 


Sigmund 69. 

Sigmundarnes 69. 

Sigmundarstader 60. 

Sigrid Sigurdsdotter 20, 25, 26, 

50, 52, 53- 

Sigtrygg Snarfare 42, 43, 46, 
48, 64. 

Sigurd Gudtormsson 62. 

— Haraldsson 140. 

— Hjort 61. 

— Orknøyjarl 77. 

— ein bonde 20, 22, 26. 

Sigvalde Strutharaldsson 212. 

Sigvat Raude 53. 

Skaldravn Onundsson 215, 236. 

Skallagrim Kveldulvsson 10, 15,47. 
48, 56—74, 77—80, 83, 85— 
92, 108, 129, 130, 146—148, 
150, 160, 202, 215, 226, 236. 

Skapte Torarinsson 235. 

— Toroddsson 200. 

Skardsheid 231. 

Skarnsund 49. 

Skjegg-Tore 141, 145. 

Skorre, ein træl 200. 

Skorrøy 200. 

Skottland 15, 112, 113, 116, I17 
149, 150. 

Skryme, eit sverd 130. 

Skule Torsteinsson 215, 236. 

Snæfellsstrand 216, 217, 231. 

Sogn 16, 74 80, 83, 91—93, 108, 
133, 164, 169, 171, 173, 175, 

199. 

Sognsjøen 62, 76, 80, 137. 

Solskjel 13. 

Solunder 61. 

Solve Klove 12, 13. 

Solveig Atledotter I1. 

Sonatorrek [204], 207. 

Stad 13. 

Staksmyr 216—218. 

Stangarholt 67, 228. 

Stavaholt 221, 222. 

Steinar Onundsson 216—231. 

Steindor Olavsson 201. 

Steinssund 137. 


k 

Stord 208. 

Storolv Kjetilsson 55. 

Srorolvsvoll 55. 

Straumfjord 71. 

Suderøyane 15, 77. 

Sumarlide Herjolvsson 55. 

Sunnmøre 12, 13. 

Svart, ein træl 200. 

Svein Brynjolvsson 92. 

Sviavelde 182. 

Sygnafylke 133. 

Sæheim 81. 

Sæunn Skallagrimsdotter 72, 129, 
I 30. 

Tjaldanes 235. 

Tjorså 55. 

Tor 56. 

Tora Roaldsdöner Ladhand 75— 

79, 81, 132, 134. 

Tora Toresdotter 160. 

— Torsteinsdotter 215. 

Torarin Ragabror 70. 

Torberg Olavsson 201. 

Torbjørg Olavsdotter 201. 

Torbjørn Hornklove 21. 

— Krumm 58, 67. 

Tord 42, 46. 

— Beigalde 58, 67. 

— Brynjolvsson 74, 91, 133, 135. 
164, 169, 171, 199. 

— Graneson 88—960. 

— Olavsson Gjeller 70, 215. 

— Rannveigsson 91. 

— Torgeirsson 147, 199, 200. 

— Torsteinsson 215. 

Tordis Olavsdotter 70. 

— Toresdotter Stong 67. 

Tordis Torfinnsdotter 130. 

— Torolvsdotter 130, 148, 
201, 215, 232—235. 

— Yngvarsdotter 146. 

Tore Haklang 24. 

— Kjetilsson 65. 

— Roaldsson ,10, 61, 75, 78—83, 
92—95, 99 IOI, 106—110, 127, 
134, 160, 200. 

— Truma 45. 


200, 


Tore Turs 58, 67. 

Torfinn Strange 107. 109, I IO, I 19, 
123, 129, 130. 

Torfinn, ein bonde 184, 188—191, 
197, 198. 

Torgar 18, 19, 22, 25, 
36, 39, 54. 

Torgeir, nordmann 42, 46. 

— isl. bonde 229. 

— Geirsson Blund 87, 227, 231. 

— Jardlang 58, 67. 

— Lambe 146, 147. 


26, 30, 33, 


.— Torsteinsson 215, 236. 


— Tyrnefot 84, 85, 128, 136. 

Torgils Gjallande 33, 34, 40—44, 
46, 51, 62, 63, 

— Ogmundsson 216. 

Torgjerd Bjørnsdotter 216. 

— Bråk 90. 

— Egilsdotter 173, 201—204, 207. 

Torhall Oddason 201. 

Torkjell, jarl 54. 

— Gunnvaldsson 214. 

Torlaug Ravnsdotter 56. 

Tormod, styrmann 215. 

— ein træl 200. 

— Kleppjarnsson 215. 

Tormodsskjer 200. 

Torodd, isl. gode 200, 201. 

— Risablund 87. 

— Tunge-Oddsson 215. 

Torolv Kveldulvsson 10, II, 17, 
18, 21—41, 44—54, 56, 57: 59; 
62. 63, 65, 72, 160. 

— Skallagrimsson 72—74, 79—87, 
90—93, 99, 100, 104—112, I I 4, 
I 1 8—124, 126—128, 130, 148, 
153, 160, 201. 

Torskafjord 200. 

Torstein Kgilsson, 67, 173, 204, 
214—231, 236. 

Torstein Eiriksson (Tora-son) 161 
—164, 173, PLEN, 198, 
199, 215. mL 

Torunn Skallagrimsdotter 72, 87. 

Torvald Ofse 107, 109. 

Tororna 58. 

Tororne-sønene 58. 

Trevil, s. Raudebjørns-sønene. 

Trondheim 11, 12, 14, 16, 20, 23, 
25, 36, 37, 48, 52, 62. 149, 
162, 182. 

Truma 45. 

Trygve Olavsson 198. 

Trøndelag 11. 

Trånd, ein træl 217—220. 

Tråndarholt 87. 

Tunge-Odd 67, 215, 221, 222, 224, 
225, 227.231. 

Tunsberg 62, 140. 

Turid Dylla 130. 

— Olavsdotter 201. 

Tursstader 67. 

Tver-å (Island) 68. 

Tver-å (Island) 55. 

Tver-å-lid 130. 

Ulv den uarge 9. 

Ulv, tvo vermelendingar 192, 195, 
196. 

Ulv, s. Kveldulv. 

Upplandi 11, 45, 48, 56, 162, 185. 

Ulstein 8r. 

Valdres 56. 

Valgard Jørundsson 56. 

Valland 15, 120. 

Varmeløk 70. 

Vatn 228. 

Vefsen 20, 30. 

Vellekla, eit kvede 212. 

Vemund, småkonge 13, 14. 

Vermeland 181, 182, 192, 198. 

Vermund Torgrimsson 201. 

Vestar Kjetilsson 55. 

Vesterlandi 15. 

Vestfold 42, 62. 

Vetterlide, skald 55. 

Vidimyr 214. 

Vidre, Odinsnamn 1357. 

Viga-Barde Gudmundsson 201. 


Viki 11, 23, 45, 46, 48, 62, 110, 
140, 161, 162, 173, 178, 181, 
182, 198, 199. 


Vile, gud 207. 

Vina (i Russland) 84. 

Vina (i England: 124. 
Vineskogane 115. 

Vinheid 115. 

Vitar 141. 

Voll 55. 

Vorl 166, 167. 

Voss 56, 58. 

Vågar 40. 

Våle Kjetilsson 200. 

Yngvar 47, 70, 71, 73: 74, 147. 
Yr Geirmundsdotter 200. 

Øge 205. 

Øyr 45. 

Øyrarsund 104. 

Øyvind Finnsson Skaldespillar 53. 


— Kåreson Lambe o9—11, 17, 
21—23, 52—54. 
— Ossursson Skrøya 108—1 I I, 


129. 
Åke, ein dane 102—104, 106, I IO. 
Åleiv, sjå Olav Raude. 
lost 20, 25, 32, 53. 
Ålov Erlingsdotter 84, 133. 
Ålreksstader 81, 140, I41. 
Ånabrekka 67, 174, 216, 221, 226, 
227, 231. 
Åne 58, 67, 174, 226. 
Årmod Skjegg 184—191, 197. 
sbjørn, jarl 13. 
sgaut, Jarl 13. 
sgeir Knattarson 201. 
Åsgjerd Bjørnsdotter 79, 80, 86, 
92, 93, 127—131L, 133, 134 
139, 148, 150, 163, 170, 173. 
202, 203, 207, 214, I15. 
Åslaug Gudtormsdotter 62. 
Åsny Vestarsdotter 55. 

